
Prefata 


Studiile de istorie a textului biblic al Vechiului si Noului 
Testament nu sunt numeroase in Bisericile ortodoxe. Si totusi, 
ele tin la mare pret ediția greacă a Septuagintei. Aceasta este 
cea laudata in sfanta liturghie, fiind tradusa in diferitele limbi 
vorbite in lumea ortodoxa. In aceste conditii, intrebarea este 
cât se poate de firească: care este raportul Septuagintei cu 
originalul ebraic al Vechiului Testament? Din ce motive a fost 
acesta tradus în greacă? Este Septuaginta citată de Părinţii 
Bisericii aceeași cu cea pe care o citim si astăzi? De ce Sfântul 
loan Gură de Aur, dar şi Sfântul Vasile, Sfântul Chiril din 
Alexandria și alti doctori ai Bisericii primelor secole citează, 
în comentariile lor la psalmi și la alte cărți ale Scripturii, pe 
lângă Septuaginta, celelalte traduceri în greaca veche — cea a 
lui Aquila, a lui Symmachos, a lui Theodotion și altele? De ce 
Bisericile ortodoxe din Orient care ţin de Biserica Antiohiei nu 
citesc Septuaginta sau o traducere veche a sa, ci o Biblie în 
siriacă, numită Simpla (Pesitta), tradusă direct din ebraică, 
iar textul lor din Vechiul Testament nu coincide în toate punc- 
tele cu textul Septuagintei? 

lată câteva dintre întrebările cu care ne confruntăm inevi- 
tabil atunci când privim Sfânta Scriptură citită în Bisericile 
ortodoxe, acum si în trecut. Aceste întrebări constituie dome- 
niile de studiu al textului biblic al Vechiului Testament. Ar 
exista, de altfel, întrebări similare pentru Noul Testament. Se 
observă imediat că sunt chestiuni strâns legate de istoria 
Bisericilor şi a teologiei Sfinților Părinţi. Și totuşi, puţine 
studii le-au fost consacrate, mai ales în lumea ortodoxă. Mihai 


lj 


i} 

Vladimirescu face astfel operă de pionierat publicând în România 
o sinteză a istoriei textului Vechiului Testament și făcând, cu 
siguranţă, un mare serviciu teologilor români, fie ei studenți 
sau teologi experimentați, oferindu-le o introducere solidă în 
acest domeniu de studii. El a dobândit o formaţie de valoare 
în acest domeniu în general ignorat de cercetările teologice. 
Am avut privilegiul și bucuria de a-l avea student la 
Universitatea din Fribourg, Elveţia, unde istoria textului biblic 
devenise o specialitate odată cu activitatea de catedră și cu 
lucrările regretatului părinte Dominique Barthélemy. Studiul 
textului venerabil al Septuagintei, în limba originară și în cele 
ale vechilor traduceri în coptă, etiopiană, armeană, georgiană, 
slavonă şi latină, și în evoluţia pe care a cunoscut-o de-a lungul 
istoriei transmiterii sale, face în aceeași măsură parte din 
istoria textului ca și examinarea originalului ebraic, începând 
de la formele sale cele mai vechi, printre acestea numărându-se 
manuscrisele descoperite la Marea Moartă şi Pentateuhul sama- 
ritean, si până la forma de maturitate din textul masoretic. La 
acestea se adaugă studiul Bibliei siriace antice, tradusă în 
primele secole ale erei creștine. Între aceste ediţii diferite ale 
Vechiului Testament raporturile sunt multiple; influenţele 
s-au exercitat de la una la alta. Istoria textului încearcă să le 
depisteze şi să le evidentieze. Urez acestei cărți să aibă parte 
de cititori numeroși, doritori să-și aprofundeze cunoștințele 
legate de Sfânta Scriptură, cântată în liturghia Bisericii, me- 
ditată în inimile credincioșilor si studiată în lucrările teologilor. 


Părintele Adrian Schenker, 
profesor de Vechiul Testament, 
Universitatea Miséricorde, 
Fribourg, septembrie 2005 


1 
Originile textului biblic 


Studiul istoriei textului ebraic al Vechiului Testament a 
fost determinat atât de pierderea textelor „originale”, cât si de 
numărul mare de variante, glose, lipsuri şi greșeli întâlnite în 
manuscrisele biblice. Marile codice ebraice datează din perioada 
medievală, un mileniu mai târziu faţă de textele originale. 
Reconstruirea textului „original” al Bibliei presupune, mai 
înainte de toate, cunoașterea istoriei transmiterii textului 
biblic, din momentul în care a fost fixat în scris până la edițiile 
moderne. De obicei, istoria se scrie de la un început către un 
sfârșit, de la vechi spre nou. Este lesne de înțeles că cercetarea 
istorică lucrează invers: istoricii re-creează istoria mergând 
înapoi în timp, începând de la cele mai recente şi documentate 
evenimente până la cele mai puţin cunoscute. Istoria cerce- 
tării biblice, de la Renaștere până la cele mai recente descoperiri 
arheologice, este de fapt istoria identificării graduale a celor 
mai vechi izvoare. 

La început, cercetătorul biblic avea la dispoziție numai 
manuscrise medievale târzii si un anume „text primit” (textus 
receptus), aşa cum apare în Bibliile tipărite!. Cu timpul, au 


1. S-ar părea că trecem mult prea ușor peste o problemă importantă ori 
de câte ori vorbim de la catedră despre „ebraica originală” sau despre 
„textul final al Vechiului Testament”, pentru a ne referi la textus 
receptus pregătit de academiile iudaice de la Iavneh şi Tiberia, cu 
mult după ce ruptura dintre iudaism și creştinism a devenit o reali- 
tate. Ne aflăm în faţa câtorva întrebări: 

apărut manuscrise ebraice medievale care proveneau din tradiţia 
masoretică, manuscrise grecești si papirusuri din secolul I. d.Hr. 
Mai târziu, interesul pentru studierea pasajelor biblice men- 
tionate în scrierile Părinților bisericeşti a adus informaţii 
valoroase despre textul biblic, așa cum a fost transmis în 
primele secole ale creștinismului. Descoperirea și cercetarea 
manuscriselor de la Marea Moartă au adus la lumină texte 
biblice în greacă și ebraică ce datează dinaintea naşterii crești- 
nismului, foarte aproape de perioada în care Biblia a fost 
tradusă în greacă (secolele al II-lea şi al III-lea î.Hr.). În plus, 
istoria formării şi transmiterii textului biblic merge în tandem 
cu dezvoltarea iudaismului în perioada persană şi elenistă; 
pentru o mai bună înțelegere, istoria literară și istoria socială 
a iudaismului trebuie studiate împreună!. 

Criticismul textual al Bibliei își propune două obiective: să 
reconstruiască istoria transmiterii textului biblic, din momen- 
tul în care a fost fixat în scris, si să refacă textul cât mai 
aproape de forma sa originală. Alcătuirea unei istorii a textu- 
lui biblic, de la începutul transmiterii manuscrisului până la 
inventarea tiparului, este acelaşi lucru cu alcătuirea unei istorii 
complete a iudaismului și creștinismului. Toate marile eve- 
nimente din istoria evreilor și creştinilor, toate marile proble- 
me teologice și toate disputele scolastice și-au lăsat amprenta 
asupra textelor biblice, atât în limbile originare, cât şi în nume- 
roasele versiuni în limbile popoarelor convertite la creştinism. 


1. Nu este oare o datorie a creştinilor de a merge dincolo de textul 
Bibliei ebraice, până la tradiţiile în care s-a născut şi a apărut 
creştinismul? 

2. Implicarea în istoria transmiterii textelor, aşa cum erau ele folosite 
în Biserica primară, nu reprezintă o sarcină a specialiştilor în 
studii biblice? 

Problema principală este reevaluarea atitudinilor creştine faţă de 

textus receptus ebraic căruia, ca o consecinţă a principiului protestant 

sola Scriptura, i s-a acordat o importanță pe care nu a avut-o înainte 
de Reformă. 
1. G.F. Moore, Judaism in the First Centuries of the Christian Era: The 

Age of the Tannaim, Cambridge, MA, 1927-1930, p. 133. 

Iudaismul s-a arătat interesat in special de păstrarea cu sfinţenie 
a textului ebraic al Vechiului Testament, în timp ce crești- 
nismul, preocupat de misionarism, a încercat să traducă textul 
Bibliei și să îl facă accesibil tuturor neamurilor. Prin urmare, 
alcătuirea unei istorii a textului Bibliei necesită cunoașterea 
originilor literaturii nationale a mai multor tari; de exemplu, 
traducerea Bibliei, în special a Noului Testament, a antrenat 
literatura gotică, slavonă, coptă, armeană, georgiană și etio- 
piană. Criticismul textual al Bibliei a fost o.disciplină-pionier 
a Renașterii umaniste. Mari umanişti precum Erasmus sau 
Nebrija şi-au dedicat toată priceperea în vederea editării textelor 
biblice în limbile lor originare!. 


1.1. Primele încercări de conturare a unei 
istorii a textului biblic 


Faptul că varii copii ale textelor Vechiului Testament diferă 
una de alta a devenit foarte clar atunci când criticismul textual 
s-a transformat practic într-un câmp aparte de cercetare, apro- 
ximativ în timpul Reformei. Probabil că divergentele legate de 
citirea anumitor manuscrise ale aceloraşi cărţi, descoperite 
la Qumran, erau foarte cunoscute printre scribii acestei co- 
munitati. Controversele dintre evrei și creștini, în timpul 
primelor secole ale erei creștine, demonstrează că aceștia erau 
conștienți de diferitele lecturi ale aceleiași cărţi, în diferitele 
ediţii ale aceluiași text. Atunci când Origen a compilat ediția 
sa în şase coloane a textului Vechiului Testament, el a indicat 
foarte explicit diferențele dintre textul ebraic şi versiunea sa 
greacă?. 


1. Julio Trebolle Barrera, The Jewish Bible and the Christian Bible. An 
Introduction to the History of the Bible, traducere din limba spaniolă 
de Wilfred G.E. Watson, Brill Eerdmans, Leiden, 1998, p. 265. 

2. Ibidem, p. 266. 

În perioada Renaşterii, când lumea a devenit conștientă de 
importanţa citirii unui autor în limba în care și-a publicat 
pentru prima dată lucrările, multe texte vechi au fost repro- 
duse în vederea studiului, tipărindu-se totodată foarte multe 
gramatici in asa fel încât cercetătorii să înțeleagă textele în 
limba lor originară. 

Unul dintre cele mai importante puncte discutate în prima 
fază a Reformei a fost cel legat de autoritatea Bisericii în 
probleme de doctrină creștină. În timp ce Biserica romano- 
-catolică socotea că doctrina Bisericii reprezintă singurul canon 
în stabilirea adevărului si că autoritatea supremă în probleme 
doctrinare este papa, reformatii susțineau că nu oamenii, ci 
numai cuvântul lui Dumnezeu se poate bucura de o asemenea 
autoritate si, prin urmare, omul trebuie să asculte ce îi spune 
Scriptura în probleme de doctrină. Acest punct de vedere re- 
format în ceea ce privește autoritatea scripturistică va deveni 
cunoscut ca principiul sola Scriptura. Ajungem astfel în locul 
unde se impune întrebarea : dacă Scriptura este singura sursă 
a revelatiei dumnezeiesti, şi dacă există mult mai multe ver- 
siuni ale Scripturii, care text scripturistic trebuie privit ca 
autoritate? Dată fiind strânsa legătură dintre reformaţi si 
mișcarea umanistă creștină din acea vreme, răspunsul la această 
întrebare pare a fi evident: pentru Vechiul Testament, trebuie 
folosit textul ebraic, iar pentru Noul Testament, textul grecesc. 
Ne aflăm din nou in fata unei dificultăți: care text ebraic si 
care text grecesc? 

În 1516, ca urmare a propunerii venite din partea tipogra- 
fiei Faber, marele cercetător umanist Erasmus a pregătit un 
text al Noului Testament în limba greacă, pe care reformatii 
l-au adoptat imediat; pentru Vechiul Testament aveau la dispo- 
zitie un text ebraic publicat în 1517 de către tipograful evreu 
Daniel Bomberg. Prima ediție ,Bomberg” a Bibliei a fost reti- 
părită mai târziu, în 1524-1525, de către Iacob ben Chayyim şi 


1. F.E. Deist, Witnesses to the Old Testament, The literature of the Old 
Testament, vol. 5, NG Kerkboekhandel, 1988, p. 1. 

a fost acceptată ca text al Vechiului Testament. Cu timpul, 
astfel de editii au primit epitetul de textus receptus. 

Controversa privind textul corect a continuat foarte multi 
ani. Din partea Bisericii romano-catolice venea reprosul ca 
protestanții au aderat la o invenție rabinică a cărei consecință 
directă era îndepărtarea de adevăratul Cuvânt. Pentru a con- 
firma acest punct de vedere, iezuitul Bonfrere a publicat în 
1631 un comentariu la Pentateuh în care sublinia toate discre- 
pantele dintre textul latin şi cel ebraic. În 1633, un alt romano- 
-catolic, Morinus, arătând că există mai multe versiuni ale 
textului ebraic, îi acuza pe reformați că sunt de acord cu 
tradiţia rabinică’. 

Cu timpul, s-au ivit divergențe de opinii chiar și între 
reformați; pe de o parte, erau aceia care susțineau că textul 
ebraic, incluzând vocalele, este cel inspirat, pe de altă parte, 
erau cei care, în urma comparării diferitelor manuscrise ebraice, 
au arătat că textul vocalizat reprezintă o adăugare ulterioară. 
Această descoperire, făcută de către teologul protestant Cappellus, 
a zdruncinat grupul celor care susțineau inspiraţia deplină a 
textului ebraic al Vechiului Testament şi care se temeau că 
oamenii se vor îndoi cu timpul nu numai de vocale, dar și de 
consoane. Cu toate acestea, Cappellus a mers mai departe, în 
1650, compunând un răspuns în apărarea punctelor de vedere 
protestante împotriva acuzațiilor aduse de Morinus, în care 
formula câteva principii fundamentale pentru alegerea celui 
mai bun text. Cappellus era ferm convins că aplicarea tuturor 
acestor principii la diferitele versiuni de text ebraic va permite 
reconstituirea „textului originar”. Pentru Cappellus, trans- 
miterea textului reprezenta un proces dinamic, în care pot 
apărea mai multe variante care nu afectează totuși adevărul 
celor relatate. 

Chiar și atunci când cercetarea istorico-critică a arătat că 
în cazul cărților Vechiului Testament se poate vorbi foarte 
greu de autograful celui care a scris cartea, credinţa într-un 
singur prototext nu s-a diminuat. Căutarea unor texte cu 


1. Ibidem, p. 3. 

autograf a fost atunci înlocuită de căutarea unui text canonic 
al fiecărei cărți a Vechiului Testament, din moment ce numai 
textul canonic era socotit inspirat şi autoritar, 

Este clar că definirea criticismului textual ca o ramură 
specială de cercetare care se ocupă cu stabilirea textului biblic 
corect și ca o procedură care precedă exegeza propriu-zisă este 
specific protestantă, rezultând mai ales din principiul sola 
Scriptura. Lucrul interesant este că și cercetătorii romano-cato- 
lici, care se presupune că abordează Biblia dintr-un cu totul 
alt unghi de vedere, în general sunt de acord cu criticismul 
textual care ne conduce la cel mai „bun și corect text” al Bibliei. 
Această asemănare sau mai degrabă conformitate cu practica 
protestantă poate rezulta din faptul că cercetarea biblică isto- 
rico-critică a fost practic inexistentă în cercurile romano-cato- 
lice până in cea de-a cincea decadă a secolului XX - cel putin 
în ceea ce privește textul ebraic al Vechiului Testament. Din 
nefericire, criticismul textual alunecă adeseori în abordarea 
Bibliei ca o simplă carte a literaturii vechiului Orient Apropiat 
şi a lumii greceşti şi latine. După 1950, cercetarea biblică 
romano-catolică în Europa si America de Nord a fost puternic 
influențată de cărţile protestante, tradiţia școlilor catolice 
subscriind într-o oarecare măsură la principiul sola Scriptura. 

Textul tipărit Biblia Hebraica Stuttgartensia este foarte 
asemănător cu textul Ben Chayyim folosit de către reformaţi 
şi păstrează o anumită tradiție textuală masoretică, dar nu ni 
se prezintă ca textul autoritar al Vechiului Testament. Alte 
comunităţi, așa cum dau mărturie diferitele traduceri ara- 
maice sau greceşti sau textele de la Qumran, foloseau alte 
texte, unele dintre ele fiind foarte apropiate de textul maso- 
retic, iar altele deosebindu-se de tradiția textuală masoretică 
în câteva aspecte foarte importante. Criticismul textual nu 
poate nădăjdui aşadar să restabilească textul canonic definitiv 
al Vechiului Testament, pur şi simplu pentru că nu a existat 
niciodată un text acceptat ca fiind universal valabil’. 


1. Credința în ,reconstructia” textului original al Bibliei va fi susținută 
mai târziu de dezvoltarea şi, eventual, victoria ideii de evoluţie. Dacă 

Criticismul textual ne poate oferi o înțelegere a istoriei edi- 
tării textelor Vechiului Testament si ne ajută să răspundem la 
întrebări de genul: De ce textele păstrate în comunităţi diferite 
se deosebesc între ele? De ce interpretările Vechiului Testament 
diferă între diferite comunități confesionale ? Care sunt carac- 
teristicile comunităţilor care au acceptat textele respective 
drept autentice?! 

Criticismul textual şi rezultatele sale oferă informaţii deo- 
sebit de prețioase pentru diferite demersuri științifice, dintre 
care amintim numai câteva: în primul rând, ajută la recon- 
stituirea unui anumit manuscris sau a unei familii textuale. 
În cursul unui proces de copiere manuală a unui manuscris, 
se fac multe greşeli. De exemplu, un copist poate să scrie 
greşit anumite cuvinte, să scrie de două ori anumite cuvinte 
sau paragrafe, să sară peste anumite cuvinte, să nu în- 
teleaga efectiv ceea ce citeşte si prin urmare să intervină în 
text pentru a oferi — după părerea lui — o versiune mai 
bună ș.a.m.d. Prin compararea diferitelor manuscrise care 
sunt în mod clar copii ale aceluiaşi text ,original” se poate 
reconstitui acest text de bază, sau cei care cunosc greșelile 
lingvistice obișnuite ale scribilor pot reconstitui un text mai 
corect. Un asemenea text corectat inlesneste comparatia cu 
alte texte care se pot deosebi de manuscrisul folosit, astfel 
încât se poate înţelege dacă anumite texte aparțin acelorași 
familii textuale. În mod evident, un asemenea studiu com- 
parativ ajută la o mai bună înţelegere a limbii ebraice (sau 
aramaică, sau greacă etc.), din moment ce putem descoperi 


se poate reconstrui procesul care a condus la varietatea de limbi, 
descoperind în acelaşi timp o protolimbă si explicând diversita- 
tea prezentă de variante ale acestei protolimbi, dacă acelaşi lucru 
se poate face în privinţa varietatii raselor umane, în sensul 
descoperirii unei protorase, dacă același lucru se poate face şi în 
cazul animalelor şi plantelor, atunci ar trebui să fie posibilă gi 
reconstituirea procesului prin care prototextul original al Bibliei 
a evoluat până a ajuns la o asemenea diversitate de texte şi 
versiuni. 
1. FE. Deist, op. cit, p. 7. 

diferite proceduri ortografice!. in același timp, dacă ne 
apropiem de o formă a textului ebraic folosit de către vechii 
traducători, putem învăţa destul de multe despre diferite 
tehnici ale traductologiei vremurilor, din moment ce unele 
cuvinte au fost redate de către traducători ai unei epoci mult 
mai apropiate de data originii textelor decât zilele noastre. 
Criticismul textual ne poate oferi informaţii valoroase despre 
ortografie, fonologie, morfologie, sintaxă, semantică și tehnici 
de traducere ; ne pune la dispoziție astfel cel mai bun text posibil 
pentru exegeză, rămânând un instrument foarte important 
pentru studiul Vechiului Testament. 

Înainte de a ajunge la forma sa prezentă, Biblia ebraică a 
parcurs mai multe etape. Prima a fost cea a transmiterii 
„orale” ; a urmat etapa în care istorisirile, legendele, scrisorile, 
notele arhivale, proverbele și multe alte acte au fost adunate 
si fixate în scris în diferite manuscrise. A treia etapă a fost cea 
a canonizării cărților biblice, moment în care joacă un rol 
important aspectul religios al fixării în scris a textului: de 
acum înainte, acest text, în forma lui specifică, va fi privit 
drept autentic si normativ. Aproximativ în același timp începe 
și procesul multiplicării și transmiterii textului prin inter- 
mediul unor copii. În această etapă a dezvoltării textului biblic, 
încep să isi exercite influenţa vechile versiuni. Tot acum apar 
și forme textuale care diferă de textul canonic prezent, cu- 
noscut în zilele noastre?. 

Adeseori, în predicile lor, predicatorii le explică credin- 
cioșilor ce înseamnă „de fapt” un anumit cuvânt în „ebraica 
originală”. Biblistii vorbesc de asemenea despre „textul ebraic” 
al Bibliei sau despre „textul” Vechiului Testament, în timp ce 


1. Construcţii gramaticale care au mai mult sau mai puţin aceeași 
funcţie în frază, modalitatea prin care anumite cuvinte și-au schimbat 
înțelesul de-a lungul unei anumite perioade de timp. 

2. M.J. Mulder, „The transmission of the biblical text”, în M.J. Mulder, 
H. Sysling (ed.), Mikra. Text, transmission, reading and interpretation 
of the Hebrew Bible in Ancient Judaism and Early Christianity, Assen/ 
Maastricht/Philadelphia, Van Gorcum/Fortress, 1988, p. 87. 

un număr foarte mare de exegeti spun că isi întemeiază lu- 
crările pe „textul final” al Bibliei ebraice. O asemenea discuţie 
despre textul Bibliei ebraice sau al Vechiului Testament presu- 
pune existenţa unui astfel de text; ideea cel puţin există de 
secole, cele mai multe „istorii” ale textului Bibliei ebraice fiind 
construite pe încredințarea că un astfel de text chiar a existat’. 
De-a lungul secolelor, evreii și creștinii au avut la dispoziţie 
un textus receptus fixat al Bibliei ebraice. În secolul XX, Biblia 
ebraică şi-a dobândit forma standardizată inițială prin repro- 
ducerea Codexului Leningradensis în Biblia Hebraica a lui 
Kittel?. 

Potrivit părintelui dominican Dominique Barthélemy, profesor 
la Facultatea de Teologie Catolică a Universităţii Miséricorde 
din Fribourg, istoria textului ebraic al Bibliei ar putea fi 
schematizată în felul următor“: după o fază în care prolife- 
rează diferite texte consonantice, un text consonantic unitar 
capătă valoare normativa spre sfârșitul secolului I și începutul 
secolului al II-lea d.Hr.; urmează etapa in care se dezvoltă 
punctuatia (vocalele și accentele) și diferitele tipuri de masora, 
spre sfârșitul secolului al IX-lea si începutul secolului al X-lea, 
sistemul de punctuație si de masora atingând perfecțiunea, 
asigurându-și o autoritate cvasinormativă. Asistăm, așadar, la 
trecerea de la o fază de proliferare, la o fază de unificare, 
prima referindu-se în mod deosebit la textul consonantic, iar 
a doua la „ajutătoare în lectura” acestui text (vocale, accente, 
masora). Dacă prin masorat înţelegem sistemul de note critice, 


1. FE. Deist, Witnesses to the Old Testament, The literature of the Old 
Testament, vol. 5, NG Kerkboekhandel, 1988, p. 10. 

2. Rudolph Kittel, Biblia Hebraica (BHK), Stuttgart 1937 (şi viitoarele 
reeditări) din 1967, se va numi Biblia Hebraica Stuttgartensia (= 
BHS), editată de către K. Elliger si W. Rudolph, cărora li s-au alăturat 
multi alti cercetători. 

3. D. Barthélemy, „Histoire du texte hebraique de l’Ancien Testament”, 
in Etudes d'histoire du texte de l'Ancien Testament, Orbis Biblicus et 
Orientalis 21, Editions Universitaires Fribourg, Suisse, Vandenhoeck 
& Ruprecht Göttingen, 1978, p. 343. 

4. Levias, Levias, Masorah, JE 8 (New York, London, 1904), p. 365. 


—— n! 

accente şi semne vocalice care însoțesc forma exterioară a 
textului ebraic, perioada premasoretică se referă la timpul în 
care această sistematizare nu se regăsește încă în textele 
disponibile!. Caspar Levias, de la care am preluat definiţia 
conceptului de masora, crede chiar că începuturile activităţii 
masoretilor datează din perioada premacabeică, iar sfârşitul ei 
ar coincide cu prima publicare a textului masoretic, în 1425. În 
prezent, este absolut sigur că înainte ca masoretii să isi înceapă 
lucrarea propriu-zisă, au avut loc mai multe încercări de fixare 
şi de transmitere a textului într-o formă definită. În timpul 
transmiterii (traditio) sale, textul biblic a trecut printr-un lung 
proces de inevitabile adaptări, modificări, revizuiri?, bine știut 
fiind faptul că unul dintre elementele caracteristice ale tradiției 
israelite a fost nevoia, resimţită de la o generaţie la alta, de 
a oferi o relevanță nouă vechilor tradiţii. În vechea literatură 
iudaică — Targumim, Talmudim şi Midraşim — întâlnim foarte 
multe exemple de adaptări si reinterpretări, bazate pe textul 
biblic, centrate în jurul anumitor concepte valorice”. Rămâne 
de văzut în ce măsură au continuat să se opereze astfel de 
modificări în procesul de transmitere a textului biblic, chiar 
şi după fixarea sa în scris. Cercetători precum Nyberg‘ si 
EngnellS au accentuat foarte mult fixitatea textului ebraic al 
Bibliei, întâlnită de altfel si la nivelul tradiţiei orale; Engnell 
a spus că orice încercare de a merge înapoi în timp, dincolo de 
textul masoretic, reprezintă „un vis frumos” (wishful dreaming). 
Succesorul lui Engnell la Universitatea din Uppsala, Ringrenn, 


1. Aceasta nu înseamnă însă că lucrarea celor îndeobşte cunoscuţi sub 
numele de masoreti nu începuse încă. 

2. D.A. Knight, Rediscovering the Traditions of Israel. The Development 

of the Traditio Historical Research of the Old Testament, with Special 

Consideration of Scandinavian Contributions, Missoula, Montana, 

1975, pp. 5-20. 

M. Kadushin, The Rabbinic Mind, New York, Toronto, Londra, 1965. 

4. H.S. Nyberg, Studien zum Hoseabuche. Zugleich ein Beitrag zur Klärung 
des Problems der alttestamentliche Textkritik, Uppsala, 1935. 

5. Ivan Engnell, A rigid Scrutinity (tr. J.T. Willis), Nashville, 1969; 

idem, Critical Essays on the Old Testament, Londra, 1970. 


as 

comparand doua fragmente parelele din traditia textului biblic, 

a mers mai departe, propunând metoda de investigare interna’. 

Prin compararea Psalmului 17 şi a pasajului 2 Rg. 22, Ringrenn 

a identificat patru tipuri de variante: 

1. variante ortografice, care apar în cursul procesului de co- 
piere; 

2. diferite vocalizări ale acelorași consoane; 

3. variante gramaticale și stilistice, expresie a revizuirilor 
textului sau a diferențelor dialectale ale limbii ebraice; 

4. variante cauzate de simpla uitare a unor cuvinte, în pro- 
cesul transmiterii prin tradiția orală?. 


1.2. Principalele teorii referitoare la originile 
textului biblic 


În secolul trecut, materialele pe baza cărora putea fi recon- 
stituită istoria textului Vechiului Testament se reduceau la 
manuscrisele medievale și la primele traduceri ale Bibliei. În 
secolul al XVIII-lea, odată ce devin disponibile marile colecţii 
de variante textuale compilate de către B. Kennicott şi J.B. 
de Rossi‘, apar și dezbaterile, adeseori motivate teologic, legate 


1. H. Ringrenn, „Oral and Written Transmission in the Old Testament, 
Some Observations”, ST 3 (1949), pp. 34-59. 

2. M.J. Mulder, „The transmission of the biblical text”, in M.J. Mulder, 
H. Sysling (ed.), Mikra. Text, transmission, reading and interpretation 
of the Hebrew Bible in Ancient Judaism and Early Christianity, Assen/ 
Maastricht/Philadelphia, Van Gorcum/Fortress, 1988, p. 90. 

3. Benjamin Kenniccot, Vetus Testamentum Hebraicum cum variis lectio- 
nibus 1-2, Oxonii (Oxford), 1775-1780; la al doilea volum, în apendice, 
se adaugă Dissertatio generalis in Vetus Testamentum Hebraicum ; cum 
variis lectionibus ex codicibus manuscriptis et impressis, Oxonii, 1789. 

4. J.B. de Rossi, Variae lectiones Veteris Testamenti ex immensa MSS. 
Editorum. Codicum congerie haustae... etc. 1-5 Parma 1784-1788 
(retipărit la Amsterdam, 1969). 


KECA JUDEJA 


BA Con ASACHI? 

de textul ebraic „fixat şi imutabil”. Teoriile acelei vremi pot fi 
formulate foarte pe scurt. 


I. Teoria Rosenmiiller, potrivit căreia toate codicele existente 
sunt mult mai târzii decât textele originale, prezintă foarte 
multe greșeli, nu au versiuni semnificative și aparţin unei 
singure recenzii!. Prin urmare, toate aceste codice nu au o 
importanţă prea mare în vederea identificării posibilelor modi- 
ficări ale textului ebraic. Rosenmiiller socotea că manuscrisele 
ebraice medievale erau copii ale unei recenzii ebraice a tex- 
tului Vechiului Testament, iar la baza recenziei ebraice se afla 
un singur text. 


II. Teoria Paul de Lagarde, conform căreia toate manuscri- 
sele existente reflectă un singur text original; versiuni precum 
Septuaginta sau Vulgata sunt înţelese ca traduceri-recenzii 
ale acelui text ebraic original, reflectat de numeroasele manu- 
scrise ebraice disponibile. Pentru mai bine de un secol, teoria 
lui Lagarde a fost constant confundată cu teoria lui Ernst 
Rosenmiiller despre originea Bibliei ebraice?. Lagarde susținea 
existenţa unui „singur arhetip” (ein einziges exemplar) pe care 
se bazează întreaga tradiţie ebraică. Singurul exemplar ebraic 
din care derivă toate celelalte texte ebraice reprezintă „recenzia 
palestiniană”, iar singurul exemplar grec din care derivă toate 
manuscrisele Septuagintei reprezintă „recenzia egipteană”. 
Lagarde a aplicat același model şi istoriei textuale a Septuagintei: 
toate manuscrisele grecești care s-au păstrat se bazează pe 
trei recenzii (Origen, Hesychius si Lucian), prin intermediul 
cărora putem ajunge la exemplarul versiunii grecești originale. 
Într-o carte pe care a scris-o in 18634, Lagarde susține că 


1. La acea vreme, cuvântul „recenzie” era întrebuințat în sensul mai 
larg, de „familie textuală”; vezi B.M. Metzger, The Text of the New 
Testament, Oxford, 1968, p. 115. 

2. FE. Deist, op. cit, p. 11. 

3. Julio Trebolle Barrera, op. cit., p. 281. 

4. Anmerkungen zur griechischen übersetzung der Proverbien, Leipzig. 

puncta extraordinaria şi pesiq (sau paseq)' demonstrează că 
greșelile de scriere făcute de către copisti erau rezultatul 
respectării întocmai a textului după care copiau. 

În secolul trecut, teoria lui Lagarde a fost acceptată, cu 
unele modificări necesare, de către cei mai multi cercetători ; 
unii dintre ei îşi dezvoltaseră, la rândul lor, teorii similare?. 
Cu toate acestea, au existat si biblisti care nu împărtășeau 
punctul de vedere al lui Lagarde, potrivit căruia toate manu- 
scrisele ebraice se reduceau la un „Mustercodex”; dintre aceştia, 
Strack aprecia că similitudinile izbitoare între manuscrisele 
ebraice se datorau intervenţiei masoreţilor?. 


III. Teoria Paul Kahle, potrivit căreia în spatele textului 
ebraic reflectat de manuscrisele medievale se aflau mai multe 
tradiții textuale, dintre care una a devenit mai târziu textul 
ebraic canonic al Vechiului Testament. Kahle a ajuns la elabo- 
rarea acestei teorii în urma studierii fragmentelor biblice‘ 
descoperite într-o cameră de păstrare (genizah) a unei sinagogi” 
din Cairo. Câteva din aceste manuscrise biblice ce datează 
dinaintea secolului al IX-lea d.Hr. prezintă deosebiri textuale 
considerabile fata de textul masoretic. Potrivit lui Kahle, nu 
a existat un singur text al Bibliei ebraice, ci câteva Vulgărtexte. 
El presupunea că în primele secole ale erei creștine, unul 
dintre aceste așa-numite „texte vulgare” a fost rescris de către 
inteleptii evreii, in asa fel încât a devenit textul ebraic oficial. 
Într-o anumită măsură, se face o legătură între teoria lui Paul 
Kahle şi cea a lui Rosenmiller. Multe pasaje alternative din 
versiuni (cum ar fi versiunea greacă sau aramaică) erau explicate 
ca traduceri ale unor texte neoficiale. Anumite aspecte ale 
teoriei lui Kahle au fost elaborate de alti cercetători: Gerleman 


1. Linie verticală între anumite cuvinte. 

J. Olshausen, Lehrbuch der hebrăischen Sprache, Braunschweig 1861. 

3. H.L. Strack, Einleitung in das Alten Testament, ediţia a VI-a, 
Minchen, 1906. 

4. Pe lângă fragmentele biblice, tot aici s-au mai descoperit și alte cărţi 
liturgice şi religioase. 

5. Construită în 882, reconstruită în 1890. 


tS 

a investigat natura așa-numitelor Vulgărtexte!; Sperber a redus 
| numărul de mărturii textuale ale Vechiului Testament la două 
| regiuni (Iudeea şi Israel)’. Pentru moment este important să 
| 
| 


reținem similitudinea dintre ideea lui Rosenmiiller despre 
| textul ebraic, înțeles ca o recenzie a textului Vechiului Testament, 
| şi teoria lui Kahle, care prezintă Vechiul Testament drept 
|: rezultatul unui proces de standardizare conștientă. 

i Biblia ebraică în uz general poate fi înțeleasă, așadar, ca 
| 


|, produsul unei recenzii efectuate într-o anumită perioadă de 
timp. Teoria lui Kahle susţine că arhetipurile ebraic şi grec la 
| care se referă Lagarde reprezintă numai rezultatul final al 
Ni unui lung proces prin care foarte multe texte aflate în circu- 
| latie au devenit unitare prin eforturile copiștilor iudei, samari- 
iN teni si creştini, până au devenit textele oficiale ale acestor trei 
Hi comunitati religioase: textul protomasoretic pentru evrei, 
Pentateuhul samaritean pentru samariteni si textul grecesc 
|| al Septuagintei pentru creștini; mai mult, fiecare tradiţie 
|| oficială a păstrat urmele vechilor texte aflate în circulatie®. 
| Desi teoria lui Kahle are mult mai multe in comun cu teoria 
lui Rosenmiiller decât teoria lui Lagarde, cea de-a doua a 
dominat totuși înțelegerea textului Vechiului Testament până 

la descoperirea manuscriselor de la Qumran, în 19474, 


| IV. Teoria textelor locale. Înainte de descoperirea manu- 
scriselor de la Marea Moartă, singurele surse importante 
| care prezentau variante consonantice anterioare fazei de uni- 
| ficare a textului erau Septuaginta si Pentateuhul samaritean. 
Materialul hexaplar, Vulgata, Peşita, diversele targumuri, 
. lucrările rabinice, versiunea arabă a lui Saadia, variantele 
manuscriselor biblice medievale nu ofereau decât eventuale 
variante consonantice care supravietuisera fazei de unificare 

a textului. 


. G. Gerleman, „Synoptic Studies in the Old Testament”, LUA N.FI., 
xliv, 5 (1948). 
. A. Sperber, ,Septuaginta-Probleme”, BWAT III 13, Stuttgart, 1929. 
. Julio Trebolle Barrera, op. cit., p. 282. 
„FE. Deist, op. cit., p. 12. 

În 1955, William Foxwell Albright! a propus o nouă teorie 
despre istoria Bibliei ebraice?, teorie care a fost reformulată 


1. Ela contribuit la recunoașterea arheologiei biblice drept o disciplină 
legitimă, cel puţin în principiu. Sub îndrumarea și conducerea directă 
a lui Albright s-au dezvoltat anumite tehnici care presupuneau 
alegerea deliberată a regiunilor biblice unde urmau să se facă săpături, 
susținerea financiară institutionalizata din partea organizaţiilor legate 
de Biserică (în special protestante), echipe de teren alcătuite aproape 
exclusiv din seminariști, preoți, cercetători ai Sfintei Scripturi si, nu 
în cele din urmă, orientarea spre o cât mai strânsă apropiere între 
metodele strict arheologice şi interpretarea Sfintei Scripturi. Albright 
a dus mai departe obiectivele istorice principale ale arheologiei biblice, 
cum ar fi încercarea de a folosi arheologia pentru a confirma istori- 
citatea patriarhilor, a lui Moise, a monoteismului timpuriu și a 
cuceririi Canaanului de către israeliți. Timp de 50 de ani — din 1920 
până în 1970 — Sfânta Scriptură a fost cea care a determinat tipul 
de probleme pe care le-au ridicat arheologii. Cercetătorii de prim 
rang s-au luptat nu doar pentru a dovedi prin arheologie veridicitatea 
conținutului biblic, ci şi pentru a arăta în ce fel arheologia s-ar putea 
raporta la Sfânta Scriptură — pe scurt, cu ce probleme ar trebui să 
se confrunte arheologii. Când William Foxwell Albright, pe atunci 
proaspăt absolvent al Universităţii John Hopkins din Baltimore, a 
sosit în Palestina la scurt timp după primul război mondial, omul 
care avea să devină cel mai mare arheolog biblic al lumii, nădăjduia 
la „cât mai multe descoperiri care să-i reducă la tăcere pe sceptici şi 
să umple de bucurie inimile cercetătorilor biblisti”. Deşi Albright a 
susţinut cu fermitate istoricitatea fundamentală a Sfintei Scripturi, 
nu a schițat niciodată vreo lecţie teologică. Dorind să transforme 
scripturile ebraice într-o sursă folositoare prin care să putem dobândi 
noi perspective privitoare la viaţa antică, Albright a abordat Sfânta 
Scriptură ca arheolog şi orientalist. El a pus numai întrebări care în 
esență erau istorice (de pildă: Cum și de către cine a fost distrus un 
anumit oraș? etc.) Prin urmare, Albright a avut de-a face numai cu 
întrebări la care se putea răspunde prin informaţii demonstrabile. 
Nu s-a ocupat cu întrebări legate de credinţă. A fost ferm convins să 
rămână întotdeauna un om de știință preocupat de cercetare. Inten- 
tionata sau nu, încercarea sa de a întemeia științific studiile biblice 
a avut un enorm impact teologic (Leo Perdue, Lawrance Toombs, 
Garry Johnson, Archaeology and biblical interpretation, essays in 
memory of D. Glenn Rose, John Knox Press, 1987, p. 45). 

2. William Foxwell Albright, „New Light on early recensions of the 
Hebrew Bible”, BASOR 140 (1955), pp. 27-33. 

și perfecționată de către Frank Moore Cross şi de cercul său de 
colegi și studenţi, fiind cunoscută sub numele de „teoria 
textelor locale” (theory of local texts). Prima preocupare a fost 
aceea de a face ordine in acest haos textual. Potrivit teoriei, 
pe baza textelor de la Qumran şi a mărturiilor din primele 
versiuni, se pot deosebi trei mari familii de texte: cele din 
Palestina, din Egipt și din Babilonia, reflectate în principal în 
Biblia samariteană, Septuaginta și respectiv textul ebraic comun. 
La baza acestor trei familii textuale se postulează un prototext 
care ar fi fost în circulaţie în jurul secolului al V-lea î.Hr.?. 
Bazându-se pe o foarte bună cunoaștere a fragmentelor inedite 
din grota 4Q, Cross socotea că poate distinge trei forme tex- 
tuale ale Pentateuhului, a căror specificitate s-a păstrat și 
transmis în medii geografice distincte: 


1. un model expansionist atât în privinţa textului, cât şi in 
cea a ortografiei, model atestat de mai multe manuscrise de 
la Qumran; 

2. modelul relativ primar al textului masoretic; 

3. textul de bază al Septuagintei, deosebit de cele mai vechi 
manuscrise de la Qumran, mai apropiat totuşi de primul 
tip textual decât de cel de-al doilea. 


Regiunea Samariei si grotele de la Qumran permit locali- 
zarea primului tip textual] în Palestina. Originea egipteană a 
Septuagintei situează al doilea tip textual în Egipt. În ceea ce 
priveşte cea de-a treia familie textuală, în cadrul căreia s-a 
realizat arhetipul recenziei fariseice, Cross consideră că numai 
Babilonul ar putea explica stabilitatea acestui text sobru și 


1. Frank More Cross, The Old Testament at Qumran, în The Ancient 
Library of Qumran (ediţia a doua, 1961), pp. 168-194; idem, „The 
history of the biblical text in the light of discoveries in the Judean 
Desert”, HTR, LVII (1964), pp. 281-299; idem, „Contribution of the 
Qumran Discoveries to the Study of the Biblical Text”, IEJ, XVI 
(1966), pp. 81-95; idem, ,,The evolution of a theory of local texts”, 
1972 Proceedings, Society of Biblical Literature, pp. 108-126; idem, 
„New directions in Dead Sea Scroll research: II. Original biblical text 
reconstructed from newly found fragments”, BR 1 (1985), pp. 26-35. 

2. FE. Deist, op. cit., p. 13. 

menţinerea ortografierii arhaice. Această așa-numită „teorie a 
textelor locale” elaborată de Cross a fost primită cu entuziasm 
de către unii!, însă a stârnit în același timp şi critici vehemente 
din partea altora?. De fapt, Cross pleacă de la convingerea că 
doar o izolare geografică permite explicarea păstrării, de-a 
lungul secolelor, a mai multor tipuri textuale net distincte, 
dintre care unele au rămas stabile, iar altele au înmugurit în 
noi variante, armonizandu-si pasajele paralele și moderni- 
zându-şi atât ortografia, cât și gramatica. 

F.M. Cross reconstituie istoria textului ebraic, alături de 
cea a textului grecesc al Septuagintei, în următoarele patru 
etape: 

a) în perioada persană, cel mai probabil în secolul al V-lea î.Hr., 
apar în Palestina și în Babilonia diferite texte locale; 
Pentateuhul și cărțile istorice isi dobândesc forma finală în 
Babilonia, în secolul al VI-lea î.Hr; „textele locale” iau 
naştere din copii ale acestor lucrări; 

b) la începutul secolului IV î.Hr., textul egiptean al Pentateuhului 
devine independent de cel palestinian. Până acum autorul 
Cronicilor folosise o formă primară a textului palestinian; 
în același timp, în Babilonia se dezvoltă un al treilea tip 
textual, care rămâne izolat până în perioada Macabeilor 
(sec. al II-lea î.Hr.), când deportările făcute de către parti 
i-au determinat pe mulţi evrei să se întoarcă în Palestina. 
În orice caz, recenzia protolucianică din secolul al II-lea î.Hr. 
(sau începutul secolului I î.Hr.), nu folosea încă tipul 
textual babilonian care reprezenta baza recenziei proto- 
teodotiene. 

c) baza viitorului text masoretic s-a format în perioada dintre 
Hilel și prima revoltă iudaică, adică între sfârșitul secolu- 
lui I î.Hr. şi anul 70 d.Hr. Recenzia greacă prototeodotiană 


1. P.W. Skehan, „The Biblical Scrolls from Qumran and the Text of the 
Old Testament”, BA XXVIII (1965), pp. 95-100. 

2. M.H. Goshen-Gottstein, The book of Isaiah, sample Edition with 
Introduction (1965), pp. 14-15; 5. Talmon, „The Old Testament Text”, 
in P.R. Ackroyd & C.F. Evans (eds.), The Cambridge History of the 
Bible, I (1970), pp. 194-199. 

a coincis, foarte probabil, cu primele incercari de intocmire 
a unei recenzii a textului ebraic al Pentateuhului si a cărților 
istorice. Această recenzie ebraică nu a folosit un singur tip 
textual, ci a adunat laolaltă, în diferite texte, mai multe 
texte locale. Astfel, pentru Pentateuh și pentru cărțile istorice 
s-a folosit textul babilonian, adus în Palestina cu puţin 
timp înainte, înlocuind textul palestinian si chiar scrierea 
paleoebraica ; 

d) la începutul secolului I d.Hr., textul protomasoretic, încă 
nedezvoltat, era folosit pentru întocmirea recenziei prototeo- 
dotiene. Acest text protomasoretic reprezintă textul oficial 
al tuturor comunităţilor iudaice din anul 70 d.Hr... 


Părintele Barthélemy a obiectat că practic nu stim absolut 
nimic despre vitalitatea sau despre stagnarea literară a iuda- 
ismului babilonian între Ezdra şi Hilel, şi nici despre o even- 
tuală vitalitate literară, în limba ebraică, a evreilor din Egiptul 
acelei epoci?. În plus, cum putem afla dacă două manuscrise 
aparţin unor tipuri textuale distincte sau identice? Însă obiec- 
tiunea cea mai importantă care se poate aduce „teoriei textelor 
locale” este furnizată de conţinutul bibliotecii de la Qumran, 
adică a unei comunități spirituale destul de omogene, din 
moment ce o putem socoti drept mănăstirea centrală a ese- 
nienilor ; aici s-au descoperit, una lângă alta, cele două tradiţii 
textuale, total distincte, ale cărții lui Ieremia. $i mai mult, se 
pare că aceste texte au supraviețuit împreună timp de două 
secole, din moment ce tradiţia din care a derivat textul maso- 
retic este atestată de către un manuscris ce datează de la 
sfârşitul secolului al III-lea î.Hr., in timp ce tradiția textului 
ebraic care a stat la baza Septuagintei este atestată de un 


1. Julio Trebolle Barrera, The Jewish Bible and the Christian Bible. An 
Introduction to the History of the Bible, tranducere din limba spaniolă 
de Wilfred G.E. Watson, Brill Eerdmans, Leiden, 1998, p. 284. 

2. D. Barthélemy, „Histoire du texte hébraïque de l'Ancien Testament”, 
in Etudes d’histoire du texte de l’Ancien Testament, Orbis Biblicus et 
Orientalis 21, Editions Universitaires Fribourg, Suisse, Vandenhoeck 
& Ruprecht Gottingen, 1978, p. 346. 

manuscris copiat în perioada hasmoneica. Încercând să rezolve 
această problemă, Cross presupune că acest manuscris trebuie 
să fi fost copiat în Egipt şi introdus mai târziu la Qumran’. 
Tov observă că, în realitate, diferenţele dintre textul masoretic 
şi textul LXX al cărţii profetului Ieremia sunt mult mai mari, 
din moment ce cele două texte se deosebesc în ceea ce priveşte 
dispunerea elementelor care le alcătuiesc?. Prin urmare, pare 
mai corect să socotim TM si LXX drept mărturii ale unor 
tradiţii redactionale distincte: „Il faudrait donc admettre que 
c'est dans un état de fluidité redactionelle encore précanonique 
qu'ont divergé les deux formes du livres de Jérémie et cela 
n'empâche nullement qu’elles aient été utilisées toutes deux 
comme Ecriture Sainte 4 Qumran”. 
Problemele ridicate de aceasta teorie sunt: 


1. Presupusul prototext. In lumina cercetării istorico-critice 
privind dezvoltarea scripturilor ebraice, in special in ultimii 
10-15 ani, este foarte improbabil ca Biblia ebraică să se fi 
„încheiat” atât de repede, în secolele VI-V î.Hr. Pe lângă 
faptul că texte precum Cronicile şi ultima parte a cărţii 
Daniel nici nu existau la acea dată, este foarte greu de 
crezut că Pentateuhul s-a finalizat înainte de sfârșitul seco- 
lului al V-lea, poate chiar începutul secolului al IV-lea î.Hr. 

2. Evaluarea materialului de la Qumran. Nu se ştie sigur dacă 
materialul de la Qumran poate fi împărţit în trei familii 
textuale de bază; Talmon susţine că numărul tradiţiilor 
textuale era cu mult mai mare decât pretinde Cross‘, însă 
acestea au dispărut întrucât nu au fost acceptate de nici o 
grupare religioasă, asa cum s-a întâmplat când Sinagoga a 
acceptat textul masoretic, când Biserica a primit textul 
Septuagintei și când comunitatea samariteană a atribuit 


. Ibidem, p. 347. 
2. Emanuel Tov, ,L’incidence de la critique textuelle sur la critique 
litteraire dans le livre de Jeremie”, RB LXXIX (1972), pp. 189-199. 
3. Dominique Barthélemy, op. cit., p. 348. 
4. S. Talmon, „The Old Testament Text”, în P.R. Ackroyd & C.F. Evans 
(eds.), The Cambridge History of the Bible, I (1970), pp. 194-199. 

Pentateuhului său caracter normativ. Descoperirile de la 
Qumran demonstrează că în Palestina existau mai multe 
tradiţii textuale la acea vreme. Întrucât persoanele care 
locuiau în comunitatea de la Qumran proveneau din diferite 
locuri ale Palestinei, au adus cu ele textele care erau folosite 
în cercurile respective; în acest fel găsim o varietate de 
tradiţii care provin din mai multe locuri. 


3. Asa-numita familie egipteană de texte. Tradiţia egipteană, 


presupusă de această teorie, este foarte apropiată de cea 
palestiniană, fiind greu de precizat adevărata diferență 
dintre ele; în plus, textele au fost aduse în Egipt din alte 
locuri, în special din Palestina, încât este destul de greu de 
spus dacă cineva poate vorbi de o tradiţie egipteană separată. 
În același timp, nu se ştie sigur dacă evreii din Egipt au 
folosit texte în ebraică! ; pe de altă parte, versiunea LXX nu 
a fost definitivată în Egipt, și nici nu s-a bazat pe texte 
ebraice provenite exclusiv din Egipt. 


Contribuţia teoriei „textelor locale” a subliniat faptul că 


trebuie să gândim în termeni geografici atunci când încercăm 
să rezolvăm problema textului Vechiului Testament. Aceasta 
înseamnă că ar trebui mai bine să vorbim despre mai multe 
texte ale Vechiului Testament decât despre un singur text. 
Rosenmiiller avea dreptate: textul din bibliile noastre ebraice 
reprezintă numai o recenzie a textului Vechiului Testament. 
Kahle avea dreptate de asemenea când susţinea că anumite 
tradiţii textuale au existat înainte de fixarea textului pe care 


îl 


citim noi astăzi. Însă amândoi greseau dintr-un anumit 


punct de vedere: Rosenmiiller pentru că presupunea existența 
unui text de bază în spatele acelei recenzii, iar Kahle pentru 
că socotea că în spatele acelei unice recenzii se află o decizie 
oficială şi un proces bine controlat. 


O altă teorie, care nu a primit încă un nume, este cea 


propusă de către Shemaryahu Talmon şi Emanuel Tov (mai 
nou), rezultată în urma cercetării efectuate cu ocazia manifestării 


1. 


Peters Walters, The Text of the Septuagint, ed. D.W. Gooding, Cambridge 


University Press, 1973, pp. 19-40. 


ORIGINILE TEXTULUI BIBLIC 27 


Jerusalem Bible Project. Potrivit acestora, teoria varietatii tex- 
tuale nu poate clasifica propriu-zis mărturiile precrestine ale 
textului Vechiului Testament în categorii bine definite; ar 
trebui mai bine să ne gândim la o varietate de texte care erau 
în circulaţie în secolele IV-III î.Hr. Această varietate, reflectată 
în manuscrisele de la Qumran susține imposibilitatea exis- 
tentei unui anumit prototext. În mod sigur, au existat tradiţii 
textuale în diferite locuri, în care au fost copiate, studiate, 
scurtate, extinse, amendate etc., tradiţii care nu aveau statu- 
tul de „canon” al acelei vremi. Aceste texte erau parti inte- 
grante ale unor comunităţi religioase’. 

Barthélemy’ distinge în principal patru etape ale procesului 
de cristalizare a Vechiului Testament: 

1. convingerea că o anumită carte poate fi socotită drept „sfântă” ; 

2. cristalizarea literară a acestei cărți într-o tradiţie textuală 
în cadrul căreia nu este permisă nici o adăugire redac- 
tionala arbitrară; 

3. transmiterea cărții de către copisti mai mult sau mai putin 
pricepuți; în timpul acestui proces apar modificări cauzate 
de erori, armonizări, corecturi conjuncturale etc.; 

4. comunitatea care acceptă un astfel de text încearcă să pre- 
vină modificarea lui luând următoarele măsuri: 

a. fixarea textului consonantic; 
b. păstrarea pronuntiei corecte prin introducerea unor semne?. 


1. FE. Deist, Witnesses to the Old Testament, The literature of the Old 
Testament, vol. 5, NG Kerkboekhandel, 1988, p. 14. 

2. D. Barthélemy, „Text, Hebrew, History of Bible”, IDBS (Nashville 
1976), pp. 878-884. 

3. M.J. Mulder, op. cit., p. 103. 

1.3. Manuscrisele de la Qumran — variante 
textuale ebraice ale Vechiului Testament 


Descoperirea manuscriselor de la Qumran a modificat sub- 
stantial istoria textului ebraic al Vechiului Testament, pentru 
| faptul că aceste manuscrise erau anterioare — cu aproape o 

| mie de ani — manuscriselor medievale ebraice cunoscute, şi cu 
aproape trei secole presupusului text ebraic „final” sau „stan- 

dardizat”. Si mai mult, unele dintre aceste manuscrise con- 

țineau pasaje reflectând tipul textelor ebraice care trebuie să 

fi stat la baza unor versiuni precum Septuaginta. Cercetătorii 

din întreaga lume aveau acum la dispoziție manuscrise din 

pooo perioada de formare a unei mari părți din Biblia ebraică. 
| i Deveneau acum posibile atât studiul tehnicilor folosite de către 
il scribi în procesul transmiterii textuale, cât si înțelegerea isto- 
riei textului Vechiului Testament dincolo de limitele cunoscute. 
Pe baza materialelor descoperite puteau fi formulate și veri- 
ficate teorii legate de „originea” Bibliei ebraice. În plus, ana- 
liza atentă a manuscriselor biblice de la Marea Moartă furni- 
zează noi informaţii pentru mai multe domenii de cercetare: 
istoria limbii ebraice, istoria transmiterii textului biblic, procesul 
istoric de traducere a Bibliei în alte limbi, interpretarea creș- 
tina şi iudaică a textului biblic, criticismul textual, care isi 
propune să identifice versiunile „originale”, criticismul literar, 
care îşi propune să reconstituie istoria formării cărţilor biblice. 
În 1965, Skehan oferea o scurtă trecere în revistă a manu- 
scriselor biblice cunoscute la acea vreme, descoperite la 
Qumran, în grotele 1-11; dintre acestea, peste 20 ofereau 
textul Deuteronomului’. Odată cu descoperirea manuscrisului 
cărţii Isaia în prima grotă (1QIs*), dar mai ales a miilor de 
fragmente din grota a patra, ne aflăm în faţa unei mulţimi de 

` texte foarte variate, privind toate cărţile canonului ebraic (mai 


1. P.W. Skehan, „The Biblical Scrolls from Qumran and the Text of the 
Old Testament”, BA 28 (1965), pp. 87-100. 


ORIGINILE TEXTULUI BIBLIC 29 


putin cartea Esterei); si mai mult, anumite manuscrise ale 
unor cărți biblice păreau să se înscrie printre variantele carac- 
teristice familiei textuale a textului samaritean. Elementul 
frapant al acestor descoperiri l-a constituit profunzimea varian- 
telor ebraice care se opuneau dintr-o dată monolitismului 
aparent al textului masoretic. Lumea biblică era pusă în faţa 
unei situaţii textuale variate şi dinamice, care s-a manifestat 
putin înaintea anului 68 d.Hr., într-o comunitate iudaică bine 
localizată si cu o spiritualitate bine definită. Importanţa aces- 
tor fragmente de manuscrise — ce datează, majoritatea, între 
150 î.Hr. și 68 d.Hr., provenind dintr-o comunitate care, potrivit 
Regulilor, vroia sa trăiască cât mai aproape de preceptele 
Pentateuhului — pentru cercetarea textului premasoretic al 
Bibliei ebraice este ușor de înţeles. 

Același lucru se poate spune însă şi despre manuscrisele și 
fragmentele de manuscrise descoperite în alte locuri ale pusti- 
ului Iudeii: Wadi Murabba’at, Nahal Hever si Nahal Tse’elim, 
(datând din 130 d.Hr.) sau Masada (70 d.Hr.). În ansamblu, 
aceste manuscrise târzii oferă un text biblic virtual identic cu 
textul masoretic pe care îl cunoastem’, Putem identifica, de 
data aceasta, prezența exclusivă a unui text care merită întru 
totul numele de „protomasoretic”; în momentul în care, în 
biblioteca comunităţii de la Qumran, în anul 68 d.Hr., textele 


1. Emanuel Tov („The text of the Old Testament”, în A.S. van der 
Wounde, M.J. Mulder et al. (ed.], The World of the Bible, 1 Grands 
Rapids Mich, 1986, pp. 156-190) atrage atenţia asupra câtorva aspecte 
care trebuie avute în vedere ori de câte ori se studiază manuscrisele 
descoperite în pustiul Iudeii: 

1. manuscrisele de la Qumran prezintă o multiplicitate de texte, 
situaţie caracteristică ultimelor secole dinaintea erei creștine; 

2. majoritatea manuscriselor biblice descoperite în alte regiuni ale 
pustiului Iudeii reflectă exclusiv textul masoretic; întrucât aceste 
texte sunt mai recente decât cele descoperite la Qumran, este 
posibil ca în acea perioadă un text foarte asemănător textului 
masoretic să fi înlocuit deja celelalte tradiții textuale; 

3. textul masoretic nu s-a dezvoltat în primele două secole ale erei 
creștine; el exista deja cu două secole înainte de începutul erei 
creștine. 

biblice de tip arhaic, îngrijit, nu mai detineau decât un loc mino- 
ritar, tipul textual descoperit in grotele de la Wadi Murabba’at 
si Nahal Hever detrona toate celelalte forme textuale, devenea 
Sfânta Scriptură a refugiatilor din grote, si oferea scheletul 
consonantic pentru lucrarea masoretilor, 750 de ani mai târziu. 
În ciuda câtorva variante grafice care încă persistă, desluşim 
în aceste fragmente din perioada celei de-a doua revolte iudaice 
specificitatile ortografice si accidentele grafice care indivi- 
dualizeaza, intr-un mod inconfundabil, textul consonantic, ates- 
tat de către masoreti. Toate corecturile scribilor reperate in 
manuscrisele biblice din grotele de la Wadi Murabba’at si 
Nahal Hever au scopul de a le apropia de ceea ce va servi 
drept baza consonantică a textului masoretic. Cu toate că 
aceşti scribi nu au lăsat nici un tratat si nici vreo notă mar- 
ginală în care să explice principiile lor de acțiune, avem în 
fata opera unor veritabili protomasoreti contemporani cu rabi 
Akiba (50-135). Cum am putea să conturăm procesul care a 
condus la fixarea textului consonantic pe care manuscrisele 
din perioada celei de-a doua revolte iudaice ni-l arată destul 
de avansat, din moment ce nu avem nici o dovadă în sensul 
vreunei recenzii a textului ebraic al Bibliei? Este foarte pro- 
babil însă, potrivit părerii lui Barth6lemy, ca încă înainte de 
prima revoltă iudaică, mediile fariseice să fi reacționat energic 
împotriva degenerării textului biblic ebraic. Se pare totuși că 
evenimentele dramatice din anul 70 au avut un efect decisiv 
în privinţa unificării textului, înțeleasă drept măsură defen- 
sivă şi conservativă pentru salvarea iudaismului. Distrugerea 
unui număr mare de manuscrise biblice în timpul represiunii 
romane a determinat unificarea textului ebraic, printr-o impre- 
sionantă muncă de copiere minuțioasă a textului socotit stan- 
dard; ne putem aștepta ca în același timp să fi fost efectuate 
şi unele corecturi ale manuscriselor preexistente. Am putea 
spune că evenimentele din anul 70 au avut un dublu rol 
decisiv : în primul rând, au permis unei elite de scribi eruditi 
să se afirme in calitatea lor de salvatori incontestabili ai 

traditiilor lor; in al doilea rand, au antrenat o mare cerere de 
noi manuscrise biblice. 

Câteva dintre aceste texte au stat la baza primelor tra- 
duceri, iar în comunităţile în care se foloseau aceste traduceri, 
procesul redactării nu a încetat. Astfel, noi nu putem vorbi 
despre un prototext al Vechiului Testament, din moment ce un 
astfel de text practic nu a existat. Ar trebui să cercetăm 
separat istoria fiecărei cărți a Vechiului Testament, din mo- 
ment ce fiecare carte a urmat o linie deosebită de dezvoltare 
şi de transmitere. 

Se observă ca a devenit destul de problematic să vorbim 
despre textul Vechiului Testament sau despre textul final al 
acestuia. Pe de o parte, manuscrisele de la Qumran au de- 
monstrat că este practic imposibil să spunem unde și când a 
apărut presupusul text original!, iar pe de altă parte confirmă 
vechimea textului tradiției masoretice, dând mărturie, în ace- 
lași timp, pentru un anumit pluralism textual în secolele care 
au premers erei creştină. Manuscrisele de la Qumran oferă 
informaţii despre forma în care textul biblic era transmis între 
secolul al III-lea î.Hr. si secolul al II-lea d.Hr., nu numai în 
cadrul comunităţii qumranite, ci în întreaga Palestină, din 
moment ce foarte multe manuscrise fuseseră copiate în diferite 
localităţi ale Palestinei?. Datorită diversităţii formelor textuale 
existente la acea vreme si a procesului de stabilizare a acestor 
forme, putem spune că textul biblic ebraic era caracterizat de 
o anumită fluiditate. Istoria textului consonantic al Bibliei 
ebraice, ca de altfel şi istoria textului vocalic, presupune 
trecerea treptată de la o fluiditate către o uniformitate 
textuală. Din moment ce versiunea Septuaginta și manuscri- 
sele de la Qumran ne permit să ne facem o imagine clară 
despre evoluţia transmiterii textelor Vechiului Testament în 
ultimele trei secole ale erei precrestine, imagine potrivit căreia 
practic nu a existat un prototext al întregului Vechi Testament, 


1. FM. Cross, S. Talmon, Qumran and the History of the Biblical Text, 
Cambridge, MA - Londra, 1975. 
2. Julio Trebolle Barrera, op. cit., p. 274. 

ar fi mai înțelept probabil să cercetăm separat fiecare carte a 
Vechiului Testament şi să încercăm să-i stabilim diferitele 
tradiții}. 

În acest moment al cercetării se impune o investigație seri- 
oasă a comunităților care au transmis aceste tradiții textuale. 
Cu cât stim mai multe despre aceste comunități, despre convin- 
gerile și problemele lor politice, economice, sociale şi religioase, 
cu atât vom înțelege mai bine tradiţiile textuale?. Ideea ,tex- 
telor locale” ne poate oferi fundalul teoretic necesar investi- 
gării istoriilor textelor diferitelor cărţi ale Vechiului Testament, 
deşi vom fi nevoiţi să extindem actuala teorie a „textelor locale” 
pentru a face loc cît mai multor „regiuni” şi comunităţi. Fără 
o mai bună înţelegere a acestor comunităţi, nu vom reuși nici 
să ne conturăm o imagine mai clară despre lumea biblică şi 
vom sări pur și simplu peste secole întregi de experienţă 
umană când lucrăm numai pe textul „standardizat”, ca şi cum 
acela ne-ar conduce la „adevărul despre vremurile biblice. 
Deocamdată știm foarte puţine lucruri despre aceste comu- 
nitati şi resursele noastre sunt limitate. Întrucât stim ceea ce 
căutam și avem întrebări care cer răspuns, manuscrisele care 
se cunosc până în prezent pot conduce la noi răspunsuri la 
problema Vechiului Testament si a transmiterii sale’. 


1.4. Contribuţia comunităţilor rabinice 
la „standardizarea” textului ebraic 


Deoarece atunci când evreii încă locuiau în Palestina, în special 
după anul 722 î.Hr., exista un singur loc sfânt, Ierusalimul, 
pericolul unor „texte” diferite provenind din aceeași comunitate 


1. FE. Deist, op. cit., p. 15, 
2. B. Chiesa, Textual History and Textual Criticism of the Hebrew Old 


Testament, The Madrid Qumran Congress II; Leiden, 1992, pp. 257-272. 
3. F.E. Deist, op. cit., p. 16. 

religioasă nu era încă prea mare; însă atunci cand, in 587, a 
căzut si Ierusalimul, iar elita populaţiei, incluzând preoţii 
(ler. 29, 20), a fost trimisă în exil, problema textelor sfinte a 
devenit foarte spinoasă. Potrivit mărturiilor existente, astăzi 
este clar că în perioada 400-100 î.Hr., textele biblice au fost 
copiate și prelucrate în locuri diferite; și mai mult, tradiţii 
orale au fost fixate în scris în diferite centre. În acest fel au 
apărut o mulțime de texte, care diferă între ele în ceea ce 
priveşte organizarea materialului pe care îl conţin, adaosurile 
redactionale etc. Si ca si cum nu ar fi fost de ajuns, oamenii 
au încetat cu timpul să mai vorbească ebraica, astfel încât, 
chiar și atunci când se folosea acelaşi text, comunitatea nu 
mai avea abilitatea de a „controla” textul, când se citea cu voce 
tare. În această perioadă agitată, Knesset Gedolah (Marea 
Adunare) a devenit punctul central al vieţii religioase iudaice. 
Învăţaţii perioadei persane (539/538-333/332 î.Hr.), cunoscuţi 
îndeosebi sub numele de soferim (scribi), erau cei care adunau 
cu multă atenţie scrierile sfinte existente, hotărau care dintre 
ele se poate bucura de un statut canonic. Tot ei fixau pe baza 
acestor texte, reguli pentru viata comunităţii (midraș)!. 

Din mărturiile de care dispunem, acești învățați nu erau 
interesaţi să stabilească un text standardizat din varietatea 
textelor pe care le aveau la dispoziţie. Întrucât activau în 
locuri diferite (Palestina, Egipt, Babilonia), iar în aceste re- 
giuni existau, la rândul lor, diferite centre, probabil că nici nu 
erau conştienţi de varietatea textelor. Dar chiar dacă ar fi fost 
conștienți de diferitele lecturări ale unui text, erau mult mai 
preocupați de fixarea, pe baza acestor texte, a unor reguli 
(halakhot) pentru comunitatea religioasă decât de aranjarea 
unui text. Dacă obiceiurile scribilor au rămas constante o 
perioadă mai mare de timp, probabil că discrepantele dintre 
diferitele texte nu îi deranjau prea mult; din contră, se pare 
că foloseau aceste discrepanțe pentru a-și argumenta mai bine 
concepţiile. 


1. FE. Deist, op. cit., p. 16. 

După perioada „Marii Adunări” a urmat perioada asa-numi- 
telor zugot (perechi), care a coincis practic cu perioada elenistă 
şi hasmoneică (332-37 î.Hr.), în care relaţiile dintre condu- 
cătorii evrei şi cei ptolemei au fost foarte bune, ca de altfel şi 
cele cu seleucizii. Sub domnia lui Ioan Hircan se statorniceste 
Marele Sfat al ţării, care purta numele grecesc de Sanhedrin, 
în ebraică Beit Din Hagadol, cu o componenţă si o structură 
organizatorică precise. Comunitatea din Iudeea a rămas un 
grup conservator care își păstra obiceiurile cu sfințenie. În 
timpul conducerii hasmoneice, problemele religioase iudaice 
erau reglementate de către personalul Templului (preoţii sa- 
duchei) și de către Sanhedrin care era alcătuit din conducători 
farisei şi saduchei. Adunarea generală a Curţii de Justiţie, 
care cuprindea șaptezeci și unu de membri, a primit numele 
de „Marele Sanhedrin”, spre deosebire de cele trei secţii alcă- 
tuite din câte douăzeci și trei de membri care se numeau 
„Micul Sanhedrin”. Sedintele ambelor camere se ţineau într-o 
încăpere a Templului, special amenajată. Pe lângă activitatea 
legislativă, Sanhedrinul supraveghea cultul Templului, elabo- 
ra Calendarul ebraic, decidea asupra păcii si războiului, numea 
judecători, înalţi funcţionari si deţinea un rol important în 
soluţionarea celorlalte probleme de administraţiei. Sanhedrinul 
era condus la acea vreme de două persoane (zugot): prese- 
dintele (cunoscut sub numele de nasi, care cumula funcţiile de 
mare preot si de rege) şi conducătorul curții legale (ab bet 
din). Aceste două persoane nu se alegeau neapărat numai 
dintr-un anumit partid religios, în sensul că unul putea fi 
fariseu, iar celălalt, saducheu. Între cele două partide au 
existat diferenţe substanţiale în probleme teologice şi practice, 
două dintre ele având o importanţă deosebită pentru inte- 
legerea dezvoltării scripturilor iudaice în această perioadă. 

Saducheii nu acordau mare atenţie tradiţiei, adică legii 
orale (halakhah), preferând să se raporteze la Tora, ori de câte 
ori se iveau neînțelegeri. Ei erau adepţii principiului sola 


1. Alfred Hârlăoanu, O istorie a mozaismului şi a Israelului antic, 
Editura Nemira, Bucureşti, 2001, p. 257. 

Scriptura, dacă ne permitem să folosim anacronic acest cuvânt. 
Fariseii aveau o cu totul altă părere. Erau foarte puternic 
legaţi sufletește de Tora mozaică, dar socoteau că Tora orală 
este o extensie legitimă a acelei Legi. Pe de altă parte, chiar 
dacă saducheii preferau Tora scrisă celei orale, nu o priveau 
ca pe o lucrare canonică, în sensul că aceste texte ar fi fost 
diferite de alte texte scrise. În această privinţă, fariseii aveau 
altă părere : Tora era canonică, și prin urmare sfântă. În Mișna 
(Yadayim 4,6) se află o discuţie foarte interesantă în această 
privinţă: 


saducheii spun: ne ridicăm glasul împotriva voastră, o fariseilor, 
pentru că spuneţi: Sfintele Scripturi murdăresc mâinile, iar scri- 
erile lui Homer, nu. 


Așadar, pentru saduchei nu exista nici o diferenţă între 
scrierile mozaice şi cele homerice, în timp ce fariseii socoteau 
că Scripturile sunt sfinte. 

În timpul domniei hasmoneilor Hircan I şi Aristobul I s-a 
fondat şi comunitatea eseniană. Esenienii se deosebeau de 
farisei în mai multe privinţe. Este important să menţionăm că 
textele biblice erau percepute în mod diferit de către comu- 
nitati diferite: cei care erau deschişi către elenism si cei care 
se opuneau elenismului; cei pentru care scrierile mozaice si 
cele homerice se situau pe același nivel; cei care socoteau 
scripturile drept sfinte ; cei care înțelegeau tradiţia orală drept 
o extensie a legii mozaice şi cei care nu luau în seamă legea 
orală; cei care priveau comunitatea lor drept o extensie a 
comunităţilor biblice si cei care priveau perioada biblică drept 
ceva trecut si încheiat (diferenţa dintre esenieni şi farisei). 
Diferitele grupări din iudaismul acelei vremi tratau în mod 
diferit documentele scripturistice. 

Existau manuscrise diferite în cercuri diferite, fiecare cu 
propria tradiţie, fiecare cu propria optică fata de aceste texte, 
iar textele erau redactate potrivit tradiţiilor respective. De 
exemplu, din moment ce în cercurile fariseice Tora orală era 
la fel de importantă ca Tora scrisă, ne putem aștepta la un 

text mai complet, si întrucât saducheii nu făceau deosebirea 
dintre literatura canonică și cea noncanonică, fiind în mod 
clar dispuși unor influenţe străine, ne putem aștepta ca textele 
să fi fost influențate de elenism în aceste cercuri. 

În urma preluării conducerii întregii comunităţi religioase 
iudaice de către farisei, ne putem aștepta la stabilirea unui 
anumit text în Ierusalim. Faptul că textul biblic folosit de 
către fariseii din lerusalim se bucura de o anumită întâietate 
nu a fost rezultatul unei decizii democratice, ci al unei pu- 
ternice confruntări în sânul comunităţii religioase. Acest lucru 
nu a împiedicat, în aceeași perioadă, transmiterea altor tradiții 
textuale în diferite alte centre — asa cum este cazul manu- 
scriselor de la Qumran!. 

În perioada tanaim-ilor (cei care studiau și fixau în scris 
ceea ce invatasera), au existat câteva momente de criză care 
au contribuit la stabilirea unui textus receptus în lumea iu- 
daica : 

1. căderea Ierusalimului (70 d.Hr.); 

2. apariţia ereticilor (minim), cum au fost gnosticii; 
3. apariţia creștinismului; 

4. persecutarea evreilor. 


Cele mai vestite școli de tanaim ale vremii au fost cea a lui 
Hilel şi cea a lui Sammai. Una dintre figurile remarcabile ale 
școlii lui Hilel a fost rabbi Yohannan ben Zakkai?, care a 
obţinut de la Vespasian dreptul de a se stabili la Iavneh* un 


1. FE. Deist, op. cit., p. 18. 

2. Tradiţia ne spune că a fost scos clandestin, într-un sicriu, din 
Jerusalimul asediat. Împotrivindu-se revoltei iudaice, el vorbea în 
favoarea acelui element cu rădăcini adânci în iudaism, care pornea 
de la ideea că Dumnezeu gi credinţa erau mai bine serviţi fără povara 
si corupţia statului. 

3. În apropierea coastei, la vest de Ierusalim. Tot aici vor fi îngropaţi 
și ultimii membri ai Sanhedrinului, în locul lor instituindu-se un 
sinod al rabinilor, într-o vie, lângă o hulubărie, sau în mansarda unei 
case. Din acel moment, rabinul și sinagoga au devenit instituţiile 
normative ale iudaismului. Noul spirit al iudaismului era în mod 
vădit o reacţie la exaltările violente ale zelotilor şi naționaliștilor. La 

centru special de studii iudaice. Iavneh va deveni mai târziu 
unul dintre cele mai importante centre ale cercetării iudaice, 
locul unor dispute aprinse despre admiterea sau excluderea 
anumitor cărţi din canonul iudaic, așezarea în care se „va 
închide” canonul iudaic la jumătatea secolului al II-lea d.Hr. 

Printre figurile proeminente de la Iavneh se numără si 
rabbi Akiba ben Iosef, atât datorită înțelepciunii sale, cât si 
înflăcărării cu care a susținut cauza iudaică, în timpul revoltei 
conduse de Bar-Kohba din 132, în care a jucat un rol deosebit 
de important. În urma acestei revolte iudaice, împăratul Adrian 
a interzis studiile iudaice, interdicţie cu care rabbi Akiba nu 
a fost de acord. El şi-a continuat lucrarea în cadrul academiei, 
relaţiile cu Roma fiind restabilite abia în timpul lui rabbi Iuda 
Ha-rassi. Calmul relativ al acestor bune relaţii l-au ajutat pe 
rabbi luda să poată aduna toate interpretările inteleptilor 
evrei la textul biblic într-o lucrare intitulată Mişna!, in care 
vedem limpede cum se raportau rabinii la diferitele texte 
biblice. 


Iavneh, sabia a fost dată uitării, locul ei fiind luat de condei. Sistemul 
era o oligarhie care se perpetua de la sine, academia alegând sau 
„numind” noii rabini după criteriul eruditiei si al meritelor fiecăruia. 
Exista însă tendinţa ca autoritatea să fie acordată familiilor care se 
distingeau in mod deosebit prin eruditia lor. (Paul Johnson, O istorie 
a evreilor, traducere din limba engleză de Irina Horea, Editura Hasefer, 
București, 2001, pp. 124-125). 

1. Mișna, însemnând a repeta sau a studia, deoarece initial se baza pe 
memorizare și recapitulare, consta din trei elemente: Midraș, adică 
interpretarea Pentateuhului pentru a clarifica diferite aspecte ale 
legii; Halakah sau corpusul de hotărâri juridice general acceptate 
asupra diverselor aspecte luate în particular; Agada, sau omilile, 
incluzând anecdote și legende folosite pentru ca oamenii simpli să 
poată înțelege și mai bine legea. Treptat, aceste interpretări au 
căpătat formă scrisă după răscoala lui Bar-Kohba, culminând cu 
opera lui Iuda Ha-Nassi si a școlii sale la sfârșitul secolului al II-lea 
d.Hr. Această lucrare are şase ordine, fiecare fiind împărțit într-un 
anumit număr de opuscule: Zeraim (binecuvântări, danii şi titluri), 
Moed (Sabatul şi sărbătorile), Nașim (căsătorie şi divorţ), Nezikim 
(delicte civile, pedepse, prejudicii, martori, judecători), Kodagim (sacri- 
ficii si sacrilegii) şi Tohorot (necuratia şi ritualurile). 

Împrejurări precum dispute, persecuții și revolte care ame- 
nintau credința iudaică au condus la „canonizarea” unui anumit 
text care putea garanta apartenenţa evreilor la o comunitate. 
Canonizarea textului are foarte multe în comun cu aceste 
împrejurări. Dacă textus receptus iudaic s-a fixat în jurul anu- 
lui 150 d.Hr., așa cum se afirmă de cele mai multe ori, această 
dată practic coincide cu momentul critic în care comunitatea 
iudaică din Palestina s-a destrămat, mutându-şi centrul de 
greutate în Babilonia. În perioada 150-200 d.Hr., inteleptii 
evrei sunt cunoscuți îndeosebi sub numele de Amoraim (inter- 
pretii Misnei). Ca o consecinţă directă a deschiderii academiilor 
către un public mai larg numărul acestora a sporit considerabil 
în Palestina: academia de la Tiberia si cea de la Lida (Iudeea), 
cea de la Cezarea (în sudul Galileii) şi cea de la Zippora 
(Galileea) ; cea mai vestită dintre ele în acea vreme era cea 
de la Tiberia. Studenţi din Babilon veneau să studieze la 
Tiberia, contactul obișnuit dintre academiile din Palestina și 
Babilonia fiind stabilit prin intermediul acelor nehutei (călători 
între Babilonia și Palestina). Rabbi Yohanan a fost ultimul — 
şi, se pare, cel mai influent — conducător al academiei de la 
Tiberia, după moartea acestuia școala pierzându-și prestigiul 
şi chiar închizându-se ca urmare a unei persecuții. Evreii au 
început să migreze către alte centre, cum ar fi orașele din 
Europa, Egipt si Babilonia. Ca urmare a puternicei influențe 
a academiilor din Palestina si a condițiilor grele din Tara 
Sfântă, au apărut noi academii în Babilonia, cele mai cunoscute 
fiind cele de la Sura și de la Nehardea, aceasta din urmă fiind 
înlocuită mai târziu cu cea de la Pumbedita. Examinarea critică 
a textelor disponibile, dezvoltarea de noi metode de studiu a 
acestor texte si răspândirea Torei orale reprezintă doar câteva 
dintre activităţile principale ale acestor academii. Din aceste 
activităţi a rezultat Talmudul babilonian care ne oferă o intelege- 
re nu numai a textului biblic folosit în Babilonia, dar şi a felului 
în care rabinii se raportau la diferitele variante textuale. Este 
important să subliniem că acceptarea unui text-standard în 
lumea iudaică s-a produs abia după răspândirea iudeilor din 
Palestina, în secolele III-IV d.Hr. Inteleptii care veneau de la 
Ierusalim şi care trecuseră prin școlile de la Iavneh si Tiberia 

erau foarte respectaţi in alte centre. În cele din urmă, textus 
receptus palestinian a fost recunoscut ca text al Bibliei ebraice. 

Desi nu a fost finalizat intru totul, iar inteleptii evrei au 
mai lucrat asupra lui câteva secole, acesta este textul care a 
ajuns în mâinile reformatilor în secolele XVI-XVII. 

Există o diferenţă istorică fundamentală între Biblia ebra- 
ică şi Vechiul Testament. Datorită convingerilor religioase, 
creștinii nu vorbesc despre Biblia ebraică, iar evreii, din motive 
foarte clare, nu își numesc scrierile sfinte Vechiul Testament. 

Din moment ce primii creștini au continuat să meargă la 
Templu, să păstreze obiceiurile iudaice, să frecventeze sinago- 
ga si să se implice în controverse cu autorităţile iudaice, s-ar 
putea spune că atât iudeii, cât și creștinii au văzut mișcarea 
creștină ca fiind iudaică. Abia după ce au fost alungaţi din 
Ierusalim si şi-au stabilit capitala la Antiohia, cei care credeau 
în învăţătura lui Hristos au fost numiţi creştini. Finalizarea 
textului Bibliei ebraice în jurul anului 150 d.Hr. a fost, printre 
altele, consecinţa controversei iudeo-creştine. Creștinii și evreii 
nu citeau aceeași Biblie. O cercetare a pasajelor din Vechiul 
Testament care se regăsesc în Noul Testament dă mărturie nu 
numai despre un „canon” mai larg, dar și despre alte „texte” 
decât cele ,canonizate” de Biblia ebraică. Apoi, în funcție de 
așezarea în care se aflau, de exemplu Antiohia, Corint sau 
Ierusalim, este foarte probabil ca creştinii să fi citit texte 
diferite în locuri diferite. În plus, Septuaginta şi celelalte 
traduceri grecești, larg răspândite în cercurile creştine, con- 
ţineau o mare varietate de texte care se deosebeau de textele 
reflectate de Biblia ebraică!. 


1. Fericitul Augustin, în controversa cu iudeii, spunea chiar că Septuaginta 
ar fi rezultatul unei inspiratii ulterioare. Prin urmare, Biblia ebraică 
nu poate fi adoptată drept Vechiul Testament, fără nici un alt adaos. 
Biblia ebraică nu conţine toate textele care alcătuiau ceea ce Biserica 
primară desemna sub numele de „Vechiul Testament”. Este posibil ca 
Vechiul Testament să conţină unele texte din Biblia ebraică, însă în 
mod sigur nu toate și nu în forma în care se păstrează în aceasta. 
Prin urmare, este de discutat dacă se poate pune semnul echivalent 
între Biblia ebraică și Vechiul Testament, așa cum fac reformatii. 


2 
Scribii 


2.1. Scolile scribale 


Pentru o mai bună cunoaștere a istoriei formării cărților 
biblice, a transmiterii acestor texte și a formelor lor de inter- 
pretare, se impune o trecere în revistă a mediilor sociale care 
le-au fixat și le-au păstrat, a școlilor în care scribii si copistii 
își desfășurau activitatea literară. Textele „clasice” treceau 
printr-un proces de copiere continuă, de-a lungul unor perioade 
mari de timp, această transmitere textuală fiind posibilă doar 
prin intermediul unor anumite „academii” sau „școli”. Asa cum, 
în vechiul Orient Apropiat, texte de diferite tipuri: mituri, 
proverbe, imnuri, ritualuri, anale, cronici, texte astronomice, 
magice îndeplineau o funcţie didactică, tot astfel, în Israel, 
acest rol le revenea „textelor clasice” ale Bibliei. Au fost 
descoperite nenumărate tăblițe cuneiforme și ostracale cu exer- 
citii de scriere bazate pe astfel de texte clasice ale vechiului 
Orient Apropiat. În prezent se cunosc abecedarele mai multor 
limbi: ugaritică, aramaică, greacă, etruscă, latină etc. Dintre 
abecedarele ebraice cele mai cunoscute, le amintim pe cele de 
la Izbet Sartah, din secolul al II-lea î.Hr., cel de la Lachis, din 
secolele VIII-VII î.Hr., de la Arad, din secolul al VIII-lea î.Hr. 
În lumea cercetătorilor biblici circulă, cu dată recentă, teoria 
potrivit căreia aceste abecedare erau de fapt exerciţiile pe care 
le făceau invataceii, dovadă clară a unui sistem școlar israelit 
în perioada monarhică ; oricum însă, în afară de cele scrise cu 

cerneală pe ostracale, nu toate abecedarele trebuie privite 
drept exerciţii şcolare. În acelaşi timp, descoperirea unui abe- 
cedar, într-un loc anume, nu ne permite să tragem concluzia 
că în acel loc exista o şcoală de scribi. Cele mai multe inscripţii 
care contin abecedare nu sunt opera scribilor, ci a mestesu- 
garilor, care aveau slabe cunoştinţe despre scrierea literelor’. 
Relaţia dintre textele biblice, mărturiile epigrafice şi insti- 
tutiile de învățământ ale vechiului Israel sunt subiect de 
cercetare relativ recent, multe aspecte ale acestei probleme 
aşteptând încă să-și afle clarificarea?. Formarea literară a 
cărților biblice și procesul integrării lor în canonul scripturistic 
tine, într-o oarecare măsură, și de un anumit context „educa- 
tional”. Tora, „învăţătura prin excelenţă”, nu prevede doar ce 
trebuie să facă (sau să nu facă) un evreu; la Facerea 1-10, 
Tora prezintă o veritabilă lecţie de cosmologie, antropologie, 
zoologie şi geografie. Nu numai regii și preoţii, dar si profeţii 
şi inteleptii se dedicau studium-ului, susținând „doctrine” care 
erau, în acelaşi timp, adevărate „norme”. Toate acestea aveau 
loc în şcolile preoțești de la Templu şi în şcolile palatului“. Nici 
o civilizaţie nu poate supravieţui prea mult timp fără un 
„canon educativ”, fără un ansamblu de texte fundamentale si 
de tradiţii normative. Potrivit unei presupuneri făcute de André 
Lemaire, „canonul educativ” precedă canonul biblic, lucru valabil 
de altfel și în cazul Vechiului Testament”: după anul 70 d.Hr., 
aceleaşi texte care constituiau înainte baza şcolii Templului 


n 


Julio Trebolle Barrera, op. cit., p. 103. 

2. M. Haran, On the diffusion of Literacy and Schools in Ancient Israel, 
Congress Volume — Ierusalim 1986, ed. J.A., Emerton, Leiden, 1988, 
pp. 81-95; A. Lemaire, Les écoles et la formation de la Bible dans 
l'Ancien Israel, Fribourg, 1981; E. Puech, Les écoles dans lIsrael 
preexilique : données epigraphiques, Congress Volume, Ierusalim 1986, 
Leiden, 1988, pp. 189-203. 

3. Desigur, acest lucru se poate spune nu numai despre cărțile sapientiale, 
ci şi despre cele cu conținut liturgic, juridic și istoric. 

4. Cum era cea întemeiată de regele Solomon pentru formarea oficialilor 
din administrația regală, modelată după sistemul egiptean de pre- 
gătire. 

5. A. Lemaire, op. cit. 

din Ierusalim devin cărţi canonice ale iudaismului. Scoala 
Templului era așadar legătura instituţională care unea toate 
cărţile Vechiului Testament’. 

În ceea ce priveşte nivelul de alfabetizare al populaţiei 
israelite, se poate spune că în vechiul Orient Apropiat, numă- 
rul celor care ştiau să scrie si să citească era foarte mic, în 
general reducându-se la scribii profesioniști care, după mari 
osteneli de învăţare a sutelor de semne logografice, îşi desfă- 
surau activitatea în principalele orașe ale Mesopotamiei si 
Egiptului. Inventarea alfabetului a ușurat mult munca scribi- 
lor profesioniști, dar nu se poate spune că nivelul de cultură 
al oamenilor a crescut foarte mult. Analfabetismul este un 
fenomen care depinde mai mult de factori sociali, economici și 
politici decât de complexitatea semnelor care trebuie învățate 
pe dinafară?. În general, oamenii învățau să scrie prin exerciţii 
care constau în redarea literelor alfabetului, a numelui vreunei 
persoane sau a unor liste enciclopedice cuprinzând diferite 
obiecte (zei, termeni geografici, titluri, lichide, instrumente etc). 
Pasul următor consta în redactarea de contracte și scrisori. 
Celor mai literați li se cerea atât o foarte bună stăpânire a 
convențiilor literare întrebuințate în corespondența diplomatică, 
cât si o bună cunoaștere a ştiintelor si înțelepciunii vremii. 


1. Ernst Axel Knauf, „Les milieux producteurs de la Bible Hébraique”, 
în Introduction à l'Ancien Testament, texte editate de Thomas Römer, 
Jean-Daniel Macchi şi Cristophe Nihan, Labor et Fides, Le monde de 
la Bible no 49, p. 51. 

2. S. Warner, ,The Alphabet: an Innovation and its Diffusion”, VT 30 
(1980), pp. 81-90. 

2.2. Activitatea scribilor 


În perioada biblică, scribii se bucurau de un mare prestigiul. 
Termenul ebraic sofer şi cel grecesc grammateus desemnează 
rolul şi funcţia de „secretar”. În Egipt şi în Mesopotamia, 
scribii sau secretarii îşi îndeplineau slujba în palate și temple, 
fiind responsabili cu administrarea, colectarea taxelor, tratatele 
internaționale, construirea clădirilor publice etc. Biblia se re- 
feră adeseori la munca pe care o făcea scribul, în perioada 
monarhică, dar si după Exil, atunci când responsabilitatile 
preoţilor, levitilor și scribilor se suprapuneau de cele mai multe 
ori. Cel mai bine cunoscut și cel mai important exemplu se 
referă la Ezdra: „Acest Ezdra a ieşit din Babilon; şi era el 
cărturar iscusit si cunoscător al legii lui Moise, pe care o 
dăduse Domnul Dumnezeu lui Israel. lar regele i-a dat lui tot 
ce a dorit, pentru că mâna Dumnezeului său era peste el” 
(1Ezd. 7,6). Desi nu există date foarte clare în acest sens, se 
pare că scribii au jucat un rol extrem de important în istoria 
tradiţiei biblice, de la începuturile sale si până la fixarea in 
scris, ca si în transmiterea si interpretarea textului în vechiul 
Israel?. 

Cei mai mulţi scribi din perioada celui de-al doilea Templu 
erau în același timp şi preoţi și proveneau din familii preoțești. 
„The inevitable alliance between these priests and scribes who 
were also the custodians of the traditum would have stimu- 
lated a cross-fertilization leading to true exegesis.”? Potrivit 
lui Fishbane, vechii scribi israeliți erau și foarte buni cunos- 
cători ai caracteristicilor ortografice, gramaticale și sintactice 
ale „textelor sfinte”, şi specialişti în diagnosticarea bolilor 
contagioase sau în probleme legate de ,curatia și necuratia 


1. Babylonian Talmud, Sota 136; Enoh, Moise gi Ilie erau socotiți marii 
scribi ai Israelului. 

2. M. Fishbane, Biblical Interpretation in ancient Israel, Oxford, 1985, 
p. 81. 

3. Ibidem, p. 83. 

cultică”. Cunoaşterea precisă a literei Scripturii și observaţiile 
textuale exacte ale scribilor vor influența tehnicile exegetice 
ale inteleptilor rabini de mai târziu, o clasă aparte care inter- 
preta Scriptura cu ochii de vultur ai preciziei scribale’. 

Ulterior, lumea elenistică a favorizat dezvoltarea unei clase 
independente de scribi care nu mai îndeplineau si slujba de 
preot. Activitatea scribilor din perioada elenistică se vede mai 
ales în imensa literatură care apare în acea vreme. Elenismul 
a adus cu sine secularizarea parțială a muncii scribului si, 
implicit, o scădere a prestigiului de care acesta se bucurase 
până atunci?. 

Este limpede că în trecerea de la tradiţia orală la cea scrisă, 
scribii au jucat un rol important; multe istorisiri, cântece, legi 
transmise oral, au dobândit un statut canonic odată cu inte- 
grarea lor în cult. Pe lângă aceasta, să nu uităm că scribii nu 
erau simpli clerici neutri, ci moștenitorii unei îndelungate și 
complexe tradiţii scribale israelite. Cuvântul „scrib/scriitor/ 
cărturar” (150) apare în descrierea cancelariilor regale din 
timpul lui David şi Solomon (2Rg. 8,16-18; 3Rg. 4,1-6), dar si 
mai târziu, în timpul domniei altor regi (loas: 2Cron. 24,11; 
Iezechia: 4Rg. 18,18.37). De cele mai multe ori, înțelesul aces- 
tui cuvânt corespunde acceptiunii generale a termenului „scrib” 
în vocabularul internaţional de curte al acelor vremuri; cel 
puţin în Mesopotamia şi în Egipt, ca să nu mai vorbim despre 
Sumer si Ugarit, slujba de scrib este menționată foarte de 
timpuriu în analele vremii. 

Numeroase pasaje din Noul Testament și din literatura 
rabinică ne arată că scribii se socoteau drept autorităţi în 
exegeza Vechiului Testament, prestigiul de care se bucurau 
bazându-se în mare măsură pe o foarte bună cunoaștere a 
textului biblic; în acest caz, devine limpede că dovedeau o 
meticulozitate similară atunci când era vorba de transmiterea 
textului sub forma unor copii. Scribii priveau cu foarte multă 


1. Ibidem, p. 84. 
2. E.J. Bickerman, The Jews in the Greek Age, Cambridge MA Londra, 
1988. 

seriozitate transmiterea, dintr-un manuscris într-altul, a fiecărui 
cuvânt şi a fiecărei litere a textului biblici. Atunci când, in 
urma folosirii continue, manuscrisele se uzau foarte mult până 
la a deveni ilizibile, erau așezate în „camera de păstrare” a 
sinagogii, cunoscută sub numele de genizah, după care, la tim- 
pul potrivit, erau îngropate în pământ, în cadrul unui anumit 
ritual. În acest fel, manuscrisele greșite erau scoase din circu- 
latie si plasate într-o genizah. De obicei, o copie care prezenta 
mai mult de trei greșeli era scoasă din uz’. 

Textul transmis de către scribi era consonantic, prezentând 
uneori anumite diferenţe frazeologice ; de cele mai multe ori 
însă diferențele gramaticale reprezentau, foarte posibil, forme 
dialectale regionale: alături de transmiterile scrise ale textului 
circulau tradiţiile orale care conțineau indicaţii mai mult sau 
mai putin clare privind formele textuale si pronunţarea cuvin- 
telor. Dacă această raportare istorică la procesul transmiterii 
textului biblic poate părea îndoielnică, ea joacă totuşi un rol 
important în înțelegerea activităţii scribilor. Se poate spune 
că, destul de timpuriu, scribii şi-au făcut un obicei din a 
adăuga scurte note pe marginea manuscriselor copiate și din 
a însemna anumite cuvinte care necesitau lămuriri. 

Un punct de vedere interesant îi aparţine lui J. Weingreen’, 
care susține că ori de câte ori este vorba despre istoria trans- 
miterii textului masoretic ebraic, trebuie făcută distincţia între 
„scrib” si „copist”, fiecare desemnând o profesie distinctă, bazată 
pe grade diferite de competenţă. În perioada talmudică, cei 
care se ocupau cu scrierea şi copierea documentelor se numeau 
sofer si liblar. Termenul sofer, pe lângă faptul că se referă la 
inteleptii din perioada pretanaitică, este întotdeauna asociat 
cu omul de studiu; în Berakot 45b, se spune că opusul său este 
bur, analfabetul. Termenul liblar se referă la persoana mai 


1. Bleddyn J. Roberts, The Old Testament text and versions. The Hebrew 
Text in Transmission and the History of the Ancient Versions, University 
of Wales Press, Cardiff, 1951, p. 30. 

2. W. Bacher, „Genizah”, ERE, vol. VI, p. 187. 

3. J. Weingreen, From Bible to Mishna. The continuity of tradition, 
Manchester University Press, 1976, p. 45. 

putin învățată, care isi petrecea toată viata făcând copii după 
documente. În mod sigur existau grade diferite în pregătirea 
profesională a celor care scriau și copiau documentele, nivelul 
cunoştinţelor reprezentând unul dintre factorii esentiali in 
determinarea categoriei profesionale. Se pare că pregătirea 
textelor sfinte menite intrebuintarii în cult era încredinţată 
unui sofer, adică unui scrib, a cărui pregătire, îndemânare si 
reputaţie erau recunoscute de comunitatea în care își des- 
fășura activitatea. Și mai mult, este de presupus că încă înainte 
de apariția unei ediții standard, oficiale, a Bibliei ebraice, 
autorităţile eclesiastice au făcut tot posibilul pentru a asigura 
copierea fidelă a manuscriselor biblice destinate intrebuintarii 
liturgice!. Pe de altă parte, este foarte posibil ca liblar-ul, 
copistul mai puţin învăţat, să fi fost plătit de persoane particu- 
lare sau instituții religioase pentru întocmirea unor copii ale 
manuscriselor biblice, destinate uzului personal. În acelaşi 
timp, se presupune că liblar-ul isi petrecea foarte mult timp 
cu pregătirea manuscriselor biblice ce urmau să fie vândute. 
Oricum, activitatea profesională a liblar-ului, reflectată în 
precaritatea unor manuscrise biblice copiate, lasă mult de 
dorit; este suficient să amintim de manuscrisul IQIS?? care 
conţine foarte multe exemple de neglijenţă în pregătirea manu- 
scriselor destinate intrebuintarii particulare. Numărul foarte 
mare de greșeli poate fi explicat numai dacă atribuim acest 
manuscris unui copist mai putin pregătit. Corecturile care 
s-au făcut prin suprapunerea lor peste alte cuvinte, îndrep- 
tarea lipsurilor prin inserarea, între rânduri, a unor litere sau 
a unor cuvinte, îndepărtarea cuvintelor inutile prin tăierea lor 
cu o linie, dovedesc foarte clar că acest manuscris nu era 
destinat citirii publice, în sinagogă, a pasajelor profetice. Desi 


1. În perioada mișnaică exista un grup de cercetători numiţi maggihe 
sefarim (,revizori ai textului”), plătiţi din fondurile Templului, care 
aveau responsabilitatea de a identifica eventualele greșeli din manuscri- 
sele biblice (Ketwbot 106a). 

2. The Dead Sea Scrolls of St Mark’s Monastery: I, The Isaiah Manuscript 
with Hababbuk Commentary, editat de către Millar Burrows, 1950, 
p. xiii, plangele I-LIV. 

secta de la Qumran se deosebea în anumite privinţe de corpul 
central al iudaismului contemporan, nu există nici un motiv 
care să ne determine să credem că metodele de copiere a 
textelor sfinte ar fi fost diferite. 

Din punctul de vedere al istoriei textuale, cuvântul soferim 
(„scribi”) se referă la acei înţelepţi recunoscuţi drept adevărații 
păstrători ai tradiției Scripturii. Se presupune că activitatea 
scribilor a început odată cu Ezda, numit adeseori în literatura 
rabinică ,Scribul” par excellence. În perioada de glorie a scribilor!, 
cuvântul soferim se referea doar la cei ce erau responsabili de 
textul biblic: ei îl copiau, îl păstrau si îl arătau ori de câte ori 
era nevoie ; atunci când îl copiau, îl comparau, foarte atent, cu 
textul iniţial şi cu alte manuscrise. În acest fel, scribii au avut 
un rol important în conturarea formei textuale, care în cele 
din urmă a devenit forma standard. Ei numărau literele și 
cuvintele diferitelor cărți ale Bibliei; de fapt, Talmudul ne 
spune că această activitate era una dintre principalele lor 
obligații. „Bătrânii se numeau Soferim pentru că numărau 
orice literă a Torei. Ei spuneau că 1 din cuvântul ȚIN] (Lev. 
11,42) este consoana situată la jumătatea Torei?, W17 (Lev. 
10,16) este cuvântul situat la jumătatea Torei, iar Lev. 13,33 
versetul de la jumătatea Torei.” Toate acestea au rolul de a 
demonstra preocuparea timpurie a scribilor de a transmite cu 
acuratețe textul biblic si de a-l feri de orice posibilă modificare. 
Scribii nu numărau literele și cuvintele din simplă curiozitate, 
ci din dorința de a avea certitudinea că se bazau pe textul 
unui scrib anterior care lucrase cu grijă. În acelaşi timp, ei 
făceau mult mai mult decât să transfere textul scris, dintr-un 
manuscris într-altul; prin intermediul anumitor semne, indi- 
cau acele pasaje asupra căror aveau îndoieli. Există încă dez- 
bateri aprinse legate de perioada în care aceste semne au fost 
introduse pentru prima dată. 


1. Perioada Noului Testament şi a Mişnei. 

2. În sulurile folosite în cultul de la sinagogă, litera situată la jumătatea 
Pentateuhului era indicată printr-un waw majusculum. 

3. Bab. Talm. Qidydushin 30 a. 

Puncta extraordinaria (MTP) erau puncte puse deasupra 
unor litere sau cuvinte asupra cărora existau anumite dubii 
de ordin textual sau doctrinar; ele se numără printre primele 
procedee de critică textuală ale copistilor. În lucrarea Sifrei 
Num (pp. 64-65) la Num. 9,10 se dă o listă a locurilor din 
Pentateuh unde apar aceste puncta extraordinaria : Fac. 16,5; 
18,9; 19,33; 33,4; 37,12; Num. 3,39; 9,10; 21,30; 29,15 si 
Deut. 29,28. Pe lângă acestea, mai sunt patru locuri in cărțile 
profeților: 2Sam. 19,20; Is. 44,9; Iez. 41,20; 46,22 şi unul în 
aghiografe: Ps. 26,13. Kahle susține că aceste ce puncte apar 
în toate tipurile de manuscrise, atât în cele orientale, cât și în 
cele occidentale și ar reprezenta prima încercare de abordare 
critică a textului tradiţional. Teama de a nu afecta corecti- 
tudinea textului nu i-a lăsat însă pe copisti să intervină in 
textul transmis, astfel încât acesta şi-a păstrat forma iniţială, 
punctele situate deasupra literelor fiind de fapt expresia unei 
îndoieli sau a unei nemulțumiri’. 

Paseq sau pesiq (P'05), însemnând ,despartire” sau „despăr- 
titor”, este un semn care are forma unei linii perpendiculare 
situate între două cuvinte. Apare de aproximativ 480 de ori în 
cuprinsul Vechiului Testament, fiind foarte asemănător cu 
semnul de separare legarmeh sau nagda, cu care se şi con- 
funda adeseori. Chiar și lucrarea masoretică clasică Digqduge 
ha-Te'amim, în ultimele sale ediții, vorbeşte despre paseq ca 
despre un semn de separare?. Kahle a încercat însă să de- 
monstreze că acest semn apare mult mai târziu, în lucrarea 
Midraş Rabba la cartea Ieşirea, în secolele XI-XII d.Hr.; el 
susține în același timp că acest semn lipseşte din manu- 
scrisele babiloniene timpurii, abia mult mai târziu făcându-și 
apariţia în manuscrisele babiloniene târzii, inserat ocazional 
înaintea Numelui Divin. $i mai mult, semnul paseg este 
arareori întâlnit în textele cu punctuație palestiniană, iar în 


1. Paul Kahle, „Paragraphs 6-9 in Bauer-Leander”, Historische Grammatik 
der hebrăischen Sprache, Halle, 1922, p. 78. 

2. R.H. Pfeiffer, Introduction to the Old Testament, New York si Londra, 
1941, N.B., p. 82. 

cele cu punctuație tiberiană intrebuintarea sa este totai nere- 
gulată!. 

Obiceiul scribilor de a copia unele litere, folosind forme 
uşor deviate, nu a urmat niciodată reguli clare. Într-unul 
dintre Minor Tractates ale Talmudului babilonian, Massekhet 
Soferim, găsim totuși câteva reguli care indică ce litere trebuie 
scrise mai mari sau sau mai mici?; astfel, litera waw (1) din 
cuvântul J3 (pântece) trebuie scrisă mai mare întrucât este 
litera situată la jumătatea Pentateuhului. 

Celebrul PRIV pnw (Sema Israel) de la Deut. 6,4, trebuia 
scris neapărat de la începutul unui rând nou, având grijă ca 
JNN să fie ultimul cuvânt al rândului respectiv; potrivit reco- 
mandărilor masoretice de mai târziu, doar ayin şi daleth din 
ultimul cuvânt trebuiau scrise cu litere mai mari. Din această 
mică nepotrivire cu regulile masoretice târzii se poate trage 
concluzia că prescriptiile inițiale aparțineau perioadei prema- 
soretice, o mărturie în plus a îndelungatului proces de trans- 
mitere a textului?. 


2.3. Ordinea si împărţirea în cărți 
a textului ebraic 


O altă activitate atribuită scribilor, datată cel mai probabil 
înainte ca masoretii să se apuce de lucru, o constituie ordinea și 
împărţirea în cărţi a Sfintei Scripturi. În Palestina, Pentateuhul 
era citit integral, de la început până la sfârșit, într-un ciclu de 
3 ani, fiind împărţit în 157 (potrivit altora, 167) paragrafe 
săptămânale numite sedarim. Pe de altă parte, în Babilonia, 
citirea Pentateuhului se făcea în numai un singur an, astfel 


1. P. Kahle, op. cit., pp. 157-162. 

2. I.W. Slotki, Masseketh Soferim, The Minor Tractates of the Talmud. 
Massektoth ketannoth 1, Londra, 1965, pp. 211-324. 

3. A. Dotan, „Masorah”, EJ 16, pp. 1401-1482. 

încât Pentateuhul era împărţit în 53 sau 54 de parti numite 
parasiyyot, semnalate im ediţiile moderne ale Bibliilor prin 
termenul paras. Cu timpul, evreii din Palestina au adoptat, la 
rândul lor, împărţirea babiloniană. Potrivit Talmudului, în 
acea perioadă premasoretică nu se poate vorbi de o împărțire 
a textului fixată și universal acceptată. Fiecare comunitate își 
dezvoltase propriile tradiţii şi principii. Cu toate acestea, 
împărţirea în versete reprezenta un aspect important al între- 
buintarii textului în lecturile de la sinagogă; ne dăm seama 
de aceasta dacă ținem cont de faptul că Targumurile Aramaice 
erau lucrate traducând verset cu verset textul Pentateuhului. 
Practica scrierii continue a textelor, fără a fi împărțite în 
capitole sau în versete, a fost abandonată în perioada talmudi- 
că, când propoziţiile au început să fie împărţite între ele prin 
anumite semne numite sof pasug. Ideea împărțirii Pentateuhului 
are la bază considerații de ordin practic: în Palestina, Tora 
trebuia citită în întregime într-un ciclu de 3 ani, iar în Babilonia 
într-un singur an. Pentru a înlesni acest lucru, Pentateuhul 
a fost împărțit în părți egale, potrivit cu timpul permis pentru 
citirea lui ca un întreg. Pentru perioada de trei ani, era împăr- 
tit în așa-numitele sedarim, iar pentru cealaltă, în așa-numi- 
tele perasot. Paragrafele perasot” se numeau fie setuma (închise), 
fie petuha (deschise). Paragrafele închise erau indicate prin 
lăsarea unui spaţiu liber în care încăpeau 9 litere și începeau 
pe același rând unde se situa şi sfârşitul paragrafului anterior; 
paragrafele deschise începeau întotdeauna cu un rând nou’. 
Ediţiile moderne ale textului ebraic păstrează urme ale acestei 
împărțiri vechi, chiar și atunci când aranjarea în pagină nu mai 
permite acest lucru: una sau mai multe litere pe (p) indică un 
paragraf deschis (petuha), una sau mai multe litere segol (s) 
indică un paragraf închis (setuma). În cadrul lecturii sinago- 
gale, în ziua de Sabat, se citesc mai multe astfel de paragrafe. 


1. Babylonian Talmud, Qiddushin 30 a, Megillah 22 a, Nedarim 38 a. 

2. De la verbul parash (a separa, a despărți); de aici şi cuvântul „farisei” 
(cei separați). 

3. F.E. Deist, op. cit. p. 6. 

În zilele noastre, în comunităţile de origine așkenazică!, 
ansamblul de paragrafe care alcătuiesc pericopa ce trebuie 
citită se numeşte perasa, iar în comunitățile de origine sefara- 
dică?, pericopa se numește sidra. Prin urmare, împărţirea în 
versuri datează din perioada premisnaica, ceea ce se coincide, 
de altfel, cu perioada în care scribii și-au desfăşurat activi- 
tatea. În ceea ce privește toate celelalte aspecte ale transmiterii 
textuale în această perioadă, existau diferențe clare între tra- 
ditia palestiniană si cea babiloniană a împărțirii în versete; 
abia în prima jumătate a secolului al X-lea d.Hr., actuala 
ordine a versetelor a căpătat statutul de împărțire oficială a 
textului, sub îndrumarea masoretilor din familia ben Aser. 
Deşi nu este întru totul relevant, putem aminti că împărțirea 
textului biblic în capitole, așa cum vedem astăzi în Biblia 
ebraică, a fost introdusă, potrivit unei note adăugate la manu- 
scrisul ebraic din Biblioteca Universităţii din Cambridge, în 
anul 1330 de către rabbi Salomon b. Ișmael. Această împăr- 
tire plasa numerele versetelor pe marginea textelor, pentru a 
facilita găsirea versetelor, în cazul unor polemici. Prezenta 
împărţire în versete a fost introdusă pentru prima dată de 
către Arias Montanus, în Biblia pe care a publicat-o la Anvers, 
în anul 15715. 


1. Așchenazi sunt descendenţi ai unei populaţii evreieşti care, la începutul 
Evului Mediu, era răspândită pe tot cuprinsul Europei de Nord-Vest. 
În Biblia ebraică, Aschenaz este numele unui nepot al lui lafet și 
strănepot al lui Noe (Fac. 10,1-3; 1Cron. 1,4-6). 

2. Sefarzii sunt urmași ai evreilor care au trăit în Spania și Portugalia, 
înaintea expulzării din 1492. În 1496, iudaismul a fost declarat religie 
interzisă în Portugalia ; un mare număr de evrei spanioli s-au refugiat 
în Turcia, alţii s-au refugiat în Pământul Sfânt sau în Africa de Nord. 

3. C.D. Ginsburg, Introduction ta the Masoretico-Critical Edition of the 
Hebrew Bible, tipărit de Trinitarian Bible Society, Londra, Viena, 
1897, pp. 25-108. 

2.4. Tigqune soferim 


Tot scribilor li se atribuie şi acele „modificări ale scribilor” sau 
DDO "PN, tiqqune soferim, desemnate și prin verbul 115 
(„a folosi un substitut”)!. Desi aceste „modificări” sunt atestate 
atât de către gramaticile alexandrine, cât şi de către sursele 
rabinice, există încă discuţii referitoare la numărul şi la auten- 
ticitatea lor”. Împătimitul de Vechiul Testament este atât de 
obişnuit cu relatările despre scrupulozitatea cu care scribii 
vegheau la integritatea textului biblică, încât nu isi poate 
ascunde uimirea dacă i se spune că, potrivit tradiţiei iudaice, 
în optsprezece locuri din Biblia ebraică are in fata nu ori- 
ginalul, ci un text modificat de către scribi. Tradiţia celor 
optsprezece tiqqune soferim, aşa cum este ea atestată în 
anumite liste masoretice, lasă impresia unui ansamblu de 
informaţii foarte folositoare pentru înţelegerea textului biblic. 
Această tradiţie a aşa-numitelor modificări scribale a luat 
naștere într-o atmosferă care era conştientă de nevoia de 
protejare si de interpretare a textului biblic. Parcurgând multi- 
mea de note din aparatul critic al BHS* sau BHK®, începătorul 
se va împotmoli în mod sigur la cuvintele siglum, Tiq. soph.; 
în acelaşi timp, va constata că apariţia lui siglum, în aparatele 
critice ale altor ediţii, are rolul de a marca o lectură alternativă, 


1. Carmel McCarthy, „The Tiqqune Sopherim and other theological 
corrections in the Masoretic Text of the Old Testament”, OBO 36, 
Universitătsverlang Freiburg Schweiz, Vandenhoeck & Ruprecht 
Göttingen, 1981; B.J. Roberts, The Old Testament Text and Versions. 
The Hebrew Text. Transmission and the History of the Ancient Versions, 
Cardiff, 1951, pp. 34-36; W. McKane, „Observations on the Tikkune- 
-Soperim”, în On Language, Culture and Religion: in Honor of E.A. 
Nida, The Hague, Paris, 1974, pp. 53-77. 

2. S. Lieberman, Hellenism in Jewish Palestine, New York, 1950, pp. 28-37. - 

. Mergând chiar până la a-i număra literele. 

4. K. Elliger, W. Rudolph, Biblia Hebraica Stuttgartensia, Stuttgart, 
1967-1977. 

5. R. Kittel, P. Kahle, Biblia Hebraica, Stuttgart, 1937. 


oo 

indicând ce conţinea textul original înainte de a suferi o anumită 
corectură!. Prin urmare, potrivit explicatiei obișnuite, tiggune 
soferim se referă la o listă de optsprezece pasaje din textul 
masoretic care au suferit modificări din rațiuni teologice. Listele 
masoretice recente, mai extinse, nu cad însă întotdeauna de 
comun acord asupra numărului de pasaje afectate de aceste 
tiqqune soferim. 

Iată care ar fi numărul modificărilor scribale, potrivit dife- 
ritelor izvoare iudaice: 


Sifre? 7 

Yalkut® 10 
Midras Haggadol 10 
Mechilta* 11 
Ragi’ 11 
Masorah® 16 
Tanhuma’ 18 
Masora Codexului Petropolitanus® 18 
Ochla? 18 


1. Cel puțin, aceasta este explicația oferită de către Wurthheim în Der 
Text des Alten Testaments, eine Einfuhrung in die Biblia Hebraica von 
Rudolf Kittel, Stuttgart, 1963 (ediția a doua), p. 24. 

2. Ed. Friedman, Viena, 1864, p. 22; este vorba despre o lucrare foarte 
veche, revizuită în secolul al II-lea și în secolul al III-lea d.Hr. 

3. Simeoni Yalkut (ed. B. Lorje, Zolkiev, 1859), o compilaţie de midrașuri 
întocmită de R. Simon din Frankfurt (1200-1250). 

4. Ed. Friedman, Viena, 1870, p. 39 a; a fost compusă în secolul al 
II-lea și revizuită spre sfârșitul aceluiași secol. 

5. Exeget evreu ce a trăit la începutul secolului al XII-lea d.Hr. 

6. Masora, în forma în care apare în Bibliile rabinice (a lui Bomberg și 
Buxtorf). 

7. Midraş Tanhuma (Mantua, 1563, p. 32), o lucrare mai târzie, bazată 
pe Mechilta. Prima lucrare Tanhuma (ed. S. Buber, Vilnius, 1885), 
datează din secolele V-VI. 

8. Este vorba despre masora situată în partea de jos a paginii ce conţine 
Zaharia 2,12, în Codex Petropolitanus Babylonicus, din anul 916, 
reprodus în facsimil de către Herm. Strack, în 1876. 

9. Cel mai voluminos manual masoretic, conţine 398 de liste de cuvinte 
întâlnite în Biblie sub două forme: o dată cu waw consecutiv „Şi, 
altădată fără această conjunctie. 

Kimhi? 18 
Masora manuscriselor yemenite? 18 
Ben Ager 18 


Potrivit listei publicate în apendicele lucrării Digduge 
ha-Te'amim (nyon pp), atribuită lui Aaron ben Moses ben 
Aser din Tiberia, modificările făcute de scribi se găsesc in 
următoarele versete : Fac. 18,22; Num. 12,15; Num. 12,12 (bis); 
1Rg. 3,13; 2R. 16,12; 3R. 12,16; 2Cron. 10,16; Avacum 1,12; 
Mal. 1,12; Mal. 1,13; Zah. 2,12; Ier. 2,11; Ps. 106,20; Iov 
7,20; Iov 32,3; Plâng. 3,20; Osea 4,7. 

Literatura rabinica si comentariile exegetice ale traditiilor 
medievală și masoretică contin indicii ale faptului că anumite 
versete ale Scripturii au în prezent o cu totul altă formă decât 
cea de la început (sau se intentionase a fi); in general, se 
apreciază că aceasta se datorează intervenţiei scribilor, deşi 
nu se ştie cu foarte mare exactitate în ce consta propriu-zis 
contribuţia lor și în ce perioadă anume a transmiterii textuale 
şi a standardizării textului a avut loc această intervenţie. 
Potrivit masorei tipărite, tigqun soferim reprezintă o corectare 
(sau modificare) viva voce autorizată a limbajului biblic, făcută 
de către scribii care urmăreau anumite scopuri omiletice: n” 
ODIO ppn Rp yn, „cele optsprezece expresii care, citite, 
sunt numite tiqqun soferim”. Este interesant de menţionat că 
studiile contemporane legate de această problemă pendulează 
între acceptarea deplină a celor optsprezece modificări 
scribale genuine şi respingerea totală a fiecăreia dintre ele. 
Dintre cei care acceptă şi apără tradiția celor optsprezece 
tiqqune soferim, amintim pe Abraham Geiger! şi Christian 


1. Kimhi R. David (1155-1235) din Narbona. 

2. În special masora din manuscrisele yemenite B.M. Orient. 1379, din 
secolul al XVI-lea si B.M. Orient. 2349 din anul 1469, referitoare la 
Num. 12,12. 

3. În ediţia îngrijită de către Baer și Strack, în 1879. 

4. A. Geiger, Urschrift und Ubersetzungen der Bibel, Breslau 1857, 
retipărită la Frankfurt am Main 1928, pp. 308-345. 

D. Ginsburg!; Geiger nu numai că acceptă întru totul aceasta 
tradiţie, dar este convins că ea reprezintă doar aspectul exterior 
al inițiativei scribale de corectare a textului. Analiza făcută de 
către Ginsburg constă într-o scurtă trecere în revistă a princi- 
palelor surse ale tradiţiei, urmată de prezentarea fiecăruia 
dintre cele optsprezece cazuri clasice, la care adaugă Mal. 1,12 
şi Mal. 3,8-9, preluate din alte liste masoretice, ferm convins că 
fiecare din cele douăzeci de pasaje constituie o formă modificată 
a unui original nepotrivit. Asemenea lui Geiger, este de părere 
că aceste liste nu sunt exhaustive, motiv pentru care isi dedică 
un mare număr de pagini studierii „pasajelor în care schimbările 
au fost introduse de către redactorii autorizaţi ai textului, dar 
care nu sunt menţionate in mod expres în listele oficiale”?. Alţi 
autori, care acceptă autenticitatea acestei tradiţii, în întregul 
ei, sunt B. Roberts, P. Kahlef, E. Wurthwein si A. Arzi’. 
La cealaltă extremă a înțelegerii tradiției tigqune soferim 
se află W.E. Barnes, C. Levias®, D. Barthélemy’, W. McKane® 
şi Carmel McCarthy’. Studiind mai multe materiale midrasice, 
masoretice si exegetice, Barnes concluzioneaza ca: 


1. C.D. Ginsburg, Introduction to the Masoretico-Critical Edition of the 
Hebrew Bible, Londra, 1897, pp. 347-363. 

2. Ibidem, pp. 363-367. 

3. B. Roberts, The Old Testament Text and Versions. The Hebrew Text in 
Transmission and the History of the Ancient Versions, Cardiff, 1951, 
pp. 34-35. 

4. P. Kahle, „Die masoretische Überlieferung des hebräischen Bibeltextes”, 
în Bauer-Leander’s Historische Grammatik der hebrăischen Sprache des 
Alten Testaments, Halle, 1922 (retipărită la Hildesheim 1966), pp. 76-77. 

. A. Arzi, ,Tiqqun Soferim”, EJ, vol. 15, pp. 1139-1140. 

. L. Levias, „Masorah”, in JE, vol 8, pp. 366-367. 

. D. Barthélemy, „Les Tiqqune Sopherim et la Critique Textuelle de 
l'Ancien Testament”, VTS 9 (1963), pp. 285-304 (retipărit in Etudes 
de l'Histoire du Texte de l’Ancien Testament [OBO], Fribourg-Găttingen, 
1978, pp. 91-110). 

8. W. McKane, „Observations on the Tikkune Sopherim”, în On language, 

culture and religion in honour of Eugene Nida, Haga, 1974, pp. 53-77. 

9. Carmel McCarthy, ,The Tiqqune Sopherim and other theological 
corrections in the Masoretic Text of the Old Testament”, OBO 36, 
Universitătsverlang Freiburg Schweiz, Vandenhoeck&Ruprecht 
Göttingen, 1981, pp. 29-50. 

tradiţia este lipsită de claritate; 

numărul pasajelor în cauză este afectat; 
identitatea pasajelor este discutabilă; 

natura schimbărilor operate în text nu este sigura’. 


ao op 


Părerea lui este că tradiţia tigqune soferim tine mai mult 
de Midrașş decît de Masora si că, în ciuda protestelor intelep- 
tilor Aben Ezra, Ben Ager si Ben Addereth, odată ce lista a 
fost introdusă printre tradiţiile masoretice, a continuat sa 
producă neînțelegeri, „efectele acestei greşeli fiind vizibile 
până în zilele noastre”?. 

Studierea manuscriselor biblice ebraice părăsite în grotele 
din pustiul Iudeii de către cei ce au rezistat celei de-a doua 
revolte iudaice ne confirmă faptul că textul consonantic al 
Bibliei atinsese încă de la sfârşitul primului secol al erei 
creștine acel monolitism impresionant care va caracteriza tra- 
ditia textuală masoretică. Însă o trecere rapidă în revistă a 
textelor de la Qumran ne demonstrează că lucrurile nu au stat 
întotdeauna așa și că, de fapt, s-a ajuns la acest rezultat doar 
prin eliminarea anumitor forme textuale care se dezvoltaseră 
extrem de repede în afara mediilor savante. Suntem tentaţi să 
credem că fariseii se bazau de obicei pe acele forme textuale 
care li se păreau cele mai conforme cu gramatica şi vechea 
ortografiere a ebraicii biblice. Respectul fata de litera textului 
biblic era atât de mare, încât nu au încercat să restabilească, 
artificial, vechile forme, acolo unde acestea dispăruseră total 
din tradiţia textuală”. Desi întru totul conștienți de regulile 
gramaticale şi ortografice, fariseii au acceptat cu mult respect 
un text care nu li se supunea întotdeauna, iar succesorii lor 


1. WE. Barnes, „Ancient Corections in the Text of the Old Testament”, 
JthS 1 (1899-1900), p. 402. 

2. Ibidem, p. 402. 

3. Dominique Barthélemy, Les Tigqune sopherim et la critique textuelle 
de l’ Ancien Testament, apărut în Congress Volume, Bonn, 1962, vol. 
IX la Supplements to Vetus Testamentum, E.J. Brill, Leyde, 1963, pp. 
285-304 si în „Etudes d’histoire du texte de l’Ancien Testament”, 
OBO 21, Universitătsverlang Freiburg Schweiz, Vandenhoeck & 
Ruprecht Gottingen, 1978, p. 91. 

vor întocmi, în notele masoretice, inventarii minutioase ale 
câtorva dintre aceste excepţii. Aceste inventarii vin să demons- 


_ treze admirabila conștiință profesională a integrităţii textului 


biblic. 

Primele urme ale unor „liste” cu versetele care contin tiqqune 
apar în lucrarea Mekhilta! a lui rabbi Ismael, cu referire la 
Teg. 15,7 şi în lucrarea Sifre? la Num. 10, 35, ambele fiind de 
fapt midrasuri tanaitice, asociate şcolii lui rabbi Isamel. Din 
moment ce nici una dintre aceste lucrări nu pare să fie mentio- 
nată în Talmudul babilonian sau in cel ierusalimitean, prega- 
tirea și editarea acestor două midrasuri este datată spre sfârșitul 
secolului al IV-lea d.Hr., iar tradițiile menţionate în cuprinsul 
lor sunt mult mai vechi, mergând până a doua generaţie de 
tanaimi. 

Alte liste cu tigqgune apar în cadrul tradiţiei Tanhuma, sau 
Yelammedenu, care nu acoperă doar un singur midras omiletic, 
ci o întreagă familie de midrasuri, cu propriul lor gen literar”. 
Întrucât în prezent se studiază şi se publică numeroase manu- 
scrise aparţinând acestei tradiţii, trebuie amintit că numele 
Tanhuma se referă la rabbi Tanhumaf, al cărui nume apare 
de mai multe ori în pasajele introductive. Primele ediţii ale 
acestei colecții au fost publicate la Constantinopol, în 1522, la 
Mantua, în 1563 şi la Vilnius, în 1831. În aceste ediții, în 
exegeza versetului Jes. 15,7 apare şi o listă de modificări făcute de 
scribi. Orice încercare de a data genul literar al midrasurilor 


1. H.S. Horowitz, Mechilta d’Rabbi Ishamel cum variis lectionibus et 
adnotationibus, Ierusalim, 1960, pp. 134-135; J. Lauterbach, Mekilta 
of R. Ishamel, 3 vol., Philadelphia, 1949, vol. 2, pp. 42-44. 

2. H.S. Horowitz, Siphre d’be Rab. Fasciculus primus : Siphre ad Numeros 
adjecto Siphre Zutta, Leipzig, 1917, p. 81. 

3. In anul 1885, S. Buber publica o ediție bazată pe Oxford Ms Neubauer 
154, cu referinte la alte manuscrise de la Roma, Oxford, Parma si 
Miinchen. 

4. H. Strack, în Introduction to the Talmud and Midrash (traducere în 
limba engleză a ediției a cincea germane a Einleitung in Talmud und 
Midrah, München), New York, 1974, p. 131, îl prezintă pe acesta ca 
pe unul dintre amoraimii generaţiei a V-a (350-400 d.Hr.) care au 
inițiat primele încercări de compliare sistematică a Haggadei. 

din tradiția Tanhuma, pe de o parte, trebuie să ţină seama de 
faptul că se construieşte pe multe tradiţii anterioare, iar pe de 
altă parte, prezenţa unor referinţe clare la polemicile ante- 
karaite fixează un terminus a quo în jurul anului 800 d.Hr. 
pentru alcătuirea primelor texte!. Lista modificărilor făcute 
de către scribi, care apare în tradiția Tanhuma, prezintă o 
importanță aparte din câteva motive: 


1. prezintă o dezvoltare a listelor din lucrările anterioare Siphre- 
-Mekhilta, în sensul unui număr mai mare de cazuri incluse 
în listă; 

2. vorbeşte în mod explicit despre tiqqune soferim, fără a fixa 
însă un anumit număr; 

3. oferă, în cadrul versetelor biblice, varianta „originală” pentru 
majoritatea cazurilor?. 


La începutul secolului al III-lea d.Hr., rabbi Iosua ben Levi, 
conducătorul școlii din Lida, spunea că cel care „dezrădăci- 
nează” o literă din Scriptură pentru a face un precept mai 
ușor de înţeles va fi acuzat de acea literă înaintea tribunalului 
lui Dumnezeu. Cu toate acestea, în aceeaşi perioadă, colegul 
său rabbi Yohanan, conducătorul școlii din Tiberiada, învăţa 
că este mai bine să „dezrădăcinezi” o literă din Tora decât să 
profanezi numele lui Dumnezeu în cadrul lecturii publice“. 
Analizând spusele celor doi rabini, Barthélemy concluzionează 


1. M.D. Herr, „Tanhuma Yelammedenu”, EJ vol. 15, p. 795. 

2. Carmel McCarthy, „The Tiqqune Sopherim and other theological 
corrections in the Masoretic Text of the Old Testament”, OBO 36, 
Universitătsverlang Freiburg Schweiz, Vandenhoeck & Ruprecht 
Gottingen, 1981, p. 33. 

3. Saul Lieberman, in Hellenism in Jewish Palestine, Texts and Studies 
of the Jewish Theological Seminary of America, vol. XVIII, New York, 
1950, p. 35; nota 45 spune că verbul PY era un termen tehnic ce 
desemna o anumită omitere din text: literă, cuvânt, frază. 

4. În logion-ul lui rabbi Yohanan se folosește cuvântul 8°0n75D2, echiva- 
lentul grecescului ev napptio.a; potrivit lui rabbi Yohanan, un eveni- 
ment are loc X°077D1 dacă sunt de fata 10 persoane; stim că lectura 
liturgică a Torei nu se poate face decât în prezenţa a cel puţin 10 
persoane (Mișna Megilla III, 3). 

c& opozitia dintre cei doi hagadisti este mai mult aparenta 
decât reală, motivele invocate de fiecare diferind foarte mult. 
De altfel, nici un rabin din secolul al III-lea nu ar fi îndrăznit 
să suprime vreo literă din textul consonantic al Bibliei, oricare 
ar fi fost motivul. Acelaşi rabbi Iosua ben Levi susţine că 
vechii scribi au modicat un yod în waw în versetul Zah. 2,12, 
din motivele invocate de către colegul său. Deși toate manu- 
scrisele masoretice cunoscute se traduc prin „cel care se atinge 
de voi se atinge de lumina ochiului Lui” (inv), acest verset nu 
ar fi decât un eufemism introdus de către scribi în locul textului 
autentic, care ar fi sunat în felul următor: „cel care se atinge 
de voi se atinge de lumina ochiului Meu Cry)”. 


Exemple de tiqqune soferim: 

1. SN > py WY OFTSR ANID 159 DWI DWD Wy 

(Fac. 18,22) 

Anumite tradiţii rabinice, cărora li se adaugă listele maso- 
retice, înregistrează forma prezentă a acestui verset drept o 
modificare pe care scribii au operat-o într-un original mai 
logic, dar mai putin reverentios la adresa lui Yahve. Potrivit 
acestor tradiţii, forma iniţială a versetului ar fi fost „și Domnul 
stătea înaintea lui Avraam”; dată fiind această exprimare 
lipsită de respect, care Îl plasa pe Dumnezeu într-o poziţie 
inferioară lui Avraam, scribii au simțit obligaţia de a interveni, 
inversând cuvintele, pentru a reda respectul cuvenit transcen- 
dentei divine. 

2. Nun “oy RI > vaso? “now An? 
(lov 7,20) 


1. Iosua ben Levi nu este primul care susține că Zah. 2,12 se referă de 


fapt la ochiul lui Dumnezeu. La mijlocul secolului al II-lea d.Hr., 
rabbi Yehudah, ucenicul lui Akiba, spunea acelaşi lucru, explicaţia 
pe care o dădea el încercând de fapt să salveze autenticitatea textului 
consonantic tradițional: „Scriptura nu spune aici lumina ochiului 
(TY), ci lumina ochiului Jui (3719), cum se foloseşte atunci când este 
vorba de Cel Preainalt”. Aceste cuvinte ale lui rabbi Yehudah apar 
în lucrarea Mekhilta la cartea Ieşirea 15,7 (parasa VI, liniile 10-12 
din ediţia lui J.Z. Lauterbach, Philadelphia 1949, vol. ID). 

Iov se plânge Creatorului său, intrebandu-L de ce l-a luat 
drept ţintă a săgeţilor Sale si de ce I-a ajuns povară. Faptul 
că Iov spune că a ajuns o povară pentru Dumnezeu a fost 
considerat de către unii scribi drept o impietate, motiv pentru 
care, forma actuală a textului masoretic ne spune că lov a 
devenit o povară „pentru el însuși”. Izvoarele rabinice sunt 
aproape unanime în a socoti lov 7,20 drept un tigqun. Dintre 
exegetii evrei medievali, Rasi, Radaq, Ibn Ezra si Levi b. 
Gerșom socotesc că avem de-a face cu un tigqun soferim, desi 
Ibn Ezra are unele rezerve în sensul unei astfel de abordări 
a versetului Iov 7,20. Majoritatea sunt însă de acord că va- 
rianta originală a fost Ţ'?», „ţi-am ajuns povară”, modificarea 
operată de către scribi constând doar în eliminarea lui > sofit 
(final). 


2.5. Ittur soferim 


Talmudul babilonian (Nedarim 37b) menţionează și o listă cu 
cinci Ittur soferim „omiteri ale scribilor” (po 0"), în care, 
potrivit tradiţiei, scribii au omis un waw conjunctiv. Astfel, de 
exemplu, la Fac. 18,5, ceea ce citim noi astăzi în textul maso- 
retic awn “NX, „vă veţi duce”, este de fapt rezultatul omiterii 
unui waw: MNI ayn, „şi vă veţi duce”. 

În același timp, pentru a evita posibilitatea juxtapunerii 
unor cuvinte care ar aduce o ofensă la adresa numelui divin, 
scribii apelau uneori la eufemisme: adăugând un cuvânt: „ai 
hulit împotriva dușmanilor lui Dumnezeu”, în loc de „ai dat 
vrăjmaşilor Domnului pricină să-L hulească” (2Rg. 12,14); 
înlocuind numele unor persoane care purtau nume de zeități 
păgâne, cu forme uşor modificate: Elbaal (2Rg. 2,8.10.12.15) 
înlocuit cu Isboset (1Cron. 8,33; 9,39). 

Sub titlul Migra soferim, Talmudul enumeră cuvintele yX 
(ţară), ow (cer), msn (Egipt), fără nici o explicaţie. Deşi unii 
rabini au sugerat că imediat după lectura acestor cuvinte 

trebuia făcută o pauză, în timp ce alţii au propus ca aceste 
cuvinte să apară întotdeauna însoţite de un n (he directional) 
(de exemplu, 7378), totuşi, nu există nici o mărturie care să 
susțină aceste supoziţii!. 


2.6. Limbile Vechiului Testament 


În general, istoricii care se ocupă cu studierea alfabetelor sunt 
apărătorii teoriei „originii monogenetice a scrisului”, potrivit 
căreia toate sistemele de scris ale lumii vechi ar deriva dintr-un 
singur sistem de bază. De exemplu, alfabetul chirilic și cel 
latin s-au dezvoltat din cel grecesc, care, la rândul său, își are 
originea în cel canaanean. În lumea biblică se intrebuintau 
diferite sisteme de scriere. Cel mai vechi sistem de scriere, 
inventat în Mesopotamia după anul 3400 î.Hr., este sistemul 
pictografic; astfel, un desen care reprezenta un disc solar 
putea însemna atât „soare”, cât şi „zi” sau „lumină”. Acest 
sistem logografic a fost perfecționat până s-a transformat într-un 
veritabil sistem fonetic. Sumeriana, o limbă aglutinativă, era 
alcătuită din elemente care constau aproape întotdeauna dintr-o 
singură silabă ; în general, valoarea fonetică a semnelor tindea 
să fie silabică?. Pentru a diferenţia posibilele citiri diferite ale 
aceleiași logograme, se foloseau anumite semne pentru a in- 
dica silaba finală a unui cuvânt sau categoria din care făcea 
parte cuvântul respectiv (nume propriu, numele unui obiect 
din lemn sau piatră etc.). Scrierea cuneiformă standard, întâl- 
nită in mod obișnuit în Mesopotamia si în Siria de Nord încă din 


1. Israel Yeivin, Introduction to the Tiberian Masorah, traducere şi editare 
de E.J. Revell, Masoretic Studies 5, publicat de Scholars Press for The 
Society of Biblical Literature și The International Organization for 
Masoretic Studies, 1980, p. 52. 

2. H. Jensen, Sign, Symbol and Script. An account of Man's Efforts to 
Write, Londra, 1970, pp. 7-30. 

mileniul al III-lea î.Hr. era deosebit de complexă, folosindu-se de 
sute de semne inscripţionate în lut moale cu ajutorul unui 
obiect metalic asemănător unui penel. În jurul anului 1400 
î.Hr. s-a dezvoltat o formă mult mai simplificată a alfabetului 
cuneiform care folosea inițial doar 27 de semne. Forma clasică 
a scrierii egiptene s-a numit hieroglifică si, deși s-a dezvoltat 
după principii asemănătoare celor folosite de scrierea cunei- 
formă din Mesopotamia, păstrează mult mai clar element picto- 
grafic!. Un mare număr de cercetători, în frunte cu egiptologul 
Adolf Erman, au afirmat că limba egipteană este şi ea o limbă 
semitică, în sensul că egipteana s-a diferențiat într-o epocă 
foarte îndepărtată si protosemitică, în acest fel putându-se 
explica şi unele asemănări lexicale şi gramaticale între egip- 
teana veche si limbile semite. Alți egiptologi mai moderni au 
contestat aceste concluzii si au afirmat că similitudinile între 
egipteană si limbile semitice se datorează unor împrumuturi 
lexicale gi faptului că multi semiti au locuit în Egipt, iar 
Egiptul a fost locuit de către hicsoşi, suverani semiti?. 

La mijlocul mileniului al II-lea î.Hr., în regiunea Siria- 
-Palestina au apărut formele de scriere alfabetică, având initial 
semnele de bază preluate din scrierea egipteană. Pe lângă 
alfabetul cuneiform, întâlnit în nordul Orientului Apropiat, în 
zona sudică s-a ivit un nou alfabet distinct. În favoarea acestei 
afirmaţii s-au găsit dovezi literare în minele din Peninsula 
Sinai şi în diferite alte locuri explorate in Siria-Palestina’. 
Dezvoltarea sistemelor de scriere alfabetică s-a făcut pentru 
a simplifica arta scrierii care, în Egipt și în Mesopotamia, 
necesita mulţi ani de învățare și practică. Astfel, mult mai 

2. Constantin Daniel, Civilizaţia feniciană, Editura Sport-Turism, 
Bucuresti, 1979, p. 148. 

A.D., Jewish, early Christian and byzantine antiquities”, Auction XXIII, 
Zürich, 1989, p. 243. 


64 O ISTORIE A BIBLIEI EBRAICE 


multi oameni puteau să înveţe să scrie, o consecinţă imediată 
fiind extinderea ştiinţei de carte’. 

Prin urmare, în momentul în care israelitii intrau în Canaan, 
erau în uz mai multe sisteme de scriere; însă israelitii vor 
prelua alfabetul pe care fenicienii l-au dezvoltat dintr-un alfabet 
canaanean, mai vechi decât alfabetul ugaritic, după toată 
probabilitatea fiind înrudit cu caracterele protosinaitice; se 
pare că acest alfabet canaanean a apărut spre sfârşitul mile- 
niului al III-lea î.Hr.2. În Israel, acest alfabet s-a folosit în 
perioada secolelor X-VI î.Hr., inscripţia din tunelul regelui 
lezechia și scrisorile de la Lachis fiind scrise cu literele acestui 
alfabet. Sistemul de scriere canaaneano-ebraic a continuat să 
fie folosit şi după secolul al VI-lea î.Hr., însă de la acea dată 
a început să fie înlocuit sistematic cu scrierea aramaică. Carac- 
terele scrierii canaaneano-ebraice se întâlnesc însă și pe mo- 
nede ce datează din perioada hasmoneilor (sec. I î.Hr.). Mai 
mult, în unele manuscrise de la Qumran, din primii ani ai erei 
creștine, tetragrama n” era scrisă în această ortografie, asa 
cum apare în multe manuscrise palestiniene ale Pentateuhului?. 
Această „scriere ebraică” a fost complet scoasă din uz în secolul 
al II-lea d.Hr., când rabinii au declarat-o întru totul nepotrivită 
pentru textele sfinte. 

Arameii au dezvoltat, la rândul lor, din alfabetul canaanean, 
propriul sistem de scriere. Începând cu secolul al VIII-lea î.Hr., 
aramaica va deveni, încetul cu încetul, lingua franca a vechiu- 
lui Orient Apropiat: Iar Eliachim, fiul lui Hilchia, Sabna si 
Toah au zis către Rabsache: „Vorbește cu robii tăi în limba 
aramaică, pentru că noi înţelegem, şi nu grăi cu noi în limba 
iudaică, în auzul poporului, care sta pe zid!”. Zis-a Rabșache 
către ei: „Au doară stăpânul meu m-a trimis să spun aceste 
cuvinte numai stăpânului ţării și tie? Nu, ci şi poporului care 

stă pe zid şi care va ajunge să-şi mănânce murdăria gi să-şi 
bea udul cu voi!”. Apoi s-a sculat Rabșache și a strigat cu glas 
tare in limba iudaică si a spus aceste cuvinte: „Ascultaţi 
cuvântul regelui celui mare, regele Asiriei” (4Rg. 18,26-27). 
Odată cu limba, scrierea aramaică a devenit larg răspândită, 
astfel încât, în secolul al VI-lea î.Hr., scrierea aramaică domina 
întreaga scenă a Orientului Apropiat. 

Întrucât Biblia ebraică are anumite secţiuni scrise în ara- 
maică, iar Biblia transmisă de către tradiţia creştină este 
alcătuită din cărți scrise sau traduse în greacă, putem spune 
că Sfânta Scriptură este o operă poliglotă. Una dintre caracte- 
risticile fundamentale ale ebraicii si ale limbilor semitice în 
general o reprezintă rădăcinile triliterare, dintre care multe 
erau biconsonantice la început. În limba ebraică, timpurile 
verbului — perfect și imperfect — nu indică neapărat momentul 
desfășurării acţiunii, cât mai ales caracterul ei: complet (perfect) 
sau incomplet (imperfect). Cititorului îi revine sarcina de a 
determina din context dacă verbul se referă la timpul trecut, 
prezent sau viitori. Putin timp înainte de trecerea dintre 
milenii (I î.Hr.-1 d.Hr.), harta lingvistică a Palestinei era marcată 
de schimbări majore ; ebraica tocmai cunoscuse o perioadă de 
înflorire în urma revoltei Macabeilor (a doua jumătate a sec. 
al II-lea î.Hr.) literatura ebraică imbogatindu-se acum cu noi 
lucrări : Înţelepciunea lui Iisus, fiul lui Sirah, Tobit, Testamentul 
lui Neftali, Cartea Jubileelor, manuscrisele de la Qumran. În 
regiunea coastei mediteraneene și în Galileea evreii au pre- 
ferat să vorbească mai mult aramaica decât greaca, în timp ce 
ebraica a rămas la statutul de limbă literară. După distrugerea 
Templului din Ierusalim din anul 70 d.Hr., principalele școli 
rabinice s-au mutat în Galileea, limba literară predată în aces- 
te şcoli fiind ebraica, iar limbile folosite în comunicarea cotidiană 
erau aramaica, greaca si, într-o măsura mai mică, latina. 

În perioada exilului babilonian (sec. al VI-lea î.Hr.), ebraica, 
limba de zi cu zi a evreilor, a fost înlocuită cu aramaica, 

devenită deja limba internațională a diplomaţiei in zonă. Istoria 
limbii aramaice se împarte în trei perioade: veche, mijlocie şi 
recentă. Primei perioade (sec. VIII-IV î.Hr.) îi aparţine ara- 
maica oficială sau aramaica imperială folosită de locuitorii 
regiunilor apusene care intrau în componenţa Imperiului asirian, 
limbă care se va răspândi în cea mai mare parte a vechiului 
Orient Apropiat. Câteva versete veterotestamentare sunt scrise 
în aramaica imperială: 1Ezd. 7,12-26, unde este vorba despre 
un decret al regelui persan și 1Ezd. 4,8-6.18, nimic altceva 
decât o corespondenţă oficială, tipică pentru aramaica impe- 
rială. După căderea Imperiului persan, greaca va deveni noua 
lingua franca a Orientului Apropiat, în timp ce aramaica 
oficială va cunoaște un proces de fragmentare în dialecte locale, 
proces care coincide de fapt cu a doua perioadă din istoria 
acestei limbi semitice (300 î.Hr.-200 d.Hr.). Originalitatea căr- 
tii profetului Daniel stă în schimbarea limbii în care a fost 
redactată: după ce începe în ebraică, odată cu versetul 4 din 
capitolul 2 trece la aramaică, pentru ca în cele din urmă să se 
întoarcă la ebraică, motivul acestui bilingvism rămânând un 
subiect deschis în lumea biblistilor. Aramaica acestei cărți, ca 
de altfel și cea întâlnită în câteva texte de la Qumran — Tobie, 
Visul lui Nabodius, fragmente din cărţile Enoh și Melchisedec, 
Apocriful Genezei, Testamentul lui Levi — aparţine perioadei 
mijlocii. 

Caracteristicile aramaicii apusene devin cunoscute din ce în 
ce mai mult datorită numărului ridicat de inscripţii din mor- 
mintele, osuarele şi sarcofagele descoperite în urma săpătu- 
rilor arheologice efectuate în regiunea Ierusalimului. Aghiografii 
Noului Testament au folosit în scrierile lor câteva expresii 
aramaice: talita koum (Mc. 5,41), Maran atha (1 Cor. 16,22), 
Effata (Mc. 7,34) si Eli, Eli, lama sabahtani (Mc. 15,34), precum 
şi câteva toponime: Golgotha, Ghetsimani, Bethesda. Mântuitorul 
şi apostolii au vorbit dialectul aramaic galilean, diferit de cel 
întâlnit în Iudeea (Mt. 26,73). Scrisorile lui Bar-Kohba, alături 
de inscripţiile de pe osuare şi morminte reprezintă o sursă 
importantă pentru cunoaşterea dialectului aramaic iudaic. 

Perioada recentă din istoria limbii aramaice se apropie de 
sfârșitul primului mileniu creştin, cunoașterea acestei limbi 
având o contribuţie fundamentală în înţelegerea transmiterii, 
traducerii şi interpretării Sfintei Scripturi, atât în mediul 
palestinian, cât şi în cel babilonian, în care s-a definitivat 
procesul introducerii tuturor semnelor masoretice în textul 
biblic ebraic. La rândul său, aramaica acestei perioade se 
împarte în câteva dialecte, din grupul apusean amintind doar 
aramaica iudaică, aramaica palestiniană creștină şi samari- 
teană ; în aramaica iudaică s-au scris Talmudul ierusalimitean 
şi targumurile palestiniene (traduceri în aramaică ale textului 
biblic ebraic); aramaica palestiniană creștină era vorbită de 
evreii convertiți la creștinism, ortografia sa fiind foarte apro- 
piată de scrierea siriacă. 

În secolul al III-lea î.Hr., apare scrierea iudeo-aramaică!, în 
dezvoltarea căreia se cunosc trei faze: 


1. faza paleoiudaică (250-150 î.Hr.); 
2. faza hasmonaică (150-30 î.Hr.); 
3. faza irodiană (30 î.Hr.-70 d.Hr.)?. 


Prin urmare, scrierea iudeo-aramaică a fost în uz până la 
căderea Ierusalimului. După acest eveniment, mișcarea farise- 
ilor ajunge din nou în prim-planul vieţii sociale a Israelului. 
Foarte naționaliști, rabinii farisei ai vremii socoteau că sin- 
gura ortografiere validă pentru transcrierea textelor sacre era 
scrierea pătrată (V2nn 212) ; în același timp însă, literele cursive 
ale alfabetului iudeo-aramaic continuau să fie folosite în cores- 
pondenta de zi cu zi. „Canonizarea” unei singure scrieri pentru 
transmiterea scrierilor sfinte nu a împiedicat însă apariţia a 
numeroase variante în scrierea pătrată însăși. Este absolut 
sigur că anumite litere și-au modificat forma în cursul timpuluis;, 
în plus, dacă anumite litere arătau aproape la fel la un anumit 

moment din dezvoltarea scrierii, aceleași litere arătau cu totul 
altfel mai târziu, fapt ce putea duce la confundarea lor de 
către un cititor neatent. Întrucât în faza de început nu existau 
vocale, care ar fi putut oferi indicaţii despre sensul precis al 
unui cuvânt, modificarea unei litere conducea la un nou cu- 
vânt, cu un cu totul alt înțeles. Dacă un copist nu citea corect 
o literă, o astfel de greșeală producea un efect in lant. Un 
copist ulterior era pus în încurcătură de înfățișarea textului 
(greșit) si, din moment ce nu exista nici un control strict 
asupra textului, putea fie introduce un nou cuvânt care s-ar 
fi potrivit mai bine contextului, fie schimba contextul spre a 
se potrivi cât mai bine cu cuvântul scris greșit, în acest fel 
creând un nou text. Acest tip de greşeli se făcea atunci când 
copistii, obişnuiţi cu o scriere mai veche, copiau după un text de 
bază care fusese scris într-un alfabet mai recent; același lucru 
se întâmpla și atunci când copiau după un text scris pe un 
material care fusese afectat din cauza unei prea dese între- 
buintari. De asemenea, nu trebuie să uităm că în diferite loca- 
litati, diferite forme de scriere erau întrebuințate în mod simul- 
tan: formele literelor folosite în Egipt erau diferite de formele 
literelor folosite in Palestina’. Scrierea de mână avea si un 
caracter personal: unii scriau îngrijit, alţii abia inteligibil; un 
text scris prea mic sau neîngrijit ducea inevitabil la greșeli în 
cursul procesului de copiere. Cu toate acestea, este destul de greu 
de precizat ce greșeli anume au fost determinate de astfel de 
cauze. Este posibil ca astăzi să citim multe cuvinte sau fraze 
care au apărut în text tocmai din cauza unor astfel de greşeli. 

În Palestina elenistică, romană şi bizantină, deși se între- 
buinta uneori atât greaca, cât şi unele tipuri de scriere semitică 
pentru inscripții și documente, textele literare erau scrise 
exclusiv în limba ebraică, după cum demonstrează manuscrisele 
de la Marea Moartă. Limba şi scrierea greacă erau folosite la 
redactarea documentelor si inscriptiilor, atât în Egipt?, cât si 


1. Așadar, avem de-a face nu numai cu o dezvoltare ce a avut loc în 
cursul timpului, dar și cu diferenţe între diferite localități, 

2. În Egipt, evreii elinizati, cum ar fi Filon din Alexandria, își compuneau 
operele literare în limba greacă. 

în comunităţile iudaice elinizate din bazinul Mării Mediterane. 
În orice caz, mărturiile epigrafice care s-au păstrat până în 
zilele noastre demonstrează limpede că la începutul Evului 
Mediu, în ţările creştine, ebraica înlocuiește treptat greaca și 
latina, evreii europeni folosind exclusiv limba ebraică, atât 
pentru inscripţii, cât și pentru documente și texte literare. 
După cum remarca celebrul codicolog evreu Malachi Beit Arie, 
în Anglia si Spania', chitantele si actele de tranzacţii între 
evrei si neevrei, datate spre sfârşitul secolului al XII-lea d.Hr., 
demonstrează nu numai puternica aderenta a evreilor la limba 
si la scrisul lor, dar şi necunoasterea limbii latine?. 


2.7. Modificări textuale neintentionate 


1. Atunci când am vorbit despre dezvoltarea alfabetului folosit 
în procesul de scriere şi copiere a textelor Vechiului Testament, 
aminteam că anumite litere arătau asemănător cu litere 
ale aceluiași alfabet folosit în altă regiune sau în altă peri- 
oadă de timp; această similitudine conducea în mod evident 
la greșeli de copiere. 

2. Am amintit deja de practica din scriptorii de a dicta textul 
unui manuscris mai multor scribi. În astfel de împrejurări, 
se puteau întâmpla două lucruri: fie scribul auzea un cuvânt, 
în timp ce lectorul pronuntase un cu totul alt cuvânt, fie 
auzea cuvântul corect, dar, din cauza neatentiei, îl scria 
greşit. În majoritatea manuscriselor, versetul 7 din Psalmul 
48 apare în forma următoare: „nimeni Ox) nu poate să 
plătească lui Dumnezeu preţ de răscumpărare”; cu toate 
acestea, în alte manuscrise, apare: „nimeni nu poate să-și 

mântuiască fratele”. Această deosebire apare din cauza ase- 
mănării în pronunție a fricativului „k” și a guturalului „x”. 


. În cazul scrierii de mână, adesori se întâmplă ca cel care 


scrie să inverseze literele. Astfel, în loc de „mai” poate să 
scrie „mia”. Textele Vechiului Testament abundă în exemple 
de inversare a consoanelor. În textul ebraic de la Is. 21,4, 
citim DW), ,noapte”, „zori”, însă Septuaginta traduce pux7 
care ne duce cu gândul la wa). 

Omiterea de către copist a unor litere, cuvinte sau fraze, 
din cauza unor similitudini apropiate se numeşte haplo- 
grafie. Haplografia are două cauze distincte : dacă se produce 
datorită unor începuturi similare ale cuvintelor, frazelor 
sau propozitiilor, cauza se numește homoio-arkton ; dacă se 
produce datorită unor părți finale similare ale cuvintelor, 
frazelor sau propozitiilor, cauza se numeşte homoio-teleuton’. 
Ditografia, într-un anumit sens opusul haplografiei, constă 
în repetarea de către copist a unei litere sau a unui cuvânt 
care în textul de bază apare numai o singură dată, la locul 
potrivit. De asemenea, nu trebuie să uităm că repetarea 
unor cuvinte poate fi folosită uneori în scopuri stilistice sau 
retorice şi că nu toate cuvintele duplicate sunt rezultatul 
ditografiei: „Ceea ce a fost este departe si adânc, adânc” 
(Ecl. 7,24); „Sfânt, sfânt, sfânt este Domnul Savaot, plin 
este tot pământul de slava Lui!” (Is. 6,3). 


. La un anumit moment, scribii au început să ofere „sprijin” 


cititorilor prin introducerea „literelor-vocală” în textul con- 
sonantic. Nu este exclusă posibilitatea ca în timp, scribii să 
socotească aceste semne vocalice ca părţi ale textului con- 
sonantic, să vocalizeze ,noul” text consonantic și, astfel, să 


„ Deosebit de elocvent în acest sens este exemplul lui Deist: la Isaia 


44,5, întâlnim o formă neobișnuită: 11° 2n>2 nt, care ar fi trebuit să 
aibă prepozitia 2 înainte de 17°. Prin urmare, textul original trebuia 
să arate astfel: ma mD mt: „unul va scrie cu mâna lui”, așa cum 
sugerează traducerile greceşti ale lui Aquila şi Theodotion. În textul 
masoretic de la Is. 5,8 apare „casă lângă casă”, m33 m3, însă la IQIS? 
apare numai mI m3. 

se ajunga la noi cuvinte, cu noi intelesuri. Uneori, intrucat 
astfel de texte nu aveau nici un sens, scribul se simtea 
obligat să indice pe margine că ar putea fi vorba de o 
haplografie şi chiar să sugereze o corecție. Scribii ulteriori 
puteau introduce aceste însemnări marginale în textul de 
bază, încât se ajungea la un text „corectat” care nici măcar 
nu avusese initial, nevoie de corecție. 

. Se pare că scribii iudei nu au folosit niciodată scriptio 
continua (scrierea neîntreruptă), asemenea grecilor ; semne 
de despărțire a cuvintelor sunt prezente încă din secolul al 
VIII-lea î.Hr., după cum dă mărturie inscripţia de la lacul 
Siloam. Cu toate acestea, este de la sine înţeles că unele 
cuvinte erau scrise atât de apropiat, încât un copist putea 
lua anumite consoane drept cuvinte de sine stătătoare sau 
putea împărți altfel propoziţiile. De cele mai multe ori, 
astfel de greșeli puteau fi identificate prin compararea unor 
traduceri mai vechi, însă în unele situaţii doar cu foarte 
mult noroc se putea ajunge la un text mai bun în urma 
rearanjării consoanelor. 

. Obiceiul scribilor de a adăuga scurte note între liniile tex- 
tului (pentru a arăta că sunt întru totul de acord cu cele 
relatate în textul de bază), sau pe margini (pentru a sugera 
anumite îmbunătăţiri) a determinat anumite modificări în 
texte. În timp ce scribii care adăugau astfel de note erau 
conștienți că notele respective nu se regăsesc în textul de 
bază, copiştii ulteriori nu aveau cum să știe dacă aceste 
note erau chiar note sau dacă un copist anterior le adăugase 
pentru a corecta o haplografie. Ori de câte ori vorbim despre 
glose, cum sunt numite aceste adaosuri textuale, trebuie să 
avem în vedere două lucruri : în primul rând, controlul strict 
asupra procesului de copiere a fost introdus abia în timpul 
masoretilor. Asa cum am mai spus, initial, textele biblice 
nu erau privite ca texte sfinte, în sensul că nimic nu poate 
fi adăugat sau omis; atât timp cât comunitatea respectivă 
se simţea parte a istoriei textului, iar membrii ei considerau 
că tradiţia lor este „superioară” textului, se simțeau liberi 
să lucreze pe text. Acest lucru este pus foarte clar în 

evidenţă de istoria redactării textelor Vechiului Testament:. 
În al doilea rând, de cele mai multe ori, „ipoteza încor- 
porării” nu este susținută de nici o evidenţă textuală, din 
moment ce presupusele „glose” se regăsesc şi în alte 
manuscrise și traduceri. Uneori, atunci când sunt scoase 
din text, presupusele glose fac aproape imposibil de citit 
textul respectiv?. 


2.8. Modificări textuale intenționate 


Pe lângă această categorie de modificări textuale neinten- 
tionate, mai există câteva modificări făcute în mod clar inten- 
tionat; textul a suferit modificări pe plan lingvistic, moral si 
teologic. În anumite cazuri, mai multe variante au fost unite 
într-un singur text. Într-un anumit sens, această categorie de 
modificări poate fi o indicare a procesului de „standardizare” 
a textului ebraic. 


1. 


Conflatia, definită ca o combinare de variante textuale într-un 
text compozit, reprezintă una dintre procedurile importante 
întâlnite în multe tradiții textuale. Mai ales în acele secole 
în care nu exista noțiunea unui singur text standard care 
să fie folosit în scopuri exegetice, conflatia reprezenta o 
practică foarte des întâlnită. Textele nu erau privite ca 
inalterabile. Prin urmare, dacă texte diferite exprimau as- 
pecte diferite ale tradiției, era firesc să combine diferite 
mărturii într-una singură, pentru a nu pierde ceva din 
tradiție. Mai mult, aceste conflatii nu trebuie privite în 


. Glosele la care ne referim puteau fi văzute ca parte a procesului 


redacțional prin care se naşte orice text ; o glosă nu deforma neapărat 
textul de bază. Identificarea şi îndepărtarea gloselor presupune exis- 
tența unui singur text de bază corect, lucru care este foarte greu, 
dacă nu chiar imposibil de susţinut. 

E.H. Sturtevant, Linguistic change. An introduction to the historical 
study of language, 1968. 

termeni de „corect” şi ,gresit”; ele reprezintă mai mult 
mărturii ale dezvoltării tradiției. Ar putea fi în același timp 
mărturii ale spiritului „ecumenic” care a jucat un rol im- 
portant în realizarea lor. 

2. După cum limbile moderne suferă modificări în timp, la fel 
s-a întâmplat şi cu ebraica din vremurile biblice. Consecința 
imediată a fost nevoia de a duce textele transmise cât mai 
aproape de înţelesul contemporanilor. Același lucru se întâm- 
pla si în zilele noastre: traducerile Bibliei continuă să fie 
revizuite din punct de vedere lingvistic, astfel încât s-au făcut 
numeroase modificări minore în textul Vechiului Testament’. 

3. Pe măsură ce concepţiile religioase și morale ale Israelului au 
evoluat, a devenit imperativ ca unele cuvinte și expresii să fie 
înlocuite, întrucât deveniseră de neînțeles pentru ascultători?. 

4. Adeseori se adăugau textelor anumite cuvinte explicative 
sau particule, în special în cazul textelor mai populare, 
pentru a simplifica gramatica textului. Astfel de cuvinte 
sau particule aveau rolul de a face textul mai ușor de citit. 
În anumite cazuri, ajutau la clarificarea unor pasaje am- 
bigue. Dacă în textul masoretic de la Is. 12,5 citim: mn 
mn, la IQIS?, între cele două cuvinte apare b, particula 
specifică dativului, mano rn’. 


Într-un studiu dedicat acestei probleme‘, E. Tov spune că 
există conflatii care se întâlnesc în același context, în aceeaşi 
carte sau între cărți diferite, care se bazează pe: 


1. De exemplu, perfectul a fost înlocuit cu infinitivul absolut în foarte 
multe cazuri. 

2. Astfel, un mare număr de cuvinte teoforice având încorporat elementul 
»Baal”, cum ar fi numele ,Esbaal”, au suferit modificări, întrucât nu 
dădea bine ca un israelit să aibă un nume care ducea cu gândul la 
Baal; modificarea a constat în substituirea elementului teoforic prin 
cuvântul nwa, „ruşine”. Prin urmare, Eşbaal a devenit Isboset 
(1Cron. 8,33 și 2Rg. 2,8). 

3. FE. Deist, Witnesses to the Old Testament, The literature of the Old 
Testament, vol. 5, NG Kerkboekhandel, 1988, p. 53. 

4. E. Tov, „The nature and background of harmonisations in biblical 
manuscripts”, JSOT 31 (1985), pp. 3-29. 

e armonizări de incongruente sintactice; 

e armonizări de diferente contextuale minore; 

e armonizări între relatări ale unor evenimente din trecut; 
e armonizări ale diferenţelor de detaliu; 

e armonizări care rezultă din schematizări. 


Tov socotește în același timp că astfel de armonizări între 
texte au condus la modificări textuale constând în adăugiri 
sau omiteri. 

Deși am discutat în principal probleme legate de trans- 
miterea textuală şi reconstituirea istoriei transmiterii textuale 
sub titlul „textele ebraice ale Vechiului Testament”, ceea ce 
am spus se referă în egală măsură la transmiterea tuturor 
textelor Vechiului Testament, de exemplu textele grecești, ara- 
maice sau siriene ale acestuia. Acestea, la rândul lor, au fost 
transmise în comunităţi particulare, au suferit modificări — 
omiteri sau adăugiri — în procesul de transmitere, au fost 
transcrise de către scribi etc. Motivul pentru care ne-am referit 
la problema istoriei manuscriselor textelor ebraice ale Vechiului 
Testament îl constituie faptul că tradiția ebraică ne oferă 
primele informații cu privire la acesta. 

După ce am făcut referiri la posibilele cauze ale greselilor 
textuale, ale adaptarilor si diferitelor modificări, este bine să 
ne amintim faptul că tanaimii și amoraimii iudei erau foarte 
conștienți de aceşti factori. În Talmudul babilonian ei atrag 
atenția celor care copiază texte biblice asupra acestor greşeli. 
Capitolul Sabbath (103b) conţine un midraș la Deut. 6,9: „Și 
le vei scrie (cuvintele Legii) pe stâlpii casei tale și pe porţile 
tale”. Inteleptii iudei au interpretat nnan>, „și le vei scrie”, 
împărțind consoanele în așa fel încât au format două cuvinte: 
Dn n, „scriere perfectă”: textul Torei trebuie scris perfecti. 
Copistilor li se spune de asemenea că multe litere seamănă 
între ele, ceea ce trebuie să îi determine să citească foarte 


1. Din acest motiv li se atrage atenţia copistilor (Megilla 18 b) să nu 
scrie textele Torei din memorie, ci să le copieze întotdeauna din 
manuscrise. 

atent textul de bază înainte de a scrie copia. Într-unul dintre 
micile tratate adăugate la Mișna (Sopherim V, 2), li se dau 
, sfaturi copistilor cum să corecteze o copie greșită. Dacă amin- 
f tim si practicile scribale ale masoretilor care au condus la 
f următoarele massora finalis: 


e suma versetelor din Tora este 5845, 

* suma paragrafelor din Tora este 167, 
° suma cuvintelor din Tora este 79 856, 
e suma literelor din Tora este 400 945, 


| atunci devine limpede că procesul de copiere a textelor era o 
lucrare înfăptuită cu foarte multă grijă de acești învăţaţi. 
În acelaşi timp, nu trebuie să uităm că această tradiţie a 
| copierii îngrijite gi respectul deosebit fata de text datează 
| dintr-o epocă destul de recentă. Înainte de perioada marilor 
| academii înființate de către tanaimi, textele se copiau în foarte 
| multe locuri, neexistând un control real asupra acestui proces 
| şi nici vreun impuls de a exercita vreun control. Comunitățile 
iudaice care transmiteau texte se simțeau parte a istoriei 
despre care dădeau mărturie textele respective. Prin urmare, 
citeau textele respective, le scriau, le copiau, le învățau, tra- 
geau învățături Aalakhoth din ele etc. și, din moment ce în 
timpul exilului nu exista un adevărat centru religios, fiecare 
comunitate descurcându-se mai mult sau mai putin pe cont 
propriu, s-au dezvoltat diferite traditii de interpretare, si, 
odată cu ele, diferite tradiţii textuale!. Acesta este motivul 
pentru care avem în fata astăzi o varietate de texte care dau 
mărturie despre Vechiul Testament; între acestea se impune 
recenzia masoretică alcătuită din textele aflate în circulaţie în 
centrele culturale ale Palestinei. Această recenzie a luat nas- 
tere printr-un proces de „selecţie naturală”: mai întâi, prin 
implicarea directă a fariseilor, apoi prin influența exercitată 


1. Desigur, Ierusalimul rămânea „cartierul genera!” și foarte multi oameni 
urcau la Ierusalim cu ocazia marilor sărbători, însă aceasta nu în- 
seamnă că exista un control asupra tradiţiilor locale de interpretare 
şi asupra textelor locale folosite în diferite centre. 

de scoala lui Hilel, de scoala de la Iavneh şi mai târziu de 
şcoala de la Tiberia!. 

Prin acest proces am primit un text complet care s-a păstrat 
atâtea secole; dar tot prin acelaşi proces am pierdut o mare 
cantitate de variante textuale. Se pune fireasca întrebare dacă 
cineva poate reconstitui din aceste tradiţii un text ebraic care 
să fie textul de bază pentru toate tradiţiile. Majoritatea bibli- 
ştilor sunt de părere că o astfel de procedură nu este de dorit, 
în primul rând pentru că activităţile de reconstituire ar distor- 
siona tradiţia masoretică până ar face-o de nerecunoscut. În 
al doilea rând, procedura ar fi în conflict cu situaţia efectivă 
din timpul tanaimilor; aceştia erau pe deplin conștienți de 
diversitatea tradiţiilor textuale și chiar foloseau mai multe 
versiuni în dezbaterile lor. Ei nu gândeau în termenii unui 
singur text original si nici nu ar fi putut, pentru că un astfel 
de text nu exista. Ei doar încercau să construiască un text 
pentru propriile scopuri. Cercetarea istorico-critică ne oferă 
imaginea unui Vechi Testament care s-a dezvoltat într-o peri- 
oadă lungă de timp, printr-un proces de editare și reeditare. 


1. În cadrul școlii de la Tiberia copiile familiei Ben Aser au dobândit 
recunoaștere din partea învățatului Maimonide, astfel încât tradiţia 
textuală Ben Aşer a devenit Biblia ebraică prin excelenţă. 


3 
Textul masoretic 


3.1. Termenul masora 


Sfârşitul secolului al V-lea și începutul secolului al VI-lea 
d.Hr. au cunoscut o cotitură radicală în privința istoriei si 
activităţii literare a iudaismului. După definitivarea corpu- 
sului scrierilor sfinte ebraice, a învățăturilor rabinice, după ce 

redactarea Misnei se încheiase, după ce scribii își încheiaseră © 
rolul de transmitere a textului, apar masoretii; este aproape 
imposibil de înţeles lucrarea masoretilor fără a cunoaşte con- 
tributia anterioară a scribilor si a literaturii din perioada 
rabinică în general. În Vechiul Testament, termenul „masoret” 
apare o singură dată, într-un context dificil, la Iez. 20,37, 
unde se pare că provine din verbul 70x = „a lega”!, in timp ce 
alţii socotesc cuvântul biblic 107 = „a transmite” adevărata 
rădăcină a cuvântului masora. În perioada posttalmudică, 
pentru desemnarea tradiţiei fixării pronunțării textului biblic 
se foloseşte cuvântul mon (mosera), socotit un participiu qal al 
verbului 703. Sub influenţa acestui cuvânt, în locul formei 
anterioare non (masoret), apare cuvântul mom (moseret). În 
rândurile cercetătorilor încă există neînțelegeri legate de orto- 
grafierea corectă şi de sensul cuvântului masora : , amon, II MDN 

mom sau mom. Unii preferă scrierea cuvântului masora cu doi ` 


1. Oricum, BDB sutine că este vorba de un pasaj corupt din punct de 
vedere textual. 

de „s”, în locul celei cu un singur „s”!, dar această diferenţă 
de scriere este legată adeseori de diferența de sens a cuvântu- 
lui derivat. În primul capitol al lucrării sale, Commentarius 
Massorae Historiens (Tiberias, partea 1), Buxtorf spune că 
termenul folosit de către evrei pentru desemnarea tradiției 
textului biblic este cuvântul non (vocalizat după forma 1133 
de la Ier. 3,7), si din moment ce samech este un sunet ascuţit, 
cuvântul se scrie cu dublu „s”: massora. Această modalitate de 
transcriere a cuvântului, deși nu a fost adoptată de către 
Buxtorf însuși, este urmată de către foarte multi biblisti. 
Fluctuatia în transcrierea cuvântului persistă si în zilele noas- 
tre’. Elias Levita vorbeşte in mod constant despre mon, nu 
despre 17109; pentru el, ca gi pentru Ibn Ezra, masoretii se 
numesc Moni "WIN (anșei hamasoret). Iacob ben Chayyim, 
primul editor al masorei (in Biblia lui Bomberg, in 1518), 
atunci când se referă la ansamblul de note, vocale, simboluri 
introduse de către masoreti, folosește termenul mon (în scriere 
defectiva, adică fără 1, iar atunci când se referă la tradiție în 
general folosește cuvântul nmon?. Exemplul lui Iacob ben Chayyim 
a avut mare influenţă asupra intrebuintarii și adoptării gene- 
rale a cuvântului mon; ambele cuvinte au fost considerate ca 
forme substantivale similare, deosebite numai prin sufixele 
feminine 0 și ņ. Ambele forme însă, atât cea cu un „s”, cât si 
cea cu doi de „s”, își au susținători printre gramaticienii mo- 
derni. Asemenea lui H.L. Strack‘, Kahle? preferă ortografierea 


1. G.E. Weil, „La Massorah”, REJ 131 (1972), p. 11. 

2. W. Bacher, „A contribution to the History of the Term «Massorah»”, 
în The canon and the Masorah of the Hebrew Bible. An introductory 
Reader, editată de Sid. Z. Leiman, Ktav Publishing House, New York, 
1974, pp. 600-601. 

3. Pluralul cuvântului NON este atestat pentru prima oară în codexul 

Bibliei St. Petersburg, din anul 1010, unde, în introducerea părții 

dedicate notelor masoretice, vocalizarea termenului foloseşte în ace- 

eaşi frază, o dată holem, o dată gamef: Mvp mona xd MY 

MTONI MANI Xd, 

H.L. Strack, „Masora”, PRE 12.3, pp. 393-399. 

5. P. Kahle, „Paragraphs 6-9 in Bauer-Leander”, Historische Grammatik 
der hebrăischen Sprache, Halle, 1922, p. 71. 

cu un singur ,s”, însă Levy! şi Bergstrăsser? o preferă pe cea 
cu doi de „s”. De mult mai mare importanţă rămâne ideea la 
care se referă acest cuvânt: transmiterea textului biblic. Ca 
termen tehnic, cuvântul masora își are propria sa istorie, cu 
rădăcini adânci în perioada misnaica; în Mișna există în prin- 
cipal două referinţe privitoare la dezvoltarea studiului textului 
şi a autorităţii de care se bucură textul biblic în general. În 
tratatul Pirke Aboth I, I, se spune că Moise a primit Legea pe 
Sinai și a transmis-o (770m) lui Iosua. Același sens se atribuie 
și cuvintelor lui rabbi Akiba, din Pirke Aboth 3, 14, unde se 
spune că masora este „un gard împrejurul Legii”. Astfel, în 
ambele cazuri, termenul masora este un temen tehnic pus în 
legătură cu Tora. În același timp, masora prezintă un dublu 
aspect: restrictiv si interpretativ. De-a lungul secolelor, inte- 
leptii rabini, copisti și editori ai textului biblic numiţi in gene- 
ral moni "92, pe care noi îi numim „masoreţi”, au adunat si 
păstrat numeroase adnotări legate de textul biblic. Prin „text 
masoretic al Bibliei” înțelegem textul consonantic înzestrat cu 
punctuație, accente și alte masora introduse de către masoreti. 

Până relativ recent, masora era privită ca o parte bine 
definită al tradiţiei, uniform dezvoltată și transmisă din ge- 
neratie în generaţie. Cu toate acestea, întotdeauna a existat 
nemulțumirea legată de numărul mare de diferenţe dintre 
conținuturile lucrărilor si tradiţiilor masoretice. Lui Paul Kahle 
îi revine meritul de a fi rezolvat această problemă atunci cînd 
a explicat, pe baza documentelor, că masora nu a constituit 
niciodată un corpus complet și nici nu a prezentat o dezvoltare 
uniformă. Au existat cel puţin două mari școli sau centre de 
activitate masoretică, fiecare total independentă de cealaltă, 
cu propriile sale metode și principii; este vorba de şcoala 
răsăriteană (nn) sau babiloniană și de scoala apuseană 
(xaoyn) sau palestiniană. Și mai mult, școala răsăriteană era 
împărţită în mai multe centre, cum ar fi Nehardea, Sura, iar 


1. J. Levy, Neuhebrăisches und chaldăisches Worterbuch iiber die Talmudim 
und Midrashim 3, Leipzig, 1883, p. 107. 
2. G. Bergstrăsser, Hebrăische Grammatik 1, Leipzig, 1918, p. 15. 

mai târziu Pumbedita, fiecare având o dezvoltare proprie. Si in 
Palestina, la o dată mai târzie, vor apărea cel putin două școli 
masoretice, sau, cum sunt cunoscute acolo, două familii de 
masoreti: ben Aser si ben Neftali. Vom arăta, într-o secțiune 
ulterioară, cum, în cursul timpului, masoretii palestinieni au 
câştigat supremaţia, textul tradiţiei ben Așer devenind singura 
formă textuală recunoscutal. 

În ceea ce priveşte textul biblic, trebuie spus că spre deose- 
bire de adnotările făcute de către scribi, transmise oral de la 
scrib la scrib și din generaţie în generaţie, spre sfârșitul seco- 
lului al V-lea d.Hr. începe dificila muncă de redare în scris a 
acestor codificări. Asa cum am mai spus, chiar si în perioada 
premasoretică mai întâlnim note în manuscrise, cu scopul de 
a face anumite remarci asupra textului; în perioada masore- 
tică însă, notele sunt mult mai ample, iar marginile manu- 
scriselor erau completate cu date de care trebuia să tina cont 
scribul. Problema este că aceste date nu erau uniforme, abia 
acum devenind clare diferenţele dintre tradiția apuseană şi 
cea orientală. Uneori, notele scurte privind cuvintele care apar 
foarte rar în textul biblic sau cele în scriere defectiva (fără 
litere-vocală) sau plena (cu litere-vocale), erau intercalate în 
spaţiul dintre coloane (masora parva), alteori erau scrise pe 
marginea textului (masora marginalis). 

Sfintenia şi importanţa Bibliei pentru viata iudaică au făcut 
ca textul biblic ebraic să fie transmis cu foarte multă grijă ; în 
vederea unei transmiteri cât mai fidele, inteleptii evrei au 
stabilit reguli generale după care să se orienteze cei ce scriau 
textul biblic, în vederea redării corecte a acelor cuvinte care 
prezentau neclaritati. Aceste reguli, care, cumulate, formează 
masora, au făcut posibilă transmiterea textului biblic ebraic 
fără prea mari modificări. Totuși, deşi între cele mai vechi 
manuscrise ebraice și cele mai recente ediții ale Bibliei există 
numeroase diferenţe, nu este vorba de probleme de substanță, 


1.- Bleddyn J. Roberts, The Old Testament text and versions. The Hebrew 
Text in Transmission and the History of the Ancient Versions, University 
of Wales Press, Cardiff, 1951, p. 42. 

ci de variante de vocalizare sau de accentuare. Manuscrisele 
altor opere literare iudaice, cum ar fi Mișna, Midrasul si 
Talmudurile, se deosebesc în multe privinţe de edițiile stan- 
dard, diferențele principale vizând adăugarea sau omiterea 
unor cuvinte sau expresii, schimbarea ordinii cuvintelor într-o 
propoziție, variante de pronunție. Comparată cu acestea, trans- 
miterea textului biblic ebraic este virtual perfectă datorită 
dezvoltării regulilor masoreticel. Încercări de transmitere a 
textelor clasice sau a lucrărilor sfinte se întâlnesc și în alte 
culturi. De exemplu, literatura greacă clasică, în special opera 
poetică, era atent studiată de gramaticienii școlilor alexan- 
drine, a căror activitate atinge apogeul în secolele III-II î.Hr. 
Munca lor, menită să fixeze forma literară a textelor, consta 
în special atât în compararea și evaluarea manuscriselor, cât 
şi în scrierea notelor marginale (scholia), legate de diferite 
aspecte textuale: dublete, adăugiri, omiteri, pasaje neclare etc. 
Această activitate, care a condus la stabilirea unor forme 
textuale coerente, corespunde etapei iniţiale a dezvoltării masorei 
Bibliei ebraice?. 

Eliahu ha-Levi, în prefața cărții sale Massoret ha-Massoret, 
spune: „Au existat sute si mii de masoreti, generaţie după 
generaţie, o lungă perioadă de timp, al căror început şi sfârşit 
nu se cunoaște”. Adevărul este că noi nu știm mai nimic despre 
aceşti masoreti ale căror roade se văd în ansamblul de note 
masoretice. Notele masorei nu păstrează decât câteva nume 
de masoreti, însă majoritatea aparţin generaţiilor mai recente; 


1. Israel Yeivin, Introduction to the Tiberian Masorah, traducere și 
editare de E.J. Revell, Masoretic Studies 5, publicat de Scholars 
Press for The Society of Biblical Literature şi The International 
Organization for Masoretic Studies, 1980, p. 35. 

2. O parelelă a masorei iudaice o reprezintă „masora” siriacă la textul 
Vechiului si Noului Testament; manuscrisele siriene „masoretice” 
conțin note marginale referitoare la variantele textuale, la diferitele 
caracteristici ale cuvintelor, în special pronunțarea consoanelor si a 
vocalelor. Principalul obiectiv era citirea corectă a textului, şi nu 
transmiterea unui text cât mai nealterat. În orice caz, notele siriene 
nu sunt atât de detaliate precum cele masoretice, având mai mult un 
caracter descriptiv. 

de obicei, erau fixate in scris doar numele masoretilor care 
aveau păreri personale legate de vocalizare și accentuare, fapt 
ce ne determină să îi contextualizăm temporal abia după seco- 
lul al VIII-lea d.Hr. Se cunosc în prezent listele cu numele 
masoretilor tiberieni, desi, în majoritatea cazurilor, nu stim 
nimic în plus despre ei. O astfel de listă este cea cunoscută sub 
numele de „lanţul ben Aser”, ce enumeră o listă de șapte 
generaţii de masoreti, primul fiind rabbi Așer ha-Yagen ha-Gadol 
(sfârşitul secolului al VIII-lea), iar ultimul binecunoscutul 
Aharon ben Aser. 

In orice caz, se poate vorbi totuşi de o anumită omogenitate 
de principiu a listelor masoretice. În primul rând, să nu uităm 
că masoretii erau specialiști care se ocupau cu tradiţia trans- 
miterii textuale. Tehnic vorbind, erau moni ‘bya, adică oameni 
responsabili cu „lanţul tradiţiei” transmise de la o generație 
la alta, încă din primele zile ale activităţii scribale. Acum 
însă, masoretii continuau să dezvolte si să aștearnă în scris 
tradiţia cu scopul de a salva textul biblic de orice alterare, 
corupere, modificare intenţionată sau accidentală. În acest 
sens copiștii si corectorii primeau instrucțiuni care, desi clare 
şi precise, erau în același timp foarte numeroase ; multe dintre 
ele au fost structurate în două tratate rabinice, Sefer Tora si 
Soferim, conţinând informaţii deosebit de preţioase referi- 
toare la caracteristicile responsabilitatilor masoretilor. Dintre 
acestea, cea mai importantă și mai relevantă pentru contexul . 
nostru o constituie datoria masoretilor de a compara cu multă 
grijă copia și textul de bază, care trebuia păstrat cât mai mult 
timp cu putinţă, în special în vederea efectuării corecturilor. 

După fixarea acelui textus receptus iudaic, care nu conţinea 
vocale, cercurile rabinice au început să lucreze în vederea 
păstrării acestui text și a modului în care se citea. Cei implicaţi 
în această lucrare istovitoare se numesc masoreti sau „transmi- 
tatori” (derivat de la aramaicul “on, care înseamnă „a trans- 
mite”). De-a lungul secolelor au făcut mai multe copii ale 
textelor, cu tot felul de indicaţii și verificări pentru a fi siguri 
că textul va fi copiat corect. În pasajele următoare sunt câteva 
exemple legate de munca masoretilor. 

Masoretii au adăugat tot felul de note la text în încercarea 
de a preveni orice copiere incorectă a textului. În legătură cu 
aceasta, rabbi Akiba, care a trăit între anii 50-135, spunea: 
„Masora este ca un gard împrejurul Legii”. Aceasta înseamnă 
că notele adăugate excludeau posibilitatea vreunei adăugiri 
sau a vreunei omiteri de text. Astfel de note apar la toate 
marginile textului (masora marginalis) si la sfârșitul textului 
(masora finalis); notele situate la marginea de sus şi cea de 
| jos se numesc masora magna, iar cele situate la marginile 
| verticale sau între coloane se numesc masora parva. O masora 
i parva la Fac. 1,1, spune că n'wx1a2 apare de cinci ori în textul 
| ebraic, în trei dintre aceste cazuri cuvântul situându-se la 
începutul versetului. 


3.2. Masora parva 


Talmudul babilonian! spune că „scribii” au făcut în principal 
trei lucruri: 


e au fixat pronunția; 

e au şters anumite cuvinte; 

e în anumite cazuri au propus alte variante în locul celor deja 
existente: uneori înlocuind pur și simplu cuvinte deja exis- 
tente, iar alteori adăugând unele noi. 


Unele modificări făcute de către masoreti, cunoscute sub 
numele de sebirin, au substrat dogmatic, moral sau estetic; 
acestea erau simple modificări gramaticale care aveau rolul de 
a face lectura textului mult mai fluentă?. O notă sebirin se 
referă la un cuvânt sau la o formă care ridică probleme în 


1. Nedarim 37b- 38a (pentru text şi traducere, a se vedea C.D. Ginsburg, 
Introduction to the Massoretico-critical edition of the Hebrew Bible, 
1897, retipărită în 1966, pp. 109-113). : 

2. FE. Deist, op. cit., p. 24. 

contextul în care se află si „sugerează” (120) că un alt cuvânt 
ar fi mai potrivit. În orice caz, potrivit terminologiei maso- 
retice, sugererarea era întotdeauna greșită: prvom pro „s-a 
sugerat greşit”!; de exemplu, la 2Cron. 13,3, apare următoa- 
rea notă masoretică numită sebirin: în acest verset se află 
unul dintre cele trei cazuri din Biblie în care s-a sugerat greşit 
forma "Ma. 

Masora parva consta în special din note extrem de scurte, 
cel mai adesea sub forma unor abrevieri ; un mic cere (circellus) 
sau asterisc era plasat deasupra cuvântului care prezenta 
probleme. În general, notele se refereau fie la anumite neîn- 
telegeri sau îndoieli care priveau o literă sau un cuvânt, cum 
ar fi pronunţarea sau nepronuntarea unei vocale-literă din 
grupul matres lectiones, fie la probleme care priveau anumite 
vocale, accente, forme gramaticale sau combinaţii de cuvinte 
care puteau duce la interpretări greşite?. În majoritatea cazu- 
rilor, masora parva conţinea informaţii descriptive sau compa- 
rative, indicând în același timp alte locuri din Scriptură unde 
se întâlnea acea formă neobișnuită a unui cuvânt sau a unei 
litere. De exemplu, la Fac. 33,20, între cuvintele ‘Tx si PRI" 
apare un circellus în partea superioară a spaţiului dintre cele 
două cuvinte; pe margine este scris, în caractere ebraice, 
numeralul 28, indicând faptul că această combinaţie de cuvinte 
se întâlneşte de 28 de ori în Biblie. 


1. Spre deosebire de cuvintele Qere, cuvintele sebirin nu fac parte din 
tradiţia citirii textului ebraic. 

Liste cu semnele şi abrevierile masora parva pot fi consultate în 
introducerile edițiilor BHK şi BHS. 

În ediţia Massorah Gedolah iuxta codicem Leningradensem B 19a, | 
(Catalogi), Roma, 1971, a lui G.E. Weil, sunt enumerate toate aceste 
locuri. 

3.3. Masora magna 


De cele mai multe ori, masora finalis oferă informaţii supli- 
mentare la masora parva, menţionând contextele in care apar 
construcții similare. Adeseori oferă informații preţioase despre 
vocabularul limbii ebraice biblice. Într-un mod asemănător 
concordantelor, masora magna a textului ebraic din ediţia lui 
Iacob ben Chayyim oferă o listă alfabetică a cuvintelor care 
apar în scrierile sfinte. La prima intrare a unui cuvânt nu 
apare conjunctia care înseamnă „și”, iar la următoarea intrare 
a cuvântului apare această conjunctie. Astfel, prima intrare 
enumeră contextele în care cuvintele apar fără această con- 
junctie, iar a doua intrare enumeră contextele în care cuvântul 
este însoţit de conjunctie’. În plus, masora finalis se prezintă 
sub forma unor rubrici mai lungi, în care notele sunt trecute 
în ordine alfabetică ; acestea se aseamănă într-o oarecare mă- 
sură cu „cuprinsul” unei cărţi si oferă atât informaţii legate de 
secțiuni, versete, cuvinte care apar în carte, cât şi procedee 
mnemotehnice?. 

Masoretii occidentali si cei orientali nu foloseau aceleași 
abrevieri şi aceeași terminologie în notele lor. Cu timpul, arta 
de a citi aceste observaţii s-a pierdut, astfel încât în Evul 
Mediu erau copiate pur și simplu ca un ornament la marginile 
textului. În jurul anului 1600 d.Hr., Iacob ben Chayyim încă 
nu reușise să descifreze înţelesul lor’. 

Pe lângă faptul că adăugau note pe marginile textului, 
masoretii introduceau în același timp diferite indicaţii care 
conţineau părerile lor în legătură cu lectura unui text. Aceste 
indicații se făceau in principal în trei scopuri: 


1. pentru a atrage atenția asupra unui text anume; 


1. Bleddyn J. Roberts, op. cit, p. 45. 

2. Ansamblu de procedee care înlesnesc memorarea cunostintelor pe 
baza unor asociaţii dirijate. 

3. Bleddyn J. Roberts, op. cit, p. 26. 

2. pentru a atrage atenţia asupra corectitudinii discutabile a 
textului; 

3. pentru a informa cititorul că un anumit text a fost amendat 
de către masoreti dintr-un motiv sau altul. 


Atunci când o anumită notă masoretică se referea la întregul 
text al Bibliei, acest lucru era indicat prin literele pa (pre- 
scurtarea de la 1""%p3); dacă notele masoretice se refereau 
doar la anumite cărţi sau pasaje din textul biblic, acest lucru 
era indicat în felul următor: 


în Tora: (AINA) ma 

în cărţile profetice: (okama) "22 
în „Scrieri”: Dm2) 1N53 
în carte: (85°03) Doa 
în context: (WIN PVA) DVI 


Literae majusculae (litere mari) sunt acele litere care, în 
anumite texte, sunt scrise în mod deliberat mai mari decât 
celelalte litere. O asemenea întrebuințare apărea în două cazuri: 
atunci când un pasaj merita atenție specială sau când literelor 
li se atribuia o atenție deosebită. 

De exemplu, Deut. 6,4 conţine cuvintele: 

na ana araba mim beiw Yaw („Ascultă Israele, Domnul 
Dumnezeul nostru este singurul Dumnezeu”.) 

Masoretii au mărit intenţionat literele » și 7 care, alăturate, 
reprezintă cuvântul 1y, „mărturie”, tocmai pentru că ştiau că 
cititorul va fi tentat să alăture prima v și ultima literă 1, care, 
puse una lângă alta, dau cuvântul 1v, „demon”. 

Un alt exemplu îl constituie Fac. 1,1, care începe printr-un 
1 mărit, întrucât aceasta este prima literă a Torei si a Bibliei. 

Uneori, literelor majuscule li se asociază o semnificaţie 
exegetică sau omiletică, atunci când, asemănarea unor litere 
ar duce la alterări grave ale intelesului textului ebraic. De 
exemplu, la leș. 34,14, litera 1 este redată mărit, tocmai 
pentru a evita confundarea ei cu litera 1; rezultatul grav al 
confuziei ar fi citirea, în loc de „alt dumnezeu”, „un singur 
Dumnezeu”. 

Mult mai târziu, probabil sub influenţă arabă, prima literă 
a unei cărţi era reprezentată în scriere decorativă. 

Literae minusculae (litere mici) sunt litere care, în anumite 
texte, erau deliberat scrise mai mici decât celelalte litere. 
Micsorarea unei litere în interiorul unui cuvânt arată că, de 
obicei, forma cuvântului nu era standardizată din punct de 
vedere gramatical. 

Literae suspensae (litere suspendate) sunt acele litere, care, 
în anumite texte, erau deliberat scrise în afara rândului, dea- 
supra sau dedesubtul unui cuvânt. Literele erau „suspendate” 
din două motive: fie pentru a atrage atenţia asupra unei 
incertitudini textuale, fie pentru a arăta că pasajul respectiv 
suferise o modificare dintr-un motiv sau altul. 

Exemplu: înainte de a fi revizuit, textul de la Jud. 18,30 
spune foarte clar că Ionatan, fiul lui Gherşom, fiul lui Moise 
(nwa) a fost uns preot în templul unui idol. Pentru a scuti 
numele lui Moise de vreo rușine, s-a mai adăugat un 2 sus- 
pendat, situat deasupra textului, care poate fi citit: „fiul lui 
Manase nwm”. Este foarte interesant că în timp ce Codex 
Vaticanus al Septuagintei citește Mavacon (Manasse), Codex 
Alexandrinus citeşte Mwvon (Moise). 

Nun inversum (nun inversat): în anumite parti ale textului, 
masoretil au introdus această literă inversată, pentru că, în 
opinia lor, pasajele respective nu se potriveau prea bine cu 
textul transmis și, prin urmare, trebuiau puse în paranteze, 
pentru a preveni copierea lor ulterioară, ca parte a textului 
respectiv. Exemplu: în Num. 10, versetele 35 si 36 au fost puse 
în paranteze pe baza acestor „nun inversaţi”. Potrivit Talmudului, 
motivul ar fi fost că aceste două versete ar urma de fapt după 
Num. 2,17. În izvoarele grecești, în special cele alexandrine, 
nun inversum este cunoscut sub numele de repiypagr, napaypagr 
sau &vroiyuoa, întrucât apare sub forma răsturnată a literei 
„sigma”!. În izvoarele greceşti, aceste semne aveau rolul de a 
atrage atenţia că pasajul cuprins între sigma si antisigma nu 


1. Saul Lieberman, Hellenism in Jewish Palestine, New York, 1950 
(ediția a doua, New York, 1962), pp. 38-43. 

se potrivește în contextul în care se află. Cu alte cuvinte, 
aceste semne reprezentau o modalitate subtilă de eliminare 
din text a unui cuvânt sau a unui pasaj. 

Textul consonantic, vocalizat ulterior de către masoreti si . 
transmis prin intermediul manuscriselor medievale, isi are 
originile înainte de distrugerea Ierusalimului, în perioada 
celui de-al doilea Templu. Urme ale acestui text, sau aluzii la 
el, pot fi identificate în mărturiile ce datează din perioada 
sec. I î.Hr.-sec I d.Hr. (cum ar fi recenzia prototeodotiana). 
Fixarea inițială a textului consonantic, pe care masoretii îl vor 
mosteni de la vechii scribi, poate fi pusă în legătură directă cu 
formarea canonului ebraic, la începutul perioadei mişnaice. 
Procesul de fixare a „canonului rabinic” a pus în lumină procesul 


paralel de fixare a „textului protorabinic”!. 


3.4. Vocalizarea masoretică a textului 


Până spre începutul Evului Mediu, textul biblic era transmis 
doar sub formă consonantică. Tratatul Soferim din Talmudul 
babilonian se referă la diferite aspecte ale activităţii scribale, 
fără a face însă vreo precizare legată de existența unui sistem 
de vocalizare. În faza iniţială, vocalele erau redate prin litere 
care se adăugau la sfârşitul cuvintelor, așa cum arată ins- 
criptia de la Siloam. Începând cu secolul al VI-lea î.Hr., aceste 
litere vocale se foloseau şi în alte poziţii ale cuvintelor, cu 
timpul fiind suplimentate cu alte încercări de vocalizare. Maso- 
retii orientali (Babilonia) și cei occidentali (Palestina) au dezvol- 
tat sisteme diferite de vocalizare, sistemul semnelor vocale 
care apare în versiunile moderne ale Vechiului Testament fiind 
în principal rezultatul muncii masoretilor din Palestina. Întrucât 
un foarte mare număr de cuvinte se putea citi în mai multe 


1. Frank More Cross, „The History of the Biblical Text in the Light of 
Discoveries in the Judaean Desert”, HTR 57 (1964), pp. 281-299. 

feluri, vocalizarea avea rolul practic de a indica, cu precizie, 
modul în care trebuie citite consoanele. În iudaism au existat 
discuţii aprinse legate de originea vocalizarii: în timp ce unii 
susțineau că este vorba de o inovaţie, așa cum rezultă din 
spusele lui Simha, în cartea de rugăciuni Mahzor Vitry 
(sec. al XII-lea), karaitii erau de părere că vocalele au fost date 
pe muntele Sinai, așa cum explică Iuda Ha-Dassi. Originea 
târzie a vocalizării textelor biblice ebraice poate fi dovedită 
prin absenţa ei din textele descoperite în pustiul ludeii!. Cartea 
de rugăciuni Mahzor Vitry conţine informaţii despre existența 
a trei sisteme de vocalizare: babilonian, palestinian si tiberian. 


1. Cu toate acestea, tradiţia iudaică si cea creștină au crezut în originea 
de natură divină a vocalizării, abia în secolul al XVI-lea ivindu-se o 
încercare serioasă de îndepărtare a acestei credinţe, când marele 
cercetător evreu, Elias Levita, în lucrarea sa referitoare la tradiţia 
masoretică, non non (Masoreth ha-masoreth) demonstra originea 
târzie a introducerii punctuatiei, susținând că aceasta datează din 
Evul Mediu (Massoreth ha-massoreth, Veneţia 1538, ed. Ginsburg, 
Londra, 1867, retipărită la New York în 1968). Majoritatea cercetătorilor 
creștini şi-au manifestat o vreme opoziţia (Illyricus, in 1543, și Buxtorf 
în 1620), întrucât acest punct de vedere intra în contradicție cu 
învățătura despre inspirația divină a Scripturii, până când protes- 
tantii, influenţaţi de liniile majore ale Renașterii, vor accepta ideea 
lui Levita. Dacă în 1623, Cappell se străduia să demonstreze că 
învățătura inspiraţiei divine a textului vocalic nu poate fi susținută 
din punct de vedere istoric, mai târziu el va aplica aceeaşi critică şi 
textului consonantic (Critica Sacra, 1634). Cappel va găsi sprijin 
printre catolici, în special la Richard Simon, care, în 1678 a scris 
prima istorie a textului şi versiunilor Vechiului Testament. La rândul 
său, Simon se va înconjura de adepţi protestanți, cum ar fi editorul 
poliglot Brian Walton. Teologii germani și elveţieni, dintre care se 
remarcă figura fiului lui Buxtorf, încă manifestau opoziţie. Sinodul 
elveţian din anul 1675 şi-a exprimat în mod oficial opoziţia faţă de 
învăţătura lui Cappell, însă cea mai mare parte a teologilor erau în 
favoarea originii târzii a vocalizării. 

3.4.1. Vocalizarea făcută de către masorefii 
orientali — sistemul babilonian 


Spre sfârşitul secolului al XIX-lea, în magaziile unei sinagogi 
din Cairo a fost descoperită o cantitate uriaşă de fragmente de 
texte, menite să arunce o nouă lumină asupra istoriei siste- 
mului de vocalizare babiloniano-masoretic. Aceste fragmente 
arată că sistemul de vocalizare s-a dezvoltat pe baza unor 
vocale-litere (matres lectionis), în cadrul unui proces care cu- 
prinde două etape: una mai simplă, numită de către Kahle 
einfach, în secolele V-VII d.Hr., si una mai pretențioasă, kom- 
pliziert, în secolul al IX-lea d.Hr. Tranzitia de la etapa simplă 
la cea complicată a avut loc în secolul al VIII-lea, prin inter- 
mediul sectei iudaice cunoscute sub numele de karaită!. Există 
foarte multe asemănări între prima etapă a procesului de 
vocalizare babilonian și sistemul de vocalizare sirian. Singura 
deosebire este că în timp ce sistemul de vocalizare sirian se 
baza pe şapte semne provenind din litere grecești, sistemul 
babilonian, în prima sa fază, se baza pe şase semne vocalice 
provenind din litere ebraice”. În ambele cazuri, vocalele-semn 


1. Karaiţii erau o sectă iudaică vehement opusă tradiţiei talmudice, ce 
îşi face apariţia în secolul al VIII-lea d.Hr., în Bagdadul de astăzi; 
asemenea reformatilor, erau adepţii principiului sola Scriptura. S-au 
aplecat cu foarte multă atenţie asupra unui mare număr de frag- 
mente textuale descoperite spre sfârşitul secolului al VIII-lea sau 
începutul secolului al IX-lea d.Hr. în grotele din vecinătatea Ierihonului. 
Printre aceste fragmente, foarte asemănătoare textelor de la Qumran 
se numără copii ale Fragmentului sadochit, cunoscut și sub numele 
de Fragmentul Damascus. Stilul de viata al karaitilor se apropia 
foarte mult de cel al sectei de la Qumran. Asemenea qumranitilor, 
studiau intens Scriptura ; acest lucru se reflectă şi în numele pe care 
gi l-au luat: Npn a: „fiii cărţii”. Îndepărtându-se de cercurile 
babiloniene, se vor stabili mai târziu în apropierea Ierusalimului. La 
ora actuală există circa 20 000 de karaiti în Israel si câteva mii în 
Rusia, cu care legăturile au fost practic întrerupte. 

. Potrivit lui Kahle, acest sistem de vocalizare babilonian timpuriu ar 
fi fost în legătură directă cu sistemul palestinian, la care ne vom 

sunt plasate deasupra consoanelor, în partea stângă, motiv 
pentru care acest sistem de vocalizare se numeşte supralinear!. 
În cadrul primei etape, vocalele erau redate prin două tipuri 
de semne: 


— tipul babilonian obișnuit, constând din anumite linii ce isi 
au originea în litere, deasupra cărora se aflau puncte; 
— tipul care consta numai din puncte, relativ rar folosit. 


În plus, multe manuscrise dau mărturie asupra faptului că 
doar cele mai importante vocale erau redate prin puncte, daghes, 
rafé şi mappiq lipsind întru totul. 

Etapa a doua a sistemului de vocalizare, cea complicată, 
prezintă trăsături net diferite de prima. De data aceasta, patru 
consoane ale alfabetului ebraic: X, 1, ` si » sunt folosite drept 
bază a semnelor vocalice ; acestea erau scrise, într-o formă mai 
mică, deasupra consoanelor la care făceau referire. Aceste 
consoane, cărora li s-au adăugat alte două semne, împrumu- 
tate, cel mai probabil din sistemul nestorian, constituiau o 
notație superioară. În orice caz, procesul de tranziție, de la 
prima etapă la cea de-a doua nu prezintă uniformitate, manu- 
scrisele existente având vocalizări hibride de-a lungul mai 
multor ani. Alături de aceste vocale-litere, ambele sisteme 
babiloniene conţineau accente. Se presupune că la început 
acestea erau redate tot prin puncte sau semne plasate în 
diferite parti ale cuvintelor, întrucât sistemul sirian folosește 
semne similare. În plus, mai ales în cazul etapei a doua a 
vocalizării babiloniene, se intrebuintau litere sau parti din 
litere. In manuscrisul berlinez Berlin MS. or. qu. 680, vocalele 
sunt redate prin puncte supralineare, iar daghesul este adeseori 


referi în continuare, desi este evident că masoretii babilonieni vor 
continua singuri îmbunătăţirea lui (P. Kahle, Massoreten des westens, 
vol. i, BWAT viii, N.F., 1927; vol. ii BWANT 3, Folge, Heft 14 [1930]; 
în plus, comparat cu sistemul de vocalizare tiberian, nu există nici 
un indiciu al vreunui seva sau qatef. 

1. M.H. Gottstein, „Biblical manuscripts in the United States”, Textus 2 
(1962), p. 46. 

exprimat printr-un mic 1 plasat deasupra literei. Se pare totuși 
că daghesul era introdus mai mult sporadic’. 

Rezultatele cercetărilor întreprinse de Kahle asupra manu- 
scriselor babiloniene au fost publicate în introducerea sa la 
cea de-a treia ediţie la Biblia Hebraica? a lui Kittel, unde oferă 
şi o valoroasă trecere în revistă a materialului disponibil. 
Kahle a împărțit manuscrisele în funcţie de tipul de vocalizare 
menţionat mai sus ; astfel, E se referă la prima etapă (einfach), 
iar K la cea de-a doua (kompliziert). În același timp, a notat 
cu ,a” Pentateuhul, cu „b” Profetii, iar cu „c” Scrierile, ajungând 
în acest fel la mai multe grupuri de analiză: Ea, Ka, Eb, Kb, 
Ec, Kc. Kahle prezenta în prolegomena sa la BHK, lista care 
conţinea majoritatea manuscriselor ce purtau urmele vocali- 
zării babiloniene. Mare parte a acestor manuscrise se află în 
prezent în Biblioteca Universităţii din Cambridge si la Biblioteca 
Bodleian din Oxford, chiar dacă provin din genizah vechii 
sinagogi din Cairo; alte manuscrise din aceeași genizah se 
află în Biblioteca Publică Rusă din Sankt-Petersburg. 

Trebuie precizat că majoritatea manuscriselor babiloniene 
descoperite în genizah din Cairo datează din secolele VI-IX 
d.Hr., așadar din perioada de glorie a masoretilor babilonieni ; 
în același timp, vocalizarea babiloniană nu se reflectă cel mai 
bine în manuscrisele biblice, ci în targumurile aramaice. 

Sistemul babilonian prezintă asemănări cu sistemul dezvoltat 
de creştinii sirieni, începând cu secolul al IV-lea d.Hr., prin 
care aceștia încercau să stabilească reguli de deosebire a cuvin- 
telor scrise în același fel; acest sistem a fost perfectat de către 
sirienii nestorieni orientali, în secolul al VII-lea si de către 

+ iacobiţii apuseni, în secolul al VIII-lea. 


1. H. Hirschfeld, „The Dot in semitic palaeography”, JQR x, N.S., 1919/ 
1929, pp. 159-184. 
2. Este vorba, practic, de o continuare a articolului său: P. Kahle, „Die 
hebräischen Bibelhandscriften aus Babylonien”, ZAW v, N.F., 1928, 
J pp. 113-137. 

3.4.2. Vocalizarea făcută de către masoretii 
occidentali — sistemul palestinian 


Înainte de a ne referi la sistemul de vocalizare al masoretilor 
tiberieni, trebuie sa facem câteva referiri la vocalizarea pales- 
tiniană. Asemenea sistemului babilonian, și acesta este supra- 
linear. Textele vocalizate pe baza acestui sistem ne ajută să ne 
conturăm o imagine cât mai clară asupra textului biblic, atât 
în mediile premasoretice, cât şi în cele nemasoretice. Majoritatea 
manuscriselor cu vocalizare palestiniană prezintă, fiecare în 
parte, caracteristici individuale cu privire la semnele care 
marchează vocalele!. Analiza manuscriselor biblice lasă sen- 
zatia că sistemul palestinian de vocalizare se afla încă în 
dezvoltare la data scrierii manuscriselor respective. Printre 
textele descoperite în genizah din Cairo se află nu numai 
manuscrise ce prezintă vocalizare babiloniană, ci şi ma- 
nuscrise cu vocalizare palestiniană ; printre acestea se află un 
număr substantial de texte liturgice, dar si targumuri și pasaje 
biblice. 

Din păcate, doar un foarte mic număr de fragmente de 
manuscrise biblice prezenta vocalizare palestiniană? : Ps. 27-33; 
35-40; 41-46; 55-59; Ier. 1,1-2; 29; Iez. 13,11-16; Dan. 9,24— 
12,135. Un alt manuscris prezintă un interes deosebit, întrucât, 
pe lângă vocalizarea palestiniană, textul propriu-zis apare 
într-o formă abreviată; acest manuscris conţine pasaje din 


1. E.J. Revell (Biblical Texts with Palestinian Pointing and their Accents. 

Massoretic Studies 4, Missoula Mont., 1977) este de parere ca diferentele 

de vocalizare intre textele palestiniene si cele tiberiene nu se datoreaza 

vreunui sistem deliberat al masoretilor, ci diferentelor dialectale din 

Palestina; B. Chiesa, L’Antico Testamento Ebraico secondo la tradizione 

palestinense, Torino, 1978. 

P. Kahle, The Cairo Genizah, Londra, 1947 (editia a doua, Oxford, 1959). 

3. Acestea sunt discutate de către Kahle in Massoreten des westens, vol. 
ii BWANT 3, Folge, Heft 14 (1930), pp. 66-81. 

4. Abrevierea consta în scrierea integrală doar a primului cuvânt, in 
timp ce toate celelalte cuvinte erau scrise într-o formă parţială, lucru 


5 

leg., 28,29-29,39 ; Is. 5,8-9 ; 10,9-12; 13,18-20 ; 44,4-48 ; 53,4-59; 
59,10-64; ler. 23,33-29,31; Ps. 51,21-53; 71,5—72,4. Vocaliza- 
rea acestor fragmente, esenţial diferită de vocalizarea tiberiană, 
este si mult mai veche decât aceasta. Atunci când au fost 
descoperite pentru prima dată în anul 1894, fragmentele au 
fost catalogate de către cercetătorii vremii! drept mărturii ale 
vechii vocalizări palestiniene și precursoare ale sistemului 
tiberian. Potrivit lui Kahle, sistemul palestinian de vocalizare 
poate fi împărţit în trei grupe, numite P1, P2, P3, dintre care 
prima și ultima se aseamănă cu sistemul tiberian, iar cea de-a 
doua cu sistemul babilonian. Pe baza acestor texte, Murtonen? 
a încercat să alcătuiască o gramatică a ebraicii premasoretice, 
în care susține că masoretii occidentali obişnuiau să își inventeze 
propriile tradiţii de pronunțare, fapt ce îngreunează depistarea 
pronunțării exacte din acea vreme. 

O altă concluzie importantă, stabilită în urma examinării 
vocalizării palestiniene, se referă la originea ei comună cu 
vocalizarea folosită în versiunea samariteană a Pentateuhului. 
Sistemul samaritean de vocalizare se bazează pe cinci semne 
supralineare, iar cel palestinian pe opt semne, dintre care 
două ar fi variante ale aceluiași semn. Pe lângă aceste vocale, 
sistemul palestinian, esenţial fonetic, prezenta semne diacritice, 
constând în special dintr-un punct, menite să marcheze pronun- 
tarea diferită a literei sin. Semnele care marcau accentele 


care ne determină să credem că aceste copii serveau doar drept 
ajutătoare în lectura publică. 

1. A. Neubauer, „The introduction of the Square characters in Biblical 
MSS and an account of the earliest MSS of the Old Testament”, 
Studia Biblica et Ecclesiastica, Oxford, vol iii, 1891, pp. 1-36; M. 
Friedlander, ,Some Fragments of the Hebrew Bible with Peculiar 
Abbreviations and peculiar signs for vowels and accents”, PSBA, 
xviii, 1896, pp. 86-98. 

2. A. Murtonen, Materials for a non-Massoretic Grammar, vol. I, 1958. 

3. Oricum, o asemenea teorie trebuie analizată cu foarte multă grijă. 
Prin urmare, există posibilitatea ca tradiția masoretică să reflecte de 
fapt diferite modalități de pronunție care tin mai mult de caracte- 
ristici regionale sau dialectale. 

4. Paul Kahle, Massoreten des westens, vol. i, BWAT viii, N.F., 1927, p. 32. 

textului se deosebeau de semnele vocalice, în sensul că nu 
păreau controlate de reguli fixe; astfel, accentele disjunctive 
erau indicate prin puncte plasate în anumite părți ale literelor. 
În ceea ce priveşte împărțirea textului în versete, nu există 
nici o diferenţă între manuscrisele palestiniene și textul tiberian. 


3.4.3. Vocalizarea făcută de către masoretii 
tiberieni — sistemul tiberian 


Masoretii tiberieni sunt cei care au conceput o metodă cu totul 
nouă de vocalizare a textului biblic, cunoscută astăzi sub 
numele de „sistemul tiberian”, cel mai complet sistem de voca- 
lizare și de accentuare. Scopul acestor masoreti era probabil 
acela de a păstra, cu ajutorul vocalelor si al punctuatiei, cât 
mai mult posibil, pronunția ebraică de atunci. În acest sens, 
au făcut mult mai mult decât a adăuga vocale la consoane: au 
introdus semne care reprezintă accente ale cuvintelor și pro- 
poziţiilor. Cel mai vechi manuscris biblic cu vocalizare tiberiană 
este codexul Profetilor din genizah sinagogii din Cairo, text ce a 
fost copiat, vocalizat şi înzestrat cu toate celelalte semne maso- 
retice în anul 896, de către Mose ben Aser, al cărui fiu, Aaron, 
a vocalizat celebrul „manuscris Alep” ce conţinea toată Biblia. 

Desigur, nu putem nesocoti posibilitatea ca masoretii occi- 
dentali să fi avut în vedere o anumită sistematizare a pronun- 
tiei, mai ales în faza terminală de copiere a textelor. Entu- 
ziasmul şi simțul urgentei care, cu șapte sau opt secole în 
urmă făcuseră posibilă închegarea canonului ebraic al Vechiului 
Testament si stabilirea acelui textus receptus consonantic, erau 
acum canalizate în vederea fixării, odată pentru totdeauna, a 
pronunțării exacte, prin intermediul semnelor vocalice, a Scrip- 
turii ebraice. Deși ebraica devenise o limbă moartă, rămânea 
în continuare, poate mai mult ca niciodată, limba ritualului 
prin care se păstra vie legătura poporului cu Dumnezeu. 

În comparaţie cu textele palestiniene, textele masoretilor 
tiberieni indică pronunția într-un mod mult mai limpede si 

folosesc un sistem mult mai uniform de reprezentare în scris!; 
in textele palestiniene se foloseau cel putin 11 sisteme de 
reprezentare in scris, iar valorile fonetice ale acestor sisteme 
nu erau foarte clare. După cum etapa primară, mai simplă, a 
sistemului babilonian de vocalizare a fost înlocuită cu timpul 
de o fază mai complexă, tot astfel sistemul palestinian a fost 
înlocuit cu cel tiberian. Sistemul tiberian de vocalizare s-a 
dezvoltat şi a fost aplicat textului biblic până ce a înlocuit 
definitiv atât sistemul babilonian, cât și pe cel palestinian. În 
același timp, se poate vorbi de o anumită legătură între siste- 
mul tiberian, cel babilonian si cel sirian, care se aseamănă 
într-o oarecare măsură cu etapa primară a sistemului babi- 
lonian. În toate aceste trei sisteme, patru semne sunt identice; 
de exemplu, vocala ,i” este redată printr-un yod marcat cu un 
punct, numit în sistemul tiberian hireg. De asemenea, cel 
putin în privința unei origini comune, se pot desluși asemănări 
între sistemul tiberian, cel nestorian si cel arab. În jurul 
anului 700, în araba scrisă vocala „i” era redată printr-un 
punct infralinear, vocala „a” printr-un punct supralinear, iar 
„u” era redat printr-un punct medial; primul și ultimul semn 
sunt identice cu hireg si șureq din sistemul tiberian. Astfel, 
desi acest tip de redare a vocalelor în limba arabă a fost 
înlocuit cu timpul de un altul, fiind folosit doar în copiile 
ornamentale ale Coranului, este clar că sistemul arab și cel 
nestorian prezintă asemănări cu cele tiberian, posibil chiar o 
strânsă legătură. Vocalizarea tiberiană se reflectă astăzi în 
texte biblice ebraice tipărite. 

Odată cu introducerea sistemului tiberian de vocalizare, 
asistăm la etapa finală a procesului de standardizare a textului 
ebraic. Însă așa cum standardizarea textului consonantic, în 
forma adoptată de către masoreti, presupune un îndelungat 
proces de dezvoltare dintr-o varietate de forme textuale, tot 
astfel, vocalizarea tiberiană s-a definitivat în urma mai multor 
dispute între școli masoretice tiberiene rivale. În ansamblu, se 
poate spune că sistemul tiberian, numit și infralinear datorită 


1. F.E. Deist, op. cit., p. 32. 

faptului că semnele vocalice sunt plasate în majoritatea cazurilor 
sub consoane, își are originile spre sfârşitul secolului al VIII-lea, 
a fost definitivat în jurul anului 900 d.Hr. şi reprezintă rodul 
muncii a două mari familii de masoreti!. 

Prima este familia lui Ben Aser, printre ai cărei membri se 
numără Aaron Ben Aser, Neemia Ben Aşer, Aser Ben Neemia, 
Mose Ben Aser și Aaron Ben Mose. Toţi aceştia au sârguit din 
secolul al IX-lea până în secolul al X-lea, astfel încât în secolul 
al XIV-lea, textul prelucrat de această familie va deveni textus 
receptus pentru ediția Ben Chayyim. Prestigiul textelor Ben 
Aser se datorează in mare parte cinstirii pe care au primit-o din 
partea cercetătorului medieval Maimonide. Cealaltă familie 
care au lucrat la vocalizarea textului biblic, urmând un model 
mai rigid, este cea a lui Ben Naftali. Sistemul introdus de 
familia lui Ben Naftali este mult mai consistent. Cert este faptul _ 
că există diferenţe? între vocalizările făcute de cele două fami- 
lii, lucru confirmat de lucrarea meticuloasă Sefer ha-Hillufim 
(Cartea diferențelor) scrisă de către masoretul Misael Ben 
Uzziel’, şi de lista pe care ne-o oferă lucrarea Liber Psalmorum 
a lui Baerf. 


1. A. Graetz (Geschichte der Juden, v, 1909, p. 548) face referiri la o 
tradiție rabinică potrivit căreia introducerea sistemului tiberian de 
vocalizare s-ar datora unui înţelept karait şi fiului său, între anii 
780-800, însă Bacher („Punctuation”, JE x, pp. 268-273) a demonstrat 
că acest lucru nu poate fi susţinut. 

2. Diferenţele se referă în principal la redarea vocalelor; astfel, Ben 
Aser pune un șewa sub prepozitiile 3 şi ?, atunci când acestea precedă 
litera `: în textul tradiţiei Ben Aser citim: Yk wa (cu șewa), în timp 
ce în textul tradiţiei Ben Naftali citim: ?R1w'a (cu hireg). 

3. A. Harkavy, (Hadashim gam Yeshenim, 1970, pp. 22-25), S. Poznanski, 
(„Miscelle” în Zeitschrift fur hebrăische Bibliographie IV, 1900, 
p. 186) si J. Mann (The Jews in Egypt and in Palestine under the 
fatimid Caliphs |, 1920, p. 245) sunt de părere că acest masoret ar 
fi trăit în a doua jumătate a secolului al XII-lea. 

4. La început se credea că sistemul Ben Naftali se reflecta întocmai în 
două mari texte: Codex Reuchlinianus şi Codex Erfurtensis. Cercetările 
efectuate de către Diez Macho au demonstrat că numai ultimul se 
bazează pe manuscrisele Ben Naftali, în timp ce primul ar conține 
mărturia unei tradiții prototiberiene sau pseudo-Ben Naftali; vezi 

Cele două familii de masoreti reprezintă două tradiţii diferite 
de transmitere a textului biblic. Deşi rămân încă aspecte nelămu- 
rite, rezultatele cercetărilor efectuate de către Kahle asupra 
fragmentelor de manuscrise descoperite în secolul trecut în 
genizah din Cairo, au contribuit la o mai bună cunoaștere a 
evoluţiei procesului de sistematizare vocalica. Potrivit lui Revell’, 
diferențele dintre vocalizarea palestiniană si cea tiberiană 
reflectă diferitele dialecte palestiniene; ele nu trebuie atri- 
buite neapărat diferitelor sisteme masoretice. În plus, nici 
chiar tradiția Ben Aser nu este uniformă. 

În general, ediţiile moderne ale Bibliei ebraice preferă să 
aleagă reproducerea textului unui singur manuscris, pe care 
îl socotesc cel mai reprezentativ pentru tradiţia masoretică, 
fie Codex Aleppo, fie Codex St. Petersburg. Reproducerea code- 
xului ales încearcă să fie întru totul fidelă manuscrisului de 
bază, mergând până la preluarea întocmai a greșelilor. Prin 
urmare, criticismul modern evită stabilirea unei ediții „eclec- 
tice” a textului masoretic ebraic, ca si cum un singur manuscris 
ar conţine textul masoretic, iar toate celelalte manuscrise ar 
deriva din acest manuscris. În acest context, devine clar rolul 
pe care îl joacă legătura dintre textul codexului și ansamblul 
de note care formează masora. Într-un codex eclectic este 
practic imposibil să stabilești o legătură între un text cons- 
tituit pe baza mai multor manuscrise și masora, care reprezintă 
parte integrală a fiecărui manuscris?. 


A. Diez Macho, „A new list of so-called «Ben Naftali» manuscripts”, 
în D.W. Thomas, W.D. McHardy (ed.), Hebrew and Semitic Studies, 
1963, pp. 2-26. 

1. E.J. Revell, Biblical texts with palestinian pointing and their accents, 
Missoula MT, 1977. 

2. Julio Trebolle Barrera, The Jewish Bible and the Christian Bible. An 
Introduction to the History of the Bible, traducere din limba spaniola 
Wilfred G.E. Watson, Brill Eerdmans, Leiden, 1998, p. 274. 

3.5. Accentele 


Accentele (mnv) sunt semne adăugate literelor, între 600- 

-750 d.Hr., cu scopul de a indica muzicalitatea textului biblic ebraic. 

Aceste semne nu au rolul de a fixa înălțimea si durata unor 

simple note individuale, asemenea notatiei muzicale moderne, 

cititorului revenindu-i de fapt sarcina grea de a potrivi muzi- 
calitatea cuvintelor marcate de accente, ţinând cont de numărul 
de silabe, de poziţia cuvântului în frază, de poziţia accentului etc. 

În textele tradiţiei tiberiene, cele 21 de cărţi în proză ale 

Bibliei ebraice, la care se adaugă începutul si sfârşitul cărţii 

Iov (1,1-8, 2; 42,7-17), prezintă un sistem de accentuare deose- 

bit de cel întâlnit în cartea Psalmilor, în Iov si in Pildele lui 

Solomon. Între cele două sisteme de accentuare există diferenţe 

considerabile, în sensul că accentuarea poetică este mai com- 

plicată, permițând mai multe variații decât accentuarea prozaică. 

Și în textele tradiţiilor palestiniană și babiloniană întâlnim 

sisteme diferite de accentuare. Textele palestiniene, asemenea 

celor tiberiene, prezintă o accentuare pentru cărțile poetice si 

o accentuare pentru cărțile în proză. În cazul textelor babilo- 

niene, se foloseşte același sistem de accentuare pentru toate 

cărţile. 
Principalele funcţii ale accentelor: 

1. indică inflexiunile muzicale ale textului biblic în cazul lectu- 
rilor publice ; această cântare avea rolul de a spori frumuse- 
tea si solemnitatea textului lecturat; 

2. indică legăturile dintre cuvintele textului biblic; accentele 
ajutau foarte mult la înțelegerea sintaxei textului; 

3. indică poziția cuvintelor accentuate; în cadrul sistemului 
tiberian, semnele majorităţii accentelor apar deasupra sau 
sub litera care reprezintă prima consoană a silabei accen- 
tuate. Accentul poate fi singurul element pe baza căruia se 
face distincţia între cuvinte aparent identice : T3} (rădăcina 
Ww) şi 1X (rădăcina 12%). 

În zilele noastre, fiecare comunitate iudaică (așkenazi, sefara- 
dică, babiloniană, yemenită etc.) foloseşte diferite intonatii în 
lectura publică a textului biblic. Mai mult chiar, există dife- 
rente chiar și între formele de intonare a textului Torei, a 
lecturilor din Profeti, a cărții Plângerilor. Prin urmare, este 
destul de complicat să precizăm în ce măsură aceste intonatii 
folosite în zilele noastre reflectă sistemul de accentuare folosit 
în Israel, atunci când masoretii tiberieni le-au fixat pentru 
prima dată!. Trebuie precizat, în același timp, că frecvenţa cu 
care sunt folosite accentele depinde de considerente de ordin 
muzical; astfel de considerente determină numărul maxim și 
numărul minin al accentelor care pot fi folosite într-un verset, 
poziţia şi succesiunea accentelor. În unele situaţii, un accent 
nu poate fi folosit dacă nu există un anumit număr de cuvinte 
şi de silabe între el si următorul accent. 

În tratatul Nedarim 37a din Talmudul babilonian se spune 
că un masoret poate primi bani de la cel pe care îl învață 
semnele accentelor, lucru pe care nu îl poate pretinde celui pe 
care îl învață Tora, iar în tratatul Berakot 62a, se vorbeşte 
despre intrebuintarea mâinii drepte pentru indicarea accen- 
telor Torei, mn “avv, cu referire directă la practica numită 
„hironomie”, încă în uz în câteva comunităţi iudaice, prin care 
oficiantul își foloseşte mâinile pentru a indica accentuarea 
textului cântat. 

Accentele întâlnite în cele 21 cărți în proză se clasifică în 
disjunctive și conjunctive. Accentele disjunctive se întâlnesc 
în ultimul cuvânt al unei propoziţii sau al unei fraze şi au 
rolul de a marca o anumită pauză. Accentele conjunctive se 
întâlnesc în cuvintele situate între cuvintele marcate de ac- 
cente disjunctive şi au rolul de a arăta că reprezintă o parte 
a frazei care se încheie la următorul accent disjunctiv. În 
terminologia tradițională, conjunctivele sunt numite „sluji- 
torii” (mwn) disjunctivelor, în acest context apărând terme- 
nul latin servus (plural — servi) pentru a desemna accentele 


1. A. Sperber, „Problems of the Masora”, Hebrew Union College Annual 
17 (1942-1943), pp. 293-394. 

conjunctive. În textele babiloniene primare (ca de altfel și în 
cele palestiniene) erau marcate doar accentele disjunctive, în 
timp ce în textele babiloniene târzii (cele care prezintă vocali- 
zare „compusă”), semnele tiberiene folosite pentru desemnarea 
accentelor conjunctive se adaugă semnelor babiloniene folosite 
initial pentru desemnarea accentelor disjunctive, producând 
un sistem hibrid. Textele palestiniene târzii menţionează ade- 
seori anumite semne cu rolul de accente conjunctive, însă 
acestea nu se apropie de sistemul tiberian de accentuare nici 
în forma semnelor, nici în modul în care sunt folosite. Majori- 
tatea cercetătorilor susţin că sistemul tiberian de accentuare 
nu s-a dezvoltat dintr-o fază primară în una finală, ci pur şi 
simplu reprezintă continuarea sistemului palestinian de accen- 
tuare a cuvintelor. 

În general, accentele disjunctive sunt independente de cele 
conjunctive?, însă accentele conjunctive nu pot fi introduse în 
text decât dacă precedă un accent disjunctiv. În acelaşi timp, 
dacă toate accentele conjunctive au aceeaşi valoare „de alăturare, 
de unire”, accentele disjunctive au valori pauzale diferite, 
marcând o pauză mai mare sau mai mică. Următoarele două 
liste prezintă numele și formele accentelor întâlnite atât în 
cărțile în proză, cât şi în cărțile poetice: 


Accentele cărţilor în proză Accentele cărţilor poetice 


Silluq Munah Silluq Munah 
van NAT 337 vaT 


Atnah Mehuppak Oleh we-yored 


939 £ 
Da” z IT 


1. E.J. Revell, op. cit., pp. 23-34. 
2. În sensul că pot apărea fără a preceda neapărat conjunctive. 

{lay 
431 
Tarha 
m31 
iy 
Galgal 
an 
Y 
Merka kefulah Şalşeleth Mehuppak 
gedolah 
AAT 
a inh T %2 y 
Azla 
v7 


Şalşelet 
qetannah 


$ 
VAT 


Legarmeh 
e În fe! 

3 
Pazer 
sda 
Telişa 
sv 

Potrivit primelor tratate referitoare la accentele introduse 
de către masoreti (Horayat ha-Qore)!, în funcţie de valoarea 
lor muzicală, accentele disjunctive întâlnite în cărţile în proză 
se împart în trei categorii: 

1. 533 (înălțând vocea) : Pazer, Telişa, Geresh, Salselet; 

2. on (ridicat): Zarqa, Revia, Tevir, Legarmeh; 

3. mnw (oprire): Pasta, Zaqef, Tifha, Atnah, Silluq. 


Potrivit acestei clasificări, accentele pauzale majore se află 
în categoria a treia, iar accentele pauzale mai slabe se regăsesc 
în primele două categorii. 

Cercetătorii creștini din perioada Renaşterii au clasificat 
accentele disjunctive în patru categorii, în funcţie de valoarea 
lor pauzală?: 
împărați: Sillug, Atnah; 
regi: Segolta, Salselet, Zaqef, Tifha; 
duci: Zarqa, Pasta, Tevir, Revia; 
conti: Pazer, Telisa, Geres, Legarmeh. 


Perm 


Întrucât masoretii care au stabilit sistemul de accentuare 
au trăit cu mult timp în urmă, în condiţii sociale cu totul 
diferite, într-o lume guvernată de cu totul alte mentalități 
decât cele din zilele noastre, este, adeseori, destul de greu de 
înţeles motivul pentru care aceștia preferau un anumit accent 
în locul altuia. Cu toate acestea, pe baza studiilor anterioare, 
ne putem contura o imagine aproximativă a principiilor care 
se aflau la baza plasării accentelor. De exemplu, Hanau? si 
Ben Ze’ev’, comparând listele pasajelor în care apar accente 
disjunctive şi funcţia sintactică a acestor cuvinte, au ajuns la 
concluzia că iniţial, versetele erau împărţite în două sau trei 
parti; dacă versetul are două parti, atunci la finalul primei 


1. J. Derenbourg, „Manuel du lecteur dun auteur inconnu”, în Journal 
Asiatique, 6eme serie, Tome XVI (1870), pp. 309-550. 

2. Unii scriitori evrei, precum Zalman Hanau si Ben Ze’ev, au adopat 
această clasificare. 

3. Z. Hanau, , Shaare Zimrah, Hamburg, 1718. 

4. Ben Zeev, ay pw? non WO; diferite ediţii: 1796, 1912. 


. 

parti se pune accentul Atnah, iar dacă versetul are trei parti, 
la sfârșitul primei parti se pune Segolia, iar la sfârșitul părții 
a doua Atnah. Plecând de la ideea dihotomiei textuale, Wickes? 
propune o altă metodă de explicare a principiilor care se află 
la baza plasării accentelor într-un verset, deşi rămân multe 
locuri care prezintă excepţii de la regulile generale. Potrivit 
teoriei lui Wickes, versetul este împărţit în două parti; aceste 
două parti, se împart, fiecare, la rândul lor, în alte două parti, 
si aşa mai departe, până când întregul verset este împărţit în 
simple cuvinte sau grupuri de cuvinte unite prin accente con- 
junctive. Accentele disjunctive specifice care trebuie plasate la 
fiecare nouă împărţire în două a versetului se stabilesc pe 
baza regulilor de întrebuințare a accentelor. În general, Atnah 
împarte versetul în două, Zaqef marchează următoarea impar- 
tire a versetului, iar Pasta si Revia accentuează următoarele 
subdiviziuni?. 


3.6. Tradiţii și note masoretice 


Notele masoretice se deosebesc foarte mult unele de altele în 
privinţa caracterului lor. În principal există două tradiţii maso- 
retice, în Babilon si în Palestina, cele două mari centre ale 
iudaismului după a doua revoltă a iudeilor împotriva Romei 
(132-135 d.Hr.). În cadrul iudaismului babilonian şi a celui 
palestinian s-au dezvoltat două școli de interpretare biblică, 
ale căror învățături au fost fixate în Talmudul babilonian si 
în cel palestinian. O bună perioadă s-a crezut că rabbi Akiba 
este acela care, imediat după stabilirea textului consonantic, a 
fixat masora care însoțește textul biblic ebraic. Dacă așa ar fi 
stat lucrurile, diferenţele dintre tradiția masoretică babiloniană 


1. W. Wickes, A treatise on the Accentuation of the Twenty-One so-called 
Prose Books of the Old Testament, Oxford, 1887. 
2. Israel Yeivin, op. cit., pp. 157-172. 

şi cea palestiniană ar fi fost rezultatul modificărilor textuale 
de-a lungul timpului. Kahle a demonstrat că aceste diferenţe 
reflectă tradiţiile cunoscute în Babilonia, în școlile de la 
__Nehardea, Sura si Pumbedita (masoretii orientali), si din 
t Palestina, în special scoala de la Tiberiada (masoretii apuseni). 


i I. Qere/Ketiv: se referă la acele note care apar pe marginea 
i textului si care atrag atenţia că un anumit cuvânt nu trebuie 
i pronunţat așa cum apare scris în text (ketiv), ci potrivit pro- 
i nuntiei transmise prin tradiţia orală (gere)!. Se consideră că 
| este vorba despre un sistem care încearcă să păstreze varian- 
i tele din vechile manuscrise biblice sau o modalitate de a corecta 
į cuvintele (expresiile) dificile, mai putin obişnuite. 

i La început, toate formele qere erau plasatate pe marginea 
i textului, forma ketiv rămânând nevocalizată, în cuprinsul 
| textului. Mai târziu, copistii au adunat aceste variante margi- 
| nale in liste speciale pe care le-au adăugat cărţilor biblice. În 
| Biblia Hebraica Stuttgartensia, vocalele formei gere sunt puse 
4 sub formele ketiv din text, în timp ce consoanele formei gere 
i se găsesc pe marginea textului, fiind indicate prin litera 
i ebraică qof având un punct deasupra. În textele ebraice ti- 
| beriene se introducea un cerc (indicatorul tipic al notelor 
7 masoretice) deasupra formei ketiv din text, iar forma qere era 
1 scrisă la marginea rândului, precedată de p sau mp sau “7p; 
f de exemplu, la Ier. 50,44, în text apare forma oy‘, iar pe 
margine p DN. 

Gordis apreciază că în majoritatea celor 1350 cazuri cunoscute 
de gere/ketiv, cele două forme ale textului au valoare egală?. 
i În numai 18% dintre cazuri, forma qere este mai potrivită 
Í decât forma ketiv, şi în numai 12% din cazuri este de preferat 
forma ketiv. În acelaşi timp, Septuaginta urmează uneori forma 
i qere, alteori forma ketiv, fără o tendință bine definită. Același 
| lucru se poate spune şi despre manuscrisele de la Marea 


| 1. Qere si ketiv sunt participii pasive aramaice care se traduc prin „ceea 
q ce este citit”, respectiv „ceea ce este scris”. 

t 2. R. Gordis, The Biblical Text in the Making. A study of the Ketib-Qere, 
Philadelphia PA, 1937, pp. 48-70. 

Moartă. În câteva ediţii moderne ale Bibliei ebraice!, formele 
ketiv sunt trecute în text fără semne vocalice, din moment ce 
vocalizarea lor nu s-a transmis. Gordis discerne două etape în 
dezvoltarea formelor qere; la început, acestea aveau rolul de 
a atrage atenţia celui ce citea în public textul biblic asupra 
anumitor aspecte, cum ar fi, de exemplu, evitarea unei posibile 
blasfemii în pronunţarea cuvintelor. Aceasta ne poate duce cu 
gândul la acel Qere perpetuum, adică o formă care nu este 
indicată în mod explicit, dar trebuie întotdeauna respectată, 
aşa cum este cazul tetragramei 117° (YHWH), care se citeşte 
Adonai sau Hasem. Referitor la aceasta, într-o exprimare meta- 
forică Talmudul babilonian (Pesahim 50a) spune: „Nu mă 
citesc așa cum mă scriu; mă scriu cu yod he, dar mă citesc cu 
cu alef daleth”. Alt exemplu de Qere perpetuum îl reprezintă 
cuvântul n? wir care se citește: myr. Deși notarea lui qere 
şi ketiv în manuscrisele masoretice datează dintr-o perioadă 
relativ târzie, această practică este totuși menţionată in lite- 
ratura rabinică’. 

Orlinsky vine cu un punct de vedere nou, socotind că for- 
mele qere erau scrise la început pe marginile manuscriselor, 
ca variante adunate din mai multe surse‘. În a doua jumătate 
a primului mileniu d.Hr., tradiția textului ebraic al Bibliei 
cunoaşte două transformări importante : sistemul de simboluri 
pentru notarea vocalelor ebraice si sistemul formelor ketiv-qere, 
sisteme a căror cronologie nu este sigură, întrucât nici Talmudul 
palestinian, nici Talmudul babilonian nu menționează nimic 


1. A. Dotan, ja pinx bw MOAT payor npn `a by ADT ppn mnn 
Dwn MN Tms T anda wR ya awm, Tel-Aviv, 1976; M. Koren, 
Dan DrD AN, Ierusalim, 1966. 

2. Apare de 6823 de ori în Biblia ebraică. 

3. Opiniile comentatorilor medievali sunt menționate de către Sperber 
(A Historical Grammar of Biblical Hebrew — A presentation of Problems 
with suggestions to Their Solution, Leiden, 1966) si de către Moshkowitz- 
-Hamiel (Introduction to the Study of the Bible, vol. I, Heb., Ramat 
Gan, 1987, pp. 72-86). 

4. H.M. Orlinsky, „The origin of the Kethib Qere System — A New 
Approach”, VTSup 7 (1960), pp. 184-192. 


TEXTUL MASORETIC 107 


în acest sens!. Atunci când, la începutul secolului al VII-lea, 
inteleptii evrei s-au hotărât să introducă vocale în textul con- 
sonantic nevocalizat al Bibliei ebraice, au trebuit să aleagă 
câteva manuscrise pe care să le vocalizeze; în momentul în 
care au constatat că manuscrisele prezintă deosebiri, înainte 
de a introduce vocalele, au fost nevoiţi să aleagă între mai 
multe variante. Orlinsky socotește că masoretii alegeau în 
primul rând cele mai bune trei manuscrise ale textului biblic 
ebraic pe care îl aveau la dispoziţie. Dacă cele trei manuscrise 
nu prezentau deosebiri, vocalizarea textului nu punea nici o 
problemă. În situaţia în care manuscrisele prezentau unele 
deosebiri, masoretii vocalizau mai întâi cuvintele care nu ridicau 
probleme — forma qere, iar cuvintele neclare erau lăsate nevo- 
calizate — forma ketiv. De cele mai multe ori, diferenţele dintre 
cele trei manuscrise alese cu multă grijă de către masoreti erau 
cauzate de greșelile comise de către scribi, în cadrul procesului 
de transmitere textuală. Majoritatea formelor gere-ketiv se 
datorează acestei situaţii. Majoritatea diferențelor dintre maso- 
retii Madinha’e (răsăriteni) și Maarba’e (apuseni) se referă la 
formele gere-ketiv : într-un pasaj în care masoretii orientali si 
cei apuseni au simţit nevoia introducerii unei note gere-ketiv, 
forma qere a unora este de fapt forma Fketiv a altora, si invers. 


II. Literatura rabinică” menţionează si formula Al tigre’, „a 
nu se citi X, ci Y”, care se deosebește totuși de sistemul gere. 
In termeni simpli, această formulă se referă o încercare 


1. Faptul că Talmudul menţionează termeni precum }!"7p... DND nu 
înseamnă că sistemul formelor gere-ketiv era în vogă în jurul anului 
600 d.Hr. 

2. Midrasurile tanaitice și talmudurile, midrașurile exegetice și omiletice 
târzii. 

3. În limba ebraică, această formulă este redată în mai multe forme: 
1. X>R.oapn ON (Mekhilta la leş. 12,13 şi 14,29); 

2. NON..NIpN YN (Mekhilta la leş. 14,22 şi 19,17; Leviticus Rabbah 
XVIII, 3); 

3. RON. Mp TN 98 (Siphre la Num. 11,32); 

4. 12 NW? (Num. Rabbah XVI, 1). 


108 O ISTORIE A BIBLIEI EBRAICE 


exegetica’ de a introduce si alte interpretări bazate pe schim- 

bări ale consoanelor sau vocalelor din textul biblic ebraic. 

Principalele tipuri de schimbări asociate acestei formule maso- 

retice sunt?: 

a) schimbări ale vocalelor; de exemplu, la Ies. 14,29, a nu se 
citi mn (zid), ci nan (mânie); la Deut. 32,20, a nu se citi 
"Dă (credincioşie), ci pă (amen); 

b) metateza a două consoane ale unui cuvânt; de exemplu, în Ps. 
48, 12, a nu se citi 07p (mintea lor), ci 0277 (mormântul lor)’; 

c) înlocuirea unei consoane cu altă consoană; de exemplu, la 
Ecl. 8,10, a nu se citioiap (îngropaţi), ci wyiap (adunaţi); 

d) metateza în structura frazei; de exemplu, la Fac. 18,22, 
schimbarea rolurilor Avraam-YHWH, pe motiv că ar fi o 
impietate să spui că Domnul stătea înaintea lui Avraam; 

e) omiterea unei consoane; de exemplu, la Deut. 8,9, a nu se 
citi max (pietrele lor), ci 7°23 (constructorii/ziditorii ei)’ ; 

f) adăugarea unui cuvânt; de exemplu, la Pilde 4,22 a nu se 
citi D7°xxn» (pentru cei ce le găsesc), ci 153 onw xmb (pentru 
cel ce le rostește cu gura sa)’. 

g) adăugarea uneia sau a mai multor consoane; de exemplu, 
la Fac. 2,1, a nu se citi DR2* (oștirea lor), ci 02 (frumu- 
setea lor); la Deut. 34,2, a nu se citimi 1» (până la mare), 
ci Din X (până astăzi); 


1. Potrivit lui Tov, reprezintă un joc de cuvinte bazat pe omiterea sau 
adăugarea unor matres lectiones între literele unui cuvânt (E. Tov, 
Textual criticism of the Hebrew Bible, Minneapolis/Aasen, 1992, p. 59). 

2. Carmel McCarthy, „The Tiqqune Sopherim and other theological 

corrections in the Masoretic Text of the Old Testament”, OBO 36, 

Universitatsverlang Freiburg Schweiz, Vandenhoeck & Ruprecht 

Göttingen, 1981, pp. 139-146. 

Mekhilta la Ieşirea 14,29. 

Siphre la Deuteronom 32,20. 

Mo'ed Qatan 9b. 

Gittin 56 b. 

Ta'anith 4a. 

Erubin 54 a. 

. Rosh Hashana 11a. 

0.Berakhot 57a. 


ESS: SS 

h) citirea a două cuvinte într-unul singur; de exemplu, la Fac. 
16,12, a nu se citi î2 Yb (împotriva lui), ci 1222 (câinele lui)! ; 
i) schimbarea unui sufix pronominal sau a unui pronume; de 
exemplu, în Ps. 100,5, a nu se citi XNR (pe el), ci nx (cu el). 


III. Qere welo ketiv: note care marchează acele situaţii în 
care trebuie citit un cuvânt care nu apare scris în text. În 
Biblia Hebraica Stuttgartensia întâlnim zece cazuri în care 
consoanele unui cuvânt apar scrise pe margine, în timp ce în 
rândul coresponzător al textului sunt scrise numai vocalele 
(Jud. 20,13; 2Rg. 8,3; 16,23; 18,20; 4Rg. 19,31.37; ler. 31,38; 
50,29; Rut 3,5.17). De asemenea, există alte șapte cazuri care 
prezintă reversul acestui fenomen: ceea ce este scris nu se 
citeşte ; din acest motiv, vocalele nu sunt scrise (2Rg. 13,33; 
15,21; 4Rg. 5,18; ler. 38,16; 39,12; Iez. 48,16; Rut 3,12). in 
alte cincisprezece cazuri, un cuvânt scris ca un întreg, trebuie 
citit ca și cum ar fi două cuvinte separate (Fac. 30,11; Ies. 4,2; 
Deut. 33,2; Is. 3,15; ler. 6,29; 18,3; Iez. 8,6; Ps. 9,10; 54,16; 
122,4; lov 38,1; 40,6; Neem. 2,13; 1Cron. 9,4; 27,12). 


3.7. Principalele lucrări masoretice 


La inceput masoretii isi inserau notele pe marginile manu- 
scriselor, la sfârşitul cărora se afla masora finalis, o colecţie 
de date masoretice şi comentarii explicative ale textului. Pe 
măsură ce activitatea masoretilor devenea tot mai complexă, 
aceste anexe ale manuscriselor s-au dezvoltat atât de mult 
încât s-au transformat practic în lucrări propriu-zise. Cu timpul, 
notele masoretice s-au înmulţit atât de mult, încât au fost 
incluse în volume sau manuale de citire și interpretare a 
textului biblic ebraic. 


1. Sanhedrin 99b. 
2. Sota 5a. 

Diqduge ha-Te’amim (mnyvi`pipi), atribuită lui Aaron 
ben Moses Ben-Aser din Tiberia, contine majoritatea regulilor 
gramaticale referitoare la accente’. Trebuie amintit că Ben 
Aser este privit de către multi cercetători drept fondatorul 
studiului gramaticii ebraice, autoritatea cea mai indreptatita 
atunci când este vorba de lectura textului biblic. Mai mult, 
odată cu Ben Aser se încheie perioada creatoare a masoretilor, 
ansamblul de note cunoscut sub numele de masora devenind 
cu timpul o ştiinţă auxiliară absolut necesară în exegeză și în 
studiul gramaticii ebraice?. 

Notele ortografice ale textului masoretic au fost descrise 
pentru prima dată de către Elias Levita, cunoscut ca „părintele 
studiului masoretic”, în lucrarea Massoreth ha-Massoreth (non 
non), apărută la Venetia, în anul 1538. Lucrarea lui Levita 
va deveni baza studiului lui Johann Buxtorf (1564-1629), binecu- 
noscutul ebraist creștin din Basel: Tiberias, sive Comentarius 
Masorethicus ad illustr. Operis Bibl., publicată în anul 1620, 
în care autorul se dovedeşte un maestru al științei masoretice?. 

Cel mai voluminos manual masoretic este cel cunoscut sub 
numele de Okhla we-Okhla care conţine 398 de liste de cuvinte 
întâlnite în Biblie sub două forme: odată cu waw consecutiv 
„Şi”, altădată fără această conjunctie. Volumul și-a luat acest 
nume de la prima pereche de cuvinte analizate: 1728, „au 
mâncat” (1Rg. 1,9) şi TDN), „şi mănâncă” (Fac. 27,19). 

În plus, asa cum rezultă din ediţia lui S. Frensdorffi, lista 
cu numărul 4 prezintă cazurile în care un cuvânt este prefixat 


1. Această lucrare a fost tipărită de către S. Baer si H.L. Strack, ia 
Leipzig, în anul 1879; o altă ediţie mai bună a acesteia a fost îngrijită 
de către A. Dotan: The Diqduge Hatte'amim of Aharon ben Mose ben 
Aser, Ierusalim, 1967. 

2. W. Bacher, Die hebräische Sprachwissenschaft vom X bis zum XVI 
Jahrhundert. Mit einem einleitenden Abschnitte über die Massora, Trier, 
1892 (şi la Winter-Wunsche), Die jüdische Litteratur 2, pp. 121-235. 

3. Spre deosebire de Levita, Buxtorf avea o părere mai conservatoare 
despre sistemele de accentuare și de vocalizare. 

4. Această ediție se bazează pe manuscrisul de la Paris; Das Buch 
Ochlah W’Ochlah, Hanovra, 1864, retipărită la Tel-Aviv în 1969. 

de kaf şi de bet; de exemplu, IVx (lov 34,7) si arxa (lov 32,2). 
Lista cu numărul 341 prezintă cele 8 versete care conţin mai 
întâi RI (si el), iar apoi X17 (el), iar lista cu numărul 356 
prezintă cele 12 versete ale Bibliei ebraice în care cuvântul n) 
(de asemenea) apare de trei ori; de exemplu, Fac. 24,25}. 

Masoreth Siyag la-Tora (mmmn yo nvon), opera lui Meir ben 
Todros ha-Levi Abulafia (1180-1244), se ocupă în principal cu 
scrierea defectiva si plena a cuvintelor ebraice; acestea sunt 
aranjate în ordinea alfabetică a rădăcinilor, sub forma unui 
dicționar prevăzut cu note masoretice. Astfel, din cuprinsul 
cărții aflăm că 118 (lumină) apare întotdeauna în scriere plena, 
| adică având încorporată consoana waw, iar cuvântul nwn (lumi- 
nător) apare de două ori în scriere defectiva, adică fără con- 
i soana waw (Fac. 1,14.16). Lucrarea începe cu o listă de reguli 
i generale privind intrebuintarea literelor matres lectiones în 
q Biblie și se termină cu câteva colecţii de liste masoretice 
| referitoare la particulele %, 9WN, Y3, nx. 
| Eyn ha-Qore (Npr yy), lucrarea lui Jekuthiel ben Yehuda 
ha-Kohen „ha-Nakdan” (prima jumătate a secolului al XIII-lea), 
| analizează îndeosebi accentele şi vocalizarea Torei, a Plân- 
i gerilor lui Ieremia si a cărţii Esterei, fiind o colecţie de note 
| masoretice și gramaticale. Acest studiu se bazează pe șase 
| manuscrise sefaradice și pe alte lucrări mai vechi, devenind, 
+ cu timpul, o lucrare de referinţă a editorilor textului biblic. 
| Menahem ben Selomo ha-Neiri (1249-1306) este autorul 
| tratatului în două volume Qiryat Sefer. Primul volum conţine 
| regulile scrierii sulurilor Torei, cu informaţii despre formele 
| gere/ketiv si formele speciale ale literelor ebraice. Volumul al 
i doilea conține reguli gramaticale referitoare la particulari- 
| tăţile literelor din grupul begadkefat, ori de câte ori urmează 
după vocale, regulile de citire a lui şeva. 

Tratatul Hidayat al-Qaria a fost scris în limba arabă, în 
| secolul al X-lea, parti din el păstrându-se sub formă de manu- 
| scrise care vor fi publicate mult mai târziu. Cea mai importantă 


| 1. E. Tov, Textual criticism of the Hebrew Bible, Minneapolis/Aasen, 
1992, p. 75. 

parte a acestui tratat se numește Sefer Ta'ame ha-Migqra, este 
atribuită lui Yehudah ben Bal’am si se referă la regulile de 
accentuare a textului ebraic. Această carte conține o listă a 
accentelor disjunctive si arată care este succesiunea accentelor 
disjunctive în text şi ce accente conjunctive pot fi folosite cu 
ele; în acelaşi timp, oferă o listă cu accentele disjunctive 
alături de care poate apărea orice accent conjunctiv si descrie 
modul în care accentele conjunctive se folosesc cu accentele 
disjunctive. 

Un alt tratat bazat pe Hidayat al-Qari, cunoscut în general 
sub numele de Mahberet ha-Tijan, a fost publicat în limba 
ebraică, într-o formă mai extinsă (la Derenbourg, 1870), si 
ulterior în limba arabă, într-o formă mai restrânsă (la Neubauer, 
1891). Informaţiile despre accente sunt relativ aceleași cu cele 
din tratatul Hidayat al-Qari. 

Menahem ben Yehudah di Lonzano a scris, la sfârşitul 
secolului al XVI-lea, tratatul Or Tora, care a fost tipărit pentru 
prima dată! la Venetia, în anul 1618, ca parte a cărţii sale Sete 
Yadot. Lucrarea conţine note masoretice ale Torei, prezentate 
în ordine alfabetică. Spre deosebire de predecesorii săi, Menahem 
ben Selomo ha-Neiri si Meir ben Todros ha-Levi Abulafia, 
autorul se axează asupra vocalelor şi accentelor textului biblic, 
ocupându-se foarte puţin de textul consonantic. În acelaşi 
timp, corectează multe dintre greșelile de tipar ale Bibliei de 
la Veneţia, din 1524-1525. Lucrarea sa se bazează pe manu- 
scrise sefaradice şi aşkenazice?. 

În anul 1626, Yedidia Solomon Rafael ben Abraham din 
Norzi a scris cea mai importantă carte privind ansambul de 
` note masoretice, pe care a numit-o p9 m (Îndreptarea greşelii). 
Cu toate acestea, când a fost tipărită pentru prima dată în 1740- 
-1742, ca un comentariu sub textul Bibliei de la la Mantua, a 


1. Mai târziu va fi tipărită drept carte separată. 

2. Israel Yeivin, Introduction to the Tiberian Masorah, traducere si 
adaptare de E.J. Revell, Masoretic Studies 5, publicat de Scholars 
Press for The Society of Biblical Literature si The International 
Organization for Masoretic Studies, 1980, p. 147. 


TEXTUL MASORETIC 113 


primit numele Minhat Say Cw nnin)!. Această lucrare conţine 
o introducere si un comentariu masoretic la toate cărţile Bibliei 
ebraice, analizând fiecare cuvânt și fiecare literă care puteau 
fi greşite. Viitoarele ediţii? ale Bibliei ebraice vor fi revizuite 
pe baza comentariilor masoretice din această lucrare, socotită 
de către majoritatea cercetătorilor drept normativă în probleme 
de tradiţie textuală. 

Aproximativ în același timp, în Yemen, se desfășura o in- 
tensă activitate de compilare a notelor masoretice. Dintre 
principalii cercetători, îl menţionăm pe Yahya Salih, în a doua 
jumătate a secolului al XVIII-lea, care, în lucrarea sa Heleq 
ha-Digdua (pipi pdn) a comentat Biblia, în întregul ei, pe 
baza accentelor, a vocalelor și a altor note masoretice. Acesta 
cunoștea foarte bine majoritatea manuscriselor yemenite, dar 
şi targumurile și traducerea arabă a gaonului Saadya. Printre 
evreii din Yemen, lucrarea lui s-a bucurat de respectul pe care 
l-a primit cartea Minhat Say din partea evreilor apuseni. 

Wolf Benjamin Zeev ben Simson Heidenheim (1757-1832), 
pe lângă noile ediţii ale textului biblic pe care le-a îngrijit, s-a 
aplecat, cu acribie științifică, asupra tuturor problemelor maso- 
retice, publicând, în anul 1808, lucrarea Mişpate ha-Te'amim 
(anyon "b5wn), Regulile accentelor, în care se ocupă îndeosebi 
de introducerea accentelelor în textul biblicf. 


1. `w reprezintă inițialele inversate ale numelor Solomon Yedidia; in 
1813-1815 va fi publicată ca o carte aparte. 

2. Benjamin Kennicott, Vetus Testamentum Hebraicum cum variis lectio- 
nibus 1-2, Oxford, 1776-1780 (a se vedea în special Dissertatio genera- 
lis in Vetus Testamentum Hebraicum ; cum variis lectionibus ex codicibus 
manuscriptis et impressis, Oxonii, 1780; J.B. de Rossi, Variae lectiones 
Veteris Testamenti ex immensa MSS. Editoruma. Codicum congerie 
haustae, 1-5, Parma 1784-1788 (retipărită la Amsterdam, în 1969; 
H.L. Strack, Prolegomena critica in Vetus Testamentum Hebraicum, 
Lipsiae, 1873. 

3. Acesta a editat cinci noi ediţii ale Pentateuhului. 

4. M.J. Mulder (ed.), Mikra. Text, Translation, Reading and Interpretation 
of the Hebrew Bible in Ancient Judaism and Early Christianity, 
Compendia Rerum ludaicarum ad Novum Testamentum, Section Two, 
Vol. I; Assen, Maastricht, Philadelphia, 1988, pp. 115-123. 

J.M. Japhet, în lucrarea intitulată Moreh ha-Qore (Frankfurt, 
1896), prezintă o descriere detaliată a accentelor şi a posibi- 
lelor lor combinaţii, precum și relația lor cu sintaxa. Deși nu 
se bazează pe studiul manuscriselor biblice, această lucrare 
conține foarte multe informaţii strânse de la comentatorii și 
gramaticienii biblici’. 

Masora celei de-a doua Biblii rabinice, alături de diferite 
tratate masoretice, a fost tradusă, îmbogăţită cu note și publi- 
cată de către C.D. Ginsburg: The Massorah Compiled from 
Manuscripts, Alphabetically and Lexically Arranged, vol. I-VI 
(Londra/Viena, 1880-1905, retipărită la Ierusalim, in 1971). 
Întrucât masora celei de-a doua Biblii rabinice, o compilaţie 
bazată pe mai multe manuscrise, prezintă multe neclaritati, 
cercetătorii preferă să consulte masora unui anumit manuscris, 
așa cum ar fi următoarele două ediții menţionate de către 
Tov’: 

- G.E. Weil, Massorah Gedolah manuscrit B.19a de Leningrad, 

vol. I, Roma, 1971; 

— D.S. Loewinger, Massorah Magna of the Aleppo Codex, 

Ierusalim, 1977. 


1. Israel Yeivin, op. cit., p. 163. 
2. E. Tov, op. cit., p. 76. 

Transmiterea textelor ebraice 
sub forma de manuscris 


Alcătuirea unei istorii a textului biblic, de la începutul 
transmiterii manuscrisului până la inventarea tiparului, este 
același lucru cu alcătuirea unei istorii complete a iudaismului 
şi creștinismului!. Toate marile evenimente din istoria evreilor 
şi creștinilor, toate marile probleme teologice si toate disputele 
scolastice şi-au lăsat amprenta asupra textelor biblice, atât în 
limbile originare, cât şi în numeroasele versiuni în limbile 
popoarelor convertite la creştinism. ludaismul s-a arătat inte- 
resat în special de păstrarea cu sfinţenie a textului ebraic al 
Vechiului Testament, în timp ce creștinismul, preocupat de 
misionarism, a încercat să traducă textul Bibliei si să îl facă 
accesibil tuturor neamurilor. 

Majoritatea versiunilor textuale ebraice întâlnite în edițiile 
moderne ale Bibliei ebraice se bazează pe manuscrise ce da- 
tează din perioada secolelor IX-XI d.Hr. În general, textele 
sunt create în comunități sau societăţi cu scopul de a transmite 
ceva. Pe vremuri, textele erau mult mai orientate spre masele 
largi, întrucât erau compuse de preoți, poeţi, cântăreți; astfel 
de oameni aveau rolul de a instrui comunitatea, de a compune 
cântece sau de a scrie poezii pentru momente speciale?. Textele 


1. Julio Trebolle Barrera, The Jewish Bible and the Christian Bible. An 
Introduction to the History of the Bible, traducere din limba spaniolă 
de Wilfred G.E. Watson, Brill Eerdmans, Leiden, 1998, p. 265. 

2. Cum ar fi, de exemplu, ceremonia de încoronare a regelui. 

scrise se citeau cu prilejul unor evenimente festive, pentru a 
legitima fie dreptul comunităţii asupra pământului în care 
trăia sau diferitele orânduiri sociale, fie anumite credinţe si. 
obiceiuri... 

Întrucât în trecut cărţile nu erau protejate de legi de copyright 
sau drept de autor, textul propriu-zis putea fi oricând schim- 
bat, după bunul plac al oricui. Atâta vreme cât oamenii care 
citeau și foloseau aceste cărți se socoteau o verigă din lanţul 
istoriei, aveau dreptul să intervină în text, așa cum făceau și 
membrii sectei de la Qumran, care se considerau adevăratul 
Israel”. Adevăratele elemente unificatoare ale unei societăți 
erau credinţa, obiceiurile, tradiţiile și nicidecum textele; textele 
erau numai instrumente ale tradiției. Astăzi este clar că atât 
în vechiul Israel, cât şi în comunităţile iudaice de mai târziu 
au coexistat diferite versiuni ale aceluiaşi text”; cu timpul, 
astfel de versiuni au interactionat, influențându-se reciprocf. 
În același timp, în condiţiile în care diferitele versiuni ale unei 
istorisiri sau ale unui poem coexistă mai mult într-o anumită 
comunitate, tind să devină mai omogene în caracter. Manu- 
scrisele nu reprezintă „obiecte moarte” aruncate pe rafturile 
bibliotecilor, ci mărturii ale tradițiilor vii ale unor comunități; 
cercetătorul biblic priveşte manuscrisele ca pe o parte a curgerii 
istoriei, a tradiţiilor aflate în permanentă mișcare. 

Textele care stau la baza Vechiului Testament au trecut 
prin diferite procese și stadii de dezvoltare, ,versiuni” ale 
aceluiași text întâlnindu-se în diferite localităţi. În asemenea 
situaţii, oricine poate „corecta” o versiune pe baza alteia, de 
exemplu, versiunea ebraică a cărții Ieremia pe baza versiunii 


1. FE. Deist, Witnesses to the Old Testament, The literature of the Old 
Testament, vol. 5, NG Kerkboekhandel, 1988, p. 35. 

2. S. Talmon, „The textual study of the Bible — a new outlook”, in Cross, 
F.M. şi S. Talmon, Qumran and the history of the biblical text, 1975, 
p. 327. 

3. Aga cum este cazul cărților Samuel sau Ieremia, păstrate în Biblia 
ebraică şi în Septuaginta. 

4. Uneori, un text era rescris pentru a fi cât mai apropiat de un alt text 
cu care se asemăna. 

din Septuaginta sau a textului paralel descoperit la Qumran. 
Pe de altă parte, astfel de texte, desi au trecut prin etape 
redactionale diferite, contin totuși lungi pasaje care sunt iden- 
tice sau foarte asemănătoare. Dacă apare o deosebire între 
texte, datorată unor activităţi redactionale diferite, o astfel de 
deosebire nu constituie o „variantă” în sensul critic-textual al 
cuvântului!. Un text poate fi socotit „variantă” numai dacă, în 
urma comparării textelor, se demonstrează că este vorba des- 
pre o copie a unui text original. În procesul de copiere a 
textelor, se făceau foarte multe greșeli. Pentru a putea detecta 
si îndrepta greșelile scribilor si a identifica eventualele inter- 
ventii redactionale în text sau adevăratele variante textuale 
avem nevoie de informaţii privind materialul folosit în trans- 
miterea textelor, alfabetele întrebuințate de-a lungul secolelor, 
greşelile obișnuite pe care le făceau scribii atunci când copiau 
textele, practicile folosite de scribi la transcrierea manuscri- 
selor etc.?. 

Chiar si astăzi, în secolul XXI, există foarte multi oameni 
analfabeți; este lesne de înțeles că odinioară, când textul 
ebraic al Vechiului Testament se copia de mână, arta scrisului 
era practicată de un grup privilegiat de oameni. Acest grup 
era alcătuit din trei categorii importante: scribii oficiali sau 
secretarii, „autorii” si „teologii”. La 2Rg. 22,3 se face referire 
la Safan, scriitorul regelui Iosia. Din 4Rg. 18,18.37 rezultă că 
scribul sau secretarul oficial al regelui avea aceeași demnitate 
cu cea a căpeteniilor de osti: „Și chemând aceia pe rege, au 
ieșit la ei Eliachim, fiul lui Hilchia, căpetenia curţii domnești, 
Sebna, scriitorul, si Ioah, cronicarul, fiul lui Asa; ...După aceea 
a venit Eliachim, fiul lui Hilchia, căpetenia curţii domnești, 
Sebna, scriitorul, si loah, cronicarul, fiul lui Asaf, la Iezechia, 
cu hainele sfasiate si i-au spus vorbele lui Rabșache”. Asemenea 
_ regilor, persoane particulare puteau avea propriii secretari: 


1. M.H. Goshen-Gottstein, „The textual criticism of the Old Testament: 
rise, decline, rebirth”, JBL 102 (1983), p. 380. 

2. A.R. Millard, „The practice of writing in ancient Israel”, BA 35 (1972), 
pp. 98-111. 

Baruh, de exemplu, a fost scribul profetului leremia (ler. 36,4). 
Secretarii oficiali purtau diferite titluri, în funcţie de locul în 
care isi desfășurau activitatea; în general erau desemnaţi prin 
numele de „scribi”: 0'190; mai apar si sub denumirea de 
„eronicari” (2Rg. 8,16): mman şi ,povatuitori” (Deut. 1,15; 
Num. 11,16): ono. „Autorii”, cea de-a doua categorie mentio- 
nată mai sus, era alcătuită din poeţi, predicatori, filosofi, 
povestitori; parte din moştenirea lor se găsește în pasajele 
narative, poetice, profetice şi filosofice ale Vechiului Testament. 
Cea de-a treia categorie se referă la „teologi”, în majoritatea 
lor preoţi; cu timpul, scribii oficiali s-au alăturat teologilor 
(1 Ezd. 7,6), iar mai târziu isi vor face apariţia fariseii, sadu- 
cheii şi alte școli teologice. 

O altă categorie de invatati erau cei care copiau textele. Se 
pare că cele două „table ale legii” (Ies. 32,15) erau de fapt două 
copii ale Legii, dintre care una se păstra în cortul mărturiei, 
iar cealaltă în alt loc, fiind destinată lecturării în public, cu 
anumite ocazii (Deut. 10,5; 31,9-13). Chiar şi Sfânta Scriptură 
pomenește de copii ale unor scrisori oficiale: „Iată copia de pe 
scrisoarea ce au trimis către regele Artaxerxe: «Slugile tale, 
oamenii de dincolo de Eufrat... Îndată ce s-a citit scrisoarea 
aceasta a regelui Artaxerxe, înaintea lui Rehum și a lui Șimşai 
scriitorul si a tovarășilor lor, aceştia au trimis îndată la Ierusalim 
şi cu puterea armelor au oprit lucrările ludeilor»” (1 Ezd. 
4,11.23); „Îi dădu de asemenea şi o copie de pe porunca dom- 
nească, cuprinsă în hrisovul dat în Suza pentru stârpirea lor, 
ca să-l arate Esterei și să-i dea de veste despre toate” (Est. 4,8). 

Printre clădirile descoperite la Qumran se numără și un 
scriptorium, acolo unde membrii comunității copiau textele 
` biblice și alcătuiau noi texte despre viata comunităţii? se 
presupune că procesul de copiere a textelor avea loc în felul 
următor: o persoană citea cu voce tare textul de bază, în timp 
ce copistii aşterneau în scris ceea ce auzeau. În acest fel, se 


1. Din rândurile lor proveneau oameni precum Gamaliel (Fap. 5,34), 
Hilel, Yohanan Ben Zakkai și Akiba. 

2. F.M. Cross, The Old Testament at Qumran, The Ancient Library of 
Qumran and Modern Biblical Studies, Sheffield, 1995, pp. 121-142. 

puteau alcătui mai multe copii în același timp. Copierea texte- 
lor se mai putea face și de către o singură persoană care citea 
cu voce joasă un text, iar apoi scria ceea ce citise. În aceste 
condiţii, se puteau strecura foarte uşor în textele copiate gre- 
şeli de auz, de vedere sau de atenţie. 

Este limpede că scribii încercau să corecteze greșelile pe 
care le descopereau în textele copiate. Adeseori, scribul tăia cu 
o linie cuvântul greșit si scria deasupra cuvântul corect; dacă 
greșeala se referea la vreun cuvânt sau la vreun pasaj lipsă, 
scribul îl adăuga fie în spaţiul liber dintre rânduri, fie la 
marginea rândului. Întrucât copistii nu lucrau mecanic la 
transcrierea textelor, ci se implicau afectiv în munca pe care 
o făceau, își exprimau uneori consimțământul fata de cele 
relatate în text prin scrierea câtorva cuvinte de laudă la mar- 
ginea rândurilor. Un copist ulterior, care folosea textul respectiv 
drept text de bază, nu știa dacă notele marginale reprezentau 
o corecție a vreunei omiteri anterioare sau dacă era o simplă 
remarcă a copistului anterior. Așa se face că astfel de note 
marginale, numite glose, au ajuns să fie incluse în textele 
copiate, ulterior fiind recopiate de către alti copisti ca si cum 
ar fi fost părţi integrante ale textului de bază. 

Generatiile următoare de scribi, între care se numără si 
masoretii, nu aveau voie să schimbe nici măcar un cuvânt din 
textele copiate. Chiar dacă se gândeau sau erau siguri că un 
anumit pasaj din textul de bază era greșit, nu aveau dreptul 
să modifice textul; puteau, cel mult, să indice cu ajutorul 
anumitor semne, natura problematică a unor pasaje si să 
sugereze pe marginea textului o altă variantă pentru pasajul 
respectiv. Acest control strict asupra textului a fost introdus 
totuși destul de târziu?. 


1. FIE. Deist, op. cit., p. 36. 


2. Adevărul este că tradiția scribală masoretică nu reprezintă sub nici 
o formă un indiciu al acuratetei scribale din perioada premasoretică. 
Până nu demult, bibliştii foloseau standardul masoretic drept o măr- 
turie a acuratetei cu care textele biblice au fost transmise de-a lungul 
veacurilor, prezumție ce constituie un grav anacronism, dacă ţinem 
cont de ceea ce ne descoperă manuscrisele de la Marea Moartă. 

Natura materialelor de scris pe care le foloseau oamenii de 
odinioară face ca lucrările lor să fie demne de toată admiraţia. 
Un mare număr de inscripţii erau gravate în piatră, asa cum 
este cazul inscripției descoperite în anul 1880 în canalul pentru 
adus apă în cetate construit de către regele Iezechia. Pe lângă 
piatră, ca material de scris mai exista şi tabla, ni?, menţionată 
la Is. 30,8 alături de carte. Tabla consta probabil din două 
bucăţi plate din lemn, unite în partea din spate printr-o bala- 
ma. După cum se ştie, tablitele de lut se foloseau foarte mult 
nu numai pentru a consemna anumite contracte, dar și pentru 
a reda în scris istorii întregi. Deși textul Vechiului Testament, 
în prima sa formă, a apărut pe materialele consemnate mai 
sus, copistii perioadei postexilice dispuneau în mod sigur de 
materiale mult mai bune. Dintre acestea, cel mai des folosit 
pentru consemnarea în scris a textelor mai lungi, așa cum 
erau şi textele Vechiului Testament, era sulul de pergament 
(ao nn) pe care textul se scria în coloane (n1171), fiecare 
coloană având 30-55 de litere pe rând. Nu se ştie cu siguranță 
când a apărut papirusul pentru prima dată; era folosit pro- 
babil în timpul lui David, la redactarea scrisorilor. În Babilon, 
papirusul a fost folosit pentru prima dată în secolul al IX-lea î.Hr. 
Este posibil ca anumite texte ale Vechiului Testament să fi 
fost scrise pe papirus chiar înainte de exil. 

Cercetarea sigiliilor din perioada biblică a luat un avânt 
deosebit în ultimul timp datorită descoperirii neașteptate a 
câtorva colecții de bule ce poartă inscripţii ebraice. O bulă ia 
naștere prin imprimarea unui sigiliu pe o bucată de argilă 
“ataşată unui document scris; astfel, în mod evident, bula 
conține oarecum mai multe informații decât însuși sigiliul. Cu 
putin timp în urmă, bulele si sigiliile ebraice cunoscute puteau 
fi numărate pe degetele unei singure mâini, însă în prezent, 
pe măsură ce numărul lor crește, iar tehnica modernă de 
cercetare avansează, ne dăm pe deplin seama de extraordinara 
valoare istorică și culturală a acestor bule și sigilii. 

Profesorul Nahman Avigad de la Universitatea Ebraică din 
Ierusalim, cel mai bun expert din lume în domeniul pecetilor 
ebraice, se plângea, în anul 1978, de faptul că „deşi au fost 

descoperite sute de peceti si inscripţii ebraice datând din 
perioada biblică, nici unul dintre posesori nu a fost identificat 
cu vreo persoană menţionată în Biblie”. În zilele noastre, 
această situație s-a îmbunătăţit considerabil pentru că, pentru 
prima dată, posesorii a două sigilii care au imprimat două 
dintre bulele ansamblului de faţă au putut fi identificați cu 
personaje menţionate în Vechiul Testament. Studiind impri- 
mările sigiliilor personale ale lui Berekhyahu/Baruh, fiul lui 
Neria, scribul (secretarul și tovarășul credincios al Profetului 
Ieremia) si Yerahmeel, fiul împăratului (despre care se spune 
că a fost trimis să-i aresteze pe Ieremia si pe Baruh din 
porunca împăratului), nu putem să nu-i asociem pe cei doi cu 
personajele care au jucat un rol atât de important în eveni- 
mentele furtunoase de la curtea regală, înainte de distrugerea 
Ierusalimului în 586 î.Hr. 

Cea mai importantă descoperire de acest fel a avut loc în 
colonia militară de la Elefantine, în Egiptul de Jos, unde au 
fost scoase la lumină numeroase papirusuri aramaice din peri- 
oada persană (secolele V-IV î.Hr.). Acestea reprezentau docu- 
mente juridice și administrative, ce cuprindeau scrisori, acte 
de vânzare, acte de căsătorie, documente financiare și altele. 
Papirusurile erau împăturite de mai multe ori și legate cu 
sfoară, pe care se aplica apoi o singură bulă imprimată de un 
sigiliu fără inscriptie?. O altă descoperire importantă a fost 
făcută în anul 1962 într-o peşteră din Wadi Daliyeh, la nord 
de lerihon. Această peșteră a servit drept refugiu pentru per- 
soanele bogate din Samaria care au fugit din fata armatelor 
lui Alexandru cel Mare. Aceștia au adus cu ei documente 
juridice scrise în aramaică datând de la sfârşitul perioadei 
persane (a doua jumătate a secolului al IV-lea î.Hr.). Papirusurile, 
aflate într-o stare avansată de deteriorare, erau sigilate cu 
bule, din care s-a recuperat un număr de 128 de exemplare. 


1. Nahman Avigad, „Baruch the Scribe and Zerahme’el the king’s son”, 
IEJ 28 (1978), p. 50. 

2. J.D. Cooney, ,The papyri and their sealings, with a brief description 
of their unrolling”, in E.G. Kraeling (ed.), „The Brooklyn Museum 
Aramaic Papyri”, New Haven, 1953, pp. 123-127. 

Fiecare document era sigilat cu mai multe bule, iar unul dintre 
ele era legat cu o sfoară pe care se găseau încă 7 bule destul 
de bine conservate. Acest tip de document se deschidea numai 
atunci când apărea o problemă juridică. Bulele purtau motive 
ornamentale din repertoriul greco-persan. Un alt exemplu 
interesant de utilizare a bulelor a fost descoperit în 1909 la 
Avroman, în îndepărtatul Kurdistan. Acolo a fost scos la lu- 
mină un vas de piatră conţinând mai multe documente pe 
pergament, rulate și sigilate cu bule. Trei dintre ele s-au 
păstrat. Două dintre documente sunt în greacă şi unul în 
aramaică, datând din secolul al III-lea î.Hr. Ele au fost scrise 
şi sigilate astfel: textul a fost scris de două ori, o dată în 
original, în partea de sus a pergamentului, iar a doua oară în 
„copie”, în partea de jos, cu un spaţiu lăsat între cele două 
scrieri ale textului ; partea de sus era apoi împăturită si legată 
cu o sfoară care era trecută prin niște găuri mici făcute în 
porțiunea goală dintre cele două texte. Bucăţi de argilă erau 
apoi aplicate prin apăsare pe sforile ce legau documentul și 
erau imprimate cu sigiliile tuturor părţilor implicate în con- 
tract. Textul din partea de jos a pergamentului rămânea des- 
chis pentru a putea fi oricând controlat, nefiind sigilat. Aceste 
documente de la Avroman sunt exemple rare de „documente 
duble”, ce prezintă o jumătate sigilată cu bule si o alta nesigi- 
lată. În latină, porţiunea împăturită era cunoscută sub numele 
de scripta interior, în timp ce porțiunea nesigilată se numea 
scripta exterior. Dacă versiunea nesigilată era contestată, se 
putea deschide partea din interior pentru confruntarea textelor 
în prezenţa autorităților’. Această practică a „documentelor 
duble” (sau „documente legate”, în terminologia Talmudului) 
era foarte răspândită în Antichitate si era frecvent întâlnită 
în perioada elenistică pretutindeni în teritoriile seleucide și 
ptolemaice. Dar numai în puţine cazuri astfel de documente 
s-au păstrat împreună cu bulele care le sigilau. 


1. E.H. Minns, „Parchments of the Parthian Period from Avroman”, 
Journal of Hellenistic Studies 35 (1915), p. 22. 

Cea mai reprezentativă descriere a redactării unui document 
de vânzare în timpul monarhiei iudaice apare în Biblie; ea se 
referă la cumpărarea unui teren de către profetul Ieremia pe 
vremea când era închis din ordinul regelui. Relevanta pasa- 
jului biblic justifică citarea cuvintelor lui Ieremia: „Atunci am 
cunoscut că acesta fusese cuvântul Domnului și am cumpărat 
de la Hanameel, fiul unchiului meu, țarina cea din Anatot și 
i-am cântărit șapte sicli de argint si zece arginti; apoi am scris 
zapisul şi l-am întărit cu pecetea, am chemat la aceasta martori 
şi am cântărit argintul cu cântarul. Am luat atât zapisul de 
cumpărare, cel pecetluit după lege si rânduială, cât și pe cel 
deschis; Si am dat acest zapis de cumpărare lui Baruh, fiul lui 
“Neria, fiul lui Maasia, în fata lui Hanameel, fiul unchiului 
meu, și în fata martorilor care iscăliseră acest zapis de cum- 
părare, și în fata tuturor iudeilor, care se aflau în curtea gărzii, 
Si în fata tuturor am poruncit lui Baruh: Asa zice Domnul 
Savaot, Dumnezeul lui Israel: «la zapisele acestea, — zapisul 
de cumpărare care este pecetluit si zapisul acesta deschis — si 
le pune într-un vas de lut, ca să stea acolo zile multe. Că așa 
zice Domnul Savaot, Dumnezeul lui Israel: Casele, tarinile si 
viile vor fi din nou cumpărate în tara aceasta»” (ler. 32,9-15). 

Deşi cumpărarea făcută de leremia era una simbolică, după 
cum reiese din ultimul verset, Biblia ne prezintă o descriere 
fidelă a procedurii legale de vânzare a pământurilor în vremea 
lui Ieremia. „Zapisul de cumpărare” (sefer hammiqnah), scris 
probabil pe papirus (fapt indicat și de bulele noastre) era 
pecetluit în cazul de fata doar de sigiliul cumpărătorului. Se 
pare că martorii au aprobat numai actul de vânzare-cumpărare 
prin semnăturile lor în cerneală. Se presupune că şi vânzătorul 
a semnat respectivul document, dar leremia nu menţionează 
nimic despre acest lucru. Primul act era numit „zapisul pecet- 
luit” pentru că era infasurat si sigilat cu una sau mai multe 
bule; el conţinea originalul contractului și urma să fie deschis in 
prezenţa autorităților legale numai dacă era absolută nevoie — de 
exemplu atunci când apăreau îndoieli privind interpretarea 
textului. Al doilea document, „zapisul deschis”, era o copie a 
versiunii legate şi sigilate şi era destinat cercetării contractului 

ori de câte ori se dorea. Astfel, putem vorbi în mod sigur de 
două texte, un original si o copie, scrise pe două bucăţi diferite 
de papirus. Ambele au fost date spre păstrare scribului Baruh, 
care era prezent la semnarea contractuluil. 

Practica scrierii documentelor în două exemplare era foarte 
veche. Era cunoscută încă de timpuriu în Mesopotamia, unde 
textul cuneiform original era scris pe o tăbliță de argilă, în 
timp ce copia era scrisă pe „un plic” de argilă care înfășura 
originalul (totuşi pe timpul lui leremia această practică nu 
mai exista nici chiar în Mesopotamia). Prima menționare a 
scrierii unui document în două exemplare pe un material 
pliabil (adică pe papirus) este într-adevăr pasajul de la Ieremia 
citat mai sus. Nu s-au descoperit însă rămășițe ale unor 
astfel de documente datând din perioada primului Templu. 
Singura mărturie arheologică a „documentelor sigilate” din 
acea perioadă pare a fi însăși existența bulelor, care cons- 
tituiau o parte integrantă a documentelor pe papirus legate 
şi sigilate. 

Cuvintele lui leremia evidenţiază atât depozitarea, cât și 
păstrarea cu grijă a documentelor în perioada primului Templu. 
Proorocul Ieremia i-a spus scribului Baruh să pună ambele 
documente ale contractului său de cumpărare, pe cel deschis 
şi pe cel pecetluit, într-un vas de pământ „ca să stea acolo zile 
multe”. Într-adevăr descoperirile arheologice au arătat că aceasta 
era o metodă frecventă de depozitare a documentelor şi manu- 
scriselor în Antichitate?. 

Fragmentele de vase inscripționate numite ostraca, întâlnite 
în Egipt, încă din timpul vechiului imperiu, reprezentau un 
material de scris abundent și foarte ieftin ; ele se foloseau mai 
ales pentru exerciţii de scoala, scrisori, chitante, bilete. În 
Atena, trimiterea în exil era consemnată prin scrierea pe 


1. Hershel Shanks, „Jeremiah's scribe and confidant speaks from a 
hoard of clay bullae”, în Hershel Shanks si Dan P. Cole (ed.), Early 
Israel, vol. 1, The Best of BAR, Washington D.C., 1992, pp. 306-310. 

2. Mihai Vladimirescu, „Principalele descoperiri arheologice din Ierusalim 
în ultimii ani”, Altarul Banatului, nr. 1-3/2003, p. 80. 

fragmente de vase a numelor celor condamnați la așa-numita 
„ostracizare”. Pe teritoriul Țării Sfinte s-au descoperit mai 
multe astfel de ostraca, cele mai importante fiind cele de la 
Arad, Hazor, Lachis si Samaria. O semnificaţie deosebită prezintă 
materialul epigrafic abundent descoperit la Arad, scris în ebraică 
si în aramaică. S-au descoperit 107 ostraca în ebraică, majo- 
ritatea scrise cu cerneală și câteva incizate (3 dintre ele au 
fost descoperite în 1976 şi descifrate de Rainey). Unele vase 
de la templu aveau nume de un interes particular, cum ar fi 
de exemplu, numele familiilor de preoţi Pashurr si Meremot, 
menţionate în Sfânta Scriptură (Ier. 20,1 si 1Ezd. 8,33). O altă 
ostraca raporta o urgenţă si solicita căpeteniei cetății Arad să 
trimită întăriri la Ramat Neghev contra unui atac edomit. 
Cele 85 de ostraca în limba aramaică din stratul perioadei 
persane atestă faptul că Aradul îndeplinea în acea perioadă o 
importantă funcţie militară, majoritatea inscriptiilor vorbind 
despre transportul bunurilor cu ajutorul cailor si al măgarilor, 
despre distribuirea hranei si despre numărul călăreților ce 
participau la diferite bătălii. După spusele lui Joseph Naveh 
care a publicat toate aceste ostraca din perioada persană, în 
acea perioadă, fortăreața de la Arad era un loc de oprire și un 
centru de aprovizionare pentru soldaţii cavaleriei si pentru 
caii lor, ca parte a unei rețele de comunicaţii mai întinse, cu 
locuri de oprire situate pe întreg teritoriul persan!. La Ascalon, 
s-a descoperit o ostraca ce prezintă o scriere alfabetică similară 
cu ebraica şi feniciana, caracteristică pentru Filistia secolului 
al VII-lea î.Hr. Atunci când filistenii au venit pentru prima 
dată, în secolul al XII-lea î.Hr., din lumea miceniană pe lito- 
ralul estic al Mediteranei, probabil au adus cu ei o limbă 
apropiată limbii grecești. Inscripţia de pe ostraca noastră 
indică faptul că în secolul al VII-lea î.Hr si poate chiar din 
timpul lui David şi Solomon, filistenii foloseau scrierea locală 


1. Israel Eph'al; Joseph Naveh, Aramaic ostraca of the fourth century BC 
from Idumaea, Magness Press, Hebrew University, Israel Exploration 
Society, 1996, p. 179. 

şi adoptaseră şi dialectul semitic!. In stratul arheologic II s-au 
descoperit multe ostracale în ebraică, bule, peceti și greutăţi 
marcate. 

Deosebit de importante sunt câteva ostracale cunoscute sub 
numele de „Scrisorile Lachis”, descoperite de Starkey printre 
ruinele arse ale uneia dintre camerele porţii orașului. Majori- 
tatea cercetătorilor (N.H. Torczyner, Lemaire si alţii) sunt de 
acord că o mare parte a acestor scrisori au fost trimise, cu 
puţin timp înainte de cucerirea babiloniană, către „stăpânul 
meu Yaush”, un comandant militar al Lachişului?. Se pare că 
scrisorile erau trimise de un subordonat care se afla într-un 
punct de unde putea vedea semnalele din Lachis și Azeca. 
Referitor la această problemă, Yadin pretinde că „Scrisorile 
Lachiş” erau copii sau schițe ale scrisorilor trimise din Lachiș 
către un comandant militar din Ierusalim. În timp ce armata 
babiloniană avansa spre Lachiș prin regiunea Sefela, necu- 
noscutul comandant de avanpost îi scria superiorului său din 
Lachiș: „Aşteptăm semnalele din Lachiș, conform indicatiilor 
pe care le-a dat stăpânul meu, căci nu putem vedea semnalele 
de focuri din Azeca”. Această simplă înştiinţare a unui ofiţer 
către superiorul său este remarcabilă, pentru că ea confirmă 
relatarea biblică despre invazia lui Nabucodonosor (Ier. 34,7). 
În anul 1993, la Mareşa s-au descoperit șapte fragmente cera- 
mice inscripționate, parti ale unei ostraca pe care fusese scris 
un document. Este vorba despre primul contract de căsătorie 
scris pe un vas, descoperit vreodată pe teritoriul Țării Sfinte”. 

Natura materialului pe care se scria determina și tipul 
instrumentului cu care se scria: cu cât era mai dur materialul, 
„cu atât instrumentul de scris trebuia să fie mai puternic. 


1. Lawrence E. Stager, „The Fury of Babylon, Ashkelon and the Archaeology 
of Destruction”, Biblical archaeology review, ianuarie/februarie 1996, 
p. 77; Dothan, Trude, The Philistines and Their Material Culture, 
Yale University Press, New Haven și Londra, 1982, p. 38. 

2. Emerton, J.A., „Were the Lachish letters sent to or from Lachish ?”, 
PEQ 133 (2001), p. 2-15 

3. Eshel, Esther; Kloner, Amos, ,An aramaic ostracon of an edomite 
marriage contract from Maresha, dated 176 B.C.E.”, IEJ, vol 47, nr. 
1-2, 1997, p. 1-22; 

Ieremia 17,1 vorbeste despre un condei de fier, iar psalmistul 
își compară limba cu o „trestie de scriitor ce scrie iscusit” 
(Ps. 44, 2). Cel mai cunoscut instrument de scris, un fel de 
stilus, era folosit la scrierea cu cerneală. Se cunosc două tipuri 
de cerneală: una pe bază de funingine de la lampă, iar alta 
pe bază de metal si acid; primul tip era folosit la scrierea pe 
pergament, cel de-al doilea la scrierea pe papirus!. Este clar 
că astfel de materiale de scris puteau fi cauza multor greșeli 
care se produc în procesul de copiere a textelor: tablitele de 
lut se puteau sparge, foile de pergament se puteau uza în 
urma unei folosiri repetate, papirusul se putea rupe. Perga- 
mentele se întăresc cu timpul, pentru ca în cele din urmă să 
se desprindă din ele bucăţi mici care ar putea conţine prima 
sau ultima literă dintr-un rând, sau chiar o corecție completa 
care a fost scrisă pe marginea textului copiat?. Dacă un strat 
de pergament era împăturit şi despăturit de mai multe ori, 
rândul scris care se afla pe pliu devenea cu timpul ilizibil; 
acesta este motivul pentru care, mai târziu, mai multe straturi 
de pergament erau cusute laolaltă formând un sul care putea 
fi înfășurat. Aceste materiale puteau de asemenea cădea pradă 
diferitelor microorganisme sau molii care aduceau mari daune 
textelor copiate. Apoi, ne putem imagina cum dispărea cer- 
neala de pe pergamente dacă erau expuse la soare mai mult 
timp, sau cum se deteriora textul dacă venea în contact cu 
apa. De asemenea, nu trebuie să uităm că ustensilele cu care 
se scria nu erau de foarte bună calitate; în funcţie de vârsta, 
greutatea şi ascutimea penelului, literele puteau fi inscrip- 
tionate imperfect, astfel încât, uneori, copiștii le inlocuiau cu 
litere asemănătoare”. 

Prin urmare, ne dăm seama de complexitatea factorilor care 
puteau influența calitatea și lizibilitatea textului de bază și a 
copiilor care se făceau după el. Este foarte greu, dacă nu chiar 


1. „Uneltele de scris” menţionate la lez. 9,2 făceau parte din echi- 
pamentul pe care scriitorul îl purta de obicei atașat la brâu. 

2. Nu degeaba imitatiile moderne de pergament au marginile crestate! 

3. F.E. Deist, op. cit., p. 38. 

imposibil să stabilim cu precizie care a fost cauza unei anumite 
greşeli. Important este să fim conștienți că textele copiate 
puteau proveni din texte cu greșeli, iar această imperfecţiune 
a textelor de bază nu avea uneori nici o legătură cu cel care 
le redactase. Datorită faptului că în Antichitate se foloseau 
diferite suporturi pentru scrierea textelor, cantitatea de dovezi 
literare care a supravieţuit diferă de la o regiune la alta. 
Dovezi literare masive au fost recuperate în urma săpăturilor 
din Mesopotamia, sudul Turciei si Siria; arhivele de la Ugarit 
şi Ebla sunt doar două exemple în acest sens!. Si din Egipt au 
fost recuperate multe surse scrise, incluzând inscripții în piatră, 
tăblițe de lut, scrieri „pictate” pe pereţii cavourilor si papiru- 
suri care au supraviețuit în special în zonele cu umiditate 
scăzută de pe teritoriul Egiptului. În mod surprinzător, zona 
care prezintă cel mai mic număr de scrieri găsite este zona 
Ţării Sfinte, pe teritoriul si în jurul Israelului antic. S-au 
descoperit doar câteva texte vechi care sunt în mare parte 
foarte scurte. Din cauza condițiilor climatice, textele scrise pe 
papirus sau pergament au dispărut. Ceea ce a supraviețuit 
sunt câteva inscripţii în piatră şi rocă, câteva tăblițe de lut, 
bucăţi de vase inscripţionate și, mai nou, colecţia de bule 
ebraice din timpul lui leremia?. 

Papirusul se obținea din tulpinile plantei de la care şi-a 
luat numele, foarte întâlnită mai ales pe malurile Nilului, în 
Egipt. Tulpina era tăiată în fâșii subţiri, după care se formau 
două straturi de fâșii încrucișate aşezate unele peste altele, 
fixate prin presare si cu ajutorul unui clei. În acest fel se 
confectionau „foile de scris”, care puteau fi prinse unele de 


1. A.R. Millard, „History and legend in early Babylonia”, în Long, V.P. 

altele, formând un sul. Înălţimea sulului depindea de lungimea 
fâşiilor de tulpină. Papirusul se folosea în Egipt încă din 
mileniul III î.Hr. Cel mai vechi papirus scris care s-a păstrat 
datează din timpul celei de-a cincea dinastii egiptene (2470 î.Hr.). 
Nu putem spune cu exactitate când a fost adus papirusul 
pentru prima dată în Grecia. Interesant este însă faptul că 
vechiul oraş fenician Gebal, situat pe coasta Mediteranei, 
puţin mai la nord de actualul Beirut, fusese numit „Biblos”! 
de către greci întrucât era portul de unde importau papirusul 
adus din Egipt?. În limba greacă, carte se spune fifov, un 
derivat de la numele materiei care desemnează papirusul, 
B(BAoc. În limba latină, cuvântul liber, desemnează atât cartea, 
cât si materialul pe care este scrisă: liber se spune şi la 
pelicula de lemn care se află imediat sub scoarța copacului”. 
Până la descoperirea hârtiei în China si răspândirea ei în 
Siria și Egipt, în secolele VI-VIII d.Hr., papirusul era cel mai 
la îndemână material de scris din lumea veche. Papirusul 
egiptean a condus la dezvoltarea unei adevărate industrii 
exportatoare; din nefericire, climatul umed al celorlalte tari 
făcea practic imposibilă păstrarea îndelungată a papirusurilor 
scrise, excepţie făcând regiunea Mării Moarte, cu un climat 
foarte uscat, unde s-au descoperit câteva papirusuri biblice 
importante. 

Pergamentul este un material pregătit din piele de vită, 
capră, oaie sau cerb, ale cărui începuturi datează din mileniul 
al III-lea î.Hr. Potrivit lui Pliniu, care îl citează pe scriitorul 


1. Termenul grecesc corect pentru desemnarea papirusului — cuvânt 
împrumutat de la egipteni — este byblos sau biblos, de la care derivă 
cuvântul biblion („carte”), iar prin forma de plural (biblia), cuvântul 
Biblie. 

2. Frederic Kenyon, Our Bible and the ancient manuscripts, Eyre & 

roman Varro (sec. I d.Hr.), pergamentul a fost inventat de 
către Eumenes din Pergam, atunci când Ptolemeu al Egiptului, 
invidios pe un rival de-al său, colecţionar de cărţi, a fixat un 
embargou la exportul de papirus. Deşi cele mai vechi per- 
gamente inscripționate datează din timpul Dinastiei a XII-a 
egiptene, tehnica pregătirii pergamentului s-a perfecționat în 
secolul al II-lea î.Hr., în orașul Pergam, de la care și-a luat 
numele!. 

Istoria scrisului a trecut prin etape foarte dificile? privind 
transmiterea corectă a textelor, ori de câte ori s-a pus problema 
unor schimbări: a materialelor de scris (de la tablitele de lut 
la papirus sau de la papirus la pergament), a modului de 
legare a materialelor de scris (de la sul sau volumen la codex 
sau carte), a tipului de litere (de la caracterele paleoebraice la 
scrierea pătrată sau de la caracterele grecești unciale la cele 
cursive). 

Sulul este cunoscut în limba ebraică sub numele de megilla, 
sau megillat sefer, tradus în limba greacă kephalis bibliou 
(Evr. 10,7; Ps. 39,11). Se scria mult mai ușor pe un sul de 
papirus decât pe o tăbliță de lut. Cu trecerea timpului însă, 
papirusul nu a mai fost atât de căutat, mai ales în regiunile 
mai umede; de fapt, aproape toate papirusurile păstrate pro- 
vin numai din Egipt si din regiunea Mării Moarte. Pentru o 
mai bună păstrare, sulurile din papirus erau ţinute în vase 
mari din lut (ler. 32,14). În perioada preexilică, în conformitate 
cu tradiția egipteană, sulurile erau confecționate din papirus. 
În perioada persană, când evreii au adoptat limba aramaică, 
scrisul pe pergament începe să fie folosit pe scară largă, deve- 
nind chiar obligatoriu pentru copierea cărţilor biblice. Platon 
(Phaidros 278), descriind modalitatea în care un autor își 
scria opera, lasă să se înțeleagă că totul consta în „tăierea si 
lipirea foilor de papirus unele de altele” (pros allela kollon te 
kai aphairon). În cursul redactării textului, dacă socotea că 
este cazul, autorul putea să adauge, să îndepărteze sau să 


1. Ibidem, pp. 43-44. 
2. In general, aceste etape corespund unor perioade de renaștere culturală. 

insereze anumite pagini. La inceput, un sul continea in general 
textul complet al unei singure lucrări; deşi atunci când se 
pregătea sau se cumpăra un sul se tinea cont de lungimea 
lucrării care urma să fie copiată, dacă aceasta depasea lungi- 
mea sulului, se intrebuintau alte suluri, până când lucrarea 
era scrisă în întregimel. 

În general, manuscrisele de la Marea Moartă prezintă textul 
fiecărei cărţi scris pe un sul diferit; sulurile puteau avea și 
lungimi foarte mari, cum este cel care conține textul cărții 
profetului Isaia. În acelaşi timp, alte cărţi erau atât de mici 
încât puteau fi scrise mai multe într-un singur sul, așa cum 
este cazul celor cinci cărți care compun colecția Megillot. In 
schimb, Pentateuhul era prea lung pentru a fi copiat într-un 
singur sul; de obicei, se foloseau cinci suluri, câte unul pentru 
fiecare carte. În zilele noastre, edițiile moderne ale Bibliei 
conțin ansamblul cărților care formează canonul biblic, această 
prezentare ajutând la o mai bună înţelegere a ideii de unitate 
a canonului Vechiului Testament. 

Sulurile aveau un mare dezavantaj: nu puteau fi scrise 
decât pe o singură parte; pe lângă aceasta, intrebuintarea lor 
necesita folosirea ambelor mâini. Ne putem închipui cât de 
greu îi era unui cititor care avea in fata un sul conținând un 
text biblic să verifice anumite pasaje. Nu este de mirare că 
treptat, sulurile au fost scoase din uz, fiind înlocuite cu 
codexurile, confecţionate la început din foi suprapuse de papi- 
rus, iar mai apoi din pergament. Începând cu secolul I. d.Hr., 
codexul începe să fie folosit din ce în ce mai mult în locul 
sulului. În secolul al IV-lea d.Hr., intrebuintarea codexului 
din pergament, în locul codexului din papirus, devine un lucru 
obișnuit. Codexul reprezintă ansamblul foilor de papirus sau 
de pergament, pliate în două, grupate într-un fel de caiet, 
cusute laolaltă si în general protejate de către o copertă?. În 


1. Julio Trebolle Barrera, op. cit., pp. 90-91. 

2. Cea mai veche copertă se află la Paris, Bibl. Nat., Suppl. Gr. 1120 (van 
Haelst 695) și aparţine unui codex al lui Philon, codex pe care Kenyon 
şi Hunt îl datează în secolul al III-lea d.Hr. Această copertă, sub 

general, conţinutul codexului este un text destinat difuzării și 
păstrării ; textul poate fi literar (opere clasice) sau strict profe- 
sional, tehnic (biblic, juridic, medical, şcolar etc.)’. 

Originea codexului o constituie tablitele de scris, dintre 
care cele mai cunoscute sunt cele din ceară (xt\poc), probabil 
de origine orientală. Aceste tăblițe erau formate din două sau 
mai multe planşe din lemn (diptic, triptic, poliptic), ţinute 
laolaltă cu ajutorul unei agrafe sau al unui cordon care trecea 
prin câteva mici orificii făcute pe marginea planşelor ; interio- 
rul planşelor era acoperit cu un strat fin de ceară pe care se 
scria cu ajutorul unui penel ascuţit. În Antichitate, acesta era 
suportul cel mai des întâlnit pentru efectuarea calculelor, a 
exerciţiilor de școală, pentru însemnarea anumitor notiţe?. 
Dacă modelul codexului îl reprezintă tablitele de ceară, antece- 
dentul său imediat este carnetul de pergament (membranae, 
peufpăva.); dovada incontestabilă a existenţei acestui carnet 
de pergament ne este oferită de către Quintilian, care în jurul 
anului 90 d.Hr., într-un anumit context literar, îl recomandă 
în felul următor: Scribi optime ceris, in quibus facillima est 
ratio delendi, nisi forte visus infirmior membranarum potius 
usum exiget... Relinquendae autem in utrolibet genere contra 
erunt vacuae tabellae, in quibus libera adiciendi sit excursio 
(„Cel mai bine se scrie pe ceară, căci este foarte uşor de șters, 
însă, pentru cei cu vederea mai slabă este mai bună folosirea 
pergamentului. Fie că se folosesc tablitele de ceară, fie că se 


formă de portofel, conținea fragmente din Evanghelia după Matei și 
din Evanghelia după Luca, ce datau din secolul al II-lea. Este vorba, 

i practic, despre cele mai vechi mărturii ale celor două Evanghelii. 
Pentru mai multe detalii, C.H. Roberts, Manuscripts, Society and 
Belief in Early Christian Egypt, Oxford, 1979. 

1. B. Atsalos, La terminologie du livre-manuscrit à l'époque byzantine, 
Tesalonic, 1971, pp. 39-41. 

2. Joseph van Haelst, Les origines du Codex, în Bibliologia. Elementa 
ad librorum studia pertinentia. Les Débuts du Codex, Actes de la 
journée d’étude organisé a Paris les 3 et 4 juillet 1985 par l'Institut 
de Papyrologie de la Sorbonne et l’Institut de Recherche et d Histoire 
des Textes, édités par Alain Blanchard, Brepols-Turnhout, 1989, p. 14. 

8. Inst. Or., X, 3, 31-32. 

foloseşte pergamentul, trebuie lăsate la început câteva pagini 
albe, unde pot fi trecute adăugirile”). Aluziile la tăblițele de 
ceară şi la paginile albe ne sugerează că autorul vorbește 
despre un suport de scris care are forma unui codex. Paginile 
albe sau ciornele ne duc cu gândul la un carnet. Carnetul de 
pergament este o invenţie romană. Acest lucru îl aflăm în mod 
indirect de la 2Tim. 4,13, unde se află singura atestare cunos- 
cută a cuvântului peufpovar, cu sensul de carnet de pergament. 
Sfântul apostol Pavel scrie: T6v qotidvnv óv anédtnov Tpwodt 
napa Koipnw epx6uevoc pepe xal to fifila porAvota Troc peufipdvac 
(„Când vei veni, adu-mi felonul pe care l-am lăsat în Troada, 
la Carp, precum și cărțile, mai ales pergamentele”). Sfântul 
apostol Pavel se folosea de un termen latin întrucât se referea 
la o realitate care nu avea o denumire proprie în greacă. 
Utilizând transcrierea greacă a cuvântului latin membrana, el 
evită folosirea cuvântului grec S.pYepoc (al cărui sens ar fi 
„suluri făcute din piei”), confirmând în același timp originea 
romana a codexului (a cărții sau, mai simplu, a carnetului) de 
pergament. 

Codexul, având aproximativ forma unei cărți moderne, pre- 
zenta câteva avantaje fata de sul: costa mai putin, nu era atât 
de pretentios la cărat, puteai să cauţi ușor în el un anumit 
pasaj, oferea posibilitatea de a numerota paginile și de a insera 
indici sau note. Misionarii creştini apreciau cel mai mult costu- 
rile sale reduse şi facilitatea transportării sale dintr-un loc 
într-altul. Julio Trebolle Barrera face o constatare interesantă 
atunci când spune că trecerea de la sul la codex a avut loc în 
același timp cu trecerea de la hainele grele, voluminoase, ale 
perioadei clasice, la hainele mai ușoare, prinse la mijloc în 
curea, specifice Antichității târzii; hainele cu curea permiteau 
o mai mare mobilitate în mișcare, mai ales în călătorii. Cu 
timpul, codexul a devenit cel mai bun însoțitor al misionarului 
creştin. Adoptarea rapidă de către creştini a codexului, simbo- 
liza totodată ruperea de tradiția iudaică, în cadrul căreia 
textele sacre trebuiau copiate doar pe suluri. Până în zilele 
noastre, Sefer Tora, adică Pentateuhul folosit pentru lecturile 
publice de la sinagogă, se foloseşte în format de sul. La jumătatea 

secolului al II-lea d.Hr., formatul codexului era folosit pentru 
transmiterea tuturor Scripturilor Sfinte creștine, incluzând 
cărțile moştenite de la evrei. Posibilitatea copierii diferitelor 
cărţi biblice într-un singur codex a contribuit în același timp 
la o mai bună înţelegere a ideii de canon biblic. Deşi la început 
codicele conţineau numai cele patru Sfinte Evanghelii sau an- 
samblul epistolelor pauline, definitivarea canonului Noului 
Testament a coincis cu perioada în care codicele aveau suficient 
spaţiu pentru a cuprinde toate cărțile Noului Testament!. Cele 
mai vechi texte păstrate ale Noului Testament sunt toate în 
format de codex?. 

Potrivit mărturiilor literare, formatul revoluţionar al codexu- 
lui, care s-a răspândit imediat printre creștini în primele seco- 
le d.Hr., în aproape întreaga regiune a bazinului Mării Mediterane 
după anul 300, a fost adoptat mult mai târziu de către învățații 
evrei”. Se pare că evreii din Orient au adoptat formatul codexului 
în secolul al IX-lea, sau la sfârșitul secolului al VIII-lea, după 
cucerirea arabă. Adoptarea târzie a codexului de către evrei, 
ce coincide de fapt cu cristalizarea versiunii masoretice a 
Bibliei ebraice, poate reflecta totodată natura orală a trans- 
miterii literaturii ebraice postbiblice — talmudică și midrasica. 

Primele codice ebraice cunoscute au fost scrise la începutul 
secolului al X-lea, în Orientul Mijlociu“. Codicele ebraice din 
secolul al XI-lea, care s-au păstrat, provin din Italia şi Maghreb, 
iar cele datate în secolul al XII-lea provin din Peninsula 
Iberică, Franţa, Germania, Anglia și Bizanţ; în mod surprin- 
zător, numărul codicelor ebraice datate în secolul al XIII-lea 

“este destul de mic, mai ales în afara Orientului Mijlociu, 


1. E.G. Turner, The Typology of the Early Codex, Philadelphia PA, 1977, 
pp. 14-15. 

2. C.H. Roberts; T.C. Skeat, The Birth of Codex, Oxford, 1983, p. 33. 

3. M. McCormick, „The Birth of the Codex and the Apostolic Life-Style”, 
Scriptorium, 39 (1985), pp. 150-158. 

4. S. Hopkins, „The Oldest Dated Document in the Geniza”, Studies in 
Judaism and Islam Presented to Shelomo Dov Goitein on the Occasion 
of his Eightieth Birthday (ed. Sh. Morag et al.), lerusalim 1981, 
pp. 81-94; 97-98. 

secolul al XV-lea este cel mai bogat, mai mult din jumătatea 
codicelor scrise până în 1540 datând din acest secol’. Pe lângă 
cultura iudaică, codicele ebraice medievale reflectă tradiţiile 
scribale, practicile tehnice, principiile care stau la baza întocmirii 
unui codex precum şi tipologiile caligrafice specifice civili- 
zaţiilor si culturilor din Apus și din Orient. 

Beit Arie? a demonstrat că putem vorbi despre cinci entităţi 
geoculturale în cadrul cărora se întâlnesc codice ebraice me- 
dievale: 


1. așkenazică: centrul şi nordul Franţei medievale, Germania 
medievală, Anglia; 

2. italiană; 

bizantină: Turcia Apuseană, Grecia, Balcanii, Creta; 

4. sefaradică: Spania, Portugalia, Provence, Maroc, Alegeria, 
Tunisia; 

5. orientală: Yemen, Egipt, Palestina, Siria, Turcia Răsăriteană, 
Iraq, Persia, Bukkara, Uzbekistan. 


a 


Orice încercare de clasificare a diferitelor stiluri și carac- 
teristici ale codicelor ebraice medievale trebuie să tina cont de 
regiunile religiilor si culturilor dominante în momentul intro- 
ducerii codexului ebraic. 

Clasificarea caracteristicilor tehnice ale întocmirii codicelor 
ebraice medievale a demonstrat puternica stereotipie a com- 
ponentelor codicologice specifice fiecărei arii geoculturale. În 
același timp, asemănările între practicile scribale existente în 
cadrul aceluiaşi spaţiu cultural au condus la stabilirea unei 
tipologii codicologice a manuscriselor ebraice“. Prin urmare, 


1. Malachi Beit Arie, „Medieval Hebrew Manuscripts as Cross-Cultural 
Agents”, Hebrew Manuscripts of East and West. Towards a Com- 
parative Codicology, The Panizzi Lectures, The British Library, 1992, 
p. 3. 

2. Idem, Hebrew Codicology, Etudes de paleographie hebraique, Institut 
de Recherche et d’Histoire des textes, Paris, 1976, pp. 15-19. 

3. Idem, Hebrew Codicology; Tentative Typology of Technical Practices 
Employed in Hebrew Dated Medieval Manuscripts, Paris, CNRS, 1977 
şi The Israel Academy of Sciences and Humanities, lerusalim, 1981. 

practicile scribale iudaice din Evul Mediu pot fi împărţite în 

trei categorii importante: 

1. Practici specifice teritoriilor aflate sub stăpânire musul- 
mană, atât în Apus, cât şi în Răsărit, puternic influențate 
de caligrafia arabă, în care ca instrument de scris se folo- 
seste in mod deosebit trestia. 

2. Practici specifice teritoriilor din Apusul Europei, foarte 
asemănătoare celor utilizate la întocmirea codicelor latine. 
Ca instrument de scris, predomină pana. 

3. Practici specifice Imperiului Bizantin (înainte de cădere), 
influențate de caligrafia greacă. 


1. Idem, „The Art of Writing and the Craft of Bookmaking”, Hebrew 
Manuscripts of East and West. Towards a Comparative Codicology, 
The Panizzi Lectures, 1992, The British Library, p. 26. 

Manuscrisele 
Vechiului Testament 


Până la jumătatea secolului XX, majoritatea manuscriselor 
Bibliei ebraice erau de origine medievală; cercetătorii au com- 
parat sute de astfel de manuscrise și au compilat din ele liste 
cu texte deviante, asa cum este, de exemplu, ediţia Kennicott 
a Vetus Testamentum Hebraicum cum variis lectionibus (1776- 
-1780), care uneşte peste 615 manuscrise si 52 de ediţii tipărite 
ale unor parti din Biblia ebraică; colecţia lui De Rossi, Variae 
lectiones Veteris Testamenti (1784-1788), cu 731 de manuscrise 
şi 300 de ediţii tipărite ale unor părţi din Biblia ebraică!. În 
cursul secolului al XIX-lea, diferite librării din Europa aveau 
deja pe rafturile lor multe liste cu manuscrise, a căror impor- 
tanta a fost îndelung dezbătută, motivele principale fiind inspi- 
ratia și principiul sola Scriptura. Dacă Biblia reprezintă singura 
normă în doctrina Bisericii, se pune întrebarea: la care Biblie 
ne referim ? Așa cum am mai spus, răspunsul la această întrebare 
era foarte clar pentru reformaţi şi pentru succesorii lor: la 
Biblia ebraică. Însă dacă Biblia este inspirată, atunci cum se 
explică diferenţele dintre manuscrise ? 


1. 'Tot sub îngrijirea lui De Rossi, Apparatus Hebraeo-Biblicus, din anul 
1782 şi Scholia critica in Veteris Testamenti libros seu Supplementa 
ad varias Sacri Textus lectiones, apărută in 1798. 

5.1.1. Codex Aleppo 


În colofonul acestui text se spune că punctele de despărţire au 
fost introduse de către scribul Solomon ben Buya'a, iar semnele 
masoretice de către Aaron ben Mose ben Aser. Foarte îngrijit 
lucrat, acest text era menit să fie folosit numai la ocazii spe- 
ciale; tradiția spune chiar că nimănui nu îi era permis să 
copieze acest text. Evreii din Alep credeau că acest text fusese 
scris de către însuși Ezdra Scribul; această tradiţie este o 
expresie a respectului deosebit pe care îl avea comunitatea 
fata de această carte, asupra căreia nici măcar nu îndrăzneau 
să isi ridice privirea. Cu toate acestea, Allony a demonstrat că 
în Ierusalim și in alte locuri din diaspora se foloseau copii ale 
acestui codex’. Dacă lucrurile stau aşa, înseamnă că totuși 
putea fi consultat atunci când apăreau îndoieli în privinţa 
textului corect. Acest codex a fost alcătuit în cursul secolului 
al X-lea, dus în Egipt, pentru ca mai apoi să ajungă la Alep, 
unde s-a păstrat într-o sinagogă sefaradică. Codex Aleppo 
conţine toate cărțile Vechiului Testament. Pe fiecare pagină se 
află trei coloane, excepţie făcând cărțile Iov, Pildele lui Solomon, 
Psalmii şi alte câteva pasaje poetice care sunt scrise pe două 
coloane. Fiecare coloană are 28 de rânduri, dimensiunile unei 
file fiind de 33 x 26,5 cm. Din nefericire, o parte a acestui text 
a fost distrusă de un incendiu, în timpul războiului arabo-isra- 
elian din 1948, astfel încât din cele 380 de file iniţiale s-au 
mai păstrat doar 294. Autenticitatea acestui text a fost pusă 
la îndoială de către unii; Ginsburg, de exemplu, socotea că 
acest text nu este lucrarea lui Aaron ben Aser, ci o copie dupa 
textul original al lui Ben Așer?. Un karait din Basra, Israel b. 


1. N. Alony, „Complete copies of the Aleppo Codex in lerusalim and 
Bialystok”, Beth Mikra 77 (1979), pp. 193-205. 

2. C.D. Ginsburg, Introduction to the massoretico-critical edition of the 
Hebrew Bible, 1897 (retipărită in 1966), 242ff. 

Saadya b. Efraim, l-a oferit karaitilor din Ierusalim, unde s-a 
păstrat, sub îngrijirea a doi karaiti, Iosia si Ezekiel, până la 
asedierea orasului in timpul primei cruciade, iar mai tarziu a 
fost dus în Egipt, unde a fost copiat in cel putin două exem- 
plare. Una dintre aceste copii ar fi ajuns, în cele din urmă, la 
Biblioteca de Stat din Sankt Petersburg. Cealaltă copie a fost 
făcută de către rabbi Solomon ben Bevich. Aceste păreri ale 
lui Ginsburg au fost vehement contestate de către Goshen- 
-Gottstein, care este absolut sigur de autenticitatea codexului 
Aleppo!. 

Gottstein ne asigură că studierea codexului Alep si a codexului 
Cairensis, pagină cu pagină, lasă impresia că avem de-a face 
cu lucrări personale, cu creaţii de primă mână purtând încă 
urmele proaspete ale celor care le-au lucrat; în plus, potrivit 
părerii lui Gottstein, codexul Alep nu reprezintă doar unul 
dintre cele mai vechi manuscrise ale Bibliei, ci este cel mai 
mare eveniment în istoria textului biblic tiberian?. Fără îndo- 
ială, a fost precedat și de alte codice; însă acesta a fost primul 
codex care conţinea întreaga Biblie, cu adnotare masoretică 
deplină, fiind privit drept prototipul textului biblic tiberian. 
Codex Aleppo reprezintă rodul muncii a mai multe generații 
de masoreti, descendenți ai familiei Așer, fapt care ne deter- 
mină să credem că întocmirea sa trebuie să fi fost extrem de 
costisitoare. În ciuda faptului că vicisitudinile pe care le-au 
îndurat evreii în Evul Mediu au antrenat distrugerea a numeroase 
codice biblice, nu se explică de ce numai codice scrise înainte 
de anul 900 au dispărut complet. Dacă astfel de codice ar fi 
existat, ar fi trebuit să lase anumite urme. Se presupune că 
până în secolul al X-lea se copiau îndeosebi parti ale Bibliei, 
întrucât exista o nevoie practică în acest sens. Aaron ben 


1. M.H. Goshen-Gottstein, „The Aleppo Codex and the rise of the massoretic 
text”, BA 42 (1979), pp.145-163. 

2. Idem, The Rise of the Tiberian Bible Text, to N.H. Tur Sinai — master 
and friend - on his seventy-fifth birthday, in The canon and the 
Masorah of the Hebrew Bible. An introductory Reader, editata de Sid. 
Z. Leiman, Ktav Publishing House, New York, 1974, pp. 672-674. 

Aşer! este masoretul unanim recunoscut ca având ultimul 
cuvânt în privinţa textului biblic masoretic?. 

În colofonul codexului Aleppo se spune clar că textul a fost 
copiat de către scribul Solomon ben Buya'a, un membru al 
unei binecunoscute familii de copisti. Nu se cunoaște cu sigu- 
ranta locul în care acest scrib a trăit si a copiat codexul. 

În orice caz, în orașul Cufut-Kale („Piatra Evreilor”) din 
Crimeea se afla o copie a Pentateuhului întocmită de același 
Solomon ben Buya'a. Acest manuscris al Pentateuhului con- 
tine două colofoare care prezintă amănunte biografice importante 
despre copistul lor; într-un prim colofon se spune: „Eu, Solomon 
Halevi, fiul lui Buya'a, ucenicul lui Sa’id, fiul lui Pargoi, numit 
Balquq, am scris această Carte a Legii lui Moise pentru că 
mâna binefăcătoare a Dumnezeului meu era peste mine’, pen- 
tru rabbi Barhun si pentru rabbi Salih, fiii lui rabbi Maimun”. 
Din al doilea colofon aflăm că textul a fost înzestrat cu masora 
de un alt membru al aceleiași familii, Efraim ben Buya'a, care 
ne-a lăsat câteva detalii interesante referitoare la lucrarea sa: 
„Eu, Efraim, fiul lui rabbi Buya'a, am punctat și am înzestrat 
cu masora şi am desăvârşit această Tora și am cercetat-o 
pentru că mâna binefăcătoare a Dumnezeului meu era peste 
mine ; iar dacă am făcut vreo greşeală, să nu mi se socotească 
păcat înaintea lui Dumnezeu. Am terminat lucrul într-o vineri, 
ziua a opta a lunii Kislev, în anul 1241 de la numărarea 
documentelor, pentru rabbi Abraham și rabbi Salih, fiii lui 
rabbi Maimun”. Din aceste două pasaje putem trage câteva 
concluzii importante privind redactarea codexului Aleppo: 
1. Solomon ben Buya'a obişnuia să copieze textul ebraic, lăsând 

introducerea vocalelor, a accentelor şi a tuturor celorlalte 
` note masoretice în seama unui specialist în aceste probleme. 


1. Lui i se atribuie si suma de note masoretice cunoscută sub numele 
de Diqduqe Ha-Te’amim ; tot el a temperat polemicile dintre rabaniti 
și karaiti. 

2. nwwa NN mi = „a fost ultima verigă a lanţului” (Levy, Zur masso- 

retischen Grammatik, pp. é ). 

Neem. 2,8. 

4. Era seleucida. 


w 

2. Efraim ben Buya'a care a vocalizat textul și-a încheiat 
lucrul în anul 1241 al erei seleucide, adică în anul 930 d.Hr., 
la câţiva ani după ce Solomon ben Buya'a a copiat textul. 
Prin urmare, este de presupus că scrierea Pentateuhului a 
început în anii '20 ai secolului al X-lea. 

3. În cel mai probabil caz, Codex Aleppo a fost scris înainte 
de Pentateuhul de la Cufut-Kale, din moment ce Aaron ben 
Aser este cel care a vocalizat textul consonantic. Rezultă că 
textul codexului Aleppo a fost scris la sfârșitul secolului al 
IX-lea, în orice caz, nu mai târziu de anul 910!. 


În secolul al XVIII-lea, rabinul comunităţii din Alep, Rafael 
Solomon Laniado, vorbeşte despre obligaţia evreilor din acest 
oraș de a jura pe textul codexului ori de câte ori trebuia să-și 
declare averea si să plătească taxa pentru sinagogă. Această 
tradiție s-a păstrat până în zilele noastre. Codexul se păstra 
într-unul dintre cele șapte „altare” ale vechii sinagogi din Alep, 
o descriere amănunţită a locului de păstrare fiind oferită de 
către rabbi Abraham, fiul lui rabbi Isaia Dayan, într-o lucrare 
scrisă în anul 1847-1848: „În altarul din partea sud-estică se 
află o nișă care conţine patru Coroane ale Legii, unele fiind 
texte ale întregii Biblii, altele numai ale Pentateuhului, iar 
într-una dintre ele este scris ceea ce s-a descoperit în prada 
luată din lerusalim (fie reparat și reconstruit); nu este men- 
tionata nici o dată, dar par să fie vechi. Tot acolo se află si o 
peşteră în care se spune că s-a arătat profetul Ilie; există 
obiceiul ca în vremuri de încercări să se aprindă aici candele”?. 

Primele etape ale încercărilor masoretilor tiberieni de a 
fixa în scris tradiţia orală rămân necunoscute; putem spune 
doar că masoretii, despre care nu stim mai nimic în afară de 
numele lor, și-au întocmit treptat sistemul de notare. Spre 


1. Itzhak Ben-Zvi, „The Codex of Ben Asher”, în The canon and the 
Masorah of the Hebrew Bible. An introductory Reader, editată de Sid. 
Z. Leiman, Ktav Publishing House, New York, 1974, pp. 759-761 

2. A se vedea Abraham Dotan, PIX 719 Dan >, Leghorn, 5610, 
fols. 67b-68a 

sfârşitul secolului al IX-lea, se conturează două sisteme tibe- 
riene, fiecare folosind semne grafice diferite pentru desemnarea 
aceleiași tradiţii de citire a textului biblic; pentru desemnarea 
acestor două subsisteme tiberiene, Goshen-Gottstein propune 
termenii protoreceptus şi nonreceptus!. Codex Aleppo mar- 
chează trecerea de la textul protoreceptus la textul receptus. 
Primul autor care stabilește o legătură între codex Aleppo si 
tradiţia ben Aser este Saadya b. David din Aden, care, in 
comentariul său la lucrarea Misneh Tora’? a lui Maimonide, 
spune că a văzut în Alep codexul pe care l-a folosit Maimonide 
şi că la sfârşitul său scria: „Aaron b. Aser l-a corectat”. 
Codex Aleppo nu este numai cel mai vechi codex complet al 
textului biblic tiberian, dar este și primul codex complet al 
tradiţiei ben Aser. Aceasta nu exclude posibilitatea ca Aaron 
ben Aser să fi pregătit codice cu parti ale Bibliei, înainte de 
definitivarea codexului Aleppo. Dacă ţinem cont de faptul că 
simpla copiere a codexului Aleppo, cu zecile de mii de note, 
necesită ani de zile, este foarte probabil că pregătirea unui 
astfel de model de codex abia se putea face o singură dată în 
viața unui om. Motivul pentru care acest text se bucură de 
foarte mare prețuire în anumite cercuri iudaice îl constituie 
faptul că marele Maimonide a folosit acest text si a lăudat 
tradiţia tiberiană pentru perfecțiunea sa. Maimonide, sau rabbi 
Mose ben Maimon, a fost un om învăţat, foarte bun cunoscător 
al Talmudului, astrologiei, matematicii, medicinei și filosofiei, 
devenit cu timpul conducătorul religios al evreilor din Egipt. 


1. Tradiția nonreceptus este preluată de Codex Reuchlinianus şi de 
manuscrisele înrudite. 

2. Lucrare în paisprezece capitole, la care a ostenit zece ani si a fost 
încheiată în 1180. 

3. Assaf, Qirjath Sepher, Bibliographical Quarterly of the Jewish National 
and University Library, lerusalim, vol xxii (1946), pp. 241. 

4. Maimonide a fost un cititor înflăcărat până la sfârşitul vieţii. Într-o 
scrisoare susține că ar fi citit toate tratatele de astronomie, iar în 
alta pretinde că nu există vreo lucrare de idolatrie pe care să n-o 
cunoască. Capacitatea lui Maimonide de a absorbi cantităţi uriaşe de 
scrieri dificile, sacre şi profane, s-a manifestat încă din copilărie. Nu 

A murit in anul 1204, în Egipt, trupul său fiind adus in 
Tiberia, unde a si fost înmormântat. Despre el se spune: „De 
la Moise (fiul lui Amran) până la Moise (fiul lui Maimon) nu 
a fost nimeni ca Moise”. Refuzul său de a accepta prevederile 
talmudice ca fiind adevărata tradiţie a făcut ca Maimonide să 
fie o persoană foarte controversată. El socotea că sunt accep- 
tabile numai acele tradiţii care au dobândit acceptul universal 
al tuturor evreilor. Înţelepciunea, verticalitatea şi înţelegerea 
conservatoare a iudaismului au făcut din el un erou. Dacă un 
astfel de om aducea cuvinte de laudă masoretilor Ben Aser, 
înseamnă că ei alcătuiseră textele cele mai bune. Acesta este 
probabil motivul pentru care dezbaterea legată de autenti- 
citatea codexului Aleppo a întâmpinat atâtea piedici!. Goshen- 
-Gottstein este de părere că textele Ben Aser si Codex Aleppo 
nu şi-au dobândit autoritatea pentru că le-a ales Maimonide, 
ci Maimonide a ales acest codex pentru că şi-a dat seama de 
inestimabila sa valoare. Ceea ce a rămas din Codex Aleppo și 
ceea ce s-a descoperit mai târziu din el reprezintă acum textul de 
bază al ediţiei Jerusalem Hebrew Bible Project a Bibliei ebraice. 


împlinise încă șaisprezece ani când a încheiat Tratatul despre logică. 
În 1158 a urmat Tratatul despre calendar, o lucrare de astronomie. 
La douăzeci şi doi de ani a început să scrie prima sa lucrare impor- 
tanta, Comentariu la Migna; in 1185 a început cea mai cunoscută 
lucrare a sa, Cdlduza rdtdcifilor, trei volume in care explică teologia 
si filosofia fundamentală a iudaismului, lucrare pe care a încheiat-o 
în 1190. Maimonide era un rationalist convins, majoritatea scrierilor 
sale trădând precauție, moderație; avea o părere foarte clară despre 
cum trebuie să arate societatea adevărată și rațională: fericirea 
supremă consta în existenţa nemuritoare a intelectului uman care Îl 
contempla pe Dumnezeu. Potrivit lui, cea mai bună cale de îmbu- 
nătăţire a condiției umane în general era aceea de a răspândi cunoas- 
terea Legii, deoarece Legea înseamnă capacitate de a judeca si de a 
progresa ; credinţele evreilor nu erau doar un set de asertiuni arbi- 
trare impuse de o putere divină si o autoritate rabinică, ci puteau fi 
deduse şi dovedite şi pe cale rațională. Maimonide încerca să-i întă- 
rească pe evrei în credinţa lor, să îndepărteze superstitiile și să o 
susțină prin judecăţi raționale. 

1. FE. Deist, Witnesses to the Old Testament, The literature of the Old 
Testament, vol. 5, NG Kerkboekhandel, 1988, p. 59. 

5.1.2. Codex Leningradensis 


Potrivit colofonului acestui text ce datează din 1008-1009, 
este vorba despre o copie pe care o face Samuel b. Iacob, după 
lucrările corectate de către Aaron ben Mose ben Aser; a fost 
dus la Odessa de către Firkowitch în 1839, iar de acolo a ajuns 
la Sankt-Petersburg. Din moment ce textul Codexului Aleppo 
s-a pierdut parţial, Leningradensis este cel mai vechi şi mai 
important manuscris complet al Vechiului Testament, bazat 
pe tradiția Ben Aser. Ca și în cazul codexului Aleppo, autenti- 
citatea sa a fost pusă la îndoială de către unii biblişti. În 
1931, S.H. Blank afirma că acest manuscris conţine si 
fragmente ce provin din tradiţia Ben Naftali!; el socotea că 
anumite pasaje care lipsesc din manuscrisul Ben Naftali pot 
fi preluate întocmai din Leningradensis?. Teicher este de 
părere că Samuel b. Jacob, a compilat un text eclectic, pe 
baza mai multor codice corectate si adnotate de către Aaron 
b. Aser®. Cu toate acestea, întrucât textul este atât de vechi, 
Kahle a făcut tot ce i-a stat în putinţă pentru ca acest text 
să fie folosit drept text de bază, atât pentru cea de-a treia 
ediție, Biblia Hebraica a lui Kittel, cât şi pentru Biblia Hebraica 
Stuttgartensia. 

În anul 1875, in lucrarea intitulată Catalog der hebră- 
ischen Bibelhandschriften der kaiserlichen offentlichen Bibliotek 
in St. Petersburg, erster u. zweiler Teil, Leipzig&St. Petersburg 

„Abraham Harkavy și Herman Strack au pus în valoare impor- 
tanta codexului Leningradensis (sau Firkovitch), susti- 
nând că este „cel mai vechi manuscris datat cu certitudine 


1. Prin urmare, ar face parte din categoria asa-numitilor codices mixti. 

2. S.H. Blank, „A Hebrew Bible in the Hebrew Union College Library”, 
HUCA 2 (1931), pp. 229-255. 

3. J.L., Teicher, „The Ben Asher Bible Manuscripts”, The canon and the 
Masorah of the Hebrew Bible. An introductory Reader, editată de Sid. 
Z. Leiman, Ktav Publishing House, New York, 1974, pp. 754-755. 

(1009) care contine tot textul Vechiului Testament in limba 
sa originară”!. Manuscrisul Firkovitch a fost publicat în 
facsimil?. 


5.1.3. Codex Cairensis 


Acest codex conţine profeţii mari si profeţii mici. In colofonul 
său se spune că a fost scris si punctat de către Mose ben Aser 
în anul 895 și ulterior donat de către el unei comunități karaite 
din Ierusalim; tot în colofon se spune că manuscrisul a fost 
furat de către cruciați, pentru ca mai târziu să fie restituit 
karaitilor din Cairo, de la numele acestui oraș derivându-se si 
denumirea latină a manuscrisului. Codicele a fost editat si 
publicat de către Institutul „Arias Montano” din Madrid, sub 
titlul El codice de profetas de El Cairo. Cu toate acestea, acest 
codex mai are un alt colofon în care este menţionat numele 
Yabeș ben Solomon, care ridică unele probleme în privința 
legăturii sale cu colofonul Ben Aser. În începutul acestui colo- 
fon citim: }) pay? ayw aM ANDA AT MOR 7a MAD wsy> INN 
TWYN wy) ...109w, pe care Kahle l-a tradus „acesta este perga- 
mentul pe care Yabes b. Selomo ha-Babli l-a dobândit si l-a 
pregătit pentru el, pentru a-l studia”. Kahle interpretează 
pasajul in strânsă legătură cu primul colofon, în sensul că 
Mose ben Aser a scris Codex Cairensis pentru „Yabeş b. Selomo, 
un karait care a pregătit pergamentul pentru codex”. Cuvântul- 
-cheie în colofonul Yabes este termenul diftar, care, întotdeauna, 


. Pagina XXIXs. 

2. Manuscrit St. Petersburg hebr. B 19 a: Pentateuch, Prophets and 
Hagiographa. Codex Leningrad B 19 a, 3 vol., Ierusalim, 1970. 

3. F.PP. Castro, El codice de profetas de El Cairo. Tomo VII: Profetas 
menores, 1979; idem, El codice de profetas de El Cairo: Tomo II: 
Samuel, 1983. 

4. P, Kahle, The Cairo Genizah (The Schweich Lectures of the British 
Academy, 1941), Londra, 1947, pp. 110. 

5. Ibidem, pp. 56. 


ma 

în colofoanele pergamentelor înseamnă „codex”; fraza citată 
mai sus s-ar traduce așadar, „acesta este codexul care (prin 
mila lui Dumnezeu) i-a fost oferit lui Yabes, fiul celui din urmă 
Solomon, babilonianul, pentru a scrie pentru el insusi...”!. 
Aceasta înseamnă că Yabes a copiat pentru el însuși textul 
Bibliei după un original care avea colofonul Mose b. Aser, 
incluzând în textul copiat şi colofonul originalului, practică 
des întâlnită de altfel la mai multe manuscrise. Deși acest 
lucru nu a fost spus explicit de către cei ce s-au ocupat cu 
studierea codexului din Cairo, scrisul de mână al celor două 
colofoane este aparent același, neexistând nici un indiciu care 
să arate că scribul care le-a scris ar fi Moșe b. Așer. În plus, 
tipul de scris întâlnit în colofonul Mose b. Aser nu are cum să 
antedateze secolul al XI-lea, iar modalitatea de accentuare a 
textului contravine regulilor stabilite de Ben Aşer. Codex 
Cairensis conţine, pe lângă cele două colofoane şi textul 
profeților, un fragment din Seder Olam Raba gi un fragment 
din lucrarea Digduge ha Te’amim atribuită lui Aaron b. Moses. 
b. Aser. 


5.1.4. Manuscrisul MS. Or. 4445 de la British 
Museum, care conține numai textele de la 
Fac. 39,20 — Deut. 1,33 


Problema identificării manuscrisului care conține adevăratul 
text Ben Aser a stat foarte mult timp în centrul discuţiilor 
` aprinse dintre biblisti. Masoretii tiberieni au folosit mai multe 
` sisteme de punctare si de vocalizare, unele influentandu-le pe 
altele mai mult sau mai puţin, încât cu greu putem spune că 
s-a ajuns la un sistem „curat” de vocalizare. În mod sigur însă, 
atât codicele Aleppo, cât şi codicele Leningradensis prezintă 
stilul caracteristic tradiţiei familiei Ben Aser, iar dintre acestea 
două, codicele Aleppo pare a fi exemplul cel mai bun. 


1. d.L. Teicher, op. cit., 1974, pp. 749-750. 

Margoliouth! datează acest manuscris al Pentateuhului la 
jumătatea secolului al IX-lea, iar Kahle? şi Yeivin? la începutul 
secolului X. Manuscrisul, care a stat mult timp în Iran, conţine 
o notă masoretică în care amintește despre „mare maestru 
Ben Aser”. Manuscrisul nu a fost încă publicatt. 


5.2. Manuscrisele Ben Naftali 


Iniţial, trei manuscrise ale tradiției Ben Naftali se păstrau la 
Erfurt, în biblioteca naţională; acesta este şi motivul pentru 
care și-au luat numele de la acest oraș: Codices Erfurtensis. 
În cea mai mare parte a lor, aceste manuscrise contin mărturii 
ale punctării specifice tradiției Ben Naftali, existând totuși şi 
dovezi clare ale încercării de a le transforma într-un soi de 
textus receptus. Prin urmare, aceste manuscrise prezintă câ- 
teva pasaje scrise într-un stil specific tradiției Ben Aser. În 
prezent, două dintre cele trei manuscrise se află la Biblioteca 
Universitară din Tübingen, iar cel de-al treilea la Biblioteca 
de Stat din Marburg. 


1. G., Margoliouth, Catalogue of the Hebrew and Samaritan Manuscripts 
in the British Museum, Londra, 1899 vol. I, 36b. 

2. P. Kahle, The Cairo Geniza, Oxford 2/1959, pp. 136. 

3. Israel Yeivin, Introduction to the Tiberian Masorah (Masoretic Studies 5), 
Missoula 1980, p. 19. 

4. D. Barthélemy, Critique textuelle de VAncien Testament, tome III, 
Ezechiel, Daniel et les 12 prophetes (OBO 50/3), Fribourg-Suisse/ 
Gottingen, Editions Universitaires/Vandenhoeck & Ruprecht, 1992, 
p. viii. 

5.3. Fragmentele din genizah de la Cairo 


Majoritatea sinagogilor cuprindeau o încăpere numită genizah, 
în care erau adăpostite vechi obiecte de cult şi cărţi de rugă- 
ciune care nu mai erau folosite, dar care, conform legii evreiești, 
nu puteau fi distruse deoarece conțineau numele lui Dumnezeu. 
În unele cazuri, aceste depozite pe jumătate sacre conţineau 
şi cantități impresionante de documente sacre şi profane pe 
care umezeala si putregaiul le făceau ilizibile într-o generație 
sau două. Egiptul însă este renumit pentru capacitatea sa de 
a păstra fragmente pe hârtii şi papirusuri datând din mileniul 
I î.Hr., dată fiind clima foarte uscată. În anul 1890, când s-a 
reconstruit sinagoga din Cairo, în magaziile acestei sinagogi 
s-a descoperit o adevărată comoară: aproximativ 200.000 de 
texte, manuscrise și fragmente. Imediat au venit cercetători! 
din întreaga lume spre a analiza aceste texte, astfel încât, în 
zilele noastre toate aceste materiale sunt răspândite în mai 
multe librării și muzee : Seminarul Teologic Ebraic din America, 
din New York, Biblioteca Universităţii din Philadelphia, 
Biblioteca Universitară din Cambridge, The British Museum, 
Biblioteca Alianţei Israelite Universale din Paris, Biblioteca de 
Stat din Frankfurt, Biblioteca Universităţii din Strasbourg, 
Biblioteca Colegiului Prezbiterian Westminster din Cambridge. 
Numeroase alte fragmente au intrat în posesia unor persoane 
particulare?. În genizah de la Cairo s-au descoperit texte ale 
Vechiului Testament (în ebraică si în aramaică), texte din 
Midras, Mișna, Talmud, scrieri liturgice, scrisori, liste etc. Tot 
aici s-a descoperit primul manuscris ebraic al intelepciunii lui 
Isus fiul lui Sirah; inainte de aceasta descoperire, cartea 


1. S.D. Goitein, a folosit deja cu succes informaţiile furnizate de aceste 
manuscrise pentru a reconstitui societatea din secolele XI-XII, care 
a format fundalul operei și ideilor lui Maimonide (S.D. Goitein, A 
Mediterranean Society, California 1971, II, The Community). 

2. P. Kahle, The Cairo Genizah, 1959, 7ff. 

Înţelepciunea lui Isus Sirah era cunoscută numai dintr-o tradu- 
cere grecească. Întrucât parte din manuscrisele descoperite la 
Cairo datează din secolul al V-lea d.Hr., avem în față un izvor 
preţios de informaţii privind textul masoretic pretiberian și 
tradiţia textuală babiloniană. 


5.4. Alte manuscrise 


5.4.1. Manuscrisul de la New York 


Catalogul bibliotecii lui Elkan Nathan Adler! menţionează, în 
1921, un manuscris provenind din Yezd (Iran), care conţine 
cărțile profeților postexilici, scris cel mai probabil în secolul al 
IX-lea. Acest manuscris, care nu a fost încă publicat, aparține 
în prezent bibliotecii de la Seminarul Teologic Ebraic din New 
York gi poate fi găsit la cota „Lutzki 232”. Începând cu Is. 17,3 
şi terminând cu Zah. 1, 15, textul prezintă grave deteriorări. 
Din cauza folosirii unui reactiv chimic foarte puternic, multe 
pagini ale manuscrisului s-au înnegrit. 


5.4.2. Pentateuhul de la Damasc 


În 1932, David Solomon Sassoon? data Pentateuhul de la 
Damasc în secolul al IX-lea. Cumpărat în 1915, la Damasc, de 
către tatăl său, manuscrisul ce conţine 229 de pagini s-a păstrat 
într-o formă foarte bună: începe cu Fac. 9,26 şi nu prezintă 
decât o singură lacuna (de la Ies. 18,1 la 18,23). În anul 1975 


1. Adler, Catalogue of Hebrew Manuscripts in the Collection of Elkan 
Nathan Adler, Cambridge, 1921, pp. 5. 

2. D.S. Sassoon, Descriptive Catalogue of the Hebrew and Samaritan 
Manuscripts in the Sassoon Library, Londra, 1932, vol. I, 22b-23b. 

a fost achiziţionat de către Biblioteca ebraică universitară si 
naţională din lerusalim, unde poate fi găsit la cota „Heb Quart. 
5702”. A fost publicat in facsimil, în două volumel. În intro- 
ducerea primului volum, D.S. Loewinger? datează acest 
manuscris în prima jumătate a secolului al IX-lea și apreciază 
că este de origine tiberiană. În introducerea celui de-al doilea 
volum, M. Beit-Arie* datează volumul în jurul anului 1000 si 
socotește că a fost scris fie în Palestina, fie în Egipt. Yeivin‘ 
datează acest manuscris la începutul secolului al X-lea. 


5.4.3. Manuscrisul Berlin Or. qu. 680 
şi JthS 510 


Este vorba, probabil, despre cel mai vechi manuscris” (partial 
pastrat) care contine cartile poetice. Punctuatia sa babiloniana 
(corectata ulterior potrivit normelor yemenite) a atras atentia 
lui Kahle, care i-a dedicat in 1902 un studiu minutios®. Tot 
Kahle va publica o descriere a celor 101 pagini păstrate ale 
manuscrisului pe care îl socotește drept cel mai amplu text 
babilonian autentic care s-a păstrat până în zilele noastre”. 
Ordinea cărților prezentate în manuscris este cea indicată în 
Talmudul babilonian. Un facsimil al acestui manuscris a fost 
publicat în anul 19728. 


_ 


Ms. Ierusalim heb. quart. 5702, facsimil: The Damascus Pentateuch, 

2 vol., Copenhaga 1978-1982. 

P. 13. 

P. 10. 

. Yeivin, ROPD, Span YW TW "AND Mx Ip ADI px, V, 130-139 

. Yeivin sugerează secolul al IX-lea (vezi i ga, pp. 422). 

. P. Kahle, Der masoretische Text des Alten Testaments nach der 
Uberlieferung der babylonyschen Juden, Leipzig, 1902. 

7. Idem, Die hebrăischen Bibelhandschriften aus Babylonien, GieBen, 

1928, 28s. 
8. Ms. Berlin Or. qu. 680, facsimil „Bible-Hagiographa, Codex Berlin 
Or. Qu. 680 — Codex New York”, JTS 510, Ierusalim, 1972. 

5.4.4. Manuscrise din perioada precreştină şi 
creştină timpurie 


Unii ar putea vorbi despre manuscrise masoretice și premaso- 
retice în loc de manuscrise medievale și precreştine, pentru 
că, aşa cum am văzut deja, toate manuscrisele medievale 
disponibile dau mărturie despre tradiția masoretică: unele 
despre lucrarea masoretilor tiberieni, altele despre cea a maso- 
retilor babilonieni’. Valoarea deosebită a manuscriselor descope- 
rite la Qumran constă în faptul că oferă material care precedă 
perioada masoretică. Un studiu paleografic preliminar si anali- 
zele cu Carbon 14? au stabilit imediat că toate manuscrisele 
au fost copiate între secolul al III-lea î.Hr. si prima jumătate 
a secolului I d.Hr. Săpăturile arheologice din diferitele grote 
de la Qumran au scos în evidenţă faptul că manuscrisele 
fuseseră depozitate în grote înainte de distrugerea provocată 
de armata romană în timpul primului război israelian împo- 
triva Romei, în anii 64-74 d.Hr. Prin urmare, toate aceste 
documente provin dintr-o perioadă importantă a evoluției și a 
dezvoltării ideilor religioase. Aceasta este perioada care prece- 
dă fixarea definitivă a textului Bibliei ebraice, formarea iudais- 
mului rabinic şi nașterea creştinismului’. 

Deoarece aceste manuscrise au fost păstrate în limba lor 
originară — ebraică, aramaică și câteva în greacă —, studierea lor 
va putea completa cunoștințele noastre despre cum erau scrise 
şi vorbite aramaica și ebraica în Palestina în timpul perioa- 
delor elenistică și romană. Întrucât majoritatea sunt texte 


1. FE. Deist, op. cit., p. 61. 

2. Datarea cu Carbon 14 este o tehnică elaborată de către profesorul 
Libby din California, folosită în vederea stabilirii datei unui 
vestigiu în funcţie de nivelul de dezintegrare al conţinutului de 
Carbon 14, unul dintre elementele esenţiale ale oricărei materii 
organice. 

3. J.T. Milik, Ten years of discovery in the wildernes of Judaea, S.C. M. 
Press, Londra, 1959, pp. 98. 

religioase care provin direct de la un grup de evrei, analizarea 
lor ne va permite să înţelegem cum era în realitate lumea 
ebraică înainte de căderea Ierusalimului din anul 70 d.Hr. 
Manuscrisele de la Marea Moartă au o importanţă deosebită 
pentru studiul Vechiului si Noului Testament, întrucât supli- 
nesc lipsa documentelor biblice din perioada veterotestamentară, 
lucru firesc dacă ne amintim de obiceiul evreilor de a distruge 
cărţile de cult mai vechi prin depozitarea lor în gropi ascunse, 
în afara cetăților, pentru a evita profanarea lor de către nești- 
utori. Documente inestimabile pentru critica textuală și pentru 
istoria textului Vechiului Testament, manuscrisele de la Marea 
Moartă sunt importante atât pentru că descoperirea lor ajută 
la stabilirea unui text cât mai apropiat de originalul cărților 
canonice ale Vechiului Testament, cât și pentru că oferă posibi- 
litatea alcătuirii de noi dicţionare biblice, concordante gi liste 
cronologice privind evoluţia limbii ebraice biblice. 

Clima extrem de uscată și temperatura constantă din grote 
au contribuit la păstrarea, mai bine de 2000 de ani, a unei 
parti importante din aceste manuscrise. Încercând să răspun- 
dă la întrebarea referitoare la alegerea acestui loc pentru 
depozitarea manuscriselor, unii cercetători au emis ipoteza 
existenţei unor genizah, adică a unor depozite în care erau 
abandonate scrieri sacre care nu se mai foloseau, pentru a fi 
distruse în mod natural, fără intervenţie umană. În acest sens, 
genizah descoperită lângă o sinagogă din vechiul Cairo, de 
unde S. Schechter, la începutul secolului XX, a recuperat o 
mare cantitate de manuscrise care au adus o contribuție majoră 
la înțelegerea gândirii iudaice medievale, pare să constituie 
„un precedent evident”. În orice caz, nu este atestată existenţa 
unor genizah în perioade atât de timpurii cum sunt cele în 


1. Pr. Prof. Dr. Emilian Cornitescu, Descoperiri arheologice în Tara 
Sfântă în ultimii cincizeci de ani (1920-1970) şi raportul lor cu Vechiul 
Testament, Teza de doctorat în teologie, ST nr. 9-10/1982, pp. 665. 

2. E. Qimron, „The need for a comprehensive critical edition of the Dead 
Sea Scrolls’, L.H. Schiffman, Sheffield, Archaeology and History in 
the Dead Sea Scrolis (ed.), JSOT Press, 1990, pp. 121-131. 

care au fost copiate manuscrisele de la Marea Moartă. Pe 
lângă aceasta, grija cu care unele dintre aceste manuscrise au 
fost depozitate/invelite în pânză şi amplasate în vase mari nu 
permite prezumția că au fost așezate in grotele de la Qumran 
pentru a putea fi distruse pe căi naturale. În plus, inacce- 
sibilitatea locului din inima deșertului face greu de imaginat 
că cineva s-ar fi străduit să care sulurile acolo pentru ca ele 
să fie distruse în mod natural. 

Manuscrisele descoperite la Qumran erau mult prea nume- 
roase pentru a da mărturie despre o singură tradiţie. Suntem 
în posesia unor texte care nu pot fi clasificate pe baza unor 
familii textuale, sau explicate în termenii unei teorii textuale 
locale. În mod deosebit manuscrisele ne arată faptul că au 
apărut într-o comunitate exclusivistă, o comunitate care s-a 
rupt de restul lumii iudaice și care interzicea orice contact cu 
persoanele din afara comunității. Deosebit de interesant este 
faptul că, în ciuda extraordinarei diversitati a materialului 
descoperit, nu a fost găsită nici o scriere care să contrazică 
ideile de bază ale acestei comunităţi sau să prezinte ideile 
unui grup opus comunităţii, aşa cum erau fariseii, cel mai 
influent partid religios din acea vreme!. Desigur, nu toate 
manuscrisele descoperite conţin lucrări care să fie propriul 
produs al comunității. Cantitatea mare de texte biblice și alte 
compoziții care sunt cu mult anterioare nașterii comunităţii 
reprezintă cea mai bună dovadă că nu toate manuscrisele din 
bibliotecă erau lucrări proprii. Oricum, natura exclusivistă a 
comunității relevată în texte ne asigură că toate lucrările, în 
ciuda varietatii lor, erau considerate a fi compatibile cu ideo- 
logia specială a acesteia. În același timp, astfel de texte ne 
ajută să ne închipuim cam ce fel de „Vechiul Testament” aveau 
la dispoziţie primii creştini. Din moment ce codicele au apărut 
mult mai târziu, probabil că primii creștini se foloseau de 
textele pe care le aveau la dispoziţie în imediata lor vecinătate. 


1. E-M Laperrousaz, „Note sur origine des manuscrits de la Mer Morte”, 
Annales 6 (1987), pp. 1305-1312. 

Qumranul este o mărturie în plus care arată că până si într-o 
societate închisă, predominau mai multe tradiţii textuale. Cea 
mai potrivită concluzie ar fi aceea că manuscrisele de la Qumran 
reflectă, într-o uimitoare imagine, statutul „textului” ebraic al 
Vechiului Testament înainte de perioada tanaimilor si amo- 
raimilor. 

Câteva fragmente de texte biblice s-au descoperit si la Masada. 
Întrucât se cunoaşte cu precizie data exactă a distrugerii comu- 
nității, si anume anul 73 d.Hr., aceste texte sunt deosebit de 
importante, pentru că datează din aceeaşi perioadă cu manu- 
scrisele de la Qumran. Interesant este că aceste fragmente 
conţin uneori texte care pot fi numite pe bună dreptate, din 
scopuri practice, „masoretice”. De exemplu, un fragment care 
conţine pasajul din Lev. 4,3-9 reflectă perfect textul masoretic. 
Un alt fragment conţine Ps. 150,1-6, după care apare un spaţiu 
liber pentru a indica faptul că este vorba despre ultimul psalm 
dintr-o colecţie ; acest lucru confirmă colecţia masoretică de 
mai târziu. Într-un anumit fel, aceste fragmente confirmă 
supoziţia potrivit căreia textul standardizat reflectat in tra- 
ditia masoretică exista deja in jurul anului 73 d.Hr., încât 
procesul de standardizare trebuie să se fi încheiat devreme, la 
începutul primului secol creștin. Acest lucru este întru totul 
posibil, însă nu putem risca să tragem astfel de concluzii 
bazându-ne doar pe câteva fragmente textuale. Coborând data 
standardizării textului ebraic la începutul erei creştine, ajun- 
gem să suprapunem tradiția comunităţii de la Masada peste | 
cea a comunităţii de la Qumran, ceea ce face ca relaţia comu- 
nităţii de la Masada cu iudaismul oficial să fie mult mai 
complexă; și mai mult, în acest caz „teoria textelor locale” 
trebuie revizuită încât să se aibă în vedere și alte regiuni, pe 
lângă Egipt, Palestina, Babilonia, din moment ce într-un spa- 
tiu atât de mic coexistau diferite tipuri textuale. Judecând 
după citatele din Vechiul Testament care apar în Noul Testament, 
putem afirma cu certitudine că textul „oficial” al cercurilor 
fariseice nu reprezenta textul standard de referinţă pentru 
primii creștini. Prin urmare, deși fragmentele de la Masada 

pot demonstra că tradiția masoretică ar reflecta o versiune 
anterioară secolului al II-lea d.Hr., ele arată în acelaşi timp 
că în primul secol creștin se foloseau concomitent, în comu- 
nitati diferite, tipuri textuale diferite si că prevalența tipului 
masoretic era un rezultat al poziției dobândite de mișcarea 
fariseică după căderea Ierusalimului, în anul 70 d.Hr. 


6 
Principalele editii 
ale Bibliei ebraice 


6.1. Primele editii ale Bibliei 


Descoperirea tiparului a înlocuit imediat vechea metodă de 
copiere de mână a manuscriselor, în acest fel îndepărtându-se 
posibilitatea comiterii acelor greșeli în transmiterea textului 
biblic, cunoscute până odinioară sub numele de „greșelile 
copistilor”; au apărut atunci „greșelile de tipar”, care sunt 
reproduse si multiplicate în mai multe ediţii succesive. Prima 
carte tipărită este Biblia Latină de la Gutenburg. În 1477, 
apare la Bologna prima ediție (editio princeps) a Psalmilor în 
ebraică, iar în 1482, apare, în acelaşi oraș, prima ediţie a 
Pentateuhului ; cărţile Profetilor văd lumina tiparului pentru 
prima dată în 1485-1486, la Soncino, celelalte cărți, Ketwbim, 
apar în 1486-1487 la Napoli, iar textul complet al Vechiului 
Testament, cu vocale si accente, este tipărit pentru prima data 
la Soncino, în 1488. Cele mai importante ediţii ale Bibliei 
rămân însă Biblia complutensiană poliglotă (1514-1517) de la 
Alcala (Spania) si Biblia rabinică, opera lui Iacob ben Chayyim 
(1524-1525). 


158 O ISTORIE A BIBLIEI EBRAICE 


6.1.1. Biblia complutensiană 


A fost alcătuită de către cardinalul Francis Ximénez, arhi- 
episcop de Toledo. Primele patru volume ale acestei lucrari 
cuprind textul Vechiului Testament, iar primul volum contine 
textul ebraic, aramaic (Targumul Ongelos), latin si grecesc al 
Pentateuhului. Întrucât era opera unor învăţaţi creștini, Vulgata 
ocupă o poziţie centrală, alături de textul în greacă si latină, 
iar ordinea cărților biblice este aceeași cu cea întâlnită în 
Vulgata. De asemenea, împărţirea masoretică a textului biblic 
în mai multe părți este înlocuită cu împărțirea în capitole, 
introdusă în bibliile latine de către Stephan Langton, în seco- 
lul al XIII-lea. Desi accentele textului ebraic lipsesc în majori- 
tatea cazurilor, iar vocalele nu sunt puse corect de cele mai 
multe ori, textul consonantic este redat cu foarte multă grijă. 

Se pare că textul de bază folosit pentru această ediție a 
Bibliei a fost codexul 1, de la Ginsburg, datat în 1280, actual- 
mente aflat la Biblioteca Universităţii din Madrid. 


6.1.2. Biblia rabinică 


Între 1516-1517, Daniel Bomberg a publicat la Veneţia prima 
ediție a Bibliei rabinice, îngrijită de către evreul convertit 
Felix Pratensis. Această ediție conţinea, în anexă, Targumul 
ierusalimitean, Targumul Senith la cartea Estera și lucrarea 
« masoretică intitulată Diqduge ha-Te’amim. Deşi în prezent 
„această lucrare se păstrează numai în muzee, Kahle a demons- 
trat importanța studierii ei în vederea unei mai bune înţelegeri 
a istoriei textului ebraic al Vechiului Testament}. 

Mult mai cunoscută este însă cea de-a doua ediție a Bibliei 
rabinice, prevăzută cu semne masoretice, ediţie îngrijită de 


1. P. Kahle, „Felix Pratensis — a Prato, Felix. Der Herausgeber der 
Ersten Rabbinerbibel, Venedig 1516-1517” în Die Welt des Orients, i, 
1947, pp. 32-36. 

către Iacob ben Chayyim, între 1524-1525, la Venetia, si publi- 
cată de către același tipograf, Daniel Bomberg. Apărea astfel 
prima ediție care arăta mare atenţie fata de semnele masore- 
tice si față de accente, această ediţie fiind considerată, până 
în secolul XX, drept textus receptus al Bibliei ebraice. A primit 
numele de Biblia rabinică întrucât pe lângă textul ebraic 
conținea: Targumul Ongelos şi comentarii ale lui Rasi si Ibn 
Ezra la Pentateuh (vol 1); Targumul Jonathan și comentarii 
ale lui Kimchi si Ralbag la primii profeti (vol 2); targum și 
comentarii ale lui Kimchi la Ieremia și Iezechiel și Ibn Ezra 
la celelalte cărți (vol 3). Într-un apendice al ultimului volum, 
pe 65 de pagini în 4 coloane, sunt reproduse parti din masora 
magna, care erau prea lungi spre a fi incluse în marginile de 
sus sau de jos ale textului. De asemenea, este prima ediţie 
care notează pe margine atât consoanele gere, cât și așa-numitele 
sebirim (forme textuale neprevăzute). Interesat atât de ansam- 
blul de note masoretice, cât si de textul ebraic propriu-zis, 
Iacob ben Chayyim a consultat în prealabil un mare număr de 
manuscrise ebraice, rezultatul muncii sale fiind socotit editio 
princeps a Bibliei ebraice. Potrivit lui Ginsburg, Iacob ben 
Chayyim, evreu ortodox, nu vedea cu ochi buni prima ediţie 
rabinică a Bibliei, editată 'de către un neofit (Felix Pratensis) 
şi dedicată papei Leon al X-lea!. Ben Chayyim este recunoscut 
drept un cercetător prodigios, întrucât în timpul celor şapte 
ani de colaborare cu Bomberg, înainte de publicarea Bibliei 
rabinice, a mai editat Talmudul babilonian (1520-1523), editio 
princeps a Talmudului palestinian (1522-1523) si Concordanta 
lui rabbi Nathan (1523). În ceea ce privește ediția Bibliei 
rabinice îngrijită de el, Ginsburg îi citează cuvintele: „Când 
i-am explicat lui Bomberg avantajul de a nota și notele maso- 
retice, acesta a făcut tot ce i-a stat în putinţă, trimițând 


1. C.D. Ginsburg, Introduction to the massoretico-critical edition of the 
Hebrew Bible, Trinitarian Bible Society, Londra, 1897, pp. 956. 

2. Bleddyn J. Roberts, The Old Testament text and versions. The Hebrew 
Text in Transmission and the History of the Ancient Versions, University 
of Wales Press, Cardiff, 1951, pp. 87. 

oameni în toate ţările ca să caute ce putea fi găsit din masora ; 
şi slavă Domnului, a aflat majoritatea cărților masoretice”!. 
Însă, în ciuda tuturor strădaniilor lui Bomberg, Ben Chayyim 
se plânge, în prefața Bibliei sale, de faptul că manuscrisele 
dobândite erau foarte greu de descifrat din cauza abrevierilor 
şi a ornamentelor ; de aici putem deduce că tradiţia masoretică 
încetase a mai fi parte integrantă a procesului prin care scribii 
transmiteau manuscrisele, adeseori acestea devenind simple 
obiecte cu care scribii își încercau măiestria artistică?. Impor- 
tanta lucrării lui Ben Chayyim constă nu numai în studierea 
atentă a ansamblului de note masoretice, ci și în introducerea 
lor pe marginile textului si în revizuirea textului în funcție de 
aceste note®. Ben Chayyim își propusese să facă din ediția- 
Bibliei sale ebraice versiunea standard a textului masoretic. 
Întrucât această a doua ediţie a Bibliei rabinice nu urmează 
cu strictețe un manuscris anume, putem spune că avem de-a 
face cu un text eclectic. Bibliștii au demonstrat că, deși se 
bazează în principal pe un manuscris spaniol, textul se abate 
adeseori de la el, putând fi uşor deslusite influenţe ale unor 
texte Ben Naftali si ale versiunilor Ma’arbae (apusene) si 
Madinhae (răsăritene). 

Alte Biblii rabinice apărute la Veneţia în 1546-1548, 1568 
şi 1617-1619 prezintă tot textul Bibliei îngrijite de către Ben 
Chayyim. 

Ediţiile poliglote pregătite la Anvers (1569-1572), Paris 
(1629-1645) şi Londra (1657-1669) sunt adaptări după Biblia 
poliglotă de la Alcala şi după a doua ediţie a Bibliei rabinice. 


1. C.D. Ginsburg, Jacob Ibn Adonijah's Introduction to the Rabbinic 
Bible, 1867, p. 5. 

2. Un exemplu edificator de masora împodobită cu ornamente îl găsim 
într-o fotografie în facsimil care însoţeşte, în Enciclopedia iudaică 
(vol viii), articolul despre masora; pentru alte exemple, a se vedea 
J. Leveen, The Hebrew Bible in Art, Schweich Lectures, Londra, 
1944. 

3. Bleddyn J. Roberts, op. cit., pp. 88. 

6.1.3. Biblia poliglotă de la Anvers 


Cunoscută și sub numele de Biblia Regia (Biblia regală), din 
moment ce a fost tipărită cu banii donați de către regele Filip 
al II-lea, a fost îngrijită de către Benito Arias Montano și 
tipărită de către Christophe Plantin în 1569-1572, în opt vo- 
lume, primele patru fiind dedicate Vechiului Testament. Textul 
ebraic si cel aramaic folosesc vocalizarea tiberiană, cu toate că 
nu sunt menţionate notele masoretice. Textul ebraic este iden- 
tic cu cel al Bibliei complutensiene, ţinând cont de primele 
două Biblii rabinice ale lui Felix de Prato (1516-1517) şi Iacob 
ben Chayyim (1524-1525). 


6.1.4. Biblia poliglotă de la Paris 


Având 9 volume, reproduce integral textul Vechiului Testament 
din Biblia de la Anvers, la care se adaugă Pentateuhul samari- 
tean si targumul său, textul siriac si o versiune arabă a Vechiului 
Testament. Pentateuhul samaritean, publicat pentru prima 
dată, se baza în principal pe manuscrisul ebraic 2 datat în 
secolul al XIV-lea, care se găseşte la Biblioteca Naţională din 
Paris. Targumul Pentateuhului samaritean se baza pe un 
manuscris de la Vatican, datând din secolul al XVI-lea. Peșitta 
se baza pe un manuscris din secolul al XVII-lea, aflat în 
prezent la Biblioteca Naţională din Paris, iar textul arab se 
baza pe un manuscris cumpărat de la Cairo, în jurul anului 
1606, ulterior păstrat în cadrul aceleiaşi biblioteci din Paris?. 


1. M.J. Mulder, „The transmission of the Biblical Text”, în M.J. Mulder; 
H. Sysling (ed.), Mikra. Text, Transmission, Reading and Interpretation 
of the Hebrew Bible in Ancient Judaism and Early Christianity, Assen/ 
Maastricht/Philadelphia, Van Gorcum/Fortress, 1988, pp. 124. 

2. „La conscience des problemes textuels de PAncien Testament. Etat de 
la question hier et aujourd'hui”, in L’enfance de la Bible hebraique. 
L'histoire du texte de l'Ancien Testament à la lumière des recherches 

6.1.5. Biblia poliglotă de la Londra 


În șase volume, opera lui Brian Walton și Edmund Castell 
depășește ediţiile anterioare în ceea ce priveşte îngrijirea textu- 
lui. Pe lângă textul ebraic al Pentateuhului samaritean și 
Targumul samaritean, această ediţie a Bibliei cuprinde si 
textul grecesc al Septuagintei!, fragmente din Vetus Latina, 
targumuri si parti din versiunile etiopiene și persane. Această 
ediţie a Bibliei este înzestrată cu un apparatus criticus textual 
şi cu un lexicon? în șapte limbi. 

Nu foarte mult timp după apariţia acestor ediţii ale Bibliei, 
s-a simţit nevoia folosirii într-o singură Biblie, a tuturor manu- 
scriselor medievale care stătuseră la baza edițiilor anterioare. 
Răspunsul la această preocupare, în perfect acord cu spiritul 
enciclopedic al secolului al XVIII-lea, a fost lucrarea monumen- 
tală a lui Kennicott?, Vetus Testamentum Hebraicum cum variis 
lectionibus (1776-1780) si cea a lui De Rossi, Variae lectiones 
Veteris Testamenti (1184-1788). Într-un prospect publicat la 3 
ianuarie 1782, de Rossi face o prezentare a lucrării în patru 


recentes, sub îndrumarea lui Adrian Schenker și Philippe Hugo, Labor 
et Fides, Le Monde de la Bible, no 52, 2005, pp.51 

1. Septuaginta reia textul sixtino-clementin al ediţiei din 1628, îngrijită 
de către Jean Morin. 

2. Lexiconul a fost adăugat de către Castell. 

3. În vederea strângerii fondurilor necesare tipăririi acestei ediţii a Bibliei, 
Kennicott a reeditat, la Oxford, în 1770, The ten annual accounts of 
the Collation of Hebrew Manuscripts of the Old Testament ; begun in 
1760 and compleated in 1769: by Benjamin Kennicott; a adăugat, in 
anexă, un caiet intitulat „Proposals for preparing for the Press the 
various Readings collected from the Hebrew MSS. of the Old Testament”. 
În timp ce 315 cotizanti din Marea Britanie (la care se adauga printul 
Guillaume V d'Orange şi Academia de Stiinte din Mannheim) au 
contribuit la lipirea variantelor textuale, alti 45 de noi cotizanti au 
ajutat la întocmirea aparatului critic. In anul 1771 Kennicott s-a 
căsătorit; soţia sa, Ann, a învăţat limba ebraică pentru a-l ajuta la 
copierea gi la corectarea variantelor biblice. 

4. Titlul complet al lucrării este Variae lectiones Veteris Testamenti ex 
immensa manuscriptorum editorumque codicum congerie haustae, 

volume pe care intenţiona să o editeze, explicând totodată 
scopul proiectului său: spre deosebire de ediţia anterioară, 
apărută sub îngrijirea lui Kennicott, el dispunea de 1200 de 
mărturii textuale în plus, pe care urma să le analizeze cu 
minutiozitate în vederea clarificării sensului unor cuvinte ; in 
același prospect precizează că va consulta toate manuscrisele 
iudaice, textul samaritean al Pentateuhului și toate celelalte 
versiuni mai vechi. După toate aceste strădanii de a compila 
manuscrise, în secolul al XIX-lea apar primele încercări de a 
stabili un text care să prezinte garanţii sigure în privinţa 
autenticității; pentru aceasta, era nevoie atât de stabilirea 
unui set de principii și metode, cât și de verificarea tuturor 
variantelor textuale păstrate în manuscrise. Astfel, după aproape 
500 de ani de istorie a textului tipărit al Bibliei, rămâne 
actuală întrebarea : care este „cel mai bun text” reprodus într-o 
ediție a Bibliei? Răspunsul la această întrebare nu poate fi 
aflat fără o analiză profundă a tuturor datelor legate de istoria 
textului biblic în Evul Mediu și chiar mai înainte; pentru 
aceasta, este necesar să ştim care text reprezintă cea mai 
bună tradiţie a textului consonantic. În zilele noastre, această 
întrebare devine mai presantă, cu atât mai mult cu cât manu- 
scrisele de la Marea Moartă oferă noi informaţii despre plura- 
litatea textelor existente încă înainte de fixarea textului 
consonantic, întreprinsă la începutul perioadei mişnaice!. În 
diferitele sale faze, istoria textului ebraic cuprinde încercări 
succesive de a uni diversitatea formelor textuale; până în 
prezent, istoria textului tipărit al Bibliei nu este altceva decât 
istoria stabilirii progresive a unui anumit text, începând 
cu cele trei recenzii tipărite în perioada Renașterii: ediţia 
Soncino, din 1494, pe care a folosit-o si Martin Luther atunci 


ad Samaritanum textum, ad vetustissimas versiones, ad accuratiores 
Sacrae Criticae fontes ac leges examinatae, perpetuisque notis historico- 
-criticis illustratae. 

1. Julio Trebolle Barrera, The Jewish Bible and the Christian Bible. An 
introduction to the history of the Bible, traducere din limba spaniola 
de Wilfred G.E. Watson, Brill, Eerdmans, Leiden, 1998, p. 272. 

când a tradus Biblia în germană; Biblia poliglotă complu- 
tensiană (1514-1517) şi Biblia rabinică a lui Iacob ben Chayyim 
(1524-1525). 


6.2. Ediţii moderne ale Bibliei ebraice 


6.2.1. Ediţia Baer-Delitzsch 


Conţine separat toate cărţile Vechiului Testament, cu excepţia 
Exodului şi a Deuteronomului. Această ediţie, apărută între 
1869-1895, se vroia o încercare de reconstituire a textului 
ebraic, pe baza notelor masoretice; din nefericire, modalitatea 
neștiinţifică de abordare a ansamblului de note masoretice a 
condus la un text ebraic care practic nu a existat niciodată. 


6.2.2. Ediţia The Sacred Books 
of the Old Testament 


Îngrijită de către Paul Haupt, apare în America, între 1894-1904. 
Această ediţie, rămasă neterminată, este cunoscută îndeosebi 
datorită paginilor sale multicolore, editorul folosindu-se de 
mai multe culori pentru a indica diferitele surse (J, E, D, P) 
«pe care criticismul textual pretinde că le-a identificat la baza 
„cărţilor biblice. 


1. Bleddyn J. Roberts, op. cit., p. 89. 

6.2.3. Ediţia Ginsburg 


Bazată pe a doua ediţie a Bibliei rabinice îngrijită de către 
Iacob ben Chayyim întrebuința neîngrijit semnele masoretice, 
iar manuscrisele, majoritatea datând dinainte de 1524, erau 
folosite eclectic, fără nici o clasificare preliminară. Această 
ediție, mult depășită de ediţiile care au urmat, a fost alcătuită 
în anul 1908, ca urmare a rugamintii primite de către C.D. 
Ginsburg din partea Societăţi Biblice Britanice si străine de 
a pregăti pentru ei un text al Vechiului Testament!. În introdu- 
cerea acestei ediţii, Ginsburg a scris o lucrare impresionantă 
de 1006 pagini, deosebit de valoroasă până în zilele noastre. 


6.2.4. Biblia Hebraica Kittel (BHK) 


Biblia cunoscută sub numele de Biblia Hebraica, îngrijită de 
către R. Kittel, este cea mai folosită ediţie a secolului XX. 
Dacă primele două ediţii (prima apărută în 1906, cea de-a 
doua în 1913) încă mai urmau textul celei de-a doua ediţii a 
Bibliei rabinice, la sugestia lui Kahle, a treia ediţie, apărută 
în 1937, reproduce textul din Codexul de la St. Petersburg, 
copiat in 1008, pe care Kahle îl socotea un text pur masoretic, 
scris de către Aaron ben Moses Ben Aser. Sprijinul financiar 
pentru pregătirea textului a venit din partea a trei instituţii: 
Wurttembergische Bibelanstalt, care a sponsorizat primele 
două ediții, Deutsche Notgemeinschaft şi Preufusches Kultusmi- 
nisterium. Dificultăţile întâmpinate în obţinerea accesului, atât 
la Codexul Aleppo, cât si la notele lui Cassuto referitoare la acest 
text, au făcut imposibilă, la început, încorporarea acestui codex 
în aparatul critic. Kittel susține în prefața celei de-a treia 
ediţii a Bibliei sale că, bazându-se pe Codex Leningradensis, 
a mers mai departe, dincolo de Biblia rabinică, până la textul 


1. Oa doua ediţie a acestei Biblii a văzut lumina tiparului în anul 1926. 

masoretic original reprezentat de tradiția Ben Așer. Așadar, 
Kittel pretinde că textul Bibliei îngrijite de el este un adevărat 
text Ben Aser, poate chiar singurul text masoretic adevăratl. 
În același timp, susţine că a corectat doar greșelile majore 
făcute de către scribi și a adăugat un nou aparat critic complet 
în două coloane: prima coloană conținea „informații mai putin 
importante”, iar cea de-a doua propunea „adevărate amenda- 
mente textuale”. După moartea lui Kittel, în 1929, editarea 
a fost preluată de către Albrecht Alt si Otto Eissfeldt. Începând 
cu anul 1951, a mai fost adăugată o coloană care conţinea 
informaţii preluate din manuscrisele de la Qumran’. Prefaţa 
lui Kittel tinde parcă să sugereze cititorului așteptări opti- 
miste, întrucât, așa cum am mai spus, pretinde atât că textul 
publicat al BHK este de fapt o replică fidelă a Codexului 
Leningradensis, cât și că acest text reprezintă un text Ben 
Aser bazat pe textul masoretic’. Cu toate acestea, în lumea 
studiilor biblice rămâne deschisă întrebarea legată de „apro- 
pierea” acestei ediții de textul masoretic, susținută de către 
Kittel. Nu există nici un motiv concret care să arate de ce 
această ediţie ar fi mai apropiată de textul masoretic decât 
orice alt manuscris sau text, cum ar fi de exemplu, un manu- 
scris Ben Naftali. Din variatele tradiţii de la Tiberia, tradiția 
Ben Aser constituie o singură directie®; acesta este motivul 


1. Biblia Hebraica (editio altera), R. Kittel (ed.), 1925, „Cuvânt înainte”, 
p. XXVI. 
2. Ibidem, XXVII-XXVIII. 

„8. Israel Yeivin, „The New edition of the Biblia Hebraica — Its Text and 
Massorah”, Textus 7 (1969), pp. 114-123. 

"4. În cartea sa Geniza, Kahle spune limpede că BHK este mai curând 
un „text colationat” (collated text) (P. Kahle, Geniza, Prolegomena to 
Biblia Hebraica, 1937). Textul ediţiei a doua BHK, adică textul Ben 
Chayyim, a fost revizuit de către Gottfried Quell pe baza Codexului 
Leningradensis ; prin urmare, cititorul BHK nu poate spune că citește 
textul original din Codex Leningradensis ; se clarifică în acest fel şi 
puritatea tradiţiei Ben Aser a textului din BHK, din moment ce am 
arătat mai sus că, de fapt, Codex Leningradensis conţine şi texte care 
provin din tradiţia Ben Naftali. 

5. J.L. Teicher, „The Ben Asher Bible Manuscripts”, JJS 2 (1950), pp. 17-25. 

pentru care se impune o oarecare prudenţă în a vorbi despre 
vreun text ca fiind textul masoretic al masoretilor. Deşi celor 
mai multi editori le place să vorbească despre ediţiile lor 
textuale ca fiind textul masoretic (de exemplu, BHK bazată pe 
Codex Leningradensis ; proiectul Hebrew University Bible bazat 
pe Codex Aleppo), Deist sugerează că cea mai inteleapta atitu- 
dine este aceea de a vedea astfel de manuscrise drept părți ale 
marii tradiţii masoretice de la Tiberia!. 


6.2.5. Biblia Hebraica Stuttgartensia (BHS) 


În anul 1977, apare o nouă ediţie, îngrijită de către K. Elliger si 
W. Rudolph. Pregătirea ediţiei Biblia Hebraica Stuttgartensia? a 
fost făcută cu mult mai multă prudenţă, fiind înzestrată cu o 
cantitate foarte mare de noi materiale textuale, printre care 
se numără şi manuscrisele de la Qumran. Cititorul acestei 
ediţii poate fi foarte ușor tentat să creadă că are în faţă 
manuscrisul reprodus al Codexului Leningradensis; problema 
este că acest codex nu împarte propoziţiile în stihuri: părţile 
poetice apar sub aceeași formă ca și cele în proză. Împărţirea 
propozitiilor în stihuri sau unităţi metrice a fost întreprinsă 
de către cei ce au îngrijit această ediţie și reflectă o teorie 
specifică poeziei ebraice și metricii poetice, teorie ce s-a aplicat 
textului mult mai târziu. Unităţile metrice stabilite în acest 
fel nu coincid întotdeauna cu unităţile indicate de către maso- 
reti. Este important de reținut că împărţirea în versete a 
Bibliei Hebraica Stuttgartensia este opera editorilor, nu a 
masoretilor. Un cititor neavizat poate crede că are în fata 
„originalul”, când de fapt, această versificare a fost făcută cu 
doar câteva zeci de ani în urmă; același cititor este nevoit, 


1. FE., Deist, op. cit., p. 77. 

2. K. Elliger, W. Rudolph (ed.), Biblia Hebraica Stuttgartensia. Edition 
quinta emendata opera, A. Schenker, Deutsche Bibelgesellschaft, 
Stuttgart, 1997. 

într-o oarecare măsură, să accepte o anumită împărțire metrică. 
Desigur, nimeni nu îi poate învinui pe editori pentru greşelile 
de tipar; oricine știe că este practic imposibil să obţii o copie 
perfectă în urma tipăririi unei cărți, cel putin la prima editie’. 

BHS urmează foarte îndeaproape Codex Leningradensis, 
ceea ce reprezintă un progres fata de BHK; cel putin studenţii 
au la dispoziţia lor copia unui anumit manuscris, iar profesorii 
pot da, din cuprinsul său, exemple de greșeli de copiere?. În 
ceea ce priveşte aparatul critic, editorii au depus o muncă 
epuizantă, constând din notarea mai multor detalii: variaţii 
ale accentelor, lacune textuale (1Sam. 2,8 unde sunt mentio- 
nate în notă de subsol câteva litere care lipsesc dintr-un manu- 
scris de la Qumran); diferite variaţii de pronunție (în funcție 
de meteg, dagheş), semne masoretice critice, mai multe remarci 
gramaticale (morfologice, sintactice, lexicografice, stilistice). 
Aparatul critic se aseamănă uneori foarte mult cu cel al BHK, 
însă de cele mai multe ori este considerabil diferit. Notele care 
însoțesc textul cărţii Iosua au scăzut cu 30%, iar cele de la 
Levitic si Deuteronom s-au mărit cu 16%, respectiv 100%. De 
asemenea, se poate constata o oarecare inconsistenta in refe- 
ririle la aceeași sursă, în sensul că aparatul critic arată că 
editorul a folosit o anumită sursă, dar uneori, chiar variante 
textuale evidente care apar în acea sursă nu sunt menționate 
în aparatul critic. Aparatul critic al BHS reflectă o nouă ten- 
dinta a criticismului textual contemporan, desi nu abandonează 
întru totul practica sugerării de corecturi textuale bazate pe 
criterii literare. Rămâne o problemă deschisă dacă aparatul 
„critic al BHS poate fi folosit în vederea reconstituirii unui text 


1. Wonnenberger a înregistrat într-un ,manual” foarte folositor pentru 
cititorii BHS o listă de erate care conține peste 30 de corecturi, multe 
dintre ele fiind erori tipic „scribale” ( în loc de j, sau v în loc de c) 
(R. Wonnenberger, Understanding BHS. A manual for the users of 
Biblia Hebraica Stuttgartensia, 1984). O traducere germană a acestei 
cărţi a apărut sub numele Die Apparatsprache der Biblia Hebraica 
Stutigartensia. Ein linguistischer Beitrag zur Editionskunde, Biblica 
64 (1983), pp. 305-342. 

2. J. Barr, „Review of BHS”, JSS 25 (1980), p. 99. 

„original” ebraic, din moment ce este incomplet, inconsistent 
şi eclectic. 

În zilele noastre, Biblia Hebraica Stuttgartensia constituie 
ediţia cea mai larg răspîndită a Vechiului Testament şi se 
numără printre Bibliile cele mai des folosite, graţie aparatului 
său critic, citat adeseori. Ca si Biblia Hebraica Kittel, Biblia 
Hebraica Stutigartensia nu își propune să stabilească un text 
critic. Dacă Rudolph Kittel alesese textul Ben Chayyim! pentru 

„primele două ediţii, Paul Kahle, în cea de-a treia ediţie la 
Biblia Hebraica Kittel, din anul 1937, a optat pentru redarea 
celui mai vechi manuscris complet al Bibliei ebraice: Codex 
Leningradensis (L), datat în jurul anului 1008. Această cale a 
fost urmată si de către editorii Bibliei Hebraica Stuttgartensia, 
desi mai multi biblisti? ai zilelor noastre contestă această 
opinie pe considerentul că scopul principal al criticii textuale 
îl reprezintă descoperirea acelei forme textuale aflate cât mai 
aproape de original. În ceea ce priveşte ansamblul de note 
masoretice, Biblia Hebraica Stutigartensia reproduce doar ma- 
sora parva a Codexului Leningradensis. Aceasta parte a editiei 
a fost încredinţată lui Gerard Weil? care şi-a propus să corec- 
teze și să completeze corpusul masoretic. În plus, listele care 
conțin masora magna nu sunt tipărite în BHS în locul în care 
se găsesc în Codex Leningradensis, ci formează un volum 
aparte“. 

Biblia Hebraica Kittel şi Biblia Hebraica Stutigartensia au 
în comun următoarele caracteristici: 


1. Jacob ben Chayyim Adoniya, Biblia Rabbinica, 4 vol., Veneţia, 1525 
(retipărită la Ierusalim, Makor Publishing LTD, 1972). 

2. Bruno Chiesa, „Some Remarks on Textual Criticism and Editing of 
Hebrew Texts”, Manuscripts of the Middle East 6, 1992, pp. 138-144. 

3. G.E. Weil, Massorah Gedolah iuxta codicem Leningradensem B19 a, 
Pontificium Institutum Biblicum, Roma, 1971. 

4. Lenfance de la Bible hebraique. L’histoire du texte de l'Ancien 
Testament ă la lumiere des recherches recentes, sub îndrumarea lui 

` Adrian Schenker și Philippe Hugo, Labor et Fides, Le Monde de la 

Bible, no 52, 2005, pp. 14-15. 


= 

1. Alegerea subiectivă a variantelor dintre toate mărturiile 
textuale şi o selecție a amendamentelor care au fost propuse 
de-a lungul generaţiilor. 

2. O anumită evaluare a variantelor și a amendamentelor 
conjuncturale, prin intermediul unor cuvinte latine!: l(ege) 
= citeşte!, dl (delendum) = sterge!, ins(ere) = introdu!, 
pr(aemitte) = pune înainte! 

3. Desi textul biblic al BHK (începând cu ediția a treia) si cel 
al BHS redau conţinutul Codexului Leningradensis, aranjarea 
formelor poetice (si pe alocuri, chiar si a textelor în proză) 
este rodul muncii editorilor?. 


6.2.6. Hebrew University Bible 


Universitatea Ebraică din Ierusalim pregătește o nouă ediție 
a textului biblic ebraic, bazat în principal pe Codexul Aleppo, 
datat din prima jumătate a secolului al X-lea. Acest codex 
reprezintă un text „Ben Aser” de o calitate mult mai bună 
decât codexul din St. Petersburg. Potrivit lui Ben-Zvi și Goshen- 
-Gottstein, acest codex nu este altceva decât faimosul manu- 
scris autorizat de către Maimonide, care a conferit prestigiul 
autorității sale unui codex care conţinea textul întregii Biblii 
ebraice pe care o folosise în Egipt. Acest codex fusese folosit 
în prealabil la Ierusalim ca model pentru copierea altor manu- 
scrise. O caracteristică a acestei ediții este faptul că adună 
laolaltă variante masoretice din sursele rabinice şi din manu- 


„scrisele de la Marea Moartă, precum si material extras de la 


scriitorii mai vechi. Această ediţie nu isi propune să corecteze 
textul ebraic”. Proiectul Hebrew University Bible urmează un 


1. H.P. Ruger, An English Key to the Latin Words and Abbreviations and 
the Symbols of Biblia Hebraica Stuttgartensia, Stuttgart, 1981. 

2. E. Tov, Textual criticism of the Hebrew Bible, Minneapolis/Aasen, 
1992, pp. 375. 

3. Julio Trebolle Barrera, op. cit., 1998, p. 260. 

concept cu totul diferit de cel care stă la baza edițiilor Wurttem- 
bergische Bibelanstalt. La o analiză de suprafață, singura 
diferență o constituie notele critice care sunt mult mai extinse, 
din moment ce textul de bază al acestei ediţii nu diferă foarte 
mult de cel al BHS. Adevărul, de fapt, este că diferențele 
dintre această ediţie (prescurtată HUB) si BHS sunt foarte 
mari și că ediția HUB se bazează pe o concepţie de criticism 
textual, foarte mult diferit de cel pe care se bazează aparatul 
BHS. Textul de bază este Codexul Aleppo, care este privit, așa 
cum am mai spus, ca un text Ben Așer pur, dar care conţine 
în același timp și pasaje netipice pentru tradiţia Ben Aşer. 
Oricum, acesta este textul de bază al ediţiei HUB. 

În notele de subsol, variantele textuale sunt clasificate 
potrivit perioadelor din care provin. Fiecare coloană orizontală 
conține mărturii din perioade diferite, de la izvoare prema- 
soretice la comentarii medievale. Problema principală pe care 
o ridică o astfel de ediție constă în timpul necesar elaborării. 
Acest proiect a început în anii '60, iar finalul nu se întrezăreşte 
încă. Prin urmare, se poate spune că va sta la dispoziţia 
generaţiilor viitoare, dar în prezent pot fi consultate doar 
câteva din părţile textului ebraic. În al doilea rând, din mo- 
ment ce rezultatul unui asemenea proiect va fi o ediție de 
bibliotecă, achiziția sa fiind un adevărat lux, va fi disponibilă 
în mod sigur numai cercetătorilor care au acces la bibliotecile 
universitare sau de stat. HUB aduce o contribuţie majoră la 
ediţiile textuale ebraice anterioare. Conceptul de criticism 
textual care rezultă din acest proiect poate fi numit „studiul 
curentelor textuale”. Ideea de bază nu este aceea de a re- 
construi un prototext, ci de a oferi toate variantele textuale 
disponibile care îl pot ajuta pe cititor să înțeleagă diferența 
dintre textele enunțate si formele lor anterioare, când au 
suferit intervenţia mai multor scribi şi comentatori’. 

Hebrew University Bible (HUB) este prima editio critica 
maior a Bibliei ebraice. Prima ediţie critică modernă, cea a lui 
Benjamin Kennicott, din 1776-1780, nu ţine cont decât de 


1. FIE. Deist, op. cit., p. 83. 

textul consonantic, în timp ce ediţia lui Giovanni Battista De 
Rossi, din 1784-1788, deşi tinea cont de vocale, nu oferea decît 
un aparat selectiv al unor anumite texte. Hebrew University 
Bible îşi propune să analizeze toate datele textuale, consoanele, 
vocalele, accentele (te’‘amim), împărţirea în setumot si petuhot, 
oferind în același timp, mărturiile vechilor versiuni, mărturii 
textuale neebraice ale Bibliei ebraice, pe care Kennicott nu le 
mentionase. Textul HUB este însoţit de un aparat împătrit. 
Primul aparat este dedicat traducerilor vechi ale Bibliei; al 
doilea se ocupă de textele ebraice descoperite în perioada celui 
de-al doilea Templu iudaic, adică de mărturiile ebraice desco- 
perite în regiunea Mării Moarte şi de citatele din literatura 
rabinică (până în perioada talmudică); al treilea aparat este 
consacrat manuscriselor medievale și celor descoperite în genizah 
de la Cairo’, iar al patrulea recenzează variantele vocalice și 
punctuaţia?. Spre deosebire de BHK şi BHS, HUB nu conţine 
amendamente conjuncturale si nu își asumă nici o poziție fata 
de valoarea diferitelor variante textuale?. 

Până în prezent, în cadrul proiectului inițiat de către 
Universitatea Ebraică din lerusalim a fost publicată primul 
facsimil din HUB: M.H. Goshen-Gottstein, The Hebrew University 
Bible, The Book of Isaiah, vol. I-Il (Ierusalim, 1975, 1981)*. 


. B. Richler, Guide to Hebrew Manuscript Collections, The Israel Academy 
of Sciences and Humanities, Jerusalim, 1994, pp. 217-227. 
. Adrian Schenker ; Philippe Hugo, Histoire du texte et critique textuelle 
de VAncien Testament dans la recherche recente, in L'enfance de la 
Bible hebraique. L’histoire du texte de l’Ancien Testament ă la lumiére 
des recherches recentes, Labor et Fides, Le Monde de la Bible, no 52, 
2005, pp. 17. 
. E. Tov, Textual criticism of the Hebrew Bible, Minneapolis/Aasen, . 
1992, pp. 378. 
. Modalitatea de editare a acestor două volume a fost explicată de 
către M.H. Goshen-Gottstein in lucrarea The Book of Isaiah, Sample 
Edition with Introduction, lerusalim, 1965. 

6.2.7. Hebrew Old Testament Text Project 
(HOTTP) 


În anul 1955, mai multe Societăţi biblice au pus bazele unui 
comitet alcătuit din specialiști în critica textuală a Noului 
Testament, având rolul de a întocmi un aparat critic care să 
vină în întâmpinarea traducătorilor Bibliei. Iniţiativa i-a apar- 
ţinut lui Eugene Nida, un lingvist renumit, membru al Societăţii 
biblice ; rodul muncii acestui comitet l-a constituit Greek New 
Testament!. Ulterior, Nida a inițiat un proiect asemănător 
pentru traducătorii Vechiului Testament. Ținând cont de condi- 
tiile specifice unei ediţii critice a Bibliei ebraice, Nida a prega- 
tit un ansamblu de 5000 de dificultăţi textuale, adunate din 
patru traduceri importante, foarte folosite în acea vreme: 
Revised Standard Version, New English Bible?, La Bible de 
Jerusalem si Revidierte Lutherbibel. Un comitet alcătuit din șase 
specialiști în critica textuală veterotestamentara: D. Barthélemy 
(Fribourg, Elveţia), A. Hulst (Utrecht), N. Lohfink (Frankfurt 
şi Roma), W. McHardy (Oxford), H.P. Ruger (Tübingen), J.A. 
Sanders (New York si Claremont), avea responsabilitatea intoc- 
mirii unui comentariu textual al tuturor acestor cazuri dificile. 
După o sesiune iniţială de zece zile la Arnoldshain, în 1969, 
Comitetul a lucrat la Freudenstadt și St. Andrew, sub preșe- 
dintia lui Eugene Nida și cu ajutorul celor doi secretari, Adrian 
Schenker şi John Thomson, în cadrul a zece sesiuni de câte o 
lună, în perioada 1969-1979, după publicarea preliminară a câ- 
torva rezultate‘, alcătuirea lucrării complete fiindu-i încredințată 


1. K. Aland et al., The Greek New Testament, United Bible Societies, 
Londra/New York, 1998. 

2. L.H. Brockington, The Hebrew Text of the Old Testament. The Readings 
Adopted by the Translators of the New English Bible, University Press, 
Oxford/Cambridge, 1973. 

3. Die Neue Lutherbibel. Beitrăge zum revidierten Text 1984 (Die Bibel 
in der Welt 21), Stuttgart, Deutsche Bibelgesellschaft, 1985. 

4. Preliminary and Interim Report on the Hebrew Old Testament Text 
Project /Compte rendu preliminaire et provisoire sur le travail d'analyse 

părintelui Barthélemy, care s-a ocupat de acest proiect până 

la moartea sa, în anul 2002). Dintr-un raport preliminar al 

Comitetului pentru analiza textuală a Vechiului Testament 

ebraic, aflăm că dezvoltarea textului biblic ebraic cunoaște 

patru etape principale?: 

1. formulările literare orale sau scrise foarte apropiate de 
forma iniţială a textului ebraic; 

2. formele literare cele mai vechi, atestate de către mărturiile 
existente; 

3. textul consonantic căruia inteleptii evrei i-au acordat statutul 
de normativ, la puţin timp după anul 70 d.Hr. (textul proto- 
masoretic) ; 

4. forma textuală fixată de către masoreti, în secolele IX-X, 
atestată de principalele manuscrise ale şcolilor masoretice 
din Tiberia (text masoretic). 


6.2.8. Biblia Hebraica Quinta (BHQ) 


Ca o continuare firească a proiectului intitulat Hebrew Old 
Testament Text Project si a ediţiei Critique textuelle de l’Ancien 
Testament îngrijită de către Barthélemy, în anul 1989, Alianţa 
Universală a Societăților Biblice a luat hotărârea tipăririi unei 
noi ediții a Bibliei ebraice care urma să înlocuiască aparatul 
critic al Bibliei Hebraica Stuttgartensia cu unul nou, cores- 
punzător exigenţelor criticii textuale contemporane. Munca 


propriu-zisă a început în anul 1990, comitetul editorial fiind 


` textuelle de l’Ancien Testament hebreu, 5 vol., New York, United Bible 


Societies/Alliance Biblique Universelle, 1973, 1976, 1977, 1979, 1980 

1. Dominique Barthélemy, Critique textuelle de l'Ancien Testament, vol. I: 
Josué, Juges, Ruth, Samuel, Rois, Chroniques, Esdras, Nehemie, 
Esther ; vol. II: Isaie, Jérémie, Lamentations; vol. II : Ezechiel, Daniel 
et les 12 prophetes (OBO 50/1-2-3), Fribourg-Suisse/Gottingen, 
Editions Universitaires/Vandenhoeck & Ruprecht, 1982, 1986, 1992; 
volumul IV, despre Psalmi, este in curs de aparitie. 

2. Ibidem, vol. I, pp. 70. 

alcătuit din părintele Adrian Schenker (în calitate de prege- 
dinte), Yohannan Goldman, A. van der Kooij, G.J. Norton, 
S. Pisano, J. de Waard și R.D. Weis. Pe lângă pregătirea instru- 
mentelor electronice necesare lucrului, comitetul editorial si-a 
propus în primul rând să definească principiile! criticii textuale 
ale acestei ediții. La cel de-al XVI-lea Congres al Organizaţiei 
Internaţionale pentru Studiul Vechiului Testament, desfășurat 
la Oslo, în perioada 2-8 august 1998, membrii comitetului au 
prezentat primele roade ale activităţii de editare a unei noi 
Biblii ebraice prin prezentarea unui facsimil preliminar la 
cartea Rut. Așa cum era de așteptat, această nouă ediţie 
constituie un progres remarcabil fata de toate ediţiile prece- 
dente, atât datorită redării cu acuratețe a mărturiilor din 
vechile versiuni, cât si unui set impresionant de comentarii 
critico-textuale ale unor cazuri importante?. 

În anul 2004 a apărut primul volum al BHQ?. 

Această nouă ediţie a Bibliei ebraice reproduce, asemenea 
celei de-a treia ediţii a BHK și a BHS, manuscrisul biblic 
complet al Codexului Leningradensis, aplecându-se în mod 
special asupra masorei magna şi masorei parva, care sunt 
traduse și comentate ori de câte ori există riscul unei necla- 
ritati. Aparatul critic, cu totul nou, spre deosebire de cel al 
HUB, are un caracter selectiv‘. 


1. Aceste principii au fost formulate, în forma lor finală, în anul 2003, 
în ediţia Guidelines, îngrijită de către R. Weis. 

2. Aceste comentarii, aflate în formă de facsimil în faza incipientă, 
odată ce activitatea de editare a BHQ se va fi încheiat, vor alcătui 
un volum aparte, de dimensiuni similare Bibliei ebraice. 

3. J Waard, PB. Dirksen, Y. Goldman, R. Schafer, M. Saebo, (ed.), 
Megilloth (BHQ 18), Deutsche Bibelgesellschaft, Stuttgart, 2004. 

4. Adrian Schenker și Philippe Hugo (ed.), Histoire du texte et critique 
textuelle de l'Ancien Testament dans la recherche recente, in L’enfance 
de la Bible hebraique. L’histoire du texte de l’Ancien Testament a la 
lumiére des recherches recentes, Labor et Fides, Le Monde de la Bible, 
no 52, 2005, pp. 28. 


7 
Pentateuhul samaritean 


Pentateuhul samaritean este cartea canonică a comunităţii 
samaritene, care trăiește în prezent în două locuri: vechiul lor 
oraș Sichem (cunoscut sub numele de Nablus începând cu epoca 
romană) și Holon, în suburbia 'Tel-Avivului!. Pentateuhul samari- 
tean conţine textul Torei, scris într-o versiune specială a scrierii 
ebraice primare, aşa cum a fost ea păstrată de către comu- 
nitatea samariteană de-a lungul secolelor. Textul se prezintă 
sub formă consonantică, tradiţia citirii acestui text rămânând 
numai la stadiul oral. Cu timpul, samaritenii au dezvoltat și 
semne vocalice, însă arareori — şi destul de inconsistent — 
acestea au fost introduse în manuscrisele mai târzii. Abia 
aproape de zilele noastre samaritenii au scris câteva manu- 
scrise vocalizate în întregime, spre a fi folosite în afara comu- 
nitatii. Tradiţia citirii acestor manuscrise se reflectă şi în 
traducerile Pentateuhului samaritean în aramaică și arabă?. 
Tradiția scribală a Pentateuhului samaritean reflectă câteva 
trăsături asemănătoare multor manuscrise de la Qumran şi, 


1. Numărul locuitorilor celor două comunităţi se ridică la aproximativ 
şase sute de persoane, a căror viaţă religioasă este centrată în jurul 
sinagogilor lor. 

2. A se vedea Abraham Tal, The Samaritan Targum of the Pentateuch : 
a Critical Edition, vol. I-III (Tel-Aviv 1980-1983); H. Shehadeh, The 
Arabic Translation of the Samaritan Pentateuch, Prolegomena to a 
Critical Edition, disertaţie nepublicată, Hebrew University Jerusalim 
1977; idem, The Arabic Translation of the Samaritan Pentateuch, 
Vol. 1: Genesis-Exodus (Ierusalim 1989). 

într-o oarecare măsură, chiar textului masoretic al Bibliei 
ebraice. Întrucât Pentateuhul samaritean este foarte ancorat 
în tradiţia textuală larg răspândită în vechiul Israel, Emanuel 
Tov socotește că numele descriptiv ,samaritean” este aproape 
impropriu!. Conţinutul şi caracteristicile tipologice ale acestui 
text se descoperă pentru prima dată în textele presamaritene 
de la Qumran?. Dintre principiile religioase ale samaritenilor, 
Pentateuhul samaritean le reflectă în principal pe cele care se 
referă la statutul central al Sichemului şi al Muntelui Garizim 
în cult. În momentul redescoperirii textelor Pentateuhului 
samaritean în secolul al XVII-lea, faptul că erau scrise în 
scrierea ebraică „primară” le-a dat o aparenţă de originalitate, 
întrucât toate manuscrisele textului masoretic cunoscute atunci 
prezentau scrierea asiriană târzie („pătrată”). Oricum, faptul 
că textele samaritene erau scrise cu scriere ebraică nu cons- 
tituie o dovadă că Pentateuhul samaritean ar fi fost mai vechi 
decât echivalentul său ,,iudaic”’; o analiză paleografică a tipului 
de scriere ebraică folosită de către samariteni demonstrează 
clar că textele păstrate reflectă o formă de scriere ce datează 
din timpul hasmoneilor*. Descoperirile arheologice recente efec- 
tuate pe Muntele Garizim de către Itzhak Magen au adus la 
lumină sute de inscripţii fragmentare datând din secolul al II-lea 
î.Hr5, a căror scriere este fie canaaneană, fie pătrată. Existenţa 


1. E. Tov, The textual criticism of the Hebrew Bible, Minneapolis/Aasen, 
1992, p. 81. 

2. Aceste texte mai sunt cunoscute si sub numele de „protosamaritene”, 
însă din moment ce acest termen este adeseori greșit interpretat, 
în sensul că aceste texte primare ar conţine începuturile scrierii 
trăsăturilor samaritene, rămâne de preferat termenul „presamari- 
tene”. Astfel, în timp ce textele protomasoretice împărtășesc întru 
totul caracterul textului masoretic medieval, textele premasoretice, 
desi se aseamănă foarte mult cu Pentateuhul samaritean, nu prezintă 
caracteristicile ideologice samaritene. 

3. Ibidem, pp. 82. 

4. R.H. Hanson, „Paleo-Hebrew Scripts in the Hasmonean Age”, BASOR 
175 (1964), pp. 26-42. 

5. Itzhak Magen, Qadmoniot 23, 2000, pp. 125-132 (în limba ebraică); 
scrierea mixtă a fost comentată de către Joseph Naveh, Atigot 32, 
1997, pp. 37-56. 

unei scrieri „iudaice” într-un loc samaritean a constituit o 
surpriză pentru toată lumea’. Este de la sine înţeles că pre- 
zenta unei asemenea scrieri, într-un asemenea loc, demons- 
trează că alfabetul pătrat nu era folosit numai de către evrei. 
Contrar evreilor, care au adoptat în cele din urmă alfabetul 
pătrat, samaritenii au optat pentru ceea ce numesc în prezent 
„vechiul alfabet ebraic”, preferinţă care își află rădăcina în 
dorinţa samaritenilor de a se separa în mod cât mai vizibil de 
comunitatea iudaică. „Așadar, putem spune cu certitudine că 
folosirea alfabetului canaanean este mai curând o alegere 
ulterioară decât un semn al vechimii.” În plus, potrivit spuselor 
lui Tov, datele istorice referitoare la originea comunităţii sama- 
ritene nu se referă la o perioadă foarte îndepărtată, nesus- 
ţinând aşadar pretenţia samaritenilor legată de vechimea textelor 
lor. Colofonul manuscrisului Abişa al Pentateuhului samari- 
tean atribuie scrierea acestui manuscris lui Abişa, fiul lui 
Fineas, preotul care a trăit în timpul lui Iosua, însă cercetătorii 
sunt de părere că acest manuscris a fost scris în secolele 
al XII-lea sau al XIII-lea. Potrivit tradiției samaritene, comu- 
nitatea lor își are originile la începutul poporului israelit, în 
concepţia lor ei fiind păstrătorii adevăratei tradiţii iudaice. 


7.1. Samaritenii 


Din cele mai vechi timpuri si pana in zilele noastre, problema 
originii samaritenilor a fost tratată diferit de către ei înșiși, de 
către evrei (oponenții lor) şi de către istoricul Flavius Iosephus. 
În general, ori de câte ori se vorbește despre samariteni se au 


1. Mai ales din cauza faptului că un loc de cult în afara Ierusalimului 
reprezenta o adevărată oroare în ochii evreilor. 

2. Abraham Tal, Le pentateuque samaritain, in L'enfance de la Bible 
hebraique. L’histoire du texte de l'Ancien Testament à la lumiere des 
recherches recentes, sub indrumarea lui Adrian Schenker si Philippe 
Hugo, Le monde de la Bible, no 52, Labor et fides, 2005, pp. 81. 

în vedere două entități sociale: prima, si poate cea mai 
întâlnită în studiile biblice, alcătuită din locuitorii vechiului 
oraș Samaria, întemeiat în secolul al IX-lea de către regele 
Omri al Israelului ; a doua grupare este comunitatea religioasă 
cu centrul la Sichem, în partea nordică a Israelului. 

Samaritenii își datează originile în timpul triburilor lui 
Iosif, Efraim si Manase, considerându-se în același timp urmașii 
preoţilor leviti. Din momentul intrării israeliților in Canaan, 
această dinastie preoțească a trăit permanent în Sichem, ca- 
pitala regatului Israel, situată la poalele muntelui Garizim, 
pe care a fost construit templul samaritenilor. Ei se considerau 
„adevăratul Israel”, singurii urmași ai poporului Israel care a 
păstrat cu credinciosie Tora lui Moise, adică legea stabilită de 
către losua la Sichem (los. 24). Samaritenii îi socoteau pe 
evrei eretici și schismatici. Datându-și singuri originile înainte 
de perioada judecătorilor, samaritenii susțineau că schisma 
iudaică a avut loc înainte de secolul al XI-lea, când preotul Eli 
a ridicat templul din Silo ce rivaliza cu templul din Sichem; 
această lucrare schismatică a fost urmată de altele, nu mai 
putin importante: ridicarea unui templu la Ierusalim si intro- 
ducerea unei noi versiuni a Torei, care nu făcea nici o menţiune 
referitoare la Sichem şi Garizim. Samaritenii cred că evreii 
s-au separat de trunchiul central al iudaismului pe vremea 
preotului Eli, în secolul al XI-lea î.Hr.!. Prin urmare, cele mai 
insultate persoane de către samariteni erau preotul Eli, initia- 
torul schismei de la Silo, regele Solomon care a ridicat templul 
din Ierusalim și scribul Ezdra care a falsificat textul Torei. 
Această scurtă expunere a istoriei samaritene, scrisă pentru 
si de către samariteni, este oferită de cartea Seper Hayyamim 
(Cronicile Samaritene), a căror valoare istorică este destul de 
problematică?. 


1. Dintre biblisti, Gaster împărtășește acest punct de vedere: M. Gaster, 
The Samaritans — Their History, Doctrines and Literature, The Schweich 
Lectures, 1923; Londra, 1925. 

2. J. McDonald, The Theology of the Samaritans, Philadelphia PA, 1964; 
idem, The Samaritan Chronicle No II (or Sepher Ha-Yammim), Berlin, 
1969, pp. 21-40. 

Tradiţia rabinică iudaică oferă o cu totul altă versiune a 
istoriei samaritenilor: aceştia descind dintr-o populaţie mixtă 
pe care asirienii au deportat-o din Siria în teritoriul regatului 
Israel în anul 722, după distrugerea Samariei. Socotindu-i 
originari din orașul Cutha (Mesopotamia), rabinii i-au numit 
pe samariteni kutim. Rabinii și-au fundamentat această expli- 
catie pe textul de la 4Rg. 17,24-41, care face aluzie la eveni- 
mentele menționate mai sus si la originea păgână a populaţiei 
care „cinstea pe Domnul, dar slujea si idolilor lor”. Împotriva 
părerilor samaritenilor şi evreilor, cei mai multi cercetători 
datează originea comunităţii într-o perioadă mult mai târzie; 
potrivit unora, samaritenii sunt locuitorii Samariei (regatul 
de nord) care s-au separat de locuitorii din Iudeea în perioada 
persană (a se vedea în principal 1Ezd. 4,1-5). 

Flavius Iosephus socotește că la baza schismei samaritene 
se află o dispută între evrei. Câţiva preoţi din Ierusalim au 
devenit samariteni și şi-au stabilit templul pe muntele Garizim, 
rivalizând cu templul din Ierusalim. Această „dezertare” a 
preoţilor evrei a avut loc atunci când căpeteniile iudaice din 
Ierusalim nu au fost de acord cu căsătoria dintre Manase, 
fratele lui Yadua, marele preot din Ierusalim, si Nicaso, fiica 
lui Sanbalat, căpetenia Samariei. Potrivit lui Flavius Iosephus, 
aceste evenimente s-au petrecut în timpul lui Alexandru cel 
Mare, care i-a acordat lui Sanbalat privilegiul de a construi un 
templu pe Muntele Garizim. Mărturia istoricului evreu pre- 
zintă totuşi dificultăţi serioase; este destul de greu de susținut 
că acest Sanbalat era contemporan cu Alexandru cel Mare, din 
moment ce singurul personaj samaritean cunoscut cu acest 
nume era contemporan cu Neemia (sec. al V-lea î.Hr.). Pe de 
altă parte, istorisirea legată de interzicerea căsătoriei între 
membrii dinastiilor conducătoare din Ierusalim și Samaria 
prezintă multe asemănări cu o altă istorisire din cartea lui 
Neemia (13,18). Oricum, în acea istorisire nu se spune că 
opoziţia fata de căsătoria între membrii dinastiilor iudaică si 
samariteană ar fi condus la schisma samariteană. Mulţi istorici 
sunt de părere că Flavius losephus se referea la o schismă 
care a avut loc în perioada persană, nu în cea elenistică ; alţii 

se bazează pe spusele lui, potrivit cărora aceste evenimente au 
avut loc în perioada elenistică. Lucrările lui Flavius Iosephus 
au dat naștere la două teorii referitoare la perioada în care a 
avut loc această schismă: una susţine că a avut loc în perioada 
persană, cealaltă, în anii care au urmat venirii lui Alexandru 
cel Mare în Palestina. Mai există și o a treia teorie, potrivit 
căreia schisma a avut loc în perioada persană, însă ridicarea 
templului samaritean, adevărata expresie a schismei, a avut 
loc în perioada elenistică. 

Dezbinarea dintre samariteni și evrei este explicată ade- 
seori în termenii îndelungatei istorii de animozitati între regatul 
nordic al Israelului și cel sudic, al Iudeii, care a rezultat dupa 
dezbinarea regatului davidic. În egală măsură, nu poate fi 
negat nici faptul că, uneori, această istorie era marcată de 
războaie în toată puterea cuvântului. Rămâne totuși o pro- 
blemă deschisă dacă aceste diferențe oferă o explicaţie sufi- 
cientă pentru dezbinarea religioasă dintre cele două grupări; 
o asemenea explicaţie pleacă de la premisa că adevărata ori- 
gine a controversei iudeo-samaritene o constituie dezbinarea 
dintre triburile nordice si cele sudice (diviziunea regatului 
davidic), în timp ce samaritenii nu considerau atât de impor- 
tant acest eveniment. Tradiţia samariteană socotește mai de- 
grabă ca origini ale dezbinării: ridicarea unui templu la Silo, 
în timpul lui Eli; preoţia lui Itamar care se separă de preoţia 
lui Eleazar; linia preoțească sadochită instalată în Ierusalim ; 
ridicarea templului în Ierusalim, și nu pe Garizim. Este foarte 
greu de precizat dacă conflictul iudeo-samaritean isi are ori- 
ginea în istoria celor două regate, cu atât mai mult cu cât 
Biblia ebraică nu oferă practic nici un indiciu care să susțină 
acest punct de vedere!. Unul dintre cele mai vechi conflicte 
` prezentate în Biblie, care ne poate ajuta la înţelegerea problemei, 
a avut loc în timpul lui Ezdra și Neemia, adică după întoar- 
cerea din Babilon a evreilor exilați, când s-au ridicat mai 
multe grupuri religioase, printre care: 


1. Discuţii referitoare la textele biblice despre care se spune că reflectă 
conflictul iudeo-samaritean, a se vedea: R.J. Coggins, Samaritans 
and Jews. The origins of Samaritanism reconsidered, 1975, pp. 13-81. 

— cei ce vroiau să refacă regatul davidic (cu un rege si un 
mare arhiereu în poziţiile de conducere); 

— cei care îşi propuseseră să instaureze un anumit tip de 
teocratie sau hierocratie ; 

— cei care rămăseseră in tara în timpul exilului, bucurându-se 
de anumite privilegii în absenţa claselor conducătoare și 
respingeau categoric ideea restaurării oricărui gen de stat, 
în așteptarea venirii Împărăției lui Dumnezeul. 


Conflictul se reflectă indirect si în cărţile lui Iezechiel si 
Zaharia ; lez. 44,15 conţine parte din viziunea profetului legată 
de noul Templu care se va ridica după întoarcerea din exil: 
„lar preoții din semintia lui Levi, fiii lui Sadoc, care în vremea 
abaterii de la Mine a fiilor lui Israel au îndeplinit slujirea Mea 
în locașul Meu cel sfânt, aceia se vor apropia de Mine, ca 
să-Mi slujească și vor sta înaintea feţei Mele”. 

Cel mai probabil, reconstruirea templului din Ierusalim și 
restabilirea conducerii preoţiei sadochite în Ierusalim au con- 
tribuit la separarea finală a samaritanismului de iudaism. Pe 
baza dovezilor arheologice si literare, Reicke a ajuns la con- 
cluzia că samaritenii și-au construit propriul templu pe Muntele 
Garizim în timpul stăpânirii persane în Palestina, cel mai 
probabil în jurul anului 380 î.Hr. Construirea propriului templu 
a marcat o ruptură decisivă cu iudaismul?. Rămâne de văzut 
de ce erau evreii atât de intoleranti fata de templul sama- 
ritean, din moment ce, după câte știm, în diaspora iudaică 
existau temple la Elefantine și Leontopolis în Egipt și posibil 
chiar la Iraq-el-Emir în regiunea transiordaniană, iar iudais- 
mul ierusalimitean nu a respins acele comunităţi din cauza 
templelor lor. Problema este că evreii din diaspora, desi aveau 
propriile lor temple, mergeau din când în când la Ierusalim cu 
ocazia sărbătorilor și, mai presus de toate, recunoșteau legi- 
timitatea preoţiei sadochite. Samaritenii respingeau atât tem- 
plul, cât si familia marilor preoţi. Ruptura dintre cele două 


1. FE. Deist, „Prior to the dawn of apocalyptic”, OTWSA 25/6 (1982/ 
1983), pp. 13-38. 
2. B. Reicke, The New Testament era, 1969, p. 28. 

comunități religioase nu avea astfel nimic de-a face cu textele 
lor sau cu ceea ce era acceptat drept canonic; așa cum am 
văzut, în privinţa canonului, samaritenii adoptaseră cu stric- 
tete legea mozaică. Disputa principală se purta in jurul legiti- 
mității preoţiei si a locului templului. 

Pentru a înţelege și a evalua corect textele samaritene este 
foarte important să știm ce părere aveau samaritenii despre 
ei înşişi, deoarece concepţiile altor grupuri despre ei nu ne 
ajută prea mult să înțelegem convingerile lor religioase tipice, 
care îşi găsesc expresie în textele sacre. Sursele noastre prin- 
cipale de informaţii referitoare la samaritanism rămân, în 
ciuda numeroaselor studii folositoare! despre această mișcare 
religioasă, cronicile și scrierile lor liturgice. Cea mai mare 
parte a textelor care reflectă aceste tradiţii sunt relativ re- 
cente, adică din perioada medievală târzie, până în perioada 
Renașterii. Multe dintre acestea vorbesc despre tradiții care 
merg până în era precreştină, în perioada în care Vechiul 
Testament trecea prin etapele finale ale dezvoltării sale. 

Punctul principal al diferenţei dintre samaritanism şi iuda- 
ism îl constituie autenticitatea marelui arhiereu ; deși, în con- 
ceptia samaritenilor si a evreilor, genealogia marilor arhierei 
diferă, ambele susţin că marele lor arhiereu ar fi moștenitorul 
legitim al preoţiei lui Aaron. În Cronica Samariteană II se 
spune că Eli, certându-se cu marele preot Uzzi, a părăsit 
Sichemul si a iniţiat o linie preoțească rivală la Silo, o preoție 
care nu descinde din Eleazar, fiul cel mare al lui Aaron, ci din 
Itamar, fiul cel mic; numai foarte puţini sunt aceia care nu 
s-au implicat în această schismă, rămânând fideli preoţiei 
legitime aaronite din Sichem, și anume strămoșii samarite- 
nilor. Preotia sadochită din lerusalim reprezenta așadar o 
` preoție nelegitimă, întrucât nu fusese inițiată de către Dumnezeu 
Însuşi. Interesant este că textul masoretic ridică unele pro- 
bleme legate de genealogia lui Sadoc, marele preot în timpul 


1. J.A. Montgomery, The Samaritans, The earliest Jewish Sect, 1907 ediţia 
Ktav, 1968); M. Gaster, The Samaritans, 1925; H.G. Kippenberg, 
Garazim und Synagoge, 1971; R.J. Coggins, Samaritans and Jews. 
The origin of Samaritanism reconsidered, 1975. 

lui David şi Solomon. Potrivit 2Rg. 8,17, Sadoc descinde din 
Ahitub, care, la rândul său, descindea din casa lui Eli. Oricum, 
potrivit 1Par. 24,3, 2Par. 5,29-34, Sadoc era un urmas al lui 
Eleazar, fiul lui Aaron; in ciuda acestor referinte scripturistice, 
samaritenii se bazează pe 3Rg. 8,17, potrivit căruia preoția 
sadochită deriva dintr-o genealogie nelegitimă. Dacă această 
preoţie era nelegitimă, cu atât mai putin legitim era locul 
templului în Ierusalim. Samaritenii spun că Moise le-a po- 
runcit israeliților să ridice un templu pe Muntele Garizim, în 
vecinătatea Sichemului, însă Solomon, sfătuit de preoţii nele- 
gitimi, a nesocotit porunca lui Moise si a ridicat un templu pe 
Muntele Sion, în Ierusalim. 

Recentele descoperiri arheologice din Tara Sfântă permit o 
imagine mult mai complexă a istoriei samaritenilor decât cea 
cunoscută până foarte de curând. Prima şi cea mai importantă 
descoperire în vederea reconstruirii acestei istorii se referă la 
textul Pentateuhului samaritean. Una dintre cele mai mari 
surprize aduse de Manuscrisele de la Marea Moartă a cons- 
tituit-o descoperirea faptului că textul câtorva manuscrise de la 
Qumran este foarte asemănător cu cel al Pentateuhului samari- 
tean. Pe de altă parte, Pentateuhul samaritean prezintă simili- 
tudini clare şi cu textul masoretic ebraic. S-ar părea că autorul 
textului samaritean a folosit un text ce aparținea tradiţiei 
protomasoretice. O astfel de potrivire a textului samaritean şi 
a textului ebraic protomasoretic nu se putea face după schisma 
dintre samariteni şi evrei, când contactele dintre ei au încetat. 
În acelaşi timp, textul Pentateuhului samaritean se caracteri- 
zează prin intrebuintarea frecventă de matres lectionis (litere-vo- 
cală), specifică perioadei hasmoneice ; în aceeași perioadă, tipul 
de scriere samariteană a început să difere de scrierea paleoebra- 
ică, cu care se înrudea. Prin urmare, informaţiile paleografice 
şi ortografice disponibile arată că redactarea Pentateuhului 
samaritean nu poate data mai devreme de perioada hasmo- 
neică, adică a doua jumătate a secolului al II-lea î.Hr.!. Această 


1. J.D. Purvis, The Samaritan Pentateuch and the Origin of the Samaritan 
Text, Cambridge MA 1968, pp. 55-98. 


186 O ISTORIE A BIBLIEI EBRAICE 


concluzie referitoare la originea Pentateuhului samaritean 
conduce la un nou aspect legat de originea schismei sama- 
ritene ; există astfel posibilitatea ca schisma samariteană să 
fi avut loc în perioada greacă şi nu în prima parte a perioadei 
elenistice. Descoperirile arheologice confirmă, la rândul lor, 
această datare a schismei samaritene. În primul rând, săpă- 
turile arheologice de la Tell Balath (vechiul Sichem) arată că, 
după o perioadă de abandon aproape total în epoca persană, 
orașul Sichem şi-a redobândit vechea importanţă la începutul 
perioadei elenistice. Pe de altă parte, săpăturile de la Tell-er-Ras 
(Garizim) demonstrează că ridicarea templului de pe muntele 
Garizim a avut loc în perioada elenistică. În plus, papirusurile 
descoperite la Wadi-Deliyeh au arătat că, pe lângă acel Sanbalat 
(Sanbalat I), contemporan cu Neemia, despre care am vorbit 
mai sus, a mai existat un Sanbalat (II), care putea fi foarte 
bine bunicul lui Sanbalat (III), contemporanul lui Alexandru 
cel Mare. În urma studierii acestor papirusuri s-a stabilit că 
dinastia samariteană practica sistemul paponimiei (nepotul 
primeşte obligatoriu numele bunicului), fapt ce vine în acord 
cu mărturia lui Flavius Iosephus, potrivit căreia templul de pe 
muntele Garizim a fost construit de către Sanbalat în timpul 
lui Alexandru!. 

Toate informaţiile de mai sus ne permit să creionăm o 
istorie a samaritenilor. La începutul perioadei elenistice, mace- 
donenii i-au deposedat pe samariteni de orice putere politică, 
reconstruind si repopulând orașul Sichem, iar relaţiile dintre 
Samaria şi lerusalim au continuat să fie neprietenoase, așa 
cum fuseseră în secolele anterioare. În această perioadă, sama- 
ritenii au construit un templu dedicat lui Iahve, desi se închinau 
în continuare și lui Nergal (foarte posibil un zeu din Cutha). 
Nu există nici o informatie certă referitoare la afirmaţia lui 
Flavius Iosephus potrivit căreia preoţii din Samaria erau 
descendenţi ai preoților evrei care rupseseră legăturile cu 
templul din Ierusalim. Preotia samariteană isi are propria 
genealogie, independentă de preoția iudaică de la Ierusalim. 


1. Julio Trebolle Barrera, op. cit., pp. 203-205. 

Pe de altă parte, construirea unui templu pe muntele Garizim 
nu înseamnă neapărat o îndepărtare religioasă de Ierusalim ; 
să nu uităm că astfel de temple iudaice se mai găseau şi în 
alte locuri: tobiatii aveau un templu în Transiordania, iar 
marele arhiereu Onias al IV-lea, îndepărtat din Ierusalim, 
şi-a construit un templu la Leontopolis (Egipt). Relaţiile dintre 
samariteni si evrei s-au înrăutățit atât de mult încât Ioan 
Hircan a distrus în anul 128 templul de pe muntele Garizim, 
iar în anul 107, orașul Sichem. La baza acestor evenimente au 
stat atât tensiunile create prin alianțele încheiate de ambele 
parti cu ptolemeii si seleucizii, resentimentul evreilor fata de 
acceptarea de către samariteni a elenismului lui Antioh al IV-lea 
Epifanes, ostilitățile dintre samariteni si evrei în comunităţile 
lor din diaspora Egiptului, în timpul lui Ptolemeu al VI-lea 
Filometor (180-145), cât şi politica expansionistă a Macabeilor, 
în special a lui Ioan Hircan. Potrivit părerii lui Purvis, sama- 
ritenii s-au separat de evrei după distrugerea templului lor de 
către loan Hircan in 128 î.Hr... 


7.2. Textul Pentateuhului samaritean 


În tot acest context istoric, redactarea Pentateuhului samari- 
tean a reprezentat reacția samaritenilor la atacurile evreilor, 
atacuri care au culminat cu distrugerea templului de pe muntele 
Garizim. Cei doi stâlpi de bază ai iudaismului, Tora şi Templul, 
erau în același timp instituţii fundamentale ale samarita- 
nismului, înţeles ca versiune a iudaismului. Samaritenii nu 
erau pregătiți să se supună hasmoneilor; își manifestaseră 
independenţa fata de Ierusalim si vroiau să continue în acelaşi 
fel, convinși că sunt singurii posesori ai literei si ai spiritului 
legii mozaice. Prin urmare, când şi-au văzut templul distrus 


1. J.D. Purvis, The Samaritan Pentateuch and the Origin of the Samaritan 

de către evrei, au alcătuit o nouă recenzie a Torei, ca replica 
la versiunea iudaică, acuzându-i pe evrei că au modificat textul 
Torei, înfățișând eronat adevăratele tradiții. Mai mult, ori de 
câte ori vorbeau despre israeliți, samaritenii nu făceau referiri 
la Ierusalim si la Sion, ci la Sichem și Garizim; din acest 
moment, neînțelegerile dintre samariteni și evrei se vor centra 
în jurul autenticității Torei pe care o foloseau. Sintetizând 
evenimentele istorice menţionate mai sus, putem spune că 
ediția samariteană a Pentateuhului nu a fost alcătuită în 
perioada construirii templului samaritean, ci după distrugerea 
templului de către Ioan Hircan, ca o reacţie a samaritenilor 
fata de atacurile evreilor. 

Descoperirea, la Qumran, a unor manuscrise prezentând 
certe similitudini cu Pentateuhul samaritean are o importanță 
deosebită — mult mai mare decât descoperirea unor manuscrise 
care se apropie de textul iudaismului rabinic (textul masoretic) 
sau de textul grecesc al iudaismului elenistic (LXX) — întrucât 
oferă un exemplu clar de text palestinian protosamaritean. 
Descoperirea fragmentelor biblice în grotele de la Qumran i-a 
determinat pe cercetători să reconsidere structura Pentateuhului ` 
samaritean; F.M. Cross socotește că se poate vorbi de trei 
tipuri textuale locale ale Pentateuhului: Septuaginta avea 
drept prototip o versiune dezvoltată în Egipt, Pentateuhul 
samaritean reprezenta o versiune „palestiniană”, în timp ce 
textul masoretic era fructul unei evoluții de origine „babilo- 
niană”!. Textul ebraic rabinic este foarte bine atestat de nume- 
roase documente, iar textul grecesc al Bibliei permite reconsti- 
tuirea, cu grade diferite de probabilitate, a tradiţiei textuale 
ebraice care stă la baza versiunii grecești. 

Abraham Tal spune că aparenta asemănare dintre Pentateuhul 
samaritean și fragmentele descoperite la Qumran ne deter- 
mină să credem că cele două surse au un fond comun și deci 
o vârstă comună. Prin urmare, ortografia samariteană nu 


1. Frank M. Cross, „The History of the Biblical Text in the Light of the 

reprezintă o ameliorare medievală a vocalizării, ci dimpotrivă, 
reflectă practicile scribale de la începutul erei noastre!. Din 
moment ce această ortografiere era întrebuințată și de către 
evrei, devine limpede că ortografia masoretică este tardivă. 
Odată cu inventarea punctuatiei (pentru desemnarea voca- 
lelor), vechile matres lectiones au devenit superflue si au fost 
eliminate, in mare parte, din textul masoretic. Însă această 
teză, puţin cam pripită, pare să neglijeze existența scrierilor 
paralele de la Qumran, cum ar fi cartea profetului Isaia, care, 
într-un manuscris, tinde spre scriptio plena, iar în altul spre 
scriptio defectiva. Trebuie precizat foarte clar că tradiția sama- 
riteană nu a elaborat un sistem normativ de vocalizare, compa- 
rabil cu cel masoretic. Inteleptii evrei medievali au fixat valorile 
fonetice ale citirii Bibliei, așa cum s-a transmis din generaţie 
în generaţie; între secolele VI-VII, cel puţin trei tradiţii dife- 
rite au conturat sistemele de redare grafică a sunetelor, dintre 
care sistemul tiberian a devenit normativ. La rândul lor, sama- 
ritenii au inventat o serie de semne care se pun deasupra 
literelor, fără a le închega însă într-un sistem obligatoriu. Pe 
lângă faptul că nu este întrebuințat în mod constant, acest 
sistem este foarte putin abordat în gramaticile samaritene. 
Din moment ce preocuparea principală a samaritenilor era 
transmiterea orală a Legii, reproducerea scrisă a vocalelor nu 
prezintă coerenţa necesară încadrării lor într-un adevărat 
sistem. Majoritatea manuscriselor samaritene nu prezintă vocale, 
puţinele texte vocalizate parțial apelând la vocale doar pentru 
a face distincție între omografe. 

Analizând cu atenţie caracteristicile gramaticale funda- 
mentale, Tal îndrăzneşte să afirme că ebraica Pentateuhului 
samaritean se apropie de ebraica literaturii rabinice reprezen- 
tate de Mișna și de alte lucrări contemporane. Desigur, aceasta 
nu înseamnă că Pentateuhul datează din acea perioadă, ci 
doar că poartă amprenta limbii vorbite în timpul lui Hilel?. 
Cele cinci Cărţi ale Legii, sub forma transmisă comunităţii 

samaritene, diferă foarte mult în privinţa structurii, a limbii 
şi uneori a conţinutului, de forma pe care o au în iudaism. 
Evreii şi samaritenii se raportau diferit la Scriptură ; în timp 
ce evreii credeau în sfintenia Torei, încât nici o schimbare, 
chiar minoră și exterioară, nu putea fi introdusă în text, sama- 
ritenii au adoptat o atitudine mult mai liberală, socotind că 
esenţială este înțelegerea Scripturii. Samaritenii aveau mult 
mai puţine reticente în a introduce direct în text schimbări 
imperative si modernizări; ei nu ezitau să modifice textul 
când socoteau că acest lucru este absolut necesar pentru o 
mai bună înţelegere a sa. Acesta este şi motivul pentru care 
Tora samaritenilor este mult mai voluminoasă decât cea a 
evreilor. 

Pe de altă parte, dacă aceste manuscrise „protosamaritene” 
de la Qumran nu ar fi fost descoperite, s-ar fi ajuns destul de 
greu la ipoteza potrivit căreia textul Pentateuhului samaritean 
este constituit din două niveluri. Primul nivel corespunde unui 
anumit tip de text „palestinian” atestat de manuscrisele „proto- 
samaritene” deja menţionate. Al doilea nivel, mai recent, cores- 
punde actualei recenzii samaritene. Întrucât această recenzie 
este destul de superficială, schimbările făcute în text sunt 
foarte ușor de identificat şi de îndepărtat din textul în care au 
fost inserate. Aceste schimbări apar în special în acele pasaje 
care reflectă teologia samariteană ; de exemplu, pasajul în care 
se spune că locul ales de YHWH pentru construirea templului 
este Muntele Garizim, şi nu Muntele Sion. În toate versetele 
din Biblia ebraică în care se vorbeşte despre Ierusalim ca loc 
central de închinare, samaritenii au inserat propriul lor centru, 
Muntele Garizim: a" "i (un singur cuvânt în ortografierea 


` lor). Această schimbare apare în ambele versiuni ale Decalo- 


gului, drept a zecea poruncă!, referitoare la sfintenia muntelui 
Garizim. De asemenea, aceeași înlocuire o întâlnim la Deut. 
27,4, unde în loc de „muntele Ebal” citim „muntele Garizim”, 


1. Samaritenii socotesc prima poruncă a tradiţiei iudaice drept o intro- 
ducere la Decalog, astfel încât şi-au asigurat spaţiul necesar introdu- 
cerii celei de-a zecea porunci. 

referitor la locul în care li se porunceste israeliților să isi 
ridice altarul după trecerea lordanuluil. 

Samaritanismul trebuie înţeles mai curând ca o variantă a 
iudaismului, decât ca o religie independentă de orice influență 
iudaică?; samaritenii aparţin lumii iudaice întrucât ei înșiși 
pretind că sunt adevărații moștenitori ai tradiţiilor vechiului 
Israel. De altfel, această pretenţie îi plasează într-un conflict 
permanent cu evreii. Faptul că „Manuscrisul războiului” (I QM) 
vorbește despre posibilitatea unei reconcilieri între cele două 
ramuri ale Israelului — iudaică şi samariteană — demonstrează 
că ambele erau conștiente de originea lor comună și continuau 
să spere într-o posibile reunire. 

Alături de Templu, Tora reprezenta unul din cei doi stâlpi 
de bază ai iudaismului. Samaritenii cunoşteau foarte bine 
diferența rabinică și fariseică dintre Tora orală şi cea scrisă, 
însă nu le acordau același statut. Tradiţia nu este doar o altă 
expresie a Torei şi nici nu o poate înlocui; cel mult, tradiția 
reprezintă un sprijin pentru o mai bună înţelegere a Torei. 
Prin urmare, samaritanismul se conducea în mare măsură 
după un gen de principiu sola Scriptura. În materie de legi, 
samaritenii aveau multe în comun cu saducheii, din moment 
ce și aceștia respingeau Tora orală drept sursă legitimă de 
îndrumare etică. Ei au preferat să adere la Legea lui Moise 
(Pentateuhul), pe care o priveau ca pe singura lege canonica’. 
Conservatorismul comunității samaritene se vedea atât în 
strictul lor monoteism, cât şi în respectarea practicilor tăierii 
împrejur. Dacă legea orală iudaică permitea, în anumite cazuri, 


1. Deși inserarea lui ATN în textul Pentateuhului Samaritean este 
privită adeseori de către cercetători drept tendentioasd, faptul ca 
apare si in Vetus Latina poate fi dovada unei vechi versiuni non- 
sectare. A se vedea și R. Pummer ,,APTAAZN: A Criterion for Samaritan 
Provenance?” JSJ 18 (1987), pp. 18-25. 

2. J. McDonald, The Theology of the Samaritans, Philadelphia PA, 1964, 
pp. 34-60. 

3. Termenul samaritean hillukh, comparabil cu termenul iudaic halakhah, 
ar putea fi totuși un argument împotriva aderării samaritenilor la 
principiul „numai Legea”. 

cirmcumcizia la o dată ulterioară, practica samariteană insista 
ca acest rit să aibă loc neapărat în ziua a opta; împlinirea 
corectă şi la timp a acestui rit era atât de importantă pentru 
ei, încât, uneori, în disputele lor cu evreii, îi numeau pe aceștia 
„cei netăiați împrejur”, adică „cei ce nu aparţin adevăratului 
Israe/”!. 

În plus, samaritenii respectau cu stricteţe tot ceea ce era 
scris în legea lui Moise, care reprezenta pentru ei singura 
Scriptură. Păstrau totuşi, în tradiţia lor, scrieri cu pasaje din 
Primii Profeti (deși într-o formă care se îndepărta uşor de la 
ceea ce era scris în textul masoretic), fără a avea însă nimic 
din Profeţii târzii. Motivul îl constituie interpretarea literală 
a versetului „Prooroc din mijlocul tau si din fraţii tăi, ca și 
mine, îți va ridica Domnul Dumnezeul tău: pe Acela să-L 
ascultați” (Deut. 18,15), în sensul că Domnul le va trimite un 
profet asemenea lui Moise. Samaritenii înțelegeau din aceasta 
că, după Moise, va mai fi un singur profet, Mesia, care va 
instaura Împărăţia lui Dumnezeu pe pământ. Prin urmare, 
orice persoană își spunea profet era respinsă. În acest fel l-au 
respins pe Ilie, care se numea el însuși profet, iar pe Amos, 
Osea şi Isaia îi socoteau „vrăjitori”?. 

Samaritenii au avut discuţii aprinse referitoare la autori- 
tatea celor care interpretau Tora: preoţii sau inteleptii. Preoţii 
aveau ultimul cuvânt în problemele legate de transmiterea 
doctrinelor secrete, a calendarului si a citirii Torei în sinagogi”. 
În ceea ce privea aspectele legate de halakhaht, unii erau de 
părere că autoritatea de decizie le revine preoților, iar alții 
atribuiau acest rol inteleptilor, fie ei preoţi sau nu. Pentru 

samariteni, pronunţarea corectă a cuvintelor unui text din 
Tora era de prima importanta. Inteleptii aveau autoritatea de 
a exprima opinii legate de doctrina si de interpretarea Torei 
si de a-i invata pe oameni pronuntarea si intelegerea corecta 
a textului Torei. Julio Trebolle Barrera este chiar de părere ca 
tensiunea dintre preoții saduchei si mişcarea fariseică laică 
reprezintă o reminiscență a neînțelegerilor dintre preoții samari- 
teni si inteleptii care îşi disputau autoritatea decizională bazată 
pe interpretarea Scripturii’. 

Din cele expuse până aici este clar că samaritenii și evreii 
nu se deosebeau foarte mult în probleme de doctrină; ambele 
grupări erau monoteiste, credeau în legea lui Moise pe care o 
socoteau revelată de către Dumnezeu și așteptau vremuri 
mesianice ; ceea ce îi separa în mod deosebit era legitimitatea 
preoţiei și locul templului unde aduceau închinare lui YHWH. 
Am spus puţin mai sus că saducheii, la rândul lor, respingeau 
legea orală, astfel încât ne-am aștepta ca cel puţin în acest 
punct, între saduchei si samariteni să existe o anumită inte- 
legere?. Însă, întrucât saducheii erau reprezentanţii preoţiei 
iudaice, este limpede că între cele două grupări existau disen- 
siuni pe marginea legitimitatii marelui arhiereu din Ierusalim. 
În această privință, ne putem aștepta la o anumită afinitate 
între samariteni si esenieni, din moment ce și aceștia din 
urmă îi socoteau nelegitimi pe preoţii de la Ierusalim. Esenienii 
nu respingeau legitimitatea pretentiei sadochite la funcția de 
mare arhiereu, ci numai pretenţiile preoţilor contemporani de 
a sluji. Alături de alte comunităţi iudaice din diaspora, cum 
ar fi cea de la Elefantine, comunitatea de la Qumran accepta 
legitimitatea preoţiei sadochite și recunoștea drept adevărat 
locul Templului din Ierusalim?. 

Mișna și Talmudul contin mai multe expresii şi discuţii 
referitoare la samariteni. Potrivit Misnei (tratate Shebiith 8, 9), 

rabbi Eliezer ar fi spus: „A mânca pâinea unui samaritean 
este ca si cum ai mânca [din] carne de porc”, iar în alte parti 
(Ketuboth) samaritenii sunt numiţi bastarzi, prozeliti și ere- 
tici. In orice caz, unui evreu i se interzicea să se căsătorească 
cu o samariteancă sau să bea din același vas cu un sama- 
ritean!. 

Potrivit lui Kahle, cel mai bine păstrat text al Pentateuhului 
ebraic se află în transcrierea cunoscută sub numele de Pentateuhul 
samaritean ; el susține că acest text are o importanţă deosebită 
nu numai pentru textul ebraic premasoretic, dar și pentru 
înțelegerea corectă a unor pasaje din Noul Testament?. 

Deoarece în privinţa limbii și chiar a scrierii, corespunde 
Pentateuhului ebraic la momentul schismei samaritene, 
Pentateuhul samaritean nu reprezintă propriu-zis o versiune 
în sensul Septuagintei sau al altor lucrări bazate pe traduceri. 
Pentateuhul samaritean a fost Biblia comunității samaritene 
înainte si după schismă si a rămas singura Scriptură inspirată 
si mai târziu, când evreii au adăugat la canonul scripturistic 
cărţile profeților si aghiografele. Pe lângă câteva modificări 
importante, rezultate din concepţii teologice, textul s-a păstrat 
ca la început si, din moment ce comunitatea samariteană nu 
a fost niciodată foarte numeroasă si foarte răspândită, alte- 
rarea textuală si dezvoltările recenzionale nu constituiau un 
prea mare pericol’. În acest fel, dincolo de cele câteva modifi- 
cări deliberate, Pentateuhul samaritean aduce mărturie despre 
una dintre formele textuale ale Pentateuhului ebraic din seco- 
lul al IV-lea î.Hr. Pe baza celor relatate la I. 4,20, unde aflăm 
despre credința samaritenilor potrivit căreia lui Dumnezeu i 
se aduce închinare pe Muntele Garizim, se crede că au modi- 
ficat textul Pentateuhului original pentru a-și legitima această 

credință. De fapt, nu se știe cu absolută certitudine cine este 
autorul acestor modificări, din moment ce chiar si în tradiţia 
iudaică întâlnim anumite indicii potrivit cărora lui YHWH i 
se aducea închinare și pe muntele Garizim, indicii ce au fost 
înlăturate ulterior’. Pe de altă partea, există semne clare ale 
intervenţiei samaritenilor în textul Pentateuhului; de exem- 
plu, în locul binecunoscutei propoziţii deuteronomice, „locul pe 
care îl va alege Domnul”, samaritenii spun „locul pe care l-a 
ales Domnul”, arătând prin aceasta că Sichemul a fost ales de 
Domnul încă din vremea lui Avraam, în timp ce Ierusalimul 
va fi ales mult mai târziu, după Moise, în timpul lui David?. 
Dacă tradiţia iudaică spune că Isaac a fost adus jertfă pe 
muntele Moria (Fac. 22,2), samaritenii identifică locul jertfei 
cu Moreh, lângă Sichem. 

Respectarea strictă a textului tradițional, susținută de cir- 
cumstante favorabile, a făcut ca forma textului, păstrată de 
Pentateuhul samaritean, să nu sufere mari modificări de-a 
lungul istoriei sale. Scrierea Pentateuhului samaritean, în 
momentul adoptării sale drept Biblie a comunităţii sama- 
ritene, era canaaneană ; cu mici modificări, ea se păstrează în 
textul Pentateuhului până în zilele noastre. Asemenea textului 
masoretic, textul samaritean s-a transmis în cadrul unei comu- 
nitati cu o anumită tradiţie religioasă. Atât textul masoretic, 
cât si cel samaritean poartă urmele diferenţelor religioase si 
ale disputelor teologice din comunităţile care le-au transmis şi 
dau mărturie despre dezvoltările ulterioare ale tradiţiilor Vechiului 
Testament. Și mai mult, măsurile luate de rabbi Akiba de a 
fixa textul consonantic al Vechiului Testament nu au avut nici 
o influență asupra textului samaritean. Pe de altă parte, orice 
schimbări ar fi apărut în acest text în cursul timpului, nu se 
reflectă în istoria textului ebraic, și din moment ce aceste 
schimbări nu pot fi nici numeroase, nici radicale, pe ansamblu, 

putem spune că Pentateuhul samaritean se apropie cel mai 
mult de textul ebraic premasoretic!. 

Odată cu prima publicare a Pentateuhului samaritean în 
secolul al XVII-lea, bibliştii au fost de-a dreptul fascinati de 
ortografia sa şi de modul explicit de exprimare a vocalelor. 
Edmund Castell a semnalat rolul de vocală al literelor waw și 
yod?, iar Wilhelm Gesenius i-a dedicat o întreagă carte în care 
spune că Pentateuhul samaritean conţine mult mai multe 
scriptiones plenae decât textul masoretic. Mai mult, vocaliza- 
rea textului s-a păstrat mult mai bine în Pentateuhul sama- 
ritean decât în textul masoretic, iar acest lucru nu poate decât 
să sporească valoarea textului samaritean. Schimbările care 
apar, în special în ortografie şi morfologie, indică un stadiu 
mai avansat în dezvoltarea limbii. Astfel, foarte multe diferențe 
între cele două texte se datorează faptului că samaritenii 
folosesc mult mai multe litere vocale și matres lectiones decât 
masoretii; lângă unele substantive apare și pronumele per- 
sonale indicând genul ; unele sufixe arhaice specifice diferitelor 
cazuri, întâlnite în textul masoretic, sunt aici omise. Aparent, 
toate acestea sunt semne ale unei dezvoltări ulterioare şi pun în 
lumină anumite aspecte ale formei textuale a acestui Pentateuh 
în perioada masoretilor tiberieni. Fluctuatiile în pronunțare, 
deși foarte puţine, demonstrează că guturalele nu erau întot- 
deauna bine rostite și prezentau diferite forme, aceste variaţii 
reflectându-se uneori în text. Într-un studiu devenit deja clasic, 
Gesenius? demonstrează că totalitatea variantelor Pentateuhului 
samaritean se poate explica prin prisma a opt categorii de 
modificări ale bazei textuale păstrate intactă în textul masoretic: 


1. corectări conforme cu gramatica populară; 
2. glose sau explicaţii integrate în text; 

3. corectări conjuncturale ale unor cuvinte care prezintă difi- 
cultati; 

4. corectări ale unor locuri paralele; 

. interpolări mai ample plecând de la locurile paralele; 

6. corectări ale unor pasaje ce prezintă dificultăți obiective şi 

în special istorice; 

forme influențate de dialectul samaritean; 

8. pasaje influențate de teologia si hermeneutica samariteană!. 


ou 


zA] 


Un alt indiciu al revizuirii textului samaritean îl constituie 
faptul că modificările intenționate erau introduse în text po- 
trivit concepțiilor teologice ; astfel, forma plurală Elohim este 
modificată uneori într-o formă singulară, un înger este intro- 
dus în scenă pentru a se evita unele antropomorfisme etc. O 
altă posibilitate care merită luată în seamă este cea sugerată 
de către Sperber, care explică mulțimea variantelor textuale 
plecând de la constatarea că în timp ce textul masoretic pre- 
zintă o formă care s-a dezvoltat într-un dialect întâlnit în 
Iudeea, textul samaritean ne prezintă particularitatile dialec- 
tului din Israelul perioadei postexilice?. Kahle a demonstrat 
că între textul samaritean si una dintre formele textuale presu- 
puse de traducerea greacă, alta decât Septuaginta, există asemă- 
nări distincte?. Kahle și-a susținut întotdeauna această părere 
în vederea reconstituirii celui mai vechi text al Septuagintei, 
ferm convins că în secolul I d.Hr. a existat un text grec, al 
cărui original nu era Septuaginta pe care o cunoaştem, ci un 
text foarte asemănător cu cel samaritean. Astfel, pe lângă 
legătura sa directă cu textul masoretic, Pentateuhul samari- 
tean poate aduce o lumină nebănuită si asupra altor probleme. 
Toate acestea vin să confirme punctul de vedere exprimat în 

cazul discutiei referitoare la textul masoretic: in perioada 
precreştină au existat mai multe recenzii ale Pentateuhului. 
După o perioadă în care se traduce Pentateuhul în varianta 
LXX, când textul se caracteriza printr-o oarecare fluiditate, a 
urmat o perioadă de uniformitate graduală, în care apare și 
textul masoretic. Problema relativei cronologii a genealogiilor 
de la Facerea 5 si 11, în varianta masoretică, samariteană si 
LXX, rămâne încă nerezolvată; toate trei reprezintă recenzii 
diferite ale originalului ebraic, neputându-se stabili cu certi- 
tudine care este greşită și care este corectă. În plus, trebuie 
spus că fiecare dintre aceste trei versiuni își are simpatizantii 
ei. Cronologia din Septaginta apare și la Flavius Iosephus, iar 
cronologia samariteană este susținută de Cartea Jubileelor și 
de Faptele Apostolilor 7. Concluzia inevitabilă la care ajungem 
este că toate cele trei texte erau întâlnite la evrei, fiecare 
dintre ele reprezentând tradiția unei localităţi sau a unei școli. 

Numărul manuscriselor samaritene pare să nu fi fost nicio- 
dată prea mare. Faptul că doar foarte puţine dintre ele și-au 
găsit loc în bibliotecile europene trebuie pus în legătură cu 
cinstirea pe care o primeau din partea anumitor comunitati’. 
Cu toate acestea, nu trebuie exclusă posibilitatea unui număr 
mai mare de manuscrise, întrucât obiceiul iudaic de îngropare 
a manuscriselor greșite sau uzate nu a fost adoptat si de către 
samariteni. E. Robertson a arătat în lucrarea sa Catalogue of 
Samaritan MSS cât de îngrijit erau pregătite manuscrisele 
biblice samaritene?. Pieile erau obţinute de la animale care 
fuseseră aduse drept jerftă de pace selamim, şi erau scrise 
foarte atent cu ajutorul unei bucăţi ascuţite* de os sau cu un 
stylus metalic. În partea introductivă a lucrării citate mai sus 

se află o prezentare interesantă a caracteristicilor acestor 
manuscrise ; am vorbit deja despre asemănarea dintre sistemul 
de vocalizare samaritean si cel babilonian, descoperit în manu- 
scrisele Bibliei ebraice. În catalogul lui Robertson se spune că 
la început se făcea un simplu semn deasupra unei litere, 
pentru a atrage atenţia asupra ei, de aici dezvoltându-se ulterior 
întregul sistem de vocalizare. 

O cercetare mai atentă a textelor presamaritene descoperite 
în pustiul Iudeii conduce la o mai bună înțelegere a diferitelor 
componente ale textului samaritean. În ultimul timp, cerce- 
tătorii au fost de părere că acest text presupune două niveluri, 
a căror specificitate a putut fi înțeleasă abia odată cu desco- 
perirea manuscriselor de la Qumran ; se poate distinge așadar 
un substrat presamaritean şi unul samaritean, cel din urmă 
fiind destul de slab reprezentat, îndepărtarea lui ajutându-ne 
să deosebim mai clar textul presamaritean, pe care se bazează 
textul samaritean. Criteriile prin care devine posibilă sepa- 
rarea acestor două straturi sunt, pe de o parte, trăsăturile 
textelor presamaritene cu ajutorul cărora putem deosebi primul 
strat, iar pe de altă parte, caracteristicile religiei, literaturii 
şi limbii samaritenilor, cu ajutorul cărora putem deosebi cel 
de-al doilea strat al Torei lor’. În general, scribii textului 
Pentateuhului samaritean și ai textelor premasoretice se apro- 
piau cu mare libertate de textul biblic; cu toate acestea, după 
ce s-a fixat conținutul tradiţiei samaritene, textul Pentateuhului 
samaritean se copia cu foarte multă atenţie, asemenea textului 
masoretic. Cele mai multe diferente sunt de natură ortografică 
sau se datorează metodelor diferite de pronuntie. Desigur, 
aceste diferențe nu sunt deloc de neglijat, din moment ce 
aruncă o lumină nouă asupra istoriei limbii ebraice și asupra 
metodelor de pronunție în diferite locuri. 

Imediat după 1616, când Pietro della Valle a adus o copie 
a Pentateuhului samaritean in Europa, cercetătorii au și înce- 
put discuţiile legate de valoarea textului. Întrucât biblistii 
protestanți acceptaseră textul masoretic drept textus receptus 

al Vechiului Testament, nu au acordat prea mare atentie acestui 
text. Biblistii romano-catolici, în căutare de noi argumente 
împotriva înţelegerii textului masoretic drept textus receptus, 
s-au arătat foarte interesaţi de el, întrucât era o mărturie care 
data cu mult înaintea textului masoretic. Abia în secolul XX 
textul a putut fi evaluat la justa lui valoare, de text pre- 
masoretic, independent de tradiţia fariseică!. 

Înainte de a ne apleca asupra câtorva texte samaritene, se 
impun câteva remarci. În primul rând, am spus că samaritenii 
erau un grup foarte conservator, iar atitudinea evreilor fata de 
ei era ambiguă, într-o oarecare măsură ; dincolo de exemplele 
din Mișna, există puţine mărturii, în literatura contemporană 
(în special apocrifă şi pseudoepigrafă), referitoare la un real 
antisamaritanism. Desi nu exista nici un contact religios între 
samariteni şi evrei, contactele obișnuite au continuat să aibă 
loc, mai ales la începutul erei creștine, când samaritenii au 
devenit o comunitate înfloritoare?. Ori de câte ori este vorba 
despre samaritanism, în locul termenului „sectă”, Deist preferă 
termenul „curent” care s-a dezvoltat în perioada Vechiului 
Testament. 


7.3. Editii ale Pentateuhului samaritean 


Pentateuhul samaritean nu s-a bucurat intotdeauna de atentia 
care i se acordă în zilele noastre. După cum relatează Abraham 
Tal de la Universitatea din Tel-Aviv, redescoperirea Pentateuhului 
samaritean se datorează lui Guillaume Postel, emisar pe lângă: 
ambasada Franţei de la Istanbul, între anii 1536-1537, care, 
în timpul sejurului său în Turcia, venind în contact cu câţiva 

samariteni locali, a cumpărat de la aceştia o copie a 
Pentateuhului lor, alături de alte câteva lucrări în arabă, pe 
care le-a adus la Paris. Mai târziu, va publica lucrarea sa 
intitulată Linguarum duodecim characteribus differentium 
alphabetum introductio ac legendi modus (Paris, 1538), în care 
prezintă alfabetul samaritean si caracteristicile sale, în com- 
paratie cu alfabetul pătrat adoptat de către Ezda. Într-o sceri- 
soare adresată unui prieten, după o vizită la Nablus (1549), 
revine asupra problemei Pentateuhului pe care îl văzuse în 
sinagoga lor. Întors la Paris, îl reîntâlneşte pe celebrul orien- 
talist Joseph Scaliger, căruia îi trezește interesul pentru sama- 
riteni. În lucrarea sa Opus de emendatione temporum (Paris 
1583), Scaliger isi exprimă dorința de a intra în posesia unui 
exemplar al Torei; desi nu și-a văzut visul împlinit, a reușit 
cel puțin să stârnească interesul ambasadorului Franței la 
Istanbul, Achille Harley de Sancy, spre studiile samaritene. 
Acesta l-a însărcinat pe pelerinul italian Pietro della Valle să 
obțină, în numele său, un manuscris al Pentateuhului sama- 
ritean, ceea ce acesta a și făcut, aducându-i din călătorie două 
copii ale Pentateuhului samaritean. Întorcându-se la Paris, de 
Sancy i-a înmânat manuscrisul unui orator, Jean Morin, care 
a publicat cel de-al șaselea volum al Bibliei Poliglote de la 
Paris (1632). Câţiva ani mai târziu, Bryan Walton a republicat 
același manuscris în Biblia Poliglotă de la Londra. Edmund 
Castellus a adăugat acestei ediţii o listă cu 6000 de diferențe 
între textul Pentateuhului samaritean și textul masoretic, 
precum şi o listă cu 1900 de asemănări cu Septuaginta’. 
Natura textului Pentateuhului samaritean poate fi foarte 
uşor descrisă prin compararea sa cu textul masoretic de la 
care se îndepărtează adeseori. Prima clasificare critică a aces- 
tor diferenţe a fost pregătită în anul 1815 de către Gesenius?. 

Hugo, Le monde de la Bible, no 52, Labor et fides, 2005, pp. 79. 

2. Gesenius, G., De Pentateuchi Samaritani origine indole et auctoritate 
commentatio philologico-critica, Halle, 1815 

Asadar, Biblia Poliglota de la Paris (1645) a fost prima 
ediție a Scripturii care a tipărit Pentateuhul samaritean, pe 
baza manuscrisului oferit de către Jean Morin!. Astfel, acest 
text era readus la viaţă în Occident, după mai multe secole de 
somn datorat anatemei iudaice?, Pentateuhul samaritean fiind 
considerat de către evrei o scriere sectară. O altă ediţie a 
Pentateuhului samaritean a fost îngrijită de către Abraham 
Tal, bazându-se în principal pe manuscrisul 6 de la Nablus’. 
În Elveţia se cunosc încă două manuscrise ale Pentateuhului 
samaritean, care nu au fost adăugate la nici una din aceste 
ediţii precedente’. 

Cel mai vechi codex complet al Pentateuhului samaritean 
datează din 1149-1150, se numește Codex Zurbil şi se află la 
Biblioteca Universităţii Cambridge. Un alt codex, datând în 
jurul anului 1300, si care conţine Pentateuhul samaritean 
este Codex Abisa; după cum Codex Aleppo este apreciat în 
cercurile iudaice, tot astfel si acest codex al Pentateuhului 
samaritean se bucură de mare cinste în cercurile samaritene. 
Colofonul acestui text spune chiar că manuscrisul derivă de la 
Abișa, stră-strănepotul lui Aaron. Oricum, acesta este cel mai 
bun manuscris cunoscut al Pentateuhului samaritean. 


1. Potrivit lui Richard Simon, Jean Morin prefera Pentateuhul Samaritean 
şi Septuaginta textului masoretic, pentru a-i înfrunta pe protestanții 
care atribuiau valoare doar textului ebraic (J. Steinmann, Richard 
Simon et les origines de l’exegese biblique, Paris, Desclées de Brouwer, 
1960, p. 115). 

2. În privinta istoriei redescoperirii Pentateuhului samaritean in Occident 
a se vedea J.P. Rothschild, ,Autour du Pentateuque samaritain. 
Voyageurs, enthousiastes et savants”, in J.R. Armogathe (ed.) Le 
Grand Siécle et la Bible, Paris, Beauchesné, 1989, pp. 61-74. 

"3. A. Tal, The Samaritan Pentateuch, Edited According to Ms 6 (C) of 
the Shekhem Synagogue (Texts and Studies in the Hebrew Language 
and Related Subjects 8), The Chaim Rosemberg School of Jewish 
Studies, Tel-Aviv, 1994. 

4. Innocent Himbaza; Adrian Schenker, „Le Pentateuque Samaritain 
de la Biblioteque cantonale et universitaire Fribourg (Suisse)” L 2057, 
Theologische Zeitscrift 57, 2001, pp. 221-226; cahier special: Alttesta- 
mentliche Forschung in der Schweiz. Festheft der Theologischen 
Zeitschrift zum XVII Kongress der International Organization for the 
Study of the Old Testament 2001, Basel. 

Principalele editii moderne ale Pentateuhului samaritean 
sunt! : 

1. A.F. von Gall, Der hebräische Pentateuch der Samaritaner, 
vol. I-V (Giessen 1914-1918; retipărit la Berlin în 1966). 
Această ediție critică încearcă să reconstituie forma origi- 
nală a Pentateuhului samaritean selectând diferite pasaje 
din manuscrise, în timp ce variantele sunt redate în apa- 
ratul critic. Ediția lui von Gall cuprinde toate manuscrisele 
cunoscute până atunci; prin urmare, nu conține manu- 
scrisul Abisa, care a fost publicat mai târziu?. 

2. A. şi R. Sadaqa, Jewish and Samaritan Version of the 
Pentateuch ~ With Particular Stress on the Differences 
between Both Texts (Tel-Aviv 1961-1965). Textul primelor 
patru cărți ale Pentateuhului se bazează pe „un vechi manu- 
scris samaritean din secolul al XI-lea”, iar Deuteronomul se 
bazează pe manuscrisul Abișa. 

3. L.F. Giron Blanc, Pentateuco Hebreo-Samaritano — Genesis 
(Madrid 1976). Această ediție se bazează pe MS Add 1846 
din Biblioteca Universităţii Cambridge şi înregistrează va- 
riante din 14 surse adiționale. 


7.4. Traduceri ale Pentateuhului samaritean 


7.4.1. Samaritanikon 


În Hexapla lui Origen se găsesc aproape 50 de pasaje dintr-o 
traducere greacă a Pentateuhului samaritean cunoscută sub 
numele de Samaritanikon; au existat foarte multe discuţii 


1. E. Tov, The textual criticism of the Hebrew Bible, Minneapolis (Mn)/ 
Assen, 1992, pp. 83-84. 

2. Ben-Zvi, The Book of the Samaritans, Ierusalim, 1976, pp. 233-250; 
Castro, F. Perez, Sefer Abisa. Textos y Estudios del Seminario Filologico 
Cardenal Cisneros 2, Madrid 1959. 


204 O ISTORIE A BIBLIEI EBRAICE 


referitoare la natura acestui text: unii au crezut că este vorba 
despre o traducere greacă liberă a textului ebraic, alţii au 
socotit că avem de-a face cu o recenzie a Septuagintei bazată 
pe textul samaritean, în timp ce alţii socoteau că este vorba 
despre o traducere greacă a unor pasaje din textul samaritean. 
Problema şi-a aflat rezolvarea definitivă odată cu descoperirea 
unor fragmente care conţineau traducerea unor capitole din 
Deuteronom (24-29). Pe baza acestor fragmente s-a stabilit că 
este vorba despre o traducere a textului samaritean, traducătorii 
fiind în același timp foarte buni cunoscători ai Septuagintei, 
de care s-au si folosit la alcătuirea traducerii. Din păcate, s-au 
mai păstrat doar câteva fragmente ale acestei traduceri și 
doar câteva referințe în Hexapla. 


7.4.2. Targumul aramaic samaritean 


Este o traducere a Pentateuhului samaritean in dialectul aramaic 
al samaritenilor. Toate manuscrisele cunoscute ale acestui 
targum diferă foarte mult între ele, in privinţa originii lor 
existând două teorii principale. Prima teorie susține că avem 
de-a face cu manuscrise corectate — din perioada în care ara- 
maica nu mai era o limbă vie ~ ale unui Targum neuniform, 
la alcătuirea căruia au trudit mai mulţi traducători. A doua 
teorie susține că aceste manuscrise reprezintă traduceri paralele 
datând din perioada în care aramaica era încă o limbă vie; 
întrucât nici una dintre aceste versiuni nu a obţinut un statut 
oficial în rândul comunității samaritene, nu s-a ajuns la vreo 
"redactare finală a vreunei traduceri. Targumul samaritean s-a 
folosit în scopuri liturgice în sinagogile samaritene până în 
secolul al XVII-lea, mult timp după ce încetase intrebuintarea 
aramaicii în scopuri seculare. A fost adus în Europa pentru 
prima dată în 1616, în urma achiziţionării unui manuscris la 
Damasc de către Pietro della Valle. Morinus l-a publicat pentru 
prima dată în 1645, în volumul VI al Bibliei Poliglote de la 
Paris. Va fi publicat din nou, într-o formă corectată, în Biblia 

Poliglotă Walton care va sta de altfel la baza ediţiei din 1875, 
îngrijită de către Brill. Targumul samaritean, bazat pe un 
manuscris din anul 1514, a cărui limbă este neinteligibilă în 
unele pasaje, prezintă mult mai puține adaosuri midrasice 
decât targumurile iudeo-palestiniene!. 


7.4.3. Traducerile arabe ale Pentateuhului 
samaritean 


Acestea datează din secolele XI-XII d.Hr. Trebuie amintit că 
în perioada musulmană, araba devine lingua franca a sama- 
ritenilor. E. Robertson spune că în secolul al X-lea, Saadia a 
pregătit o traducere arabă a Pentateuhului pentru evrei, iar 
un secol mai târziu, un înţelept samaritean pe nume Abu ‘l- 
-Hasan, a adaptat această traducere după Pentateuhul sama- 
ritean?. Mai târziu, la începutul secolului al XIII-lea, Abu 
Said, cunoscut şi sub numele de Abu 1-Barakat, a întocmit o 
nouă traducere arabă, pe baza textului ebraic, ajutându-se de 
Targumul samaritean și de Peșitta. Acest text a devenit versi- 
unea arabă recunoscută de către samariteni, deși nu a luat 
niciodată locul Targumului samaritean’. 

Cele mai vechi manuscrise ale acestei traduceri datează 
din 1219-1220 (Sarepta) şi 1226-1227 (Egipt); primul se află 
în Biblioteca Universităţii din Cambridge, iar cel de-al doilea 
la Roma, în Biblioteca berberă. 


1. Abraham Tal, „The Samaritan Targum to the Pentateuch, its distinctive 
characteristics and its metamorphosis”, JSS 21 (1976), pp. 26-38. 

2. E. Robertson, The relationship of the Arabic Translation of the 
Samaritan Pentateuch to that of Saadya, Saadya Studies, Manchester, 
1943, pp. 166-177; M. Katan, „Sur quelques discordances dans la 
version du Pentateuque de Saadia”, Rev. d’Etudes Juives, i/ii, N.S., 
Paris, 1937, pp. 115-119. 

3. Bleddyn J. Roberts, op. cit., pp. 195-196. 

7.5. Alte texte de origine samariteana 


7.5.1. Cronica Tolidah! 


Desi textul Cronicii Tolidah datează din perioada medievală 
târzie, fiind rodul muncii a mai multe generaţii de mari arhi- 
erei — fiecare mare arhiereu adăugând un pasaj la textul pe 
care îl primea -, se pare că originile acestei lucrări sunt mult 
mai îndepărtate. Este foarte probabil că astfel de cronici au 
jucat un rol important în controversa iudeo-samariteană legată 
de legitimitatea marelui arhiereu. Deși această Cronică nu 
prezintă o deosebită valoare textuală în sine, întrucât nu se 
cunoaște vreun original ebraic, nici alt text ebraic cu care să 
poată fi comparată, totuși, fiind scrisă de către preoţi, ajută 
la înţelegerea modului în care aceștia au lucrat la transmiterea 
Pentateuhului. În aceste cronici, istoria nu se împarte în funcţie 
de domniile diferiților regi (aşa cum se întâmplă în lucrările 
istorice ale textului masoretic), ci în funcţie de perioadele în 
care marii arhierei se aflau la putere. Din studierea acestor 
cronici putem dobândi atât o mai bună cunoaștere a tradițiilor 
redactionale specifice preoților samariteni, cât și o mai bună 
înţelegere a modului în care s-a dezvoltat tradiţia reflectată 
de textul masoretic?. 


7.5.2. Textele Qatab® l 


Aceste texte prezintă istorisiri biblice prescurtate. La început, 
Tora se citea exact așa cum apărea în manuscris ; ulterior au fost 
adăugate refrenuri la anumite intervale, refrenuri pronunţate 


1. Tolidah înseamnă „genealogie” sau „istorie”; 1Par. 16,1-15 ne pre- 
zintă genealogia preoților din perioada preexilica. 

2. F.E. Deist, op. cit., p. 110. 

3. Qatab înseamnă „prescurtat”. 

cel mai probabil de către cei ce ascultau citirea Torei. Cu 
timpul, aceste răspunsuri ale celor de fata au crescut în număr 
şi în lungime, făcând ca slujbele să devină foarte lungi. Pentru 
a facilita atât citirea textului biblic, cât şi pronunţarea răs- 
punsurilor de către participanţii la slujbă, au fost create, în 
scopuri liturgice, texte scripturistice abreviate. În general, 
textele în versiunea gatab urmează îndeaproape textul maso- 
retic, fiind parti ale pasajelor pe care samaritenii le consideră 
cele mai importante’. 


1. S. Lowy, The principles of Samaritan Bible exegesis, 1977. 

